
Pratarmė 


Šioje knygoje pamėginau sukurti nusižengiamumo (delink- 
vencijos) koncepciją, tam tikrais aspektais besiskiriančią nuo tos, 
kurią pateikia pozityvistinė kriminologija. Iš naujo įvertinda- 
mas nūdienę sampratą, stengiausi daugelį pozityvistinės krimi- 
nologijos empirinių pastebėjimų pateikti kontekste, kuris būtų 
labiau suderinamas su klasikinėmis prielaidomis ir mokymais. 
Pagrindinė klasikinės kriminologijos doktrina reikalavo, kad nu- 
sižengėlis būtų įvertintas teisės požiūriu. Todėl nuolat stengiausi 
pabrėžti sąsają tarp nusižengiamumo sampratos ir tų idėjų bei 
praktikų, kurių laikosi šiuolaikinė teisė ir jos administravimas. 
Šią sąsają išreiškiau pasitelkęs neutralizacijos idėją, kurios pa- 
galba atsiribojama nuo įstatymo jam neprieštaraujant; taip pat - 
palaikymo iš konvencionalių šaltinių sampratą.Tai reiškinys, 
kai konvencionaliosios tvarkos ir teisės tarpininkai, patys to ne- 
siekdami, gera valia paremia neutralizaciją. 

Plėtojant klasikinę nusižengėlio koncepciją, - nusižengėlio 
teisės prasme, - man natūraliai pavyko, ar bent taip norėčiau 
manyti, sukurti portretą, apimantį klasikinės kriminologijos 
prielaidas. Tad pamėginau parodyti, kad nusižengiamumo sub- 
kultūros įkūnijami principai tik marginaliai skiriasi nuo tradi- 
cinės amerikietiškojo gyvenimo nuostatos principų. Kad išsau- 
gočiau būtiną potraukio nusižengti sąlygą, - pasirinkimo ir 
laisvės elementą, - pasitelkiau klasikinę nusikalstamos paska- 


tos koncepciją. 


David Matza 

Padėkos žodis 


Net stebina, kokiai daugybei Žmonių įsiskolini rašydamas 
knygą. Pirmiausia šeimos nariams, kuriuos užgula sunki rašan- 
čiojo svyravimų tarp dirglios depresijos ir beprotiško pasinėri- 
mo į darbą našta; daugybei kolegų ir studentų, kurie negaili lai- 
ko pakritikuoti rankraščio idėjų; taip pat visoms institucijoms, 
įvairiai paremiančioms stebėjimus, apmąstymus bei kūrybines 
pastangas, kurių pareikalauja knyga. Tai bendras šeimos, kole- 
gų, akademinių sluoksnių, projektą remiančių institucijų dos- 
numo ženklas: autorius niekuomet neatsilygins už tai, kuo jiems 
visiems įsiskolino, jis gali tik pripažinti savo skolą. 

Daugelis komentavo pavienes šio rankraščio dalis skirtingo- 
se jo brandos stadijose. Jų pastabos buvo intelektualiai naudin- 
gos ir emociškai įtaigios. Kaip įmanydamas stengiausi pasinau- 
doti siūlymais, kuriuos išgirdau iš Melvino Tumino, Alberto 
Coheno, Jameso Shorto, Donaldo Cressey, Williamo Peterseno, 
Sheldono Messingerio, Ervingo Goffmano, Ruthos Kornhauser, 
Philipo Selznicko, Aarono Cicourelo, Edwino Lemerto, Irvingo 
Piliavino, Jerome'o Skolnicko, Carlo Werthmano, Sally Davis ir 
Marvino Scotto. Jei kas nors iš suminėtų asmenų ncatpažįsta 
savo idėjų šioje knygoje, tai vien todėl, kad jų pateiktą ankstes- 
niojo rankraščio varianto kritiką aš priėmiau taip rimtai, jog ma- 
nau parašęs visai kitokią knygą. 

Noriu padėkoti ir toms institucijoms, kurios suteikė man lai- 
ko ir daugeriopą pagalbą, be kurios nebūčiau šios knygos para- 
šęs. Tai Čikagos universiteto Teisės mokykla ir jos Bihevioristi- 
nio mokslo bei teisės programa, remiama Fordo fondo ir įvairiai 


palaikoma Deano Levi, Franciso Alleno, Hanso Zeiselio bei kitų; 

Kalifornijos universiteto Teisės ir visuomenės studijų centras, 
kurio veiklai vadovauja Philipas Selznickas ir Sheldonas Messin- 
geris, taip pat Prezidento komitetas jaunimo nusikalstamumo bei 
nepilnamečių nusižengiamumo klausimams, kurio finansinė pa- 
rama ir pradinis paskatinimas įkvėpė sukurti nusižengiamu- 
mo ir nusikalstamumo analizės programą. Programa yra vienas 
iš Teisės ir visuomenės studijų centro projektų, o ši knyga parašy- 
ta tiesiogiai orientuojantis į ją. Tokių projektų dar bus ne vienas. 

Galiausiai norėčiau išreikšti ypatingą padėką Greshamui Sy- 
kesui. Daugelis šios knygos idėjų pirmąsyk išgvildentos sykiu 
su juo. Jei šioms nepriklausomoms studijoms ir padėjo kas iš 
šalies, tai didžiausias nuopelnas vis dėlto jo. Bet jeigu išklydau 
iš kelio, kaltas esu tik aš pats. 

D. M. 


ĮŽANGA TRANSACTION LEIDIMUI 


Nusižengiamumo srovėj - knyga apie nepilnamečių nusižengia- 
mumą, apimanti laikotarpį nuo 1956 m. (kai pradėjau rinkti me- 
džiagą Niū Džersio nepilnamečių pataisos darbų kolonijoje, as- 
meniškai kalbėdamasis su įnamiais) iki 1964 m., kai ši knyga 
buvo išleista. Tačiau ji paremta ir ankstesne, 1945-1953 m., pa- 
tirtimi, kai lankydavausi ir dirbau Ist Bronkso ir Ist Manhatano 
jaunimo laisvalaikio centruose, taip pat - Depresijos laikotarpio 
įvykiais rytiniame Harleme (1790 Madisono aveniu) nuo 1930 m. 
iki birželio 21-osios, datos (vienos iš daugelio), su kuria siejama 
Antrojo pasaulinio karo pradžia; taip pat - karo meto patirtimi 
Ist Bronkse (1102 Simpsono gatvėje). 

Mano nusižengiamumo vaizdinys šiek tiek senesnis už Ja- 
meso Gilberto, kurio įdomioje knygoje Smurto ciklas (A Cycle of 
Outrage) Kefauverio byla iškyla kaip pagrindinis šaltinis, sufor- 
mavęs visuomenės nuomonę apie jaunimo nusižengiamumą. Aš 
prisimenu Kefauverio bylą, skaičiau apie ją tuo metu, kai ren- 
giau daktaro disertaciją, tyrimą, paremtą pokalbiais su Niū Džer- 
sio valstijos Džeimzburgo berniukų kolonijos įnamiais. Po kele- 
to metų savo tyrimus papildžiau stebėjimais, atliktais 1960 m. 
Čikagos nepilnamečių teisme. Dar keletas metų užtruko, kol pa- 
rašiau knygą Nusižengiamumo srovėje (Delinguency and Drift), iš- 
leistą 1964 m. 

Nuo 1956 iki 1964 m. dėsčiau ir skaičiau kriminologinę litera- 


tūrą, gilindamasis daugiausia į nusikalstamumo bei socialines 

problemas, užrašydamas tai, kas galėtų praversti vienam kitam 
bendro pobūdžio tekstui; antroji mano knyga Kaip tampama nusi- 
žengėliu (Becoming Deviant) pasirodė 1969 m. Dabar, po kelių de- 
šimtmečių, rašau naują įžangą Nusižengiamumo srovei. Naudo- 
damasis vyresnio amžiaus teikiamu pranašumu pažvelgti iš 
toliau, šioje įžangoje jaunimo nusižengiamumo problemą pasi- 


stengsiu parodyti iš istorinės perspektyvos. 


Nepilnametis nusižengėlis istorijos požiūriu 


Po Amerikos pergalių dviejuose pasauliniuose karuose per 
daugelį metų pasaulinių, nacionalinių ir socialinių institucijų 
pavidalas pakito. Šiuo laikotarpiu nepilnametis nusižengėlis 
tapo istorine figūra, - ne pagrindine figūra, bet antraeiliu veikė- 
ju, kuris dabar, 1999-aisiais, įgavo žurnalistinės ir net politinės 
svarbos. 

Tai nereiškia, kad nepilnamečių nusižengiamumas radosi 
staiga kaip visuomeninis reiškinys 1918 m. ar 1945 m. Didieji 
XX a. karai skatino kovingumą ir tarptautinį smurtą, - teikė 
patirtį, parengiančią techninę bei teisinę terpę, iš kurios ir į 
taikos meto visuomenę smelkėsi jaunimo smurtavimas. Pasau- 
liniai, o ir po jų nesiliaują karai, nušlavė visas kliūtis tarptau- 
tiniams ryšiams ir tarptautiniam smurtui. Kartu plito ir smur- 
taujančio jaunimo vaizdinys, tapęs kertine platesnės jaunimo 
nusižengiamumo teorijos samprata. Visuotiniu pritarimu ir 
tarptautiniu sutarimu pagrindinis vaidmuo formuojantis šiai 
antraeilei figūrai tenka Jungtinėms Amerikos Valstijoms, nors 
jos tokiam tvirtinimui nepritaria. Nuo Japonijos iki Rytų bloko, 
nuo Kenijos iki Peru muštynių, vagysčių ir narkotikų sintezė, 
Richardo Clowardo ir Lloydo Ohlino apibūdinta kaip nepilna- 


mečių nusižengėlių bihevioristinė etiketė ir jaunimo nusižen- 

giamumo kryptis, regis, sukūrė ir kultūrinio importo etiketę: 
atsiradęs JAV. 

Jungtinės Valstijos, pradedant Ilinojaus valstija 1899 m., 
įsivesdamos specializuotą kodeksą ir atskirą nepilnamečių teis- 
mą, sukūrė nusižengėlio tapatybę. Nuo 1914 iki 1917 m., kai 
Europą, Jungtines Valstijas, Italiją ir Japoniją sukrėtė pirmasis 
didysis amžiaus karas, nepilnamečio nusikaltėlio sąvoka Ame- 
rikos teisėje jau buvo galutinai susiformavusi, 0 gatvės chuliga- 
nas vis dažniau pasirodydavo laikraščiuose ir mokslininkų ty- 
rinėjimuose. Pabėgėliai iš namų ir gatvės valkatėlės iškyla jau 
septintajame, aštuntajame ir devintajame XIX a. dešimtmetyje; jie 
dažniausiai vaizduojami kaip jauni nusikaltėliai. Kaip atskiras 
personažas ar istorinė figūra, nepilnametis nusižengėlis galėjo 
atskilti nuo suaugusio nusikaltėlio charakterio tik tada, kai tei- 
siškai suformuotas nepilnamečių teismas ir nepilnamečių ko- 
deksas pagrindė jo tapatybę. Philippe Aries! teigia: kaip vaikys- 
tės sąvoka susiformavo Prancūzijoje XVI-XVII a., taip ir 
nepilnamečio nusižengėlio sąvoka įsitvirtina šiuolaikinėje są- 
monėje tik oficialiai pripažinus nepilnamečių teismą.* 

Jei suaugęs nusikaltėlis apibūdinamas kaip moralinius rei- 
kalavimus sulaužęs asmuo, tai pagrindinė nepilnamečio nusi- 
žengėlio yda yra jo negebėjimas socializuotis integruojant pa- 
auglio įgyjamą patirtį. Taigi nepilnamečių teismas turėjo būti 
suvisuomenintas teismas, vykdantis teisingumą klydusiam, ta- 
čiau iš esmės dar neatsakingam už savo veiksmus nepilname- 
čiui, taip tarsi liudijant, kad esama daugybės dalykų, kurie jam 
dar neleidžiami. Įprastus draudžiamo suaugusių elgesio kano- 
nus papildė specialūs pažeidimai, tokį statusą turintys tik ne- 


pilnamečių kodekse: bėgimas iš namų, pamokų pralcidinėjimas, 


" Centuries of Childhood. 
? Anthony Platt, The Child Savers. 

ydingumas, alkoholio vartojimas, lakstymas mašinomis, seksas. 
Kilus karui, laikraščiai ir Russello Sage'o atlikti Vest Saido ir 
Pitsburgo tyrimai galėjo dokumentais patvirtinti Jungtinėse Vals- 
tijose egzistuojančią Miesto jaunimo nusikalstamumo problemą. 
Laikotarpiu tarp pasaulinių karų visi amerikiečiai, skaitydavę 
komiksus ar žiūrėdavę filmus, priprato prie bjaurių vaikigalių, 
suspingančių „dingstam, farai!“, vaizdo. Kai kuriose miestų gat- 
vėse šeimininkavo galingi vyrukai, - iš tikrųjų stiprūs bernio- 
kai, viešai žinomi kaip nepilnamečiai nusižengėliai. Šie nenau- 
dėliai dažnai būdavo ginkluoti lazdomis ir kietais kamuoliais, o 
pereiti jų valdas reiškė drąsos įrodymą arba pavojingą žygį, ir 
ten įžengusiems tekdavo susimokėti duoklę arba parodyti kokį 
apsaugantį ar pranašumą liudijantį ženklą. 

Depresijos metais nepilnamečių nusižengiamumo problema 
atrodė ne tokia svarbi iš dalies ir dėl sumažėjusios nepilname- 
čių nusikalstamumo mastą rodančios oficialios statistikos, ir dėl 
to, kad publicistai daugiausia rašė apie skurstančius vaikus, 
proletarine terminija analizuodami socialinį klausimą, užuot pa- 
vojingais klasikiniais terminais nusakę tai, kas Amerikoje atsi- 
vėrė kaip visuomenės problema. Ketvirtajame dešimtmetyje ma- 
žai kas iš rašiusių išryškino nusižengėlio paveikslą: vietoje 
paauglio ar nepilnamečio nusikaltėlio buvo kuriamas proletari- 
nis skurstančio jaunimo, kartais priversto nusmukti iki nusikal- 
tėlio, vaizdinys. Nusižengėlio vaizdinio formavimąsi Amerikoje 
gerokai paspartino karas, pratęsdamas trečiajame dešimtmetyje 
prasidėjusius procesus, pristabdytus Didžiosios Depresijos, ku- 
rią fiksavę menininkai, publicistai ir statistai nepilnamečio nu- 
sižengėlio nelaikė reikšmingu istorijos faktoriumi. 

Antrą kartą karas Amerikoje prasidėjo vėlai ir visi karo veiks- 
mai vyko ne jos žemėje. Iki sėkmingos karo pabaigos 1945-ųjų 
vėlyvą pavasarį ir vasarą ištisas amerikiečių nusižengėlių spek- 


tras papildė Europą persekiojusį komunistinį spektrą. Panašiai 

kaip sporadiški karai anksčiau, proletarinė kryptis literatūroje 
ir visuomenėje atvėrė kelią tarptautinio smurto logikai ir dva- 
siai. 1941-1945 m. nacijoje, didžiule galybe įstengusioje išlaiky- 
ti nepažeidžiamą namų frontą, vėl iškilo ir įsitvirtino viena iš 
daugelio nepilnamečio nusižengėlio figūrų. Laikraščiai, ataskai- 
tos, komisijos pastebėjo nepilnamečių nusikalstamumo plitimą. 
Dideliuose miestuose augę Žmonės prisimena, kaip išsiliejo pa- 
auglių gaujos ir atžagareiviai, pajutę nevaržomą laisvę toje erd- 
vėje, kuri atsivėrė, kai vyresni broliai išėjo į frontą, o tėvai dirb- 
davo viršvalandžius, palikę vaikams raktus, kad galėtų 
atsirakinti namus trečią valandą popiet, pasibaigus pamokoms. 
Žurnalistai jau tada ir vėliau pastebėjo, kad jaunimo gaujoms 
vadovavo chuliganai, nujautę artėjančią karo dvasią. Niujorko 
meras La Guardia, nepalenkiamas patriotas italas amerikietis, 
vadovavęs miestui nuo Depresijos laikų iki Antrojo pasaulinio 
karo ir pokario metais, pavadino juos „mažaisiais musoliniais“. 
Jeigu prieškariu Niujorko Harlemas mėgdžiojo tarptautinius įvy- 
kius taip akivaizdžiai, kad Italijos-Etiopijos karo metais juoda- 
odžių gaujos pliekėsi su italais, tai po karo šis dėsningumas 
išblėso, šaltojo karo laikotarpiu politinės aktualijos prarado įta- 
ką gaujų karams. Iš dalies dėl to, kad rusų kilmės amerikiečiai 
prarado identitetą kaip etninė grupė, tačiau svarbiausia - dėl 
visiškos Jungtinių Amerikos Valstijų pergalės tarptautines įtam- 
pas ir karus mėgdžioti liautasi, nors tai buvo reikšminga Ameri- 
kos pokario struktūroje nuo 1945 metų. 

Kovos dėl įtakos gatvėje vykdavo ir tarp etninių grupių, ir jų 
viduje, nors grupės gana dažnai kurdavosi etniniu pagrindu. 
Kai šaltasis karas ir tarptautiniai konfliktai tapo bendru užsic- 
nio politikos bruožu, jaunimo nusikalstamumas irgi tapo ben- 
dresniu ir, galima sakyti, nesustruktūrintu reiškiniu. 1984-aisiais, 
Jungtinėms Valstijoms simboliniais ir politiškai itin svarbiais 


metais, nepilnametis nusižengėlis įstatymų laužytojas jau kėlė 


18 DAVID MATZA. NUSIŽENGIAMUMO SROVĖJE 


grėsmę ir pavojų paprastiems Niujorko ar San Francisko gyven- 
tojams, tą puikiai žinojo ir į Ameriką iš Azijos bei Europos vyks- 
tantys keliautojai. 

Įprastas gatvių vaizdas, sprendžiant pagal dokumentais pa- 
grįstas nukentėjusiųjų apžvalgas, buvo gana grėsmingas. Dide- 
liuose ir mažesniuose miestuose daugelis suaugusiųjų tamsų 
paros metą ėmė laikyti pavojingu. Vaizdai iš tokių filmų kaip 
Prisukamas apelsinas ir Apačių fortas, taip pat švelnesnio, bet dar 
nepadoresnio Vakarų Berlyno Christina F, susišaukė ir iš jų dė- 
liojosi paveikslas, visiškai atitinkąs viešąją nuomonę. Nesėkmin- 
ga socializacija iškėlė nepilnamečių nusižengiamumo reiškinį 
ir istorijos scenoje nauja necivilizuotumo išraiška praplėtė nihi- 
listinių šio nusižengėlio pirmtakų raiškos arsenalą. 

Karų laikotarpiu pastebimai evoliucionavęs nepilnamečio nu- 
sikaltėlio vaizdinys neprieštarauja tradiciškesnėms socialinėms 
teorijoms, aiškinančioms, kaip istoriškai plėtojosi jaunimo nusi- 
žengiamumo tendencija, kurią užfiksavo ir teisinį turinį suteikė 
Jungtinės Valstijos apie 1899 metus, įsteigusios nepilnamečių 
teismą ir priėmusios nepilnamečių kodeksą. 

Tuo labiau kad Jungtinėse Valstijose skirtumas tarp karo ir 
taikos darėsi vis menkesnis, nes pokarinė sankloda reikalavo 
būti pasirengus karui, o du ilgi karai Korėjoje bei Vietname, ne- 
minint greit užgesintų karinių konfliktų Centrinėje Amerikoje, 
vyko nenutrūkstamo šaltojo karo fone. Dėl vis giliau smelkian- 
čios karo nuostatos, dėl tų nenuilstamų pastangų išlaikyti ne- 
įveikiamą namų frontą savo šalyje išugdytam nepilnamečiui nu- 
sikaltėliui teko ypatinga vieta Amerikos smurto kronikose. 

Tarpukariu, trečiajame dešimtmetyje, nepilnamečių nusikals- 
tamumas pamažu plito, veikiausiai skatinamas ekonominio kon- 
sumerizmo ir „sausojo įstatymo“ ,o ketvirtajame, politinio radi- 
kalumo ir psichologinės depresijos, dešimtmetyje šis procesas 


sulėtėjo. Aiškus nepilnamečio nusižengėlio vaizdinys susifor- 

mavo tik prasidėjus lemiamoms kovoms dėl dominavimo ir vi- 
suotinio Amerikos įsiviešpatavimo didesnėje pokarinio pasau- 
lio dalyje. Šeštajame dešimtmetyje psichologai jau buvo sukūrę 
šiuolaikinio jaunuolio, kaip nepilnamečio nusižengėlio, versiją 
ir apibūdinę jį kaip „maištininką be priežasties“. Gana impo- 
nuojantį Roberto Lidnerio, „maištininko be priežasties“ titulą 
tuo pačiu metu pagriebė Holivudas, reklamavęs Jamesą Deaną 
to paties pavadinimo filme. Deanas tapo nepilnamečio nusižen- 
gėlio, dar vieno kultinio XX a. Amerikos istorijos herojaus, per- 
sonifikacija. Mirė šis aktorius taip, kaip ir gyveno, - ekrane ir 
už ekrano, tapęs jaunatviškos galios ir neišreikštos paauglys- 
tės esmės simboliu. Ne mažiau svarbus negu šio populiaraus 
herojaus kinematografe sukūrimas buvo ir reginys, skirtas kul- 
tūrai, trokštančiai Žiūrėti ir liaupsinti nepilnametį nusižengė- 
lį. Deanas ir puikiai jį pakeitęs Elvis Presley'is buvo kovojan- 
čio nepilnamečio nusižengėlio simboliai. 

Suvokus, kad visuomenės dezorganizuotumą nulemia moder- 
nizacija apskritai ir karas konkrečiai, dar esama trečio dalyko, 
kurį tenka laikyti vieningo proceso, sukeliančio nepilnamečių 
nusikalstamumą, sudėtine dalimi. Visi pagrindiniai nepilname- 
čių nusižengiamumo raidos etapai Amerikoje tėra tos evoliuci- 
jos krypties aspektai, - tai ypatinga evoliucijos rūšis, modernio- 
je masinėje kultūroje garbinama kaip „devoliucija“. Istoriniai 
žingsniai, kurie lėmė etiketės ar vaizdinio sukūrimą ir nepilna- 
mečio nusižengėlio figūros iškilimą, yra ir nuo modernizacijos 
neatsiejama socialinė dezorganizacija, ir nepilnamečių teismo 
bei nepilnamečių kodekso juridinis įtvirtinimas, ir karų laiko- 
tarpio ekonomikos stabilumas, ir dažni namų fronto karai užsie- 
nio valstybėse, o galiausiai - masinės visuomenės ir masinės kul- 
tūros iškilimas. Visi šie istorinio proceso aspektai kaip tik ir slypi 
už tų socialinių ir psichologinių procesų, kurie išlaisvina jauni- 


mą, skatindami nusižengti. Knygos Nusižengiamumo srovėje tema 

yra toks jaunimo išlaisvinimas, kai jiems netrukdoma nusiženg- 
ti. Tad istorinėje knygos įžangoje apžvelgiu moderniuosius lai- 
kus, kai nepilnamečio nusižengėlio pasirodymas tampa įprastas 
ir numatomas. 

Kodėl masinės visuomenės ir masinės kultūros susiformavi- 
mas užbaigia jaunimo masių išlaisvinimo nuo griežtos tvarkos 
istorinį procesą, suprasime trumpai apžvelgę, kaip keitėsi ma- 
sių teorijos prasmė ir prisimindami tą pradinę jos prasmę, kuri 
vėliau ignoruota dėl žurnalistinio revizionizmo ir akademinio 
polinkio iš naujo kurti koncepcijas. 

Kol masių teorija įgavo šiuolaikinę konotaciją, siejamą, tarki- 
me, su Ortega arba Ledereriu, surūdijusi senoji tvarka ir sukiu- 
žęs senasis režimas jau buvo patyręs XIX a. pabaigos socialinę 
dezorganizaciją, pažangias naujojo amžiaus pradžios reformas 
bei pasaulinį karą. Senosios evoliucinio socializmo masės visa- 
da būdavo apibrėžiamos ne itin griežtai, ir tai leido bent puse 
lūpų pripažinti untermensch (t.y. menkesniojo Žmogaus) egzista- 
vimą. Kitokių, pavojingų Žmonių kategorijos idėją, marksizmo 
apibrėžtą liumpenproletariato sąvoka, dar atviriau išsakė Niet- 
zsche, ją pratęsė gal ir ne itin populiarūs Freudo samprotavimai 
apie instinktus. Trečiajame dešimtmetyje, kai vadinamasis Va- 
karų marksizmas ėmė kritikuoti viską, ir itin nuožmiai - sovieti- 
nį marksizmą, kai susiformavo nemarksistinė kritinė teorija, po- 
puliari masinės visuomenės su masine kultūra samprata ėmė 
įtakoti intelektualinę mintį. Gyvavo daugybė masių teorijos ver- 
sijų, kurių čia neketiname nuosekliai apžvelgti, nes šią užduotį 
prieš daugelį metų puikiai atliko Williamas Kornhauseris.* 

Masių teorijos pradžia buvo įžvalga apie klasių sistemos es- 
mės pasikeitimą. Taip ir neįsigalėjęs, šis iš pradžių pabrėžtas as- 


pektas vėlesnėse formuluotėse didesnės reikšmės neįgijo, nes 


* Politics of Mass Society. 

šios jau numatė ne pasikeitimą, o klasės baigtį ir su ja susijusį 
kultūros žlugimą, valstybei palikdamos masių visuomenės su- 
vienijimą. Tik daug vėliau kai kuriomis formuluotėmis apie post- 
industrinę visuomenę masių teorijoje vėl prisimenama apie anks- 
tesnius nesutarimus dėl to, kaip fundamentaliai pasikeitė klasių 
sistema. Pirmosios masių teorijos Vokietijoje nebuvo tinkamai 
lokalizuotos, kad paliudytų, kokios dinaminės jėgos atvirai pa- 
sireiškia esmingai keisdamos senąją klasių sistemą. Amerika 
smarkiai lenkė Europą ta prasme, kad čia klasės formavosi išsi- 
lavinimo pagrindu, o trečiojo dešimtmečio pabaigoje konkuren- 
tu masinio švietimo srityje tapo Sovietų Sąjunga. JAV demokra- 
tijos ir sovietinio socializmo klasių sistemos skyrėsi nuo 
sovietinio neklasinės visuomenės modelio ar amerikietiškojo at- 
viros visuomenės modelio. Būsimųjų galingiausiųjų valstybių 
įkvepianti retorika užmaskavo naujos klasių sistemos, pagrįs- 
tos išsilavinimu ir techninėmis žiniomis, iškilimą. Išsilavinimo 
pagrindu susiformavusi klasių sistema faktiškai nebuvo nei at- 
vira, nei beklasė. Iš esmės nebūdama kapitalistinė ar socialisti- 
nė, naujoji išsilavinimu paremta klasių sistema turėjo abiem bū- 
dingų bruožų ir tapo liekamuoju pagrindu susilieti dviem kitomis 
prasmėmis rungtyniaujančioms ir konfliktuojančioms sistemoms 
po 1945 metų. Ši dvidešimtojo amžiaus sistema, pagrįsta masių 
švietimu, yra pagrindinė masinės visuomenės forma ir masių 
kultūros vedinys. Nepilnametis nusižengėlis yra tos šiuolaiki- 
nės išsilavinimu pagrįstos dinamiškos klasių sistemos šalutinis 
produktas, o ne kokia atsitiktinė jos nesėkmė. 

Modernioje klasių sistemoje masių švietimo komponentą ga- 
lima neigti ir laikyti tik kultūrine reprodukcija, nauju instru- 
mentu senajai nuosavybe pagrįstai klasių sistemai pakeisti, ar- 
ba jį galima vertinti kaip naują klasių sistemą šiuolaikinėje 


visuomenėje. Tačiau šiais abiem atvejais nepilnametis nusižen- 

gėlis yra mokyklos pragaištis: tai daugiausia žemesniųjų sluoks- 
nių berniukai, įstrigę savo klystkeliuose (taip juos charakteri- 
zuoja Albertas Cohenas arba Williamas Chamblessas), arba aiš- 
kėjantis žemesniosios klasės likimas vaikams iš aukštesnių 
klasių bei tiems, kurie šioje aplinkoje jau gimė (taip rašė Arthu- 
ras Stinchecombe ir Kennethas Polkas). (Gilesnė nepilnamečio 
nusižengėlio kaip maištautojo prieš išsilavinimą bei jo raiškos 
samprata pateikta šiose knygose: Carlo Werthmano Nusižengia- 
mumas ir valdžia (Delinguency and Authority) ir Anthony Lemel- 
le'io Rasinė nelygybė ir nusižengiamumas mokykloje (Racial Oppor- 
tunity and School Delinguency). Tačiau daug svarbesnė už 
nevykusį mokinį ar į žemesnę socialinę klasę slystančius chu- 
liganaujančius turtingų šeimų vaikus, beviltiškai neprisitai- 
kančius ir pasiekiančius tik apgailėtinų rezultatų mokyklos 
kontroliuojamoje bei patvirtintoje sistemoje, yra to „kitokio“ fi- 
gūra, -jai tekęs lemtingas vaidmuo, formuojantis Amerikos ma- 
sinėje visuomenėje iškilusio nepilnamečio nusižengėlio vaiz- 
dinį. Ši kitokių masių figūra iškyla grėsmingiau, pavojingiau 
net už daugelio Europos kapitalizmo sistemų pagimdytą klasi- 
nę pavojingos klasės interpretaciją. Ir daugelyje Europos šalių, 
pirmiausia Anglijoje, baisioji, arba airiškoji, „kitokių“ masių 
figūra įgavusi rasinį pavidalą. Tačiau kaip tik Amerikoje dėl 
vergijos, vietinių gyventojų nukariavimo ir imigracijos iš Azi- 
jos bei pietryčių Europos ši tendencija išskirti „kitokias“ ma- 
ses iš darbininkų klasių nužengė toliausiai. 

Užuot viena kitą neigusios, šios dvi (masių ir „kitokių ma- 
sių“) interpretacijos sąveikavo, ir jau nuo pilietinio karo, įtvirti- 
nusio kapitalizmą nacionaliniu ir politiniu lygmeniu, egzistavo 
neįprastai gausus antrasis proletariatas, daug menkiau integruo- 
tas ir kintantis nei nuolatinį darbą turintys darbininkų klasės 
atstovai. Politinių ir ekonominių procesų iš namų svetur išstumta 


įvairiarasė Žmonių masė sąveikavo su klasine mase, atsiradusia 

dėl nesėkmingo švietimo proceso. Ankstesnieji procesai sukūrė 
įžeminimą, arba kolektyvinę sąmonę: masių sielą. Vėlesnieji pa- 
baigė formuoti socialinio tipo mentalitetą. Šiuolaikinis nusižen- 
gėlis formuojasi priešindamasis funkcionaliam raštingumui, ku- 
rio reikalauja išsilavinimu grindžiama klasių sistema, ir nors 
rasinę sielą plačiąja prasme tebemaitina JAV trečiasis pasaulis, 
turint galvoje pietryčių Europą su Afrika, Lotynų Ameriką ir Azi- 
ją, šis mentalitetas pranoksta iki Pirmojo pasaulinio karo metų 
egzistavusį masių paveikslą. Po Pirmojo pasaulinio karo naujos 
masės auga formuojamos ir reaguodamos į tokią švietimo patir- 
tį, kai dėl sustruktūrintos konkurencijos vaikų mokymosi prak- 
tika daro įtaką, jei ne lemia, būsimas jų gyvenimo galimybes. 
Tad klasinės sistemos teisėtumo įspūdis išlaikomas dėl to, kad 
tikima socialinio mobilumo (čia - galimybė pakilti į aukštesnę 
klasę; vert. past.) idėja, kurią gana ribotai įkūnija mokslinimo 
sistema. Taigi išsimokslinimo kaip socialinio mobilumo prie- 
monės galią ir svarbą liudija ne tokio išsilavinimo vertingumas, 
bet jo nevertingumas. Nors švietimu paremta klasių sistema su- 
teikia galimybes visiems vaikams, skrupulų nepripažįstanti tur- 
tingųjų klasių priežiūra nutildo, ar bent jau nukreipia nuo sa- 
vęs, racionalią kritiką. Į šį kontekstą įžengia nepilnametis 
nusižengėlis. Populiarios dainos žodžiais, šis netikęs mokinys, 
nusikaltėlis švietimo sistemai, klykia: „Mums nereikia jūsų moks- 
lų“. Požiūris gal ir nėra toks antiintelektualus, kurio, atrodo, 
baiminasi kai kurie būsimieji pankų ir kitų jaunimo krypčių fa- 
nai. Anthony Burgessas 1985-uosiu0se savo maištautojams prieš 
Anglijos švietimo sistemą gana įžvalgiai suteikia gebėjimų pra- 
bilti lotyniškai, tarsi prisidėdamas prie lėkšto šiuolaikinio moks- 
lo bei funkcionalaus raštingumo kritikos. Tačiau nepasirengu- 
siam stebėtojui, kuris neskiria išsilavinimo nuo apsukrumo, 
nepilnametis nusižengėlis atrodo tik vandalas, barbaras, paki- 


lęs prieš kultūrą, grasinąs visiems Žmonėms, ne vien pastatų 

savininkams. Bet atsisakydami romantizuoti nepilnametį nusi- 
žengėlį galime padaryti rimtą klaidą, nes kaip istorinė figūra 
nusižengėlis realiai ar praktiškai gali būti romantikas. Itin pa- 
rankų požiūrį siūlo Hobsbaumas knygoje Primityvusis maištas ir 
socialinis banditizmas (Primitive Rebellion and Social Banditry). Pri- 
mityvaus maištininko arba „maištininko be priežasties“ maiš- 
tas negali būti sėkmingas, tad nusižengėlis yra nepataisomas 
romantikas. 

Konservatyvi dabartinės Amerikos vyriausybės socialinė po- 
litika atmeta socialinę nusižengiamumo teoriją. Atlikdami savo 
vaidmenį akademiniai sluoksniai nuo labai ribotos šeštojo ir sep- 
tintojo dešimtmečio sampratos perėjo į dabartinę radikaliąją de- 
šiniąją poziciją, kai menkiausia nepilnamečiams nusikaltėliams 
parodyta užuojauta prilyginama sentimentalumui, o nūdienio 
skurdo iškėlimas tolygus išdavystei. Užuot priešinęsi neokon- 
servatorių susitarimui, socialistai ir liberalai, o ypač jų sociolo- 
gai, turėtų džiūgauti. Kai mes susivienijame, teisėtai priešinda- 
miesi ortodoksiškiems įstatymams bei tvarkai, pasidaro 
įmanoma iš gabalėlių sudurstyti tikrovišką nepilnamečio nusi- 
žengėlio socialinę teoriją, kurioje istorinės figūros savimonė tei- 
kia savitransformacijos ir - gal šiek tiek labiau miglotos - atei- 
ties istorijos transformacijos galimybes. Su šia nuostata ir 
pristatau japonų, 0 nūnai ir amerikiečių, skaitytojui knygą, pa- 
rašytą dar tada, kai nereikėjo lieti prakaito eksplikuojant teksto 
pagrindu esančios socialinės teorijos. Taigi pagrindinių nepil- 
namečių nusižengiamumo priežasčių negalima kildinti iš pa- 
čios teisinės sistemos, nors apie tai prabėgom užsimenama teks- 
te, ir tą dažnai turi galvoje interpretatoriai, tarp kurių buvo ir 
įvertinusių, ir sumenkinusių. Teisinė sistema gali būti tiesiogi- 
nė priežastis (taikant apibrėžimą karams analizuoti). Tačiau gi- 


luminės priežastys, mano nuomone, daugmaž ir yra tos, kurias 

nurodo kritinės ir netgi nekritinės standartinės socialinės ir so- 
ciologinės teorijos. 

Visuomenės pakrikimas, karas, masių visuomenė - visa tai 
slypi už nepilnamečių teismo, kuris tiesiogiai reguliuoja ir kartu 
spartina nusižengiamumo plitimą. 

Tarp tvarkos ir anarchijos esama nuolat mažėjančio tikro, 
arba žmogiško, pasirinkimo elemento. Taigi atsigręžti į anar- 
chiją - kaip tai daro nepilnametis nusižengėlis - yra moraliai 
pranašesnis pasirinkimas, nepaisant akivaizdžių trūkumų. Nu- 
valkiota tiesa, kad niekas nelaiko nusižengiamumo vertybe, ta- 
čiau tai tiesa. Po jaunimo masių destruktyvumu slypi neapčiuo- 
piamoji teisingosios revoliucijos sąmonė. 1968 metais į Pekiną, 
Paryžių, Prahą ir Berklį Kalifornijoje sugrįžo 1848-ųjų vėjai. Re- 
voliucijos tiesa - suteikti išraišką Žmonijos kūrybingumui, o jos 
destruktyviųjų potencijų reikia laukti prasiveržiant tada, kai ga- 
lingosios teisėtvarkos jėgos susimokiusios kariauja prieš mases. 
Kai baigsime šį karą prieš neturtingus ir jaunus, gal nepilname- 
čio nusižengėlio pranašaujamos anarchijos ir nebereikės. Ta- 
čiau iki tol - gali būti, kad ir visuomet - šis jaunimo nusižengia- 


mumu vadinamas reiškinys tikrai gyvuos. 


Dalis šios įžangos buvo publikuota Nusižengiamumo srovės 


vertime į japonų kalbą, pasirodžiusiame 1986 metais. 


Dėkoju Cynthiai Mahabir ir Martinui Sanches-Jankowsky iui 
už daugybę turiningų pokalbių apie šiuolaikinę įvairiatautę ne- 


pilnamečių nusižengiamumo prigimtį. 


POZITYVISTINĖ NUSIŽENGĖLIO SAMPRATA 


Visį mes vienaip ar kitaip įsivaizduojame skirtingus socialinius 
statusus, taip pat ir nepilnamečio nusižengėlio. Tuose mūsų vaiz- 
diniuose glūdi kertinės nepilnamečio nusižengėlio bei kitų šiuo- 
laikinių tipų sampratos. Todėl jų analizė dažnai nebūna tokia 
gili, kad leistų šiomis sąvokomis abejoti ar jas koreguoti. Papras- 
tai analitikas vadovaujasi svarbiausiomis sampratomis, o ne 
svarsto jų pagrįstumą. 

Nusižengėlio vaizdinys išauga iš mūsų pagrindinių prielai- 
dų apie tokį asmenį. Šiuo metu ir veik visą šimtmetį nusižengė- 
lio sampratą formavo pozityvistinė kriminologijos mokykla. Pa- 
grindinis mano knygos tikslas — suabejoti šio pozityvistinio 
portreto tikrumu ir jį gerokai pakeisti. Kadangi prielaidos visa- 
da duotos, jų negali pasiekti korekcinės intelekto priemonės - 
argumentai, kritika, kruopšti analizė. Todėl tokių prielaidų eks- 
plikavimui nepakaks vien suformuluoti tezių apie jas, - ši už- 
duotis kur kas esmingesnė, ji reikalauja išplėtoti tyrimų zoną ir 
leistis giliau. Sampratas grindžiančios prielaidos retai lieka be 
padarinių. Užmestos jos ima persekioti mus, formuodamos ar 
savo pusėn palenkdamos svarbiausius socialinius reiškinius aiš- 
kinančias teorijas. Prielaidos gali pastūmėti mus pastebėti arba 
nepaisyti empirinio pasaulio neatitikimų ar stereotipų. Struktū- 
rą tyrinėjimams suteikia sampratos. 

Be to, vaizdiniai glaudžiai susiję su socialinių sistemų aiški- 


nimu. Elgesio sistemas paprastai įmanoma idealiai tipologizuoti. 

Jei analitiko tikslas paaiškinti, jam neišvengiamai teks imtis su- 
paprastinimo. Sistemai - nesvarbu, kapitalizmui ar nusižengia- 
mumui - būdingi tam tikri tipai, pagrindinės ją sudarančios fi- 
gūros. Kuriant aiškinamąją teoriją itin svarbu tiksliai apibūdinti 
šiuos tipus. Atsižvelgiant į tam tikro laikotarpio pažinimo lygį, 
tokie vaizdiniai būna ne tiek tikri arba netikri, bet veikiau įtiki- 
nami arba neįtikinami. Jie daugiau ar mažiau primena pavienei 
socialinei kategorijai priklausančius atskirus asmenis. Visos nu- 
sižengėlio koncepcijos šiek tiek primena pavienius individus, 
pasižyminčius nusižengiamo pobūdžio iniciatyva. Taigi dabar 
vaizdinys tikrinamas pagaljo tikroviškumą. Kuris vaizdinys at- 
rodo nuosekliausias tiems, kas artimai ir nuolat susiduria su 
tikrais nusižengėliais, jų įvairove? Šią knygą rašau todėl, kad 
ligi šiol sukurti nusižengiamumo vaizdiniai nei man, nei kitiems 
neprimena realybės, kurią turėtų paaiškinti. Nesakau, kad jie 
iškraipo tikrovę, nes tą daro visi vaizdiniai. Teisingiau būtų pa- 
sakyti, kad dabartinės sampratos neišreiškia pačios nusižen- 
giamumo esmės. 

Veiklos sistemos turi atitinkamus tipus, kurių pavaizdavi- 
mas yra lemiamas žingsnis teorijos plėtotei. Taip, tarkime, įtiki- 
namas kapitalisto vaizdinys glūdėjo visų kapitalizmo kilmę aiš- 
kinusių teorijų potekstėje. Tai nereiškia, kad sistema gali būti 
redukuota į jos atstovų ypatybes, jau veikiau jie yra sistemos 
personifikacija arba mikrokosmas. Esminis kapitalisto vaizdi- 
nio pasikeitimas suteikė postūmį lemtingam posūkiui nuo Mar- 
xo prie Weberio kapitalizmo kilmės teorijos. Mokslininkų ginčų 
dialektikoje Marxo kapitalistas piratas virto Weberio kapitalis- 
tu buhalteriu. Weberio sukurto portreto autentiškumas lėmė tai, 
kad įsitvirtino jo, o ne Marxo kapitalizmo kilmės teorija. Kad ir 
kokie būtų kiti Marxo teorijos pranašumai, ji nuo pat pradžių 
neįtikinama. Tarsi jis būtų pradėjęs klaidinga gaida. Kyla klausi- 
mas, kaip galėtume tikėti teorija, kuri akivaizdžiai klastoja savo 


28 DAVID MATZA. NUSIŽENGIAMUMO SROVĖJE 


atstovų charakterį? Nepaisant Weberio teorijos trūkumų, ji įti- 
kinamesnė, nes labiau primena pirmuosius kapitalistus, apie 
kuriuos mokėmės ar skaitėme. 

Nusižengėlio sampratos bei įvairios jo kilmę aiškinančios te- 
orijos formavosi kriminologijos srityje. Mūsų susidarytas nusi- 
žengėlio sampratas iš esmės lėmė šiuolaikinės kriminologijos 
pobūdis: nors ir susijusi su kitais socialiniais mokslais, ji vis 
dėlto gerokai nuojų atsiriboja. Pastaraisiais metais kriminologi- 
ja spėriau integruojasi į sociologiją, tačiau ji buvo ir tebėra atskira 
sritis, turinti savo tradicijas bei išankstines nuostatas.! Šiuolaiki- 
nė kriminologija — ta pati pozityvistinė kriminologijos mokykla. 
Daugelis mokslininkų jos ištakomis laiko Lombroso pažiūras, o 
šis negrįžtamai atmetė ankstesnį Beccarios, Benthamo, Carraros 
bei kitų klasikų požiūrį. Ši Lombroso nurodyta ir daugiausia 
Ferri darbų įtvirtinta kryptis suformavo pamatines kriminologi- 
jos prielaidas, tebegyvuojančias ir šiandien. Sykiu su Ferri dau- 
gelis esame pozityvistai ta prasme, kad panašiai suvokiame kri- 
minologijos tyrimo esmę bei šio tyrimo objekto charakterį - 
nusikaltimo vykdytoją (criminal actor). Pozityvistinės kriminolo- 
gijos paveldą sudaro trejetas esminių prielaidų. Visos tebėra ak- 
tualios ir šiandien. Mūsų nusižengėlio samprata remiasi visu 
trejetu. Jos atsirado kaip atsakas į klasikinės kriminologijos prie- 
laidas. Netgi tvirtinčiau, jog kiekvienąsyk persistengta kritikuo- 
jant. Šioje knygoje nusižengėlio vaizdinys kuriamas naujai ver- 
tinant pozityvistinę jo koncepciją. Mano tikslas - į pozityvistinės 
kriminologijos kontekstą integruoti modifikuotus klasikinio po- 


žiūrio aspektus. 


' Kriminologijos teorijos istoriją galima rasti: Bernardo de Ouiros, Mo- 
derų Theories of Criminality, Boston: Little Brown, 1911; George B. Vold, 
Theoretical Criminologų, New York: Oxford University Press, 1958; Her- 
mann Mannheim (editor), Pioneers of Criminology, Chicago: Ouadrangle, 


1960. 

Garsiausiai skelbiama, ir todėl itin aiškiai išsakyta, pozity- 
vistinės kriminologijos prielaida nurodo, kad pagrindine etio- 
loginių teorijų kūrimo atrama turi būti laikomas nusikaltimo 
vykdytojas, o ne baudžiamoji teisė. Pozityvistinė mokykla nu- 
sikalstamumui aiškinti pasitelkia nusikaltėlių motyvacijos ir bi- 
hevioristinę sistemas. Teisė bei jos administravimas šių sistemų 
kontekste laikoma nesvarbiu ar bentjau antriniu dalyku. Kad 
ir kokius priežastinius veiksnius viena ar kita interpretacija 
laiko svarbesniais, visa šiuolaikinė kriminologija nusižengi- 
mą linkusi aiškinti įstatymo pažeidėjo charakteriu bei jo gyve- 


nimo patirtimi. 


Kadangi šiuolaikinė kriminologija pasuko nuo biologinės Lomb- 
roso mokyklos orientacijos prie sociologijos ir psichologijos, įžvelgti, 
ar reikšmingai pozityvistinė mokykla paveikė šiuolaikinę kriminolo- 
giją, nėra lengva. Jei terminą „pozityvistinis“ taikysime, tarkime, Sut- 
herlandui, kai kas prieštaraus, jog Sutherlando į nusikaltimą vedan- 
čio elgesio teorija skiriasi nuo Lombroso. Visa pozityvistinės mokyklos 
esmė yra ta, jog ji visą dėmesį sutelkė į motyvaciją bei... nusikaltėlį. 
Tą pat galime pasakyti ir apie kurią kitą šiuolaikiniuose vadovėliuose 
pristatomą nusikalstamo elgesio teoriją, nors aiškinimai grindžiami 
jau ne biologiniais, bet sociologiniais ir grupės faktoriais. Krimino- 
loginė mintis perėjo nuo biologinio prie sociologinio bei psichologi- 
nio elgesio aiškinimo, tačiau vis dar nagrinėja ne nusikaltimą, o nu- 
sikaltėlį. Svarbiausias ir toliau lieka ... įstatymo pažeidėjas, ne 


nusikaltimas.2 


Pagrindinis modernaus pozityvistinio požiūrio padarinys yra 


tai, kad jis apverčia aukštyn kojomis klasikinės kriminologijos 


2 Clarence Ray Jeffrey „The Historical Development of Criminology“, in 


Mannheim, op. cit., p. 337. 

atstovo Carraros aforizmą. Carrara teigė, jog nusikaltimas pir- 
miausia yra ne veiksmas, bet įstatymo pažeidimas (infraction), o 
pozityvistai tvirtina priešingai. Pasak pozityvistų, nusižengi- 
mus teisingiausia vertinti kaip kilusius iš gyvenimo situacijų. 
Tai veiksmas (action). Sudėtingais nusižengėlių ir teisės institu- 
cijų santykiais domėtasi menkai. Šiuolaikinės sociologinės bei 
psichologinės nusižengiamumo teorijos, net nesuvokdamos to, 
gerokai pasinaudoja aiškiai ir kategoriškai suformuluotu biolo- 
ginio pozityvizmo atsisakymu suteikti teisės institucijoms to- 
kios reikšmės, kokios teikė klasikinė teorija. 

Biologinės nusikalstamumo teorijos daug pagrįsčiau sumen- 
kina teisės institucijų reikšmingumą negu vėlesnės mokyklos. 
Gilintis į tai, kaip susiję Žmogaus organizmo įnoriai ir teisės 
sistemos formos, atrodė beveik visiškai neverta. Tačiau teisės 
institucijos — svarbi visuomenės dalis, ir tai, kad sociologijos 
teorija analizuoja žmogaus santykį su visuomene, jau suteikia 
pagrindo įvertinti šių institucijų sąryšį su nusikalstamumu. Šiuo- 
laikinės sociologinės nusižengiamumo teorijos pabrėžia socia- 
linės klasės, etninių ryšių, šeimos, gyvenamojo kvartalo poveikį. 
Tačiau nors sociologijos mokslo siekiai įpareigoja mus nagrinė- 
ti Žmogaus santykį su visu visuomenės institucijų spektru, mes, 
sociologai, toliau ignoravome faktą, kad nusikaltimas kuriuo 
nors aspektu yra reakcija į teisės institucijas. 

Su teisės organizacija, jos reikalavimais, principais, doktri- 
na nusižengėlį sieja tam tikras santykis. Kaip tik jis ir yra nusi- 
žengėlį apibrėžiantis požymis, tad būtų keista, jei aprašę visą 
šio santykio sudėtingumą, neatskleistume nusižengėlių moty- 
vacinės sistemos. Pozityvistinė kriminologija, - įvairios nusi- 
žengiamumą interpretuojančios jos teorijos, - priartėjo prie pat 
ribos, kurią peržengus būtų ignoruojama pagrindinė nusižen- 
gėlius charakterizuojanti ypatybė - faktas, kad jie pažeidžia 


įstatymą. Todėl pozityvizmas ir nepajėgė išnagrinėti teisės 


POZITYVISTINĖ NUSIŽENGĖLIO SAMPRATA 31 


draudimų prigimties ir sykiu atkreipti dėmesio į tai, kad nusi- 
žengiamumo papročiai formuojasi kartu su teisės nuostatomis 


kaip jų deformacija. 


Pozityvistinė mokykla... pradėjo tirti nusikalstamumo priežastis 
nagrinėdama nusikalstamą veiksmą per se... Pozityvistinė mokykla 
pirmą kartą skirtingus gamtos mokslų požiūrius, metodologiją bei 


logiką pritaiko kriminologijos srityje Žmogaus elgesiui tirti. 


Pozityvizmui, apdovanotam mokslo prestižu bei jo dorybė- 
mis, mažai terūpi to reiškinio, kurį jis norėtų tyrinėti, esmė. Tai 
metafizika. Taigi veik šimtmetį pozityvistinė kriminologija men- 
kai tesidomėjo nusikaltimo esme - įstatymo pažeidimu. 

Kitas tvarus pozityvizmo bruožas gali būti kildinamas iš jo 
siekiamo mokslinio statuso. Vos atsiradusi ir net šių laikų pozi- 
tyvistinė kriminologija priešpriešina savo mokslinį žmogaus su- 
pratimą ir klasikinį požiūrį. „Klasikinė mokykla priėmė laisvos 
valios doktriną, tuo tarpu pozityvistinė mokykla nusikalstamo 
elgesio tyrimus pagrindė moksliniu determinizmu.““* Ji padarė 
dar daugiau. Pozityvistinė kriminologija pakoregavo Žmogaus 
įvaizdį taip, kad šis tiko moksliniu determinizmu besivadovau- 
jančiai nusikaltėlio analizei. Ji atmetė požiūrį, jog Žmogus turi 
būti laisvas, kad tai - mąstanti, todėl galinti rinktis būtybė. Žmo- 
gaus, kuriam duota laisvė bei mąstymas, samprata esanti „iš 
esmės ikimokslinė Žmogaus elgesį nagrinėjančio šiuolaikinio 
mokslo požiūriu'“?. 

Kad suprastume pozityvistinę nusikalstamo veiksmo sąvo- 


ką, reikia atskirti dviejų rūšių determinizmą - nuoseklųjį ir libe- 


* Vold, op. cit., p. 14-15. 
4 Jeffrey, op. cit., p. 379. 
5 Vold, op. cit., p. 14. 


32 DAVID MATZA. NUSIŽENGIAMUMO SROVĖJE 


ralųjį. Visi socialiniai mokslai yra vienaip ar kitaip deterministi- 
niai. Šiuolaikinė sociologija jau gerokai išsilaisvino iš ankstyvo- 
jo nuosekliojo determinizmo. Šiuolaikinė kriminologija dar ne. 
Nuoseklusis ir liberalusis determinizmas skiriasi tuo, jog vie- 
nas tiktai teikia analitikui nuorodas, o kitas iš esmės ginčijasi 
dėl Žmogaus veiklos pobūdžio. Pozityvistinė kriminologija atsi- 
skyrė nuo to, ką laikė „animistiniu, apsisprendimu bei laisva 
valia grindžiamu mąstymu““. Klasikinę Žmogaus sampratą ji 
pakeitė fundamentaliai suvaržyto Žmogaus vaizdiniu. Deter- 
minizmas pozityvistinei kriminologijos mokyklai buvo ne vien 
euristinis principas, o vizija, prilyginusi Žmogų fizinėms ir che- 
minėms dalelėms. Kiekvienas įvykis yra priežastis. Žmogaus 
laisvė - iliuzinė. Pozityvistinės kriminologijos mokykla pritarė 


Schopenhauerio skelbiamai ištarmei. 


Nė vienas žmogus, būdamas toks, koks yra, ribojamas vyrau- 
jančių aplinkybių, kurios savo ruožtu veikia iš griežtos būtinybės, 
niekada negali daryti nieko kita, kaip tik tai, ką šią akimirką daro. 
Vadinasi, visa Žmogaus gyvenimo eiga, visi jo svarbūs ir nereikš- 
mingi įvykiai neišvengiamai turi būti determinuoti kaip laikrodžio 


rodyklių apsukos." 


Iš pat pradžių pozityvistinė kriminologija buvo smarkiai vei- 
kiama biologinių savo ištakų, t. y. griežtojo determinizmo. Pir- 
mieji pozityvistinės kriminologijos apologetai Lombroso ir Fer- 
ri, pasitelkę biologiją, tikėjosi paaiškinti socialinius, geografinius 


ir psichologinius faktorius bei prognozuoti nusikalstamumą. 


* Ibid., p. 26. 
7 Cituojama Paul Edwards, „Hard and Soft Determinism“, Sidney Hook 
(redaktorius), Determinism and Freedom in the Age of Modern Science, 


New York: Collier, 1961, p. 120. 

Manyta, jog biologinio suvaržymo prielaidas, - o patologija be- 
veik nepripažįsta valios, - galima sėkmingai pritaikyti sociali- 
niams bei psichologiniams reiškiniams aiškinti. Negana to, kai 
buvo sudrebinti biologijos hegemonijos pamatai, jos nuoseklu- 
sis determinizmas tapo idėjine naujų disciplinų atspirtimi. Jos 
ir vėl pasirodydavo tarsi koks figų pardavėjas Hasanas. Spence- 
rio sociologija, Watsono biheviorizmas, Freudo psichologinis de- 
terminizmas, Pavlovo sąlyginių refleksų teorija, - visos įtvirtino 
iliuziją, jog socialiniai mokslai neatskiriami nuo gamtos moks- 
lų. XIX amžiuje ir XX a. pradžioje daugelis intelektualų troško 
būti pripažinti kaip mokslininkai. Visoje intelekto veikloje ne- 
buvo nieko svarbiau už mokslines pretenzijas, kurias vykusiai 
įkūnijo Huxley. Mokslo pažanga reikalavo naujo Žmogaus pri- 
gimties liejinio. Žmogaus proto ir laisvės sampratos tapo atstu- 
miančios, nes jos buvo svarbiausias kliuvinys, neleidęs lengvai 
brūkštelėti lygybės ženklo tarp visuomenės ir gamtos mokslų. Jei 
Žmogus - laisvas ir mąstantis, tai visuomenės mokslui papras- 
čiausiai nėra vietos. Bent jau taip klaidingai samprotauta se- 
niau, oretkarčiais ir dabar. Enrico Ferri su stulbinančiu atviru- 
mu, retai būdingu tiems, kurie, nors ir ne visai sąmoningai, 
perėmę jo nuostatas mūsų laikais, prie savo patetiškai nevyku- 
sių įrodymų priduria argumentą, jog laisvo pasirinkimo egzis- 
tavimą paneigianti statistika. Tuomet sunku nepastebėti, jog 
kaip tik tokia nuostata, o ne abejotini statistikos argumentai, 
yra tikroji pernelyg ankstyvo Žmogaus proto ir laisvės išsižadė- 


jimo priežastis. 


Negana to, jei būtų leistas panašus moralinis liberalumas, visas 
psichologijos bei sociologijos mokslas būtų neįmanomas ir toks pat 
absurdiškas kaip materijos atomų laisvo pasirinkimo prielaida, galin- 
ti sunaikinti fizikos ir chemijos mokslus. Todėl laisvo pasirinkimo 


neigimas yra ne visokio blogio šaltinis, kaip tvirtina dvasinį pradą 

akcentuojančios mokyklos, bet kaip tik duodantis gausių teigiamų 
paskatų įvairioms moralės bei visuomenės gyvenimo sritims, nes mo- 
ko idėjinės tolerancijos, įkvepia abipusį atlaidumą, ragina svarstyti. 
„.. [Laisvos valios] paneigimas yra būtina visos sociologijos teorijos 


bei praktikos prielaida." 


Taigi manyta, jog socialiniai mokslai reikalauja paneigti pa- 
sirinkimą. Tačiau argi tuomet parankiausia grupė nebūtų nusi- 
kaltėliai? Protu jie tikrai nepasižymi. Užginti jiems laisvę netgi 
ir naudinga. Iš tiesų naujų mokslinių disciplinų poreikiai suta- 
po su gailestingųjų humanitarų pamokslavimais. Laisvės pa- 
neigimas ne tik atitiko socialinių mokslų pretenzijas bei ambici- 
jas; būtent šia prielaida rėmėsi požiūrio, siūlančio nusikaltėlius 
gydyti, šalininkai. Asmenys, kurie neturi pasirinkimo, už savo 
poelgius neatsako. Jie turėtų būti ne baudžiami, o gydomi, arba 
jiems reikia taikyti kitokias pataisos priemones. Taigi determi- 
nizmo kaip euristinio principo, skatinančio analitiką imtis nuo- 
dugnių tyrimų, susiliejimą su determinizmu kaip žmogaus pri- 
gimties modeliu natūraliai paspartino besiformuojančių profesijų 
poreikiai bei humaniškasis liberalizmas. Tačiau vėl atsigręžki- 
me į Žmogaus prigimtį bendrai ir nusikaltėlio prigimtį konkre- 
čiai. Ar jos irgi suteikia pagrindą žmogaus pasirinkimo princi- 
pui paneigti? 

Šiuolaikinio sociologijos mokslo požiūris sudėtingas, toli gra- 
žu nevienalytis ir negalutinis.Tačiau, nepaisant visų daugia- 
prasmybių, aiškiai pastebime posūkį liberaliojo determinizmo 
link. Žengtas lemtingas žingsnis - nuorodos, kuriomis privalu 
vadovautis analitikui, atskirtos nuo objekto prigimties analizės. 


Taigi liberalųjį determinizmą galima apibrėžti kaip visuotinio 


* Enrico Ferri, Criminal Sociology, Boston: Ginn, 1942, p. 234-236. 

priežastingumo principo, esančio nuodugnaus tyrinėjimo gai- 
re, išsaugojimą ir universalių prielaidų apie Žmogaus prigimtį, 
nesvarbu, nusikaltėlio ar nekaltojo, atmetimą. Šiandien jau pri- 
pažįstama, kad klausimas apie žmogaus prigimtį - jo protą ir 
laisvę, - empirinis, į kurį dera laukti skirtingų atsakymų. Žmo- 


gus švytuoja tarp pasirinkimo ir suvaržymo. 


Žmogus nėra nei toks laisvas, koks jaučiasi, nei taip suvaržytas, 
kaip nuogąstauja. Kai ką savyje ir savo aplinkoje jis pakeistų be var- 
go, kitus dalykus pakeisti būtų sunkiau, tačiau yra ir tokių, kurių jis 
trūks plyš neįstengtų pakeisti...Dėl laisvos valios daugiausia ginčija- 
masi tuomet, kai supainiojamos priežastingumo ir laisvės sampratos, 
todėl motyvai, kuriuose esama daugiau laisvės, tampa neatskiriami 
nuo daugiau suvaržytų motyvų. ... Tradicinė priežastingumo sam- 
prata, pagimdžiusi laisvos valios pseudoproblemą, rėmėsi prielaida, 
jog įvykių tarpusavio ryšys iš esmės gali būti dvejopas: determinuo- 
tumas arba įnoris, tad ir žmogaus valia yra arba vergiškai determi- 
nuota, arba užgaidžiai laisva. Tačiau manytume, jog, tokia prieštara 
apibūdina veikiau Žmogaus laisvės mastą, o ne jo elgesio determi- 


nuotumą.? 


Negana to, vieni žmonės akivaizdžiai laisvesni negu kiti. Pa- 
vienių Žmonių laisvės lygmuo toli gražu nėra neapibrėžtas. Lais- 
vė, kaip ir daugelis socialinių vertybių, nėra skirstoma kaip pa- 
kliuvo. Imperatorius ir vergas suvaržyti nevienodai, nors abu 
daugiau ar mažiau varžomi. Nė vienas neperžengia beribės lais- 
vės ar beatodairiško suvaržymo ribos, tačiau dėl to juk negalime 


nepastebėti, koks skirtingas jų laisvės mastas. 


* Silvan S. Tomkins, Affect, Imagery, Consciousness: The Positive Affects, 
Vol. 1, New York: Springer, 1962, p. 108-109. 

Veiksmo atlikėjas (ngent) suvaržytas tiek, kiek kuri nors išorinė 
jėga trukdo jam daryti tai, ką nori. Kai žmogus ko nors trokšta, jis 
remiasi prielaida, kad jo tikslas pasiekiamas. Jei kas jam uždraudžia 
šito siekti ar priverčia daryti, ko nenori, tada jis yra suvaržytas ir šia 
prasme jau nelaisvas. Tačiau jam vis tiek lieka šiokia tokia laisvė veik- 
ti ir trokšti. Net ir vergui palikta menkutė laisvė, ir jam lieka alterna- 
tyvų. Jeigu jis nusprendžia verčiau mirti negu gyventi, kęsti baus- 
mes, užuot paklusęs, jis renkasi, ir ta prasme yra laisvas. Jo laisvė 
akivaizdžiai apribota, tačiau ne galutinai panaikinta. Juk kiek žmogus 
turi laisvės, tėra tik laisvės masto klausimas. Imperatoriaus ir vergo 
laisvė - skirtingos laisvės pakopos. Vienas savo noru gali atlikti daug 
veiksmų, antras - labai mažai. Laisvė egzistuoja tol, kol ji nėra visiš- 


kai apribota.!? 


Esminius liberaliojo determinizmo nuostatos elementus 


glaustai išdėsto idėjinis jo priešininkas. 


Pasak [liberaliojo determinizmo]... nesama prieštaravimo tarp de- 
terminizmo ir prielaidos, jog kartais žmonės būna laisvi savo veiks- 
mų atlikėjai. Kai vadiname veiksmą „laisvu“, turime galvoje, kad jo 
atlikėjas nebuvo verčiamas šio veiksmo vykdyti ar jam nebuvo truk- 
doma. Kartais Žmonės vienaip ar kitaip pasielgia dėl to, kad jiems 
grasinama, būna apsvaiginti, paveikti hipnotinės įtaigos ar visa kita 
nustelbiančios iracionalios reikmės, kuri priverčia kleptomaną pavogti 
tai, ko jam iš tikrųjų nereikia.Tokiais atvejais Žmonės nėra laisvi savo 
veiksmo atlikėjai.Tačiau kitomis aplinkybėmis jie veikia tam tikru 
būdu savo racionalių troškimų skatinami, veikia todėl, kad niekas 
jiems netrukdo, todėl, kad jie apsisprendė pasielgti būtent šitaip. Šiais 
atvejais jie yra laisvi atlikėjai, nors ir tie jų veiksmai taip pat nulemti, 


kaip ir anie, kuriuos laikome laisvais. Atskirdami laisvus veiksmus 


W R. M. Maclver, Social Causation, Boston: Ginn, 1942, p. 234-236. 

nuo nelaisvų, mes stengiamės nurodyti ne priežastis ar šių priežasčių 


nebuvimą, bet jų pobūdį." 


Reikšmingiausias liberaliojo determinizmo teiginys yra tas, 
kad priežastinis žmogaus veiksmų determinuotumas dar neat- 
ima iš jo veiksmų laisvės. Toks liberaliojo determinizmo kom- 
promisas nėra paprastas. Štai kaip samprotauja nuoseklusis de- 


terministas, ir nepasakytume, jog visai nepagrįstai: 


Jeigu apsisprendimas, būdingas savo valia atliekamiems veiks- 
mams, pats savaime yra determinuotas, tai, vertinant visą konkrečią 
situaciją, ji irgi tegali būti determinuota - tuomet alternatyvos ir jų 
pasirinkimas tėra iliuzija. Žmogus elgiasi taip, kaip jis privalo elgtis, 
pasirenka tai, ką privalo pasirinkti, apsisprendžia taip, kaip privalo 


apsispręsti.!ž 


Liberaliojo deterministo atsakyme įžvelgiame porą svarbes- 
nių elementų, kurių vienas žinomesnis negu kitas. Pirmasis — 
gerokai uždelstas pripažinimas, jog Žmogus vis dėlto nėra vien 
cheminės ar fizinės dalelės, analizuojamos gamtos mokslų at- 
stovų. Pagaliau nė vienas save gerbiantis sociologas šiandien 
tiesmukai nepaskelbtų tokio „nusikaltimų prisotinimo dėsnio“, 


kokį suformulavo Ferri: 


Nusikalstamumo lygį kiekvienais metais nulemia skirtingų fizinės 
ir socialinės aplinkos sąlygų, prigimtinių tendencijų bei individų atsi- 
tiktinių impulsų derinys, paklūstąs dėsniui, kurį pagal analogiją su 
chemijos dėsniu aš pavadinau nusikaltimų prisotinimo dėsniu. Kaip 


įkaitinto iki tam tikros temperatūros vandens tūris ištirpins tik api- 


N Edwards, op. cit., p. 118-119. 
12 Maclver, op. cit. 236. 

brėžtą cheminės medžiagos dalelių kiekį - nė atomu daugiau ar ma- 
žiau — taip ir apibrėžtame socialiniame kontekste su konkrečiomis 
individualiomis ir fizinėmis sąlygomis gali būti įvykdytas tik apibrėž- 


tas skaičius teisės pažeidimų, - ne daugiau ir ne mažiau.!? 


Mokslo apie žmogų išskirtinumui buvo surasta įvairių api- 
būdinimų, tačiau visi jie iškelia būtinybę priderinti šį mokslą 
prie unikalaus jo tyrinėjimo objekto - Žmogaus - savybių. Webe- 
ris akcentavo subjektyvųjį Žmogaus veiklos elementą, tad ir pri- 
valomąjį verstehen elementą.“ Maclveris skiria kelias priežastin- 
gumo sritis. Žmogaus reikia ieškoti teleologinių santykių srityje. 
Kadangi žmogus yra tikslo siekianti būtybė, jo elgesio analizė 
neturėtų apeiti nei tikslų, kuriuos jis išsikelia, nei priemonių, 
kurias jis panaudoja. „Tie, kurie supriešina determinizmą ir „lais- 
vą valią“, - samprotauja Maclveris, - linkę pamiršti, kad žmo- 
giškosios būtybės - ir individai, ir grupės - patys yra dinamiški 
priežastinės sąrangos dalyviai“ ". 

Žmogus ne tik užima vietą fizinėje nekintamos tvarkos srity- 
je, priduria Maclveris. Stimulo - atsako kalba yra klaidinanti. 
„Tokia kalba nepalieka individui iniciatyvos, veiksmingumo“. 

Antrasis liberaliojo determinizmo teiginys dažnai prislo- 
pintas. Jis suteikia gerokai klibantį pamatą ginti determinizmą 
net kaip analizės imperatyvą. Jau nebetikėdamas visuotiniu prie- 


žastingumu, liberalusis deterministas nesutinka, kad determi- 


V Ferri. op. cit., p. 209 

"* Max Weber The Methodologų of Social Science, Glencoe, III: Free Press, 
1949. Subjektyvistinė arba voliuntaristinė veiklos teorija toliau plėtojama 
Kingsley Davis, Human Society, New York: Macmillan, 1948, 5 skyriuje, 
taip pat Talcott Parsons, The Structure of Social Action, New York: McGraw- 
Hill, 1937. 

'* Maclver, op. cit. p. 236. 

“ Ibid. 

nistinę Žmogaus koncepciją formuotų euristinis principas nusi- 
žengdamas sveiko proto sampratoms. Determinizmas buvo už- 
sipultas gamtos mokslų. Mokslininkas sociologas, reaguodamas 
į dėl determinizmo principo kilusias abejones, pirmiausia apri- 
bojo jo padarinius. Jis išsaugo jį kaip motyvą, skatinantį siekti 
vis gilesnio reiškinių aiškinimo. 

Šiais laikais determinizmas laikomas tuo, kuo jis iš tiesų yra, - 
tikėjimu. Gamtos moksluose tai netvirtas tikėjimas, kurį vis dar 
verta ginti. Nors kai kurie reiškiniai ir gali būti nedeterminuoti, 
daugumajųaakivaizdžiai tokie nėra. Visuomenės moksluose de- 
terminizmas visada ir laikėsi tik tikėjimu, „ramstomu skolos raš- 
teliais ir hipotetiniais pažadais“"'. Dabartinę determinizmo ir 


indeterminizmo padėtį trumpai apibendrina Sidney'us Hookas: 


Kalbėdamas apie charakterį ar įvykį, laikomus nedeterminuotais, 
indeterminizmas gina nenuspėjamumą...Tačiau nenuspėjamumas ne- 
būtinai reiškia indeterminizmą, kadangi jis suderinamas su egzistavi- 
mu teoriškai determinuotos sistemos, kuri yra tokia sudėtinga, kad 
jos prognozavimas peržengia Žmogaus galias. Tad ir iškyla proble- 
ma: koks tuomet praktinis skirtumas tarp tvirtinimo, jog sistema ar 
dabar egzistuojanti situacija yra nedeterminuota, ir tvirtinimo, kad 
sistema yra taip sudėtingai determinuota, jog nors kiek patikimesnės 
prognozės neįmanomos? Jeigu tektų pasirinkti tarp šių dviejų tvirti- 
nimų, pagrįsčiau būtų ginti įsitikinimą, jog atrodanti nederminuota 
sistema iš tikrųjų yra sudėtingai euristiniu pagrindu determinuota. Jei 
veikiame remdamiesi prielaida, kad sistema yra determinuota, gali- 
me tikėtis, jog atskleisime dėsnius ir pateiksime patikimesnes prog- 
nozes nei darydami prielaidą, kad visa paklūsta tik atsitiktinumui. 
Tačiau ar galėtume pasakyti dar ką nors, kad apgintume tikėjimą 


determinizmu? Juk toks tikėjimas nepastūmėja mūsų toliau Pierce o 


7 William Barrett ,,Determinism and Novelty“, kn. Hook, op. cit., p. 48. 

pastabos, kad determinizmas yra postulatas, o postulatas, viliamės, 
turėtų būti teisingas... Galime griežtai atmesti indeterminizmą kaip 
klaidingą, jeigu jis tvirtina, jog nėra nieko determinuota, kadangi Ži- 
nome: kai kurie dalykai yra determinuoti. Tačiau jeigu jis tvirtina tik 
tai, jog ne visa yra determinuota, tuomet neįmanoma jo lyg niekur 


nieko atmesti!*. 


Toks postulato apie universalųjį priežastingumą netikru- 
mas nulėmė ir gerokai voliuntariškesnę žmogaus koncepciją. 
Kadangi Žmogus užima tam tikrą vietą sudėtingoje ir laisvai 
organizuotoje socialinėje sistemoje, kadangi jis yra neaiškių, 
dažnai konfliktuojančių jėgų veikimo objektas ir kadangi jis 
pats yra sudėtinė socialinės sistemos dalis, jam palikta šiokia 
tokia pasirinkimo laisvė. Jis veikia ir vieni jo veiksmai laisves- 
ni negu kiti. 

Ankstyvąją sociologiją kausčiusio nuosekliojo determinizmo 
iš esmės jau atsisakyta, nors ir ne visur. Kadangi kriminologija 
buvo izoliuota nuo modernių intelektualinių srovių, senesnės 
nuosekliojo determinizmo nuostatos ir toliau formavo mūsų žmo- 
giškosios veiklos koncepciją. Pozityvizmo nusižengėlis neturi 
pasirinkimo. Jo veika suvaržyta. Jis priverstas nusižengti, ka- 
dangi tokį jį suformavo konkrečios determinantės. Tad įvyko neo- 
klasicistinė žmogiškosios koncepcijos revizija, tačiau pozityvis- 
tinė kriminologija tarsi ir praleido tai pro akis. 

Trečioji reikšminga pozityvistinės kriminologijos prielaida bu- 
vo įsitikinimas, jog nusižengėlio laisvė privalo būti suvaržyta. 
Manyta, jog nusižengėlis iš esmės skiriasi nuo įstatymui paklūs- 
tančio asmens. Tokia samprata gerokai prisidėjo formuojant po- 
zityvistinį nusižengėlio vaizdinį. Mėgstamas pozityvistinės 


interpretacijos metodas yra diferenciacija (čia - skirtumų paro- 


'* Sidney Hook, „Necessity, Inderterminism and Sentimentalism,“ in 


Hook, op. cit., p.180. 

dymas). Kiekviena pozityvistinės kriminologijos mokykla laikė- 
si savo teorijos, kaip turi būti atskiriami konvencionalūs asme- 
nys ir nusikaltėliai. Visos, kaip ir įprasta, stengėsi savo diferen- 
ciacijos iškeltus požymius sutirštinti. Vos užgimusi pozityvistinė 
kriminologija įnirtingai atmetė klasikinės teorijos prielaidą apie 
nusikaltėlių ir įstatymui klusnių asmenų panašumą. Atmetusi 
akivaizdžiai neapginamą klasikinę jų panašumo koncepciją, po- 
zityvistinė kriminologija įsikibo —- kaip dažniausiai ir būna — 
kito kraštutinumo, t. y. radikalios diferenciacijos, ir atkakliai lai- 
kėsi tokios nuostatos vienokiu ar kitokiu pavidalu, kol pagaliau 
virto karikatūra. Ir įsitikinimas, kad nusikaltėliu gimstama, ir 
diferenciacijos pagal skirtumus teorija nusikalstamumą aiškino 
tuo, kad nusikaltėlis ir paklusnusis įstatymui yra atsidūrę radi- 
kaliai skirtingose situacijose. Ir vienas, ir kitas yra nelaisvas, 
tačiau dėl fundamentaliai skirtingų aplinkybių. 

Benthamas ir kiti klasikai neabejojo, kad svarbiausia tai, koks 
yra baudžiamosios teisės bei taikomos procedūros pobūdis bei 
poveikis. Detalizuoto nusikaltėlio vaizdinio jie nesukūrė.Tačiau 
galima tarti, bent jau implicitiškai, kad jų nusikaltėlio vaizdinys 
beveik nesiskiria nuo kitų Žmonių. Būtent tokią klasikinės mo- 
kyklos nuostatą nuosekliai kritikuoja šiuolaikiniai kriminolo- 
gai, manydami ją esant pagrindiniu teorijos trūkumu. 


Benthamas per daug nesigilina, kodėl vieni asmenys siekdami lai- 
mės griebiasi nusikalstamų stereotipų (pntterus), o kiti ne. Vienintelis 
jo atsakymas, atrodo, būtų toks: jeigu nebus tinkamai atgrasinama, 
jei už nusikaltimą asmuo nepajus skausmo, panašiai susiklosčius ap- 
linkybėms, nusikals bet kas. Toks požiūris neatsižvelgia į individų, 
susiduriančių su konkrečia situacija, įvairovę. Benthamo įsitikinimu, 


individai nesiskiria, skirtingos yra situacijos, kuriose jie atsiduria". 


Tačiau beatodairiškai remiantis tik diferenciacija, ar ji būtų 
"* Gilbert Geis, „Jeremy Bentham“, veikale Mannheim, op. cit., 57 psl. 

struktūrinė, asmenybinė ar sociokultūrinė, kaip svarbiausiu nu- 
sikalstamumą paaiškinančiu faktoriumi, įvairių teorijų vėliav- 
nešiams neišvengiamai tekdavo postuluoti tokius skirtumus, ku- 


rie beveik visuomet pasirodydavo empiriškai neįrodomi. 


Pozityvistinės kriminologijos raida 


Konkrečios nusikalstamumo determinančių teorijos jau ne 
viena proga buvo kritikuotos, užsipultos ir atskleistas jų neadek- 
vatumas. Iš tiesų pozityvistinės kriminologijos istorija ir yra spe- 
cifinių determinančių rinkinių kaupimas, įvairių faktorių svars- 
tymas bei jų atmetimas, po kurio būna netikrumo laikotarpis, o 
paskui seną teoriją pakeičia nauja, paremta kitomis determi- 
nantėmis. Visą šį laiką (išskyrus netikrumo tarpsnį) vadovauja- 
masi visų pirma suvaržymo ir diferenciacijos sampratomis ir tiki- 
ma, kad nekintamos nusižengimą nulemiančios sąlygos jau 
apibūdintos arba kad jas įmanoma apibūdinti. Todėl nepaisant 
aršių nesutarimų, kurie kartais prasiverždavo atkaklia ir kerštin- 
ga polemika, ką laikyti nusikalstamos veikos ištakomis, delink- 
vento paveikslas išliko beveik nepakitęs. Kovojančios teorijos 
skirdavosi daug kuo: konkrečiomis siūlomomis determinantė- 
mis, nurodomų faktorių skaičiumi, akademinių disciplinų, ku- 
rioms šios teorijos atstovavo, įvairove, taip pat autorių pretenzi- 
jomis į teorijos baigtumą. Tačiau ši įvairovė neturėtų mūsų 
klaidinti. Pagrindinėmis savo koncepcijomis, aiškinančiomis nu- 
sikalstamos veikos pobūdį ir tiriamojo objekto prigimtį, visos 
šios teorijos yra pozityvistinės. Daugelį faktorių aprėpiančios 
teorijos taip pat negali atsiplėšti nuo pozityvistinio nusižengė- 
lio vaizdinio kaip ir monistinės teorijos. Bio-psicho-socio-eko- 
nominės teorijos pasižymi ne didesniu lankstumu negu psichiat- 


rinės; kuklūs teoretikai, pareigingai atsižvelgiantys į tai, kad kiti 

faktoriai irgi gali būti svarbūs, yra ne mažiau sukaustyti savo 
požiūrio negu tie, kurie neigia kitų sąlygų būtinumą. Skaitytojas 
visų pirma turi suvokti štai ką. Nė viena šiuolaikinė mokslinė 
kriminologijos mokykla neabejoja pozityvistine nusižengėlio 
samprata. ,„Visa šiuolaikinė mokslinė kriminologija yra pozity- 
vistinė ir metodu, ir pagrindinėmis formuluotėmis“*". Ir jos teori- 
ja, akcentuojanti determinančių analizavimo svarbą, ir jos prakti- 
ka, pabrėžianti perauklėjimo svarbą, remiasi pozityvistiniu 
nusižengėlio vaizdiniu. Teorijų esama įvairių, tačiau jų prielai- 
dos panašios, kadangi susiformavo jos izoliuotoje profesionalios 
kriminologijos terpėje ir neatsižvelgė į klasikinę Žmogaus sam- 
pratą, kuri restauruota liberaliajam determinizmui sąlyginai įvei- 
kus radikalųjį. 

Ankstyvosios pozityvistinės teorijos buvo šiek tiek panašios 
į demonologijos išvedžiojimus: tas, kuris savo elgesiu nukryps- 
ta nuo įstatymo, yra užvaldytas antgamtinių jėgų, arba „„apsės- 
tasis“. Tarp pozityvistinės kriminologijos ir įsitikinimo, jog nu- 
sižengėlis yra ,„apsėstasis“, įsiterpė klasikinis požiūris, be 
įrodymų postulavęs ir pasirinkimą, ir nepermaldaujamą gam- 
tos jėgų viešpatavimą. „Klasikinės teorijos... atsisakė antgamtiš- 
kumo principo kaip paaiškinimo ir kaip pagrindinės baudžia- 
mosios procedūros interpretavimo krypties“*!'. Pozityvistinė 
kriminologija perėmė Beccarios ir Benthamo natūralistines sam- 
pratas. Tačiau „apsėstumo“ idėja grįžo apsisiautusi natūraliz- 
mo rūbu. Fatalizmas pavirto determinizmu. Demonus pakcitė 
biologinės jėgos. Žmogus tapo paveldėjimo nulemta būtybe. Jo 
elgesį - pagirtiną ar peiktiną - dabar lėmė genetinių jėgų Žais- 
mė. Į tokią aiškiai biologinę pozityvistinės kriminologijos kilmę 


svarbu atkreipti dėmesį, nes ji nuolat darė įtakos kriminologijos 


2 Vold, op. cit., p. 39. 
2 Ibid., p. 26. 

teorijai. Genetinių veiksnių mes iš tikrųjų nekontroliuojame. Jei- 
gu būtų nusvėrusios biologinės teorijos, jos iš esmės pagrįstų 
suvaržymą kaip nusikaltimo (criminal constraint) prielaidą. Tačiau 
kai lemiamais veiksniais imta laikyti ne biologines, o asmenines 
arba visuomenines aplinkybes, nuo suvaržymo prielaidos nusi- 
gręžta, paliekant ją veikiau numatomą. Kadangi ji duota, vadi- 
nasi, nediskutuojama ir nereviduojama. Tokia prielaida ir pa- 
skatino šiuolaikinį įsitikinimą, kad sociokultūrinės arba 
psichologinės determinantės kontroliuoja ir suvaržo elgesį taip 
pat ir ne mažiau nei genetinės determinantės. Šis požiūris su- 
siklostė ne todėl, kad kas nors jį tiesiogiai išdėstė arba apgynė, 
bet kaip tik todėl, kad niekas nesiėmė peržiūrėti suvaržymo 
sampratos tuo metu, kai formavosi socialinės ir psichologinės 
teorijos. 

Biologinės teorijos nusižengiamumą kildina iš fiziologinės 
įstatymo pažeidėjo konstitucijos. Dažniausiai šios teorijos pa- 
brėždavo paveldėtas savybes, nors kai kurios daugiau reikšmės 
teikė pogimdyminės traumos, sužeidimų, sužalojimų faktoriui.2 
Atsižvelgta į daugelį fiziologinės konstitucijos veiksnių, tokių 
kaip galvos matmenys, endokrinų pusiausvyra, nervų sistemos 


22? Vyraujančios biologinės nusikalstamumo teorijos yra šios: Cesare 
Lombroso Criminal Man, New York: Putnam, 1911; E.A.Hooton The Ameri- 
can Criminal: An Anthropological Study, Cambridge, Mass.: Harvard Uni- 
versity Press, 1939. W. H. Sheldon Varieties of Delinguent Youth: An Intro- 
duction to Constitutional Psychiatry, New York: Harper, 1949. 

Įvairūs biologinio požiūrio vertinimai pateikiami: William Tucker „Is 
There Evidence for a Physical Basis of Criminal Behavior?“ iš Journal of 
Criminal Law and Criminology, November-December 1940, p. 427—437; Art- 
hur Fox „Heredity and Crime“ iš Journal of Criminal Law and Criminologųy 
May-June 1945, p. 11-16; W. Norwood East „Physical Factors and Crimi- 
nal Behavior“ iš Journal of Criminal Psychopathologų, October 1944, p. 7-35; 
William McCord „The Biological Basis of Juvenile Delinguency“ iš Joseph 
Roucek (leidėjas) Juvenile Deliuguencų, New York: Philosophical Library, 
1958. 

pobūdis, kūno tipas bei intelekto pobūdis. Tačiau pastangos nu- 
rodyti specifinius nusižengimus lemiančius veiksnius sužlugo, 
tad įsitvirtino padrika biologinių teorijų terminija. Manyta, kad 
nusižengimus sąlygoja šie veiksniai: 


žalingas poveikis, vyraujantis įgimtas polinkis, psichopatinės tenden- 
cijos, neuropatinė konstitucija, linkimas į degeneraciją, silpna inhibi- 
cija, ypatingas recesyvinis Mendelio charakteris, neuronų struktūra, 
anatominės savybės, neuropatinė diatezė (polinkis į ligas); susilpnė- 
jęs embriono vitališkumas, embriono plazmos užteršimas; cerebralinis 


išsekimas, embriono priešiškumas motinai, nestabili nervų sistema? 


Biologinių argumentų logika yra tiesmuka. Žmogus - ir nusi- 
kaltėlis, ir ne - yra organinė esybė, „gimusi su beveik nekintama 
organine struktūra, funkcionuojanti savo genetinės struktūros 
ribose ir savo aplinkos veikiama“. Tad tarp morfologijos ir funk- 
cijos - tarp Žmogaus konstitucijos ir jo elgesio - esama esminio 
ryšio. Kadangi nusikaltimas tėra elgesio forma, galima daryti 
išvadą, kad, nepriklausomai nuo to, kokie kiti faktoriai dar gali 
būti reikšmingi, nusikalstamas elgesys priklauso nuo asmens 
konstitucijos. 

Biologinės nusikaltimo teorijos vyravo neilgai, - mūsų lai- 
kais, pelnytai ar ne visai, pritarimas joms laikomas autoritari- 
nės asmenybės požymiu; ir tai tik rodė biologinio žmogaus clge- 


sio aiškinimo bendrąjį nuosmukį.“ Tas bendras biologinės 


5 Foxe, loc. cit. 

* Tucker, loc. cit. 

5 Biologinių teorijų nuosmukio svarbesni šaltiniai: Gabriele Tarde Pe- 
nal Philosophy, Boston: Little, Brown, 1912; M. F. Ashley-Montagu „The 
Biologist Looks at Crime“ iš Annals of the Academy of Political and Social 
Science, September 1941, p. 217; Robert Merton and M. F. Ashley-Montagu 
„Crime and the Anthropologist“ iš American Anthropologist, August 1940, 
p. 384—408. 

interpretacijos nuosmukis tapo vienu lemtingiausių Žmogaus 
ir visuomenės studijų epizodu. Čia turbūt ne vieta aprašinėti šį 
procesą. Nuosmukį sukėlė įvairios priežastys. Priežastis, ne 
tiek intelektualines, kiek ideologines, imta sieti su tuo vis sva- 
resniu asmeninei ar sociokultūrinei aplinkai priskiriamu vaid- 
meniu. Tad diskredituotas biologines teorijas išstūmė naujos 
interpretacijos. 

Aplinkos akcentavimas suteikė pozityvistinei kriminologijai 
dvi ryškesnes formas: vieną, pabrėžiančią asmeninius faktorius, 
kitą - daugiau aprėpiančius, visuotinesnius ryšius. Pirmąjį jos 
pavidalą pavadinkime asmenybės teorija, antrąjį sociologijos teo- 
rija. Palyginti su biologinėmis teorijomis, personalistinis požiū- 
ris išplečia asmenų bei įvykių, susijusių su nusižengiamumo 
pradžia, ratą. Bet palyginti su sociologinėmis teorijomis, šių įvy- 
kių bei asmenų ratas yra siaurokas. Nors biologinės ir asmeny- 
bės teorijos nėra griežtai atribotos - kaip ir asmenybės bei socia- 
linės - skirtumai tarp vienų ir kitų didžiuliai, tad paminėti juos 
tikrai nepakenktų. Pagrindinis biologinės teorijos postulatas sa- 
ko, kad lemtingas polinkis nusižengti nepriklauso nuo asmenų 
sąveikos. Užuot nuo šios priklausęs, jis paveldėtas ir sukeltas 
įvairių fiziologinių defektų, stigmų ar sužeidimų. Svariausias 
asmenybinių teorijų teiginys, priešingai, tvirtina, kad nusikals- 
tamu elgesiu pasireiškia tam tikra asmenybės struktūra, išsiug- 


dyta artimai bendraujant su kitais asmenimis.“ Kaip ir jų pirm- 


* Pagrindinės personalistinės nusikaltimo teorijos yra šios: August 
Aichorn Wayward Youth, New York: Viking, 1925; Robert Lindner Rebel 
Witlhiout a Cause, New York: Grune and Stratton, 1944; Kate Friedlander The 
Psychoanalytic Approach to Juvenile Delinguencų, New York: International 
Universities Press, 1947; Kurt E. Eissler (leidėjas) Searchlights on Delingu- 
ency, New York: International Universities Press, 1949; William Healy and 
Augusta Bronner New Light on Delinguency, New Haven Conn.: Yale Uni- 
versity Press, 1936; Fritz Redl and David Wineman Children Who Hate 
Glencoe, IIl.: Free Press, 1951. 

takai biologai, retas kuris iš asmenybės teoretikų atmeta kitų fak- 
torių svarbą. Tad argumentas formuluojamas kaip tikimybė; nu- 
sikalstamumas yra tam tikro asmenybinio modelio būtina ar ko- 
ne būtina pasekmė. Tačiau tikimybinis požiūris nėra 
kompromisas su įsitikinimu, kad nusižengėlis yra suvaržyta as- 
menybė. Šis požiūris kaip tik nenori pripažinti nė menkiausio 
kolegų iš kitų akademinių sričių teisėtumo ir priimti dar vieno 
skolos raštelio, atkišto už Žeminantį pripažinimą, kad dar nie- 
kas nežinoma. 

Samprata, kad nusižengiamas elgesys tikrai yra nelaisvas el- 
gesys, įsišaknijusi teorijoje bei tyrimų prielaidose, ji projektuoja- 
ma ir į tyrinėjimų objektą, tad, laimė ar nelaimė, ji persmelkia ir 
visą tikrovės paveikslą. 

Asmenybinės nusižengiamumo teorijos argumentavimo lo- 
gika aiški ir pakankamai įtikinama. Nepriklausomai nuo jo po- 
būdžio, elgesys visada yra svarbiausių asmenybės santykių su 
kitais bei tų santykių sukeliamų emocinių būsenų, išsiskirian- 
čių asmens gyvenime, funkcija. Kiek elgesys pavaldus pačiai as- 
menybei, dabarties situacijos svarbios tik tuo, kad jos primena 
apie ankstesnius įvykius ir sukelia atitinkamą asmens reakciją. 
Tai nesumenkina kitų situacijos faktorių, paprasčiausiai jie tam- 
pa ne patys svarbiausi. Iš visų biografijos įvykių lemiamą po- 
veikį vėlesniam suvokimui ir elgesiui daro pirminės patirtys: 
jos suformuoja neišraunamas nuostatas, polinkius bei savimo- 


nę, kurią nusižengėlis paprastai pasitelkia suvokdamas bei 


Skirtingi personalistinio požiūrio įvertinimai pateikti: Karl Schuessler 
and Donald Cressey „Personality Characteristics of Criminals“ iš Ameri- 
can Journal of Sociology, March 1950, p. 476-484; Lucien Bovet Psychiatric 
Aspects of Juvenile Delinguency Geneva: World Health Organization, 1951; 
John W. McDavid and Boyd R.McCandless „Psychological Theory, Rese- 
arch and Juvenile Delinguency“ iš Journal of Criminal Law, Criminology and 


Police Science March 1962, p. 1-14. 

reaguodamas į įvairias situacijas, kuriose atsiduria. Pradinės 
patirties modelis suvaidina lemiamą vaidmenį pasiūlydamas 
vaikui tam tikrą elgseną; o kai ši pastiprinama, kaip paprastai 
būna, vaikas priverstas elgtis pagal šį modelį. Pradines patirtis 
beveik visuomet ar dažnai įdiegia artimi santykiai šeimoje, - 
tėvų ir vaikų arba tos pačios šeimos vaikų. Taigi asmenybiniai 
modeliai įtvirtinami šeimoje. Žmonės už šeimos ribų gali dary- 
ti įtaką asmenybiniam modeliui, tačiau tik tiek, kiek jie užmez- 
ga su vaiku artimus ir simbolinio turinio persmelktus santy- 
kius. Jeigu pirminio artumo monopolija šeimai nepriklauso, 
nusižengėlio asmenybės modelio susiformavimą gali reikšmin- 
giau paveikti ir kiti asmenys. 

Nusižengiamumas yra elgesio forma. Tai reakcijos modelis 
(pattern of response), kurį asmenybės teoretikai dažniausiai cha- 
rakterizuoja kaip agresyvų ir antivisuomenišką. Bet nusižengia- 
mas elgesys toli gražu nėra vien tik reakcija į tam tikrą situaciją. 
Tai veikiau elgesys, kyląs iš pakrikusios ir ydingai susiforma- 
vusios asmenybės. Situacija tik pasitarnauja, kad „išsprogdintų“ 
ar išreikštų polinkius, latentiškai slypinčius delinkvento asme- 
nybėje. Psichologinės teorijos, kaip ir biologinės, nusižengiamu- 
mą sąlygojančių veiksnių nurodo daug, tačiau apibūdina juos 
tik padrikai. Nusižengiamumas kyląs iš agresyvios ar antiso- 
cialios asmenybės, susiformavusios dėl tėvų dėmesio stokos, o 
gal dėl perdėto jų pataikavimo, o dar dažniau - dėl nenuosek- 
laus tėvų elgesio; jis kyląs iš iškreiptos savęs sampratos, susi- 
klosčiusios imituojant nusikaltėlio ar delinkvento socialinį vaid- 
menį; Oo gal jį įtvirtina dominuojanti motinos figūra, 
savanaudiškais sumetimais skatinanti ar per uoliai slopinanti 
antisocialų savo atžalos elgesį; o gal jis susiformuoja dėl speci- 
finių psichinės kilmės sindromų - skirtingais nusižengiamu- 
mo pavidalais pasireiškiančių skirtingų neurozių; o gal dėl to 


kaltos nesėkmingos tėvų pastangos adekvačiai socializuoti savo 

vaikus —- tuomet nusižengiamumas tėra infantiliškas elgesys, 
užtrunkąs iki individo socializacijos; gal nusižengiamumą su- 
kelia ego išsekimas, galiausiai tampąs nepajėgumu suvokti tik- 
ruosius nusižengimo padarinius; gal neatsispiriama partnerių 
gundymams nusižengti. 

Sociologinės teorijos skiriamasis bruožas, priešingai nei as- 
menybę sureikšminančių teorijų, yra socialinės situacijos akcen- 
tavimas. Sociologija į pirmąjį planą iškelia socialines aplinkybes, 
kurios asmenybės teorijoje tėra antrinės. Pradinis ir nekintantis 
sociologinės nusižengiamumo teorijos, jos formuluočių ir kitų teo- 
rijų kritikos pagrindas yra nusikaltimo epidemiologija, tai yra 
skirtingų patologijos aspektų skirtingose socialinėse srityse ana- 
lizė. Socialinės nusižengiamumo teorijos pradeda teiginiu, kad 
nusižengiamumo dažnumas smarkiai skiriasi priklausomai nuo 
klasės, etninės grupės, gyvenamosios vietos (kaimo ar miesto), 
regiono ir galbūt tautos bei istorinės epochos. Iš šių faktų socio- 
logas padaro išvadą, jog nusižengiamo elgesio modelių susifor- 
mavimą skatina kažkas kita nei netarpiška šeimos aplinka, kad 
tai kultūrinės ir socialinės aplinkos, kuri vyrauja viename ar 
kitame visuomenės sluoksnyje, faktoriai. 

Tad sociologinė teorija išsiskiria tuo, kad nusižengiamumo 
kilmę susieja su Žymiai platesniu asmenų bei įvykių ratu. Inty- 
miai asmeninių santykių aplinkai toli gražu nepriklausančius 
reiškinius, tarkim, imigraciją, ekonomikos ciklus, karus ir taiką, 
klasinį kontekstą, kintančias kultūros normas, - visa imta laiky- 
ti faktoriais, galinčiais tapti nusižengiamo elgesio ištakomis. So- 
ciologijos kulminacija tampa santykio tarp visuomenės ir jos nu- 
sižengėlių interpretacija. Sociologo požiūriu, nusižengiamumas 
yra subtilių ir sudėtingų jėgų padarinys, iš pirmo žvilgsnio atro- 
dytų esąs taip toli nuo vaikų intymios aplinkos ar jų asmeniškų 
rūpesčių. Tokia samprata meta rimtą iššūkį teorijoms apie atski- 


ro nusižengėlio konstitucijos, arba jo asmenybės, nenormalumą. 

Individuali patologija lieka kaip galimybė ir sociologiniu po- 
žiūriu, tačiau ne daugiau kaip galimybė. Individuali patologija, 
laikoma biologinės ar asmenybės teorijos aksioma, sociologui 
toli gražu nėra tokia aiški. Tačiau toks išpuolis prieš individua- 
lios patologijos koncepciją neturėtų mūsų suklaidinti: nemany- 
kime, kad sociologas įsivaizduoja delinkventą kaip kitaip nei iš 
esmės skirtingą nuo tradicinio jaunuolio. Sociologinė nusižen- 
giamumo analizė ne menkiau paveikta pozityvistinės krimino- 
logijos principų nei biologinė ar psichologinė jos varžovės. So- 
ciologai, taip pat įkvėpti pozityvizmui būdingo metodo, įžvelgė 
esminius skirtumus tarp nusižengėlių ir konvencionalių vaikų. 
Kaip ir kitos disciplinos, sociologija sutirštino šiuos skirtumus, 
norėdama pateikti įtikinamą ir nenuginčijamą teorinį paaiškini- 
mą. Iš tiesų tuos skirtumus, tariamai įžvelgiamus atskirų teoreti- 
kų, atstovaujančių minėtoms disciplinoms, empiriniai tyrinėji- 
mai patvirtina retai. 

Sociologui suvaržymas netapatus prievartai, kaip biologinė- 
je arba asmenybės teorijose, o diferenciacijos (t. y. skirtingumo 
tarp nusižengėlio ir konvencionalaus) pagrindas nėra indivi- 
duali patologija. Veikiau nusižengėlis, kaip jis vaizduojamas 
sociologinėje teorijoje, varžomas savo įsipareigojimo dorovės ko- 


deksui, kuris jo nusižengiamą elgesį padaro privalomą“. Pasak 


" Kriminologijos raidos tendencija, akcentuojanti izoliuotą ir autono- 
mišką nusižengimo ir nusikaltimo pasaulį, kyla iš Čikagos etnografinės 
tradicijos, kurios pavyzdžiais gali būti: Clifford Shaw The Natural History 
of a Delinguent Career, Chicago: University of Chicago Press, 1931; Clifford 
Shaw, Henry McKay, and James McDonall Brothers in Crime, Chicago: Uni- 
versity of Chicago Press, 1938; Frederic M. Thrasher The Gang, Chicago: 
University of Chicago Press, 1927. Paulo Cressey'aus nusikaltėlių genčių 
aprašymas („The Criminal Tribes of India“, Sociology and Social Research, 
July-September 1936) suteikė šiai tendencijai papildomą impulsą. 

Tą patį požiūrį toliau plėtojo kriminalinį nusikalstamumą nagri- 


nėję darbai, tarkim, Edwin H. Sutherlan The Professional Thief, Chicago: 

šiuolaikinės sociologijos teorijos, nusižengėlis yra pakankamai 
normalus jaunuolis, tik tiek, kad jis priklauso iš esmės kitokiai, 
nors ir susijusiai su konvencionalia, kultūrai. Užuot išmokęs 
mūsų priesakų, jis išmoksta kitų. Paradoksalu, kad sociologinis 
požiūris, atsiradęs kaip protestas prieš įsitikinimą, jog nusižen- 
gėlis yra kažkoks kitoks, ir pats nustūmė jį už normalaus 
visuomenės gyvenimo ribų. Didis yra pozityvistinis užmojis 
įžvelgti ir akcentuoti skirtumus. 

Sociologinio įrodymo logika įtikinama, kaip ir kitų, jau apra- 
šytųjų. Įrodinėti pradedama teiginiu, kad vertybės bei normos 
tarnauja kaip veiklos gairės ir, nepaisant to, kad įsitikinimai 
formuojasi sudėtingai, įsitvirtinę jie verčia rinktis atitinkamus 
elgesio modelius. Tai vyksta nepriklausomai nuo to, ar jiems 
yra tekę vienokiu ar kitokiu būdu pakartoti šiuos įsitikinimus su- 
formavusias kolektyvines patirtis. Taigi pozityvizmo požiūriu įsi- 
tikinimai yra nepriklausomas kintamasis. Įtakingiausioje šiuo- 
laikinės sociologinės nusižengiamumo teorijos versijoje įsitikinimai, 
tai yra nusižengiami įsitikinimai, yra pagrindinis nepriklau- 
somas kintamasis*. Nusižengiamumas iš esmės yra įsitikini- 
mų pavertimas elgesiu. Esama daug šios formuluotės variantų, 
netrūksta ir diskusijų. Tačiau ginčijamasi daugiausia dėl pa- 
ties proceso, kurio metu nusižengėliai priima tokius neįpras- 
tus įsipareigojimus. 

Kadangi nusižengiamumą labiausiai determinuoja įsitikini- 
mai, kadangi nusižengėlio požiūris radikaliai skiriasi nuo 
konvecionalaus jaunuolio požiūrio, galima tarti, kad subkultūra 


kaip tik ir turėtų būti tinkamiausias lygmuo analizei. Būtų tei- 


University of Chicago Press, 1937; jo kulminacija tapo šiuolaikinis požiū- 
ris į nusižengiamumo subkultūrą, išreikštas Alberto Coheno, Lloydo Oh- 
lino, Richardo Clowardo, Walterio Millerio ir kitų. 


2* Šis požiūris bus aptartas antrame skyriuje. 

singa tvirtinti, kad subkultūra yra centrinė vyraujančios sociologi- 
nės nusižengiamumo teorijos idėja. Leistis į žemesnio lygmens ar 
mažesnių grupių, nebent kaip įsiterpiančiųjų ar perteikiančiųjų 
faktorių, analizę atrodo beveik nereikalinga, kadangi tą pačią 
nuostatą taikydami didesniam skaičiui grupių dar neužtikrina- 
me tikslesnių rezultatų. Bendraamžių grupė arba gyvenamasis 
kvartalas turi savo nusižengimo kodą, tačiau jų aprašymas ma- 
žai ką teprideda pagrindinei teorijai, kadangi jų funkcija tėra 
individualiam „naujakrikštui“ perduoti įsitikinimų sistemą, kuri 
tradiciškai būna prigijusi tam tikrame visuomenės sektoriuje, 
dažniausiai - landynių kvartale. Sociologui bendraamžiai yra 
tas pats, kas asmenybės teoretikui šeima. Jie yra ta artima aplinka, 
kurioje nusižengiami impulsai perduodami ir generuojami. 
Lygiai kaip žemesni už subkultūrą lygmenys nevaidina reikš- 
mingesnio vaidmens šiuolaikinėje sociologinėje nusižengiamu- 
mo teorijoje, taip ir sudėtingesni, tarkime, platesnis kultūrinis 
kontekstas, yra nereikšmingi, nebent kaip blausus fonas, kuria- 
tariasi atsiskyrusi. Juk vyraujančios šiuolaikinės Amerikos kul- 
tūros portretas aprėpia nuo asketiško puritonizmo iki berniukų 
skautų priesaikų, - o štai nusižengiamumo subkultūra tokia prie- 
šiška konvencionaliai pasaulėjautai, kad jei paisytume jos prie- 
sakų, nusižengti privaloma. Nepriklausomai nuo to, ką dar skai- 
tytojas įžvelgs šiuolaikiniame sociologiniame portrete, šis, be 
abejo, jį įtikins, kad nusižengėlio subkultūra ir platesnė eilinio 
Amerikos jaunuolio kultūra fundamentaliai skirtingos. 
Nusižengėliškos subkultūros šalininkai, paprastai landynių 
jaunimas, savo bendruomenės principą priima panašiai kaip 
konvencionalios visuomenės principus jos atstovai. Pasak kai 
kurių teoretikų, šios subkultūros nariai pirmiausia turi vienas 


kitą „lokalizuoti“ įvairiomis užuominomis; tačiau dažniau 

linkstama manyti, kad landynių bendruomenė tokia gausi, jog 
žymiai sunkiau vieniems kitus lokalizuoti tiems, kurių mažiau, 
kuriuos nuojauta verčia derintis prie viduriniosios klasės mora- 
lės. Taigi nusižengėliai mokosi nusikalstamoje aplinkoje taip, 
kaip mes mokomės įprastinėje. Sutherlando terminais, tai „dife- 
rencinė asociacija“ (t. y. ryšių suformavimas)??. Jei vaikai užau- 
go „kietuose“ nusikaltėliškuose rajonuose, jų polinkis nusikals- 
ti gali pasireikšti kaip tik dėl tokio artimo kontakto; kartais jis 
pasireiškia kaip susvetimėjimo su šeima, mokykla bei kitais tei- 
sėsaugos tarpininkais pasekmė. 

Dažnai sociologai stebėtojai nurodo skirtingas nusižengia- 
mų nuostatų priežastis. Vieni jų ištakomis laiko nusivylimą ar 
pasipiktinimą; kiti - sustabarėjusius lavinimo reikalavimus, 
pirmenybę teikiančius viduriniosios klasės jaunimui; dar kiti - 
darbininkiškos klasės jaunimo nesugebėjimą efektyviai susi- 
kauti dėl statuso su tinkamiau parengtais berniukais iš privile- 
gijuotų visuomenės sluoksnių; darbininkiškos kilmės mokinu- 
kų suvokimą, kad baigus mokyklą jiems neatsivers ypatingos 
galimybės; uždelstą lytinę abstinenciją, kurios tariamai reika- 
laujama laikytis paauglystės laikotarpiu; naujų etninių grupių 
diskriminavimą, konfliktus ir ribines patirtis, kurias tenka įveikti 
antrosios kartos imigrantams. Kitos teorijos kildina nusižengia- 
mumą iš kai kurių gyvenamųjų rajonų pakrikimo, bendruome- 
nės ir šeimos institucijos žlugimo, teisinės valdžios korupcijos, 
sukeltos sindikatų, kurie patys neva sutelkti blogybėms įveikti; kri- 


minogeninės aplinkos, kurioje klesti paauglių nusižengiamumas, 


* Išsamiausiai šį požiūrį išreiškia Albert K. Cohen, Alfred Lindesmith, 
and Karl Schuessler (leidėjai) The Sutherlaud Papers, Bloomington: Indiana 


University Press, 1956. 

susiklostymo. Galiausiai kultūrinės antropologijos šalininkai 
tvirtina, kad dirbančiosios klasės atstovai turi autonomiškas, 
skirtingas nuo kitų klasių tradicijas. Nelaimė, šios egzistuoja 
visuomenėje, kur vyrauja kitokios, viduriniosios klasės moralės 
įkūnytos, tradicijos. Tai, kaip ir galima tikėtis, pridaro rūpesčių. 

Nepriklausomai nuo to, kad nuomonės apie nusižengiamumo 
ištakas įvairios, įtakingiausi šiuolaikiniai sociologijos teoretikai 
galop nupiešia mums be galo panašų nusižengėlio paveikslą. Pri- 
klausydamas subkultūrai, reikalaujančiai pažeisti įstatymą, jis 
įsipareigojęs nusižengti. Sociologinės mokyklos nusižengėlis yra 
patekęs į atsitiktinės priklausomybės spąstus - taip jo pirmtakai 
galavosi atsitiktinai paveldėto defekto arba emocinio sutrikimo 
spąstuose. Nusižengėlis patyrė nemenkas transformacijas, to- 
liau išlikdamas po pozityvistinės krimonologijos sparnu. Iš de- 
fektyvios asmenybės jis tapo perbėgėliu. 

Pozityvizmas daro prielaidą, kad nusižengiamumas, kaip ir 
bet kokia kita Žmogiškoji veikla, yra suvaržytas. Iš kur mums ži- 
noti, ar ši prielaida pagrįsta, ar ne? Nėra jokio patikimo būdo tai 
patikrinti, nes radikalusis determinizmas yra tikėjimas, kurio vieš- 
pataujanti utopija - numatymas bei kontrolė. Tikėjimo empiriškai 
patikrinti neįmanoma, tačiau galima pamėginti įvertinti jį pagal 
jo pasekmes. Aš tvirtinčiau, kad griežtasis determinizmas pastū- 
mėjo kriminologus įsitverti iškreipto ir klaidinančio nusižengėlio 
beijo veiklos paveikslo. 

Delinkvencijos teorijų konvencionalūs kritikai - o kritikos su- 
silaukdavo jos visos - atkreipdavo dėmesį į neužbaigtumą ar 
nepakankamus argumentus. Bet kuri teorija, priekaištauja jos 
kritikai, - ir jie visuomet teisūs, - neatitinka mokslo kriterijų, jei 
nusižengiamumo ji nepaaiškina adekvačiai. Jei ji nepakankamai 
išplėtota, nusižengiamumo neįmanoma prognozuoti pagal toje 


teorijoje nurodytus faktorius. Pozityvistinė kritika pelnytai ir 

pagrįstai užsipuola panašios orientacijos teorijas. Tačiau gali- 
mos ir kitos atakos. Jeigu tarsime, kaip aš norėčiau daryti, jog 
nusižengėliai nėra iki galo nelaisvi ir ne tokie jau skirtingi, tada 
galėsime toliau kritikuoti iš tradicinių pozicijų. Per daug pa- 
brėždama suvaržymus bei skirtumus, bet ignoruodama pasirin- 
kimą ir panašumą, pozityvistinė kriminologija palieka nepaaiš- 
kintus paprasčiausius ir nuolat pasikartojančius delinkvento 


gyvenimo ypatumus. 


Pranašystės su užmoju 


Pozityvistinė kriminologija numato didelį nepilnamečių nu- 
sikalstamumą. Turint galvoje jų pačių principus, delinkvenci- 
jos teorijos, atrodo, pranašauja daugiau nusižengimų negu iš 
tikrųjų būna. Jeigu delinkventai iš tiesų taip skirtųsi nuo 
normalaus jaunimo, kad netinkamą jų elgesį lemtų varžanti 
juos prievarta ar įsipareigojimas, tuomet nusižengiama būtų 
gerokai pastoviau, ne taip epizodiškai. Toks elgesys persmelk- 
tų asmenybę ir nebūtų protarpiškas, koks jis akivaizdžiai yra. 
Nusižengiamumo teorijos numato galybę nusižengimų, kurių 
atitikmenų realiame pasaulyje, atrodo, net nėra. Galime tarti, 
kad polinkis taip prognozuoti kyla iš pozityvistinės krimino- 
logijos iškreipto nusižengėlio vaizdinio. Laikantis suvaržymo 
ir diferenciacijos (t.y. nusižengėlio ir konvencionalaus jaunuo- 
lio skirtumo) sampratų, turėtų gerokai stebinti tai, kad taip daž- 
nai nusižengėliai iki galo ar bent šiek tiek pasitaiso. „Daugu- 
ma nepilnamečių nusižengėlių išauga nusižengiamumą. 
Palyginti nedaug jų suaugę tampa nusikaltėliais: jie užauga, 


susitaiko su pasauliu, randa darbą ar eina į kariuomenę, veda 


56 DAVID MATZA. NUSIŽENGIAMUMO SROVĖJE 


ir tik retkarčiais iškerta kokį nerimtą ...pokštą““?. Akivaizdu, 
kad apie 60-85'0 nusižengėlių suaugę netampa įstatymo lau- 


Žytojais. Negana to, „išgyjama“ nepriklausomai nuo pataisos 
1431 


institucijų įsikišimo ar jų paslaugų kokybės 

Dauguma nusižengiamumo teorijų neatsižvelgia į subrendi- 
mo faktorių, o tie, kurie į jį atsižvelgia, daro tai nesilaikydami, 
pažeisdami savo pačių nuostatą, jog nusižengėlis suvaržytas. 
Koks procesas ir kaip paskatina jaunuolius, ne taip seniai pri- 
verstus ar įsipareigojusius nusižengti, išsilaisvinti iš šių varž- 
tų? Kodėl paprasčiausio tęstinumo (delinkvento tapimas suau- 
gusiu nusikaltėliu), kurį implikuoja kone visos teorijos, beveik 
nepastebime realybėje??? 

Didžiausią smūgį ta dažnai subrendimo atnešama reforma 
suduoda biologinėms teorijoms, visų pirma todėl, kad biologi- 


nis suvaržymas savo kompulsyvumu yra kur kas tiesmukesnis 


* Jessie Bernard Social Problems at Midcentury, New York: Dryden, 1957, 
p. 421 ir 444; William McCord, Joan McCord, and Irving Zola Origins of 
Crime, New York: Columbia University Press, 1959, p. 21; W.H.Dunham 
and M.E.Knauer „The Juvenile Court and Its Relationship to Adult Crimi- 
nality“ iš Social Forces, March 1954, p. 290-296. 

* Edwin Powers and Helen Witmer An Experiment in the Prevention of 
Delinguency: The Cambridge-Somervillė Youth Study, New York: Columbia 
University Press, 1951; Dunham and Knauer, loc. cit., Joan McCord and 
William McCord „A Follow-up Report on the Cambridge-Someville Youth 
Study“ The Annals of the American Academy of Political and Social Science 
March 1959, p. 89-96. 

*“ Akivaizdu, jog brendimo atnešami pasikeitimai nė kiek nesumažina 
teorijų, sutelkiančių dėmesį į specifines paauglystės problemas, iš kurių 
paminėtinos: identiškumo krizę nagrinėjanti Erik Erikson New Perspectives 
for Research in Juvenile Delinguency, parengta leisti Helenos Witmer ir Ruth'os 
Kotinsky, Washington, D.C.:U.5. Department of Health, Education and 
Welfare, Children's Bureau Publication, No. 356, 1956; taip pat Herbert 
Bloch and Arthur Niederhoffer The Gang, New York: Philosophical Library, 


1958. 

nei fizinis ar socialinis suvaržymas; būtent taip jis ir būdavo 
suprantamas. Kas gi nutinka kūno tipui, endokrinų pusiausvy- 
rai arba neuropatinei diatezei, sulaukus kokių dvidešimties me- 
tų, ir kaip tai susiję su nusižengėlio atsivertimu? Kai tokie klau- 
simai jau užduoti, įvairių teorijų skelbėjai skubiai patikslina ir 
kaip pavėluotus apmąstymus priduria išlygas, kurių paskirtis 
išgelbėti pozityvistinę suvaržymo sampratą. Pavyzdžiui, jie ga- 
li nurodyti, kad dėl visko kaltos itin audringos brendimo pasek- 
mės. Deja, tokių papildomų išlygų daugėja sulig kiekvienu atve- 
ju, į kurį tik atkreipiame dėmesį, ir galutinis rezultatas ima 
priminti ikikoperniškąją Saulės aplink Žemę nukeliaujamą tra- 
jektoriją, geriausiu atveju neelegantišką, o blogiausiu - klaidi- 
nančią. Tokia tendencija gelbėti išankstinę nuostatą, prie dau- 
gybės reikšmingų faktorių priduriant vis daugiau išlygų, itin 
būdinga pozityvistinei kriminologijai. 

Kai nesutinkama su tam tikru požiūriu arba nors kiek esmin- 
giau paprieštaraujama išankstinėms pozityvistinės kriminolo- 
gijos nuostatoms, nuo rimtesnių svarstymų ir nagrinėjimo ji 1š- 
sisuka, atrodytų, nuoširdžiai ir nuolankiai sutikdama, jog 
„Veikia ir kiti faktoriai“. Daugybės priežasčių principas gali bū- 
ti garbinga euristinė priemonė, tačiau jis gali tapti ir galingu 
postūmiu intelektualinėn inercijon. Jis gali nurodyti kelią nau- 
jiems atradimams. Arba tapti galimybe diskusijos dalyviams ryž- 
tingai atmesti būtinybę iš naujo rimtai įvertinti savo studijų ob- 
jekto prigimtį. Ar daugelio priežasčių principas yra teisėta 
euristinė priemonė, ar būdas priešingų įrodymų implikacijoms 
išvengti, iš dalies priklauso ir nuo to, kiek faktorių pasitelkiama. 

Teorijos nevalia vertinti vien pagaljos galią išpranašauti. Net- 
gijei nusižengiamumą būtų įmanoma išpranašauti, o turint gal- 
voje dabartinį žinių lygį tai aiškiai neįmanoma, mes vis vien 
norėtume daugiau. Teorija turi būti elegantiška ir šykšti Žo- 


džių ne vien todėl, kad neužgautų estetinio jausmo. Teorijos 


58 DAVID MATZA. NUSIŽENGIAMUMO SROVĖJE 


gremėzdiškumas kartais byloja apie esminį jos klaidingumą. 
Kai reikšmingais laikomi ne keli, o daug faktorių, ir niekas ne- 
gali tarti žinąs, kiek faktorių yra per daug, tai gali būti perspė- 
jimas, kad mūsų modelis yra ne tiesai ištikimas realybės su- 
paprastinimas, o sudėtinga jos klastotė. Tačiau griozdiška, 
daug faktorių aprėpianti teorija nebūtinai yra klaidingos kon- 
cepcijos ženklas. Žmogaus mokslas esmingai skiriasi nuo gam- 
tos mokslo paprastumu, kuriuo jis gali būti perteiktas. Tačiau 
nuo gamtos mokslo jis dar gali skirtis ir tuo, kad jo tyrinėjimo 
objektas, Žmogus, yra suvaržytas. Dabartinis pažinimo lygis 
leidžia mums pasirinkti. 

Daugiapriežastingumo principas turi ir kitų trūkumų. Kai 
faktorių prikaupiama per daug, pastebima tendencija jiems virs- 
ti ne faktoriais, o išimtimis. Juk pagaliau terminas faktorius turi 
prasmę. Faktorius yra sąlyga, kuri taikoma konkrečiai sistemai. 
Jis veikia visus, tiksliau tariant, vienokiu ar kitokiu laipsniu vei- 
kia visus. Tai nėra kažkas, kas gali turėti arba neturėti reikšmės. 
Faktoriai gali gerokai skirtis, tačiau jau pagal apibrėžimą kiek- 
vienas faktorius turi būti daugiau ar mažiau reikšmingas. Ar 
tai, kaip policininkas elgėsi su vaiku jų pirmojo susidūrimo me- 
tu, yra faktorius? Arjis reikšmingas, ar ne? Ar Amerikos užsie- 
nio politika yra faktorius? Ar jis reikšmingas, ar ne? Ar šeštokų 
mokytojo elgesys yra faktorius? Ar jis reikšmingas, ar ne ? Ir taip 
be galo. Sveikas protas mums byloja, kad visa tai gali būti reikš- 
minga arba ne, priklausomai nuo daugelio kitų dalykų, kurie 
dar teisėčiau gali būti laikomi faktoriais. Kai kurie įvykiai gali 
būti arba nebūti reikšmingi. Tad jie ir yra atsitiktinumai, o ne 
faktoriai. Jei būtinai norėsime vadinti juos faktoriais, atsidursi- 
me beviltiškoje padėtyje, nes atrodys, jog reikšminga viskas. Po- 
zityvistinei kriminologijai būdingas polinkis nuolatos gausinti 


ir taip jau daugybę reikšmingų faktorių. 

Asmenybės teorijoms, išskyrus tas, kurios paremtos paaug- 
lystės sutrikimais, tik šiek tiek sėkmingiau nei biologinėms pa- 
vyksta išvengti ribotumo dėl negebėjimo paaiškinti nusižengia- 
mumą. „Atsivertęs“ nusižengėlis, nė nepaliestas gydančių 
rankų, kaip dažniausiai ir būna, tiesiog išsprūsta iš bet kokios 
asmenybės teorijos interpretacijos. Ar gali asmenybės teoretikų 
akcentuojami emociniai sutrikimai ir iš jų kylantys agresyvaus 
ar asocialaus asmenybės elgesio modeliai taip paprastai išnykti 
ar tegul tik susilpnėti vien todėl, kad asmuo subręsta? Asmeny- 
binės teorijos neduoda jokio paaiškinimo, tačiau šio požiūrio 
skelbėjams, ypač specialistams, žinomas toks subrendimo nulem- 
tas pasikeitimas. Dėl to susiformavo nemažai sąvokų, artimų pa- 
aiškinimui. Tačiau jos tėra tik problemos įžvelgimas. Tokios sam- 
pratos kaip „išsikvėpimas“ tik pakartoja, kad subrendimo 
nulemtas pasikeitimas įvyko, menkai jį tepaaiškindamos. Ir „pa- 
auglystės neprisitaikymo“ samprata, pretenduojanti į diagnosti- 
nes kategorijas, daugių daugiausia tepakartoja „nepilnamečių nu- 
sižengiamumo“ sampratą. „Paauglystės neprisitaikymas“ pakeitė 
terminą „psichopatas“ paauglių pataisos institucijoje. Tuo trum- 
pai pasakoma, jog štai šis vaikinas ir anas paklusnusis beveik 
niekuo nesiskiria, nors akivaizdu, kad ir skiriasi, nes pirmasis 
yra patekęs į rimtą bėdą. Nemenka dalis jaunuolių, kurie teisia- 
mi arba įkalinami pataisos institucijose, „diagnozuoti“ kaip tu- 
rintys paauglystės neprisitaikymo simptomų. 

Sociologinės teorijos, išskyrus tas, kurios sutelkia dėmesį į 
paauglystės laikotarpio išmėginimus, neką sėkmingiau paaiš- 
kina subrendimo atneštą nusižengėlio „pasveikimą“. Turbūt įta- 
kingiausia šiuolaikinė sociologinė nusižengiamumo teorija — 
subkultūros nusižengiamumo teorija su visais jos variantais, — 
patiria ypač daug vargo, mėgindama paaiškinti subrendimo nu- 
lemtą nusižengėlio pasikeitimą. Šios subkultūros nariai, kaip 


smulkiai išdėstyta kitame skyriuje, yra nepilnamečiai, tariamai 

įsipareigoję laikytis tam tikrų įsitikinimų, kurie kaip tik ir verčia 
juos nusižengti. Jeigu tokia prielaida pagrįsta, kaip ir kas šiuos 
įsitikinimus nustumia į šalį, sulaukus „pasveikimo“ amžiaus? 
Ar taip lengva išsižadėti normų bei nuostatų, kurios kadaise 
brangintos? Senų įsitikinimų kartais išsižadame ir priimame 
naujus, tačiau paprastai tokios permainos implikuoja esminį rim- 
tą moralinį atsivertimą. Niekur nusižengiamumo subkultūros 
teoretikų dėstymuose neišgirsime apie krizę, įsipareigojimų įver- 
tinimą iš naujo ir kitus įprastus moralinio atsivertimo palydo- 
vus.Tačiau esama priežasčių abejoti ta ištikimybe, su kuria šios 
subkultūros paauglys siekia negatyvių savo tikslų. Ir kai suabe- 
jojama tokiu pasišventimu ir įsipareigojimu, šiuolaikinė socio- 
loginė nusižengiamumo teorija praranda nemažai pirminio sa- 
vo įtikinamumo, nes kaip tik įsipareigojimas yra elgesį, kurį 
manomės paaiškinę, motyvuojanti jėga. 

Nepriklausomai nuo ją sudarančių determinančių, šiuolai- 
kinė sociologinė teorija neabejoja, kad egzistuoja įsitikinimai, 
formuojantys nusižengėlių sampratas ir elgesį. Visi autoriai nu- 
rodo skirtingas nusižengėlio įsitikinimus formuojančias sąly- 
gas; tačiau nepriklausomai nuo pobūdžio, šios sąlygos tiesio- 
giai veikia grupes, kurių atsiradimą pačios nulemia, taip pat 
konkrečias normas, jausmus bei požiūrius. Tad savo prigimtimi 
sociologinė nusižengiamumo teorija beveik visuomet sociokul- 
tūrinė. Ji konkrečiai nurodo struktūrinius nukrypimus, nule- 
miančius subkultūrų prisitaikymą prie dominuojančios kultū- 
ros. Idėjoms ir praktikoms, kurios perduodamos grupėse ar 
gyvenamuose kvartaluose, sociologinė nusižengiamumo inter- 
pretacija strategiškai svarbi. Kadangi sociologiniu požiūriu ypač 
svarbu įsipareigojimas idėjoms bei praktikoms, nors ir nepai- 
sančioms normų, teorinės problemos, iškylančios sociologui, ne 
taip jau skiriasi nuo tų, kurias gvildena biologinės bei asmeny- 
binės nusižengiamumo teorijos. Didžiausias šių teorijų skirtu- 


mas yra tai, kad sociologijos teorijoje lemiama varžančia jėga 

laikomas įsipareigojimas (commitment), o ne prievarta (compul- 
sion). Keblu tik, kad varžančioji jėga, regis, paprastai išnyksta, 
kai tik nusižengėlis sulaukia pilnametystės. Visos paminėtosios 
determinantės, sykiu su jas skelbiančiomis teorijomis, atrodo, 
išsemia savo potencijas, kai paprasčiausiai ateina metas. 

Kaip dažnai brandos sukeliami pasikeitimai gali būti įrody- 
mas, kad šiuolaikinės nusižengiamumo teorijos numato per daug 
nusižengimų visam delinkvento gyvenimui, taip irjo gebėjimas 
prisitaikyti prie konvencionalių ir nekonvencionalių reikalavi- 
mų leidžia spręsti, jog tos pačios teorijos numato per daug nusi- 
žengiamumo netgi maksimalaus dalyvavimo nusižengiamoje 
veikoje laikotarpiu. Juk galiausiai nusižengiamumas yra juridi- 
nis statusas, 0 ne nuolat įstatymus pažeidinėjantis asmuo. Nu- 
sižengėlis yra jaunuolis, kuris labiau pateisina tokią teisinę eti- 
ketę negu tas, kuris nusižengęs mažiau arba visai nenusižengęs. 
Jis yra nusižengėlis visų pirma todėl, kad atitinka šią etiketę, 
tačiau net ir tokiu atveju neturėtume manyti, jog, jis kone visą 
laiką elgiasi tik taip, kaip nurodo ši etiketė. Nusižengiamumas 
yra statusas, o nusižengėliai yra statuso įkūnytojai, protarpiais 
atliekantys nusižengėlio vaidmenį. Kai daugiau dėmesio krei- 
piame į nusižengėlius, ne į patį statusą, matome, jog dauguma 
jų puikiausiai pajėgia užsiimti ir konvencionalia veikla. Taigi 
pakaitomis nusižengėliai atlieka ir nusižengėlio, ir konvencio- 
nalaus asmens vaidmenį. Jie gerai „žaidžia“ abiejose situacijo- 
se, kitaip sakant, gerai atlieka abu vaidmenis. Naujoką šios sri- 
ties praktiką ar tyrinėtoją neretai nustebina, kad nusižengėlis 
gali būti „visai kaip kiti vaikai“, jei šito nori. 

Tačiau dažniau nusižengėlis taikosi prie nekonvenciona- 
lių bendraamžių grupių standartų“. Ilgalaikiai elgesio, kuriam 


3 Tokių netradicinių normų turinys yra viena iš pagrindinių šios knygos 
temų, kurią nagrinėsiu kituose skyriuose. Dabar pakanka pasakyti, kad tos 


netradicinės normos tikrąja šio termino prasme nėra pažeidžiamos. 

nepritariama, modeliai (o nusižengimas, be abejo, yra viena iš 
tokio elgesio rūšių) sėkmingiausiai klesti bendraamžių, t.y. pa- 
našiose aplinkybėse atsidūrusių, panašių polinkių bei pana- 
šaus likimo asmenų, aplinkoje. 

Nusižengėlių prisitaikymas prie nekonvencionalių savo ben- 
draamžių standartų, minimalus jų gebėjimas elgtis civilizuotai, - 
šiuos klausimus analizuodamos sociologinės nusižengiamumo 
teorijos sau gėdos nedaro. Biologinių ir asmenybinių teorijų ša- 
lininkai turėtų gerokai susidrovėti, kadangi akivaizdu, jog ne- 
priklausomai nuo to, į ką stumia vidinė reikmė, nusižengėlis 
retkarčiais pajėgus ir suvaldyti vidinius savo impulsus. Maiš- 
tingumas, agresyvumas, impulsyvumas ar kokie kiti asocialu- 
mo protrūkiai tam tikrose situacijose, tarkim, gaujos susirinki- 
mas ar susidūrimas su suaugusiais, kone nepastebimi. Apie 
vagis čia, žinoma, nešnekame, - nereikia net romantizuoti nusi- 
žengėlių grupių tvarkos ir ištikimybės, kad numanytume: jie vi- 
siškai pajėgūs įveikti įtariamo nusižengimu suvaržymus. 

Įprastinė kritika, kurią biologinėms ir asmenybės teorijoms 
meta sociologai, atsitrenkia į nusižengėlio gebėjimą prisitaikyti 
prie kad ir nekonvencionalių reikalavimų. Tai esminis sociolo- 
ginio argumento akcentas, ir iškalbingas. Tačiau kaip paaiškin- 
ti tokį dažną nusižengėlio prisitaikymą prie tų normų ir reikala- 
vimų, kuriuos jis tariamai atmeta?“* Jei toks konvencionalus 
elgesys būtų tik taktinis - tik matant autoritetui, - tuomet proble- 
mos kaip ir nebūtų, tačiau vargu ar tai adekvatus paaiškinimas. 
Nusižengėlis lanko laisvalaikio klubus, - kai jam leidžiama, - jis 
dalyvauja sporto komandose, priklauso jaunuolių organizacijoms, 


tarkim, skautų, jis netgi džiaugsmingai pasitinka pasiuntinius iš 


** Dauguma modernių autorių, tarp jų Albertas Cohenas, įžvelgė šį 
nusižengėlio elgsenos dviprasmiškumą, tačiau jo implikacijos mūsų sam- 


pratoms bei nusižengiamumo teorijai nėra išplėtotos. 

konvencionalaus pasaulio, kurių tikslas esąs jo atvertimas. Kitaip 
sakant, delinkventas yra gana palankus konvencionaliosios san- 
klodos tarpininkams. Jis ne tik paneigia tas jėgas, kurios taria- 
mai suvaržo jį versdamos nusižengti; taktiniais sumetimais, - 
o taijau savaime gana iškalbinga, - jis dar užsiima ir paaugliams 
įprasta veikla. Jis netgi ryžtingas, kai tenka pasielgti pilietiškai, 
tad suprantama, kad sutelkę dėmesį į jo nusižengiamą elgesį, 
mes praleidžiame pro akis šį faktą, kuris kitu atveju būtų aki- 
vaizdus.Tariami nusižengiamumo suvaržymai normaliame gy- 
venime kažkodėl netenka veiksmingumo. Šiuolaikinės nusižen- 
giamumo teorijos, išsaugojusios pozityvistines suvaržymo ir 
diferenciacijos prielaidas, paaiškina, nors ir neadekvačiai, pa- 
auglio nukrypimą nuo normų, tačiau jo paklusimas normoms 


mus visiškai sutrikdo. 


Nusižengiamumo srovėje: alternatyvus įvaizdis 


Alternatyvų nusižengėlio įvaizdį galėtume susikurti priėmę 
ne griežtojo, bet veikiau liberaliojo determinizmo prielaidas. Tik 
klasikinių ir pozityvistinių prielaidų sintezė sugrąžins žmogui 
pasirinkimą. Aš noriu išsaugoti pozityvistinio metodo dvasią, 
tačiau pasiūlyti kai kurias nusižengėlio paveikslo modifikaci- 
jas. Šios modifikacijos nuosekliai atitinka klasikinį kriminologi- 
nį požiūrį. 

Vieni žmonės yra laisvesni negu kiti. Nusižengėliai, kaip ir 
dauguma žmonių, nėra nei visiškai laisvi, nei iki galo suvaržyti. 
Bendras sąlygas, charakterizuojančias šias įvairias būsenas, ga- 
lima pavaizduoti kaip kontinuumą nuo laisvės iki suvaržymo. 
Taip žvelgiant determinizmas nepraranda savo euristinės ver- 
tės. Mes ir toliau galime elgtis taip, tarsi viskas būtų žinoma, ta- 


čiau kol kas atsisakykime nusižengėlio vaizdinio, kuris sukurtas 

taip, kad atitiktų sociologijos reikmes. Aš noriu pasiūlyti nusi- 
žengėlio, kuris plaukia su nusižengiamumo srove, vaizdinį. Tai 
veikėjas, kuris nei priverstas, nei įsipareigojęs atlikti tuos veiks- 
mus, kuriuos atlieka, nei laisvai juos pasirenka; nei jis skiriasi 
kaip nors ar esmingai nuo paklūstančiojo įstatymui, nei yra toks 
pat; paklūstantis vienoms Amerikos gyvenimo tradicijoms, o iš 
dalies nepriimąs kitų (konvencionalių) tradicijų; ir pagaliau, 
veikėjas, kurio motyvacinę sistemą galima analizuoti visiškai 
pasitikint klasikinės kriminologijos rekomendacijomis, - krei- 
piant dėmesį į ypatingą jo santykį su teisės institucijomis. 

Nusižengėlis retkarčiais, trumpam, ne visą laiką užsiima 
veikla, kurią apibūdintume kaip neteisėtą. Į šią veiklą jis įdeda 
daug emocinės energijos, ir ji jam pelno prestižą ir pasitenkini- 
mą, tačiau ne tokį, kad negalėtų „daugiau ar mažiau užsiimti 
kitokių rūšių veikla““*. Iš tikrųjų netgi maksimaliai dalyvauda- 
mas nelegalioje veikloje nusižengėlis gali įsitraukti į daugelį 
teisėtos ir konvencionalios veiklos rūšių. Jis ne tik gali: nerei- 
kia ilgai svarstyti, kad išvystume, jog net ir dalyvaudamas ne- 
legalioje veikloje kartu jis dalyvauja įvairioje konvencionalioje 
veikloje. Jeigu įsipareigojimą suprasime tradiciškai, - kad ir 
tuomet, kai nusižengėlis reiškiasi neteisėtai, ir ateityje jis turėtų 
būti nepajėgus užsiimti kita veikla, - vadinasi, jis nėra įsipa- 
reigojęs. Jis nėra įsipareigojęs nei nusižengti, nei veikti kon- 
vencionaliai. Nė viena nėra jam užginta nei jo pasaulėžiūros, 
nei asmenybės struktūros. 

„Plaukimas pasroviui“ (drift) yra tarpukelis tarp laisvės ir 
kontrolės. Jo šaknys šiekia tą socialinę struktūrą, kur kontrolė 


susilpnėjusi dėl nepilnamečių pastangų kurti autonomišką sub- 


3 William Kornhauser „Social Bases of Commitment: A Study of Libe- 
rals and Radicals“, kn. Arnold M. Rose (leidėjas) Human Behavior and 


Social Processes, Boston: Houghton Mifflin, 1962, p. 321-322. 

kultūrą, kuri būtų sutelkta nelegaliai veiklai, vadinasi, turėtų ir 
nepriklausomą kontrolės šaltinį. Nusižengėlis laikinai egzistuo- 
ja netikrume tarp konvencionalumo ir nusikaltimo, paeiliui at- 
siliepdamas čia į vieno, čia į kito reikalavimus, flirtuodamas čia 
su vienu, čia su kitu, tačiau atidėliodamas įsipareigoti, vengda- 
mas sprendimo. Tad jis plūduriuoja tarp nusikalstamos ir kon- 
vencionalios veiklos. 

Išsprūsti iš kontrolės, tiek konvencionalumo, tiek nusižen- 
giamumo, dar netapatu laisvei, taigi aš netvirtinu, kad laisvas 
ar veiklą numatantis subjektas yra alternatyva suvaržytam. 
Laisvė yra ne tik išsilaisvinimas iš kontrolės. Tai ir jausmas, 
kad tu valdai savo lemtį, gali formuluoti programas ar projek- 
tus, jausmas, kad esi tarpininkas, veikiantis savo paties labui. 
Laisvė yra savikontrolė. Jei taip, nusižengėlis yra aiškiai nepa- 
siekęs šios būsenos. Šiuolaikiniam žmogui daugiau ar mažiau 
yra būdingas savikontrolės jausmas, tvirčiau ar silpniau įsi- 
šaknijęs.Tuos, kuriems išsilaisvinus nuo socialinės kontrolės 
suteikta laisvės galimybė, bet jie stokoja jėgų ar polinkio tapti 
veikiančiais savo pačių labui, vadinu plaukiančiaisiais pasro- 
viui (drifters); kaip tik šiai kategorijai aš priskiriu ir nepilna- 
mečius nusižengėlius. 

Plaukimas nusižengiamumo srovėje yra judėjimas, kuriam 
kryptį teikia tarsi ir neįžvelgiamos įtakos. Jos kreipia nesmarkiai 
ir nevaržo. Plaukimą pasroviui gali inicijuoti arba jo kryptį pa- 
keisti tiek daug įvykių, kad kodifikuoti juos kone neįveikiamas 
iššūkis. Tačiau tokios įtakos vis dėlto egzistuoja, jos palengvina 
delinkvento iniciaciją ir sumažina tikimybę, kad koks nors įvy- 
kis sutrukdys plaukiančiajam pasroviui pasukti į nusižengimą. 
Plaukimas pasroviui yra veikiančiojo nesuvoktas laipsniškas 
procesas, kurio pirmoji stadija gali būti atsitiktinė ar neprogno- 
zuojama jokios teorinės atskaitos sistemos požiūriu, tačiau ir 


pasitraukimas iš nusižengimo kelio taip pat gali būti atsitiktinis 

ar neprognozuojamas. Tai nepaneigia bendrosios delinkvenci- 
jos teorijos. Vis dėlto svarbesnis tokios teorijos tikslas yra apra- 
šyti sąlygas, kurios nusižengiamumo trauką padaro įmanomą 
ir tikėtiną, o ne nurodyti kokias pastovias nusižengiamumą pa- 
grindžiančias aplinkybes. 

Kuriant alternatyvų paveikslą turėtų būti akivaizdu, jog ne 
visi nusižengėliai yra tokie kaip čia aprašytas plaukiantysis pa- 
sroviui. Hipotetiškai daug, tačiau ne dauguma, nusižengėlių ati- 
tinka šį modelį. Prie nusižengėlio kaip plaukiančiojo pasroviui 
paveikslo labiau priartėja dauguma tų nepilnamečių nusižengė- 
lių, kurie suaugę netampa nusikaltėliais, o ne ta mažuma, kurie 
nusikaltėliais tampa. 

Esama neurotiškai impulsyvių nusižengėlių, kai kurie nuo- 
lat nusižengdami išsiugdo ir poreikį nusižengti. Jie prisišlieja 
prie įprastų nusižengėlių ir krizės situacijoje dažniausiai su- 
vaidina lemtingus vadų vaidmenis. Iš dalies ir dėl to, kad nepa- 
prastasis nusižengėlis sensacingesnis bei dramatiškesnis, jis su- 
silaukė daugiau masinio informavimo priemonių ir 
kriminologijos dėmesio. Paprastasis nusižengėlis yra pavyz- 
dingas nusižengėlis ta prasme, kad kur kas visapusiškiau ne- 
gu impulsyvusis ar įsipareigojantysis įkūnija pačią nusižen- 
giamumo esmę. Plaukiantysis pasroviui nusižengėlis, matyt, 
mažiau patraukia mūsų dėmesį, tad jis ir primirštas. Tačiau 
plaukiantysis pasroviui yra ne mažesnė bėda nei impulsyvu- 
sis ar įsipareigojantysis, nors jis ir daug rečiau suaugęs tampa 
nusikaltėliu. Nors jo „karjera“ trumpa, jo pamaina - legionai. 
Nors jo ideologija neskelbia, kad asmens ir nuosavybės teises 
pažeidinėti privaloma, tam tikromis aplinkybėmis tokius pažei- 
dimus ji pateisina. Tad tai, ką kalbėsiu toliau, yra ne ginamasis 
žodis nusižengėliui, bet raginimas iš naujo įvertinti nusižengia- 


mumą kaip reiškinį. 


NUSIŽENGIAMUMO SUBKULTŪRA 


Šiame skyriuje ketinu parodyti, jog nusižengiamumo subkultū- 
ra nėra adekvati nusižengėlių subkultūrai. Daugelis autorių gi 
šneka būtent apie nusižengėlių subkultūrą. 

Nusižengiamumo subkultūra yra susijusi su tokia aplinka, 
kuriai priklausanti paauglių grupė gerai Žino, jog gali tekti 
nusižengti. Tokios grupės narių skaičius įvairuoja; tarkime, jų 
maždaug dukart tiek, kiek reikia kolektyviniams žygiams. Tiks- 
lus skaičius nėra svarbus. Svarbu viešumas. Nusižengimai, įvyk- 
dyti pavienių įstatymo pažeidėjų ar partnerių bei klikų, mono- 
polizavusių žinojimą apie tai, jog yra nusižengėliai, subkultūrai 
nepriklauso. Subkultūros nusižengiamumas yra toks nusižen- 
giamumas, apie kurį Žino visi mažesnių ar didesnių nusižengė- 
lių grupuočių nariai. Taigi būdinga šių „provincijos“ grupių 
savybė yra viešas Žinojimas, kad galima nusižengti; visa kita 
tėra hipotezės, tad atvira diskusijai. 

Nusižengiamumo subkultūra yra pozityvistinių prielaidų 
apie nusižengiamumą ir nusikalstamumą šiuolaikinė sociolo- 
ginė interpretacija. Priežastys, paskatinančios nepilnamečius 
tapti nusižengiamos subkultūros šalininkais, įvairios, tačiau su 
šia subkultūra susijusius nusižengiamus jų poelgius galima aiš- 
kinti kaip normų, būdingų tai aplinkai, išraišką. Jų elgesį sub- 
kultūra lemia taip, kaip mūsų elgesį konvencionali kultūra. Pa- 
sak šiuolaikinių sociologijos teoretikų, nusižengiamumo 


subkultūros principai tampa pagrindine nusižengiamų poelgių 

priežastimi. Visa, kas įsiterpia tarp subkultūros priesako ir nu- 
sižengiamo poelgio, yra standartiniai mokymosi, prisitaikymo 
prie referencinės grupės, statuso bei reputacijos siekimo toje at- 
skaitos grupėje mechanizmai. Būtent ta keista subkultūra, ku- 
riai jie prisiekia ištikimybę, ir tampa esminio skirtumo tarp ne- 
pilnamečių nusižengėlių ir kito jaunimo pagrindu. Juos atskiria 
kultūrinė priklausomybė. 

Įtakingiausi šios teorijos atstovai skiriasi tuo, kaip aiškiai ir 
ryžtingai jie gina nusižengiamumo subkultūros idėją. Albertas 
Cohenas dvejoja, tačiau galop pavaizduoja nusižengiamą sub- 
kultūrą kaip susiformavusią reakciją, opozicinį atsaką į buržu- 
azinės egzistencijos banalų teisėtumą. Nors Cohenas pabrėžia 
nusižengėlio prieštaringą požiūrį į viduriniosios klasės mora- 
lę, šis ambivalentiškumas pašalinamas pačiu radikaliausiu gy- 
nybiniu mechanizmu - reakcijos susiformavimu. „Reakcija ak- 
centuojama ne vien todėl, kad padeda pateisinti savo paties 
nusižengiamus impulsus; tuo paaiškinama ir pati nusižengia- 
mo elgesio prigimtis.“! Gal ir taip, tačiau ar ji paaiškinama, ar 
ne - mums dabar ne tai rūpi. Reakcijos susiformavimas, vedąs į 
opozicinę subkultūrą, gali informuoti mus apie „nusižengiamo 
elgesio prigimtį“, tačiau gali ir suklaidinti. 

Nusižengėlio atsakas į moralinį viduriniosios klasės išsike- 
rojimą —- nepripažinti jos moralės, pakeičiant ją aukštyn kojom 
apverstu moraliniu kodeksu, šlovinančiu piktdžiugišką ir prie- 
šišką hedonizmą. Pasak Coheno, daugelis subkultūros nusižen- 
gėlių turbūt ir pradeda neryžtingai, kankinami prieštarų, kurių 
nusikrato įsipareigodami moraliniam negatyvizmui, pasireiš- 
kiančiam nusižengiamais poelgiais. Nusižengiamas elgesys yra 


vertybių, normų irjausmų, kylančių iš subkultūros, prognozuo- 


" Albert Cohen and James F. Short, Jr. „Research in Delinguent Subcul- 
tures“, Journal of Social Issues, Vol. XIV, No. 3, 1958, p. 21. 

jama pasekmė: tokį vaizdą mums piešia Cohenas. Cohenas su- 
kuria nusižengėlio, kuris savo nusižengimus laiko pagirtinais, 
gal net teigiamais, vaizdinį.? 

Cohenas dvejoja, kai šneka apie šiuos du kritinius momen- 
tus: santykį tarp nusižengėlio ir konvencionalių vertybių bei nu- 
sižengėlio vertybių ir jo paties elgesio. Šios prieštaros ne tik nėra 
pretekstas kritikuoti autorių, o kaip tik byloja Coheno naudai. Jo 
dvejonės rodo, jog suvokta, koks sudėtingas šis reiškinys, vis 
mažiau akivaizdus vėlesnėse formuluotėse. Vėliau nusižengia- 
mumo subkultūros teorijos konstatuoja dar didesnį nusižengia- 
mumo ir konvencionalių vertybių atotrūkį, o sykiu ir tokį nusi- 
žengiamumo teorijos bei praktikos vienumą, kuris priverstų 
pažaliuoti net pačius marksistus. Nepaisydamas net atsargu- 
mo, kurio paprastai laikosi interpretuodamas, Cohenas pagaliau 
nutaria, kad santykis tarp nusižengiamumo ir konvencionalių 
vertybių yra priešiškas, o santykis tarp nusižengiamumo vertybių 
ir nusižengiamo elgesio artimas. Neįsivaizduojama, kaip nuosek- 
liai ir nejuokais, nelaužant įstatymo, įmanoma paklusti toms 
vertybėms, kurias jis priskiria nusižengiamumo subkultūrai. At- 
kreipkime dėmesį, jog tie du dalykai, dėl kurių Cohenas dvejoja, 
bet pagaliau apsisprendžia, kaip tik ir yra pozityvistinės krimi- 
nologijos sociologinės versijos skiriamieji bruožai. Tai radika- 
lus skirtumas tarp nusižengiamo ir konvencionalaus veiksmo at- 
likėjo bei nusižengiamumo determinuotumas ta prasme, kad jis 
varžomas konvencinių normų. Man atrodo, jog, ir vienu, ir kitu 
klausimu Cohenas neteisus, toliau kaip tik ir išdėstysiu kodėl. 

Provokuojantis Alberto Coheno veikalas Berniukai nusižengė- 
liai (Delinguent Boys) susilaukė pačios įvairiausios reakcijos. Kaip 


viena iš reakcijos rūšių atsirado ir nusižengiamumo subkultū- 


2 Albert Cohen, Delinguent Boys, Glencoe, III.: Free Press, 1955, p. 28, 
35, 67, 68, 129-131. 

ros portretas, sukurtas Walterio Millerio.? Iš pozityvistinio po- 
žiūrio Milleris perima skirtumo bei determinuotumo postulatus 
ir interpretuoja juos taip, kad šie virsta sociologiniu kraštutinu- 
mu. Jis tvirtina, jog žemesniosios klasės jaunimas beveik nesusi- 
duria su svarbiausiomis Amerikos visuomenės konvencijomis. 
Šie jaunuoliai priklauso autonomiškai subkultūrai su savomis 
integralumo ir „kokybės“ tradicijomis. 

Žemesniosios klasės berniukai, tvirtina Milleris, socializuo- 
jami areale, kurio standartai bei ekspektacijos reikalauja elge- 
sio, deja, atrodančio neteisėtu konvencionaliems amerikiečiams. 
Šie jaunuoliai nepažįsta Amerikos viduriniosios klasės moralę 
įkūnijančio įstatymų kodekso, gal tik tiek, kiek jiems reikia, kad 
apgautų savo teritorijoje budinčius policininkus ir neįkliūtų. Jau- 
nuoliai laikosi savo papročių tvirtai - kaip ir mes savų. Millerio 
pateikiamą smulkią ir įžvalgią landynių gyvenimo etnografiją 
iškraipo nuolat jo brukamas interpretacinis tinklelis, - radika- 
lus kultūrinis determinizmas, papildytas ekologo įsitikinimo, 
jog teritorinės valstybių bei tautų ribos tėra politinės fikcijos, 
nereikšmingos socialiniu požiūriu. Tad Milleris tvirtina, kad nu- 
sižengiamą elgesį galima tiesiogiai kildinti iš to, ką jis vadina 
„žemesniosios klasės kultūra“. Tai įprastas elgesys, kuris yra 
nusižengiamas tik todėl, kad teisės sistema atspindi kitą - la- 
biau įsitvirtinusią - vertybių sistemą. Jis teigia: „Vadovaujantis 
tomis kultūros praktikomis, kurios sudaro esminius žemesnio- 
sios klasės kultūros egzistavimo elementus, automatiškai (kursy- 
vas D. M.) pažeidžiamos kai kurios teisės normos“.* Toliau Mil- 


* Walter Miller „Lower Class Culture as a Generating Milieu of Gang 
Delinguency“, Journal of Social Issues, Vol. XIV, No. 3, 1958, p. 5 -19. Taip 
pat William C. Kvaraceus and Walter Miller Delinguent Behavior, Culture 
and He Individual, Washington, D. C.: National Education Association, 
1959. 3, 4, 6, 10 skyriai. 

* Walter Miller „Lower Class Culture as a Generating Milieu of Gang 


Delinguency“, op., cit., p. 18. 

leris paaiškina, jog kalba ne apie kokius nereikšmingus įstaty- 
mo pažeidimus, bet apie visą įstatymo pažeidimų, paprastai pri- 
skiriamų nusižengiamumui, diapazoną. Nusižengiamumas ir 
žemesniosios klasės kultūra Milleriui tapatūs. Atsargumo aki- 
mirką jis vos nežingteli atgal, bet atrodo, jog frazės viduryje vėl 
apsisprendžia nesitraukti. Jis tvirtina: „Tada, kai panašiam tiks- 
lui pasirinkti esama alternatyvių kelių, įstatymo nepaisąs kelias 
neretai suvilioja palyginti didesniu bei greitesniu „pelnu“ in- 
vestavus mažiau energijos“?. Taigi Milleris neabejoja, kad že- 
mesniosios klasės jaunuoliai retkarčiais galėtų pasielgti ir teisė- 
tai, bet tam jie turėtų palūkėti menkesnio ir ne taip greitai 
grįžtančio „pelno“ ,sunaudoti daugiau energijos. Bet šie apsuk- 
rūs jaunuoliai, užauginti žemesniosios klasės aplinkos, gerai 
žino, jog teisėto elgesio palūkanos menkos.“ 

Richardas Clowardas ir Lloydas Ohlinas yra jau tretieji šiuo- 
laikiniai nusižengiamumo subkultūros portretuotojai. Jie nedvi- 
prasmiškai atmeta radikalųjį separatizmą, postuluotą Millerio. 
Tačiau kitais aspektais jų pavaizduotas nusižengėlis savo išti- 
kimybe subkultūros principams primena Millerio bei Coheno 
aprašytuosius. Clowardas ir Ohlinas tvirtina, kad „kiekviena 
kultūra suteikia savo nariams įsitikinimus, vertybes bei normas, 
kurių reikia veiklai“ ir kad „tai teisinga ir kalbant apie subkultū- 
rą“. Jie atmeta įsitikinimą radikaliu viduriniosios ir žemesnio- 
sios klasių skirtingumu, tvirtindami, jog subkultūra „pažymima 
priešdėliu „sub“, kad atkreiptų dėmesį įjos priklausymą nuo pla- 


tesnės aplinkinės kultūros, nuo kurios ji iš dalies atsiskyrusi". 


3 Ibid. 

* Pasak Millerio, labiausiai nusižengėliai stengiasi pasirodyti gudrūs, 
ibid., p. 9-10. 

7 Richard Cloward and Lloyd Ohlin Delinguency and Opportunity, Glen- 
co, III.: Free Press, 1960, p. 13. 

* Ibid. 

Tačiau net ir atsisakę radikalaus šių kultūrų atskyrimo, san- 
tykio tarp konvencionalios kultūros ir įvairių nusižengiamų sub- 
kultūrų aprašymų, šie autoriai iš esmės primena Coheną. Nusi- 
žengiamos subkultūros yra susijusios su konvencionalia kultūra 
savo priešiškumu jai. Jas susieja ne susiformavusi reakcija, kaip 
Coheno teorijoje, o veikiau susvetimėjimas konvencionaliems 
principams ir žemesniosios klasės sferose susiformavusi prie- 
šiška nuostata. Nepriklausomai nuo jį sukėlusių priežasčių, tar- 
kim, reakcijos susiformavimo, autonomiškos tradicijos, susveti- 
mėjimo ar opozicinių įsitikinimų, ryšys tarp nusižengiamumo 
subkultūros ir konvencionalios kultūros yra toks pat kaip Cohe- 
no, Millerio ir Ohlino bei Clowardo teorijose. Subkultūra yra prie- 
šiška viduriniosios klasės konvencionaliai dorovei, tad ji neiš- 
vengiamai verčia savo sekėjus pažeisti įstatymą. 

Tad iš nusižengiamumo subkultūros subjektų tikimasi, kad 
jie nusižengs įstatymui ne todėl, kad to reikalauja subkultūros 
apibrėžimas, bet veikiau hipotetiškai, dėl to, kad jų subkultūra 
yra nusižengiamumo subkultūra. Taip ryšį tarp subkultūros ir 
konvencionalios kultūros apibūdinanti teorija nestokoja ir įtiki- 
namumoelemento, nes juk esama arba yra buvę autentiškų opo- 
zicinių subkultūrų, o nusižengėliai juk ir pažeidžia vieną iš pa- 
grindinių konvencionalios kultūros atsparų - įstatymą. Negana 
to, nerašyta nusižengiamumo subkultūros prigimtis reiškė, kad 
jos ideologija nėra taip lengvai prieinama kaip, tarkime, radika- 
liosios ar bohemiškosios tradicijų. Tad niekas netrukdė kildinti 
subkultūros iš atskirų poelgių ir nelengva buvo atsispirti pa- 
gundai parašyti tarp jų lygybės ženklą, ypač dar ir dėl to, kad 
būtent nusižengiami poelgiai visų pirma atkreipia dėmesį į šią 
šiaip jau liūdnos šlovės tradiciją. 

Nusižengiamumo subkultūros vertybės ir normos yra akivaiz- 
džiai susijusios su nusižengimais ir aiškiai nukrypsta nuo įpras- 
tų tradicijų. Tačiau santykio tarp šios subkultūros ir bendrosios 

kultūros neįmanoma taip paprastai apibendrinti vien terminu 
„priešiškumas“. Jų santykis subtilus, sudėtingas, neretai netie- 
sioginis. Subkultūra beveik visuomet yra ne vien priešiška 
kultūrai, nes egzistuoja platesnėje kultūrinėje aplinkoje, kuri 
veikia subkultūrą ir yra jos veikiama. Kartais atsiskyrimas ir prie- 
šiškumas pasireiškia taip intensyviai, kad visuomenė iš esmės 
suskyla į kultūrą ir subkultūrą. Tuomet susiformuoja dualistinė 
visuomenė, kurios pavyzdžiu galėtų būti kolonizuotos tautos 
arba tam tikrų tipų daugiareliginė visuomenė. Kartais toks susi- 
skaldymas sukelia pilietinį karą. Bet ar nusižengiamumo sub- 
kultūra gali tapti tokia opozicija? Manau, kad ne dėl dviejų prie- 
žasčių. Šios subkultūros nariai galų gale yra vaikai, ir būtų keista, 
jei nuo šito nepriklausytų, kokį pavidalą įgis ideologija. Nors ir 
keistu būdu, vaikai leidžiasi įtakojami visuomenės, kurią suda- 
ro vyresnieji, dažnai šiems priklauso ir tėvai, kurie, nepaisant jų 
pačių polinkių, beveik visi susivienija pasmerkdami nusižen- 
giamus poelgius. Negana to, konteksto, t. y. konvencionalios kul- 
tūros, pobūdis nebūna toks paprastas kaip dažnai vaizduoja- 
ma. Tradicinė kultūra - tai ne vien asketiškasis puritonizmas, 
viduriniosios klasės moralė ar berniukų skautų priesaikos. Kon- 
vencionali kultūra yra kompleksiška ir daugiaaspektė, aprėpianti 
daugelį tarpusavy susipynusių tradicijų. Kai nusižengiamumo 
subkultūros sampratą papildome suvokimu, jog jos nešėjai yra 
vaikai, kai savo kultūros sampratą praplečiame įvesdami dau- 
giaaspektiškumo faktorių, išvystame visą neišsemiamą kultū- 
ros ir subkultūros ryšio sudėtingumą; jos čia atrodo nežinan- 
čios viena apie kitos egzistavimą, čia autonomiškos, čia 
priešiškos, čia susijusios simbiotiniu ryšiu, čia paralelios. 

Gali pasirodyti, kad mano aptariami nusižengėliai tiesiog ki- 
tokie nei tie, su kuriais susiduria Ohlinas ir Clowardas. Tačiau 
nemanau, nors ir galėtume už gryną pinigą priimti tą faktą, 
kad nusižengiamai savo veiklai pasišventę tik vos vienas kitas 

nusižengėlis. Bet Ohlinas ir Clowardas pasišovę aprašyti lan- 
dynių subkultūros nusižengėlius, gausią ir ne tokią jau banalią 
minią. „Tokia grupė, kuri toleruoja ar praktikuoja nusižengia- 
mą elgesį“, Clowardo bei Ohlino dar nebūtinai priskiriama prie 
subkultūros nusižengėlių, reikia, kad „nusižengiamas elgesys 
būtų svarbiausia veikla, kuriai grupė ir būtų sutelkta“?. Tad gru- 
pė, priklausanti nusižengiamumo subkultūrai, yra ta, „kurioje 
tam tikrų formų nusižengiama veikla yra esminis reikalavimas 
svarbiausiems socialiniams vaidmenims, kuriuos suformavo 
subkultūra, atlikti“'*. Tai, kad Ohlinas ir Clowardas šneka apie 
populiarią atmainą, t. y. landynių nusižengėlį, o ne kokią ezote- 
rišką išimtį, suprantame netiesiogiai, kadangi autoriai konkre- 
čiai nenurodo, ar jų nusižengėlis eilinis, ar ypatingas. Tai, kad 
jie turi galvoje tradicinės sociologijos nusižengėlį, landynių gy- 
ventoją, paaiškėja iš tų nusižengiamų veiksmų, kurie nepriklauso 
nuo nusižengiamos subkultūros principų, trumpo aprašymo. 
Čia nepriklauso poelgiai, kurie, „atliekant iš esmės teisėtus vaid- 
menis, nėra svarbiausi arba esminiai". Jų pavyzdžiai, tarkim, 
studentų brolijose krečiami pokštai, gana taikliai parodo, ką no- 
rėjo pasakyti autoriai. Ši subkultūra neapima ir neurotiškų bei 
psichopatiškų jaunuolių poelgių, nei pavienių įstatymo pažei- 
dėjų veiksmų. Taigi matome, jog problema veikiau autentiška 
nei suklastota. Mes visi turime galvoje tą patį referentą, subkul- 
tūrą, kur nusižengimas yra sąmoningas ir viešas, o dažniau- 
siai aprašomi jo pavyzdžiai - iš landynių gyvenimo. Kadangi 
šnekame beveik apie tą patį, klausimas išlieka: kas sudaro nu- 
sižengiamumo subkultūros turinį? Ar ta subkultūra papras- 


čiausiai tik toleruoja nusižengiamą elgesį, ar „reikalauja jo kaip 


* Ibid., p. 7. 
9 Ibid. 
" Ibid. 

įrodymo, kad asmuo tinkamas pretendentas į nario arba lyderio 
statusą?! 

Gali pasirodyti, jog aprašydamas Clowardo ir Ohlino sub- 
kultūros sampratą, aš neteisingai sukritikavau tai, kas gal tėra 
tik neatidus terminų vartojimas. Deja, ne. Ohlinas ir Clowardas 
turi galvoje būtent tai, ką jie pasako. Nusižengėlis privalo pa- 
klusti savo pasaulio diktatui. Narys, atsisakęs ir toliau nusi- 
žengti, turi Žinoti, kad bus išvarytas iš grupės.'* Tokios įtaigios 
formuluotės ypač pavojingos: dažniausiai jos klaidina, bent jau 
dažnai. Esama įvairiausių lengvinančių aplinkybių, kai nariai 
atleidžiami nuo nusižengiamos veiklos; vienos taikomos tik 
leidžiant nevykdyti tam tikro nusižengimo, kitos bendrai. Leng- 
vinančioms aplinkybėms, kurios leidžia nedalyvauti nusižen- 
giamuose išpuoliuose, priklauso ir toks itin pamokomai mums 
nuskambąs prisipažinimas: „seni, aš ne toks jau prastas“. Svar- 
biausias žodis „prastas“ čia turi dvejopą prasmę. Viena jo reikš- 
mė pasaulietiška, konvencionali, ta pati kaip „blogas“, kita — 
ezoterinė, rodanti į nusižengiamumo kontekstą, kur ji išreiškia 
teigiamai vertinamą „šaunumą“. Dvejopa reikšmė rodo gėdos 
ir pasididžiavimo mišinį, būdingą tokiam prisipažinimui. Nu- 
sižengimas, kurio neatlikti nariui gali būti leista, priklauso nuo 
to, kokį lygį pasiekęs jis pats ir jo bendraamžių grupė. Jis gali 
būti „ne toks prastas“, kad pavartotų ginklą, apiplėštų, įsilauŽ- 
tų, užpultų, kartais nusižengtų komendanto valandai. Grupė 


gali pasitelkti įtikinėjimą arba prievartą, bet ji gali ir pritarti bei 


"* Ibid. Tiesioginei polemikai pliuralistinis nusižengiamumo subkultū- 
rų išvardijimas, kurį pateikia Ohlinas ir Clowardas, nėra reikšmingas. 
Mano susikirtimas su šiais autoriais daug esmingesnis. Mane domina di- 
ferianciacijos tarp konvencionalios kultūros ir nusižengiamumo subkultū- 
ros laipsnis bei pobūdis, o ne diferenciacija tarp nusižengiamumo subkul- 
tūrų. 

S Ibid., p. 13. 

pataikauti, kadangi jos nariai nėra iki galo apsisprendę, kaip patys 
vertina savo poelgius. Būtent tokį neapsisprendimą ir iliustruoja ši 
neįprasta žodžio „prastas“ vartosena. Šioms lengvinančioms ap- 
linkybėms priklauso ir tie negudrūs vaikiški pasiteisinimai galvos 
skausmu ar namuose lieptais padaryti darbais. 
Lengvinančiomis aplinkybėmis, kurios atleidžia nuo nusi- 
žengimų neišvarant iš grupės, yra, savaime suprantama, rimtų 
teismo sankcijų grėsmė, kybanti viršum nusižengėlio galvos, jei 
jis dar sykį pažeis įstatymą, taip pat tokie mažiau pateisinami 
tradiciniai pasaulietiški dalykai kaip darbas po pamokų ar lai- 
ko praleidimas su drauge. Tačiau nusižengiamumo subkultū- 
ros teoretikai pasakys, jog, vadovaujantis apibrėžimu, visa tai tik 
rodo, kad šis narys atsiskiria nuo subkultūros, ir būtent tai jiems 
atrodo problema. Toks jų argumentas gana greitai susilauks pri- 
tarimo, tačiau kaina, kurią jie užmoka, yra tautologinė konstruk- 
cija. Idant mūsų klausimas būtų realus, arba empirinis, jis turėtų 
skambėti taip: ar narys gali išlikti nusižengiamumo subkultūroje, 
viešo nusižengiamumo pasaulyje ir, prisidengęs lengvinančio- 
mis aplinkybėmis, išlaviruoti nenusižengdamas? Manyčiau, kad 
taip ir kad tokių lengvinančių aplinkybių egzistavimas bei jų 
pobūdis nemažai mums pasako apie šios subkultūros esmę. Tai 
juk rodo dramatišką bei galingą konvencionalių vertybių poveikį 
subkultūrai ir jos polinkį veikiau prisitaikyti nei likti opozicija. 
Bet, atrems tada nusižengiamumo subkultūros teoretikai, net jei 
šis teiginys ir pagrįstas, ar čia nesusiduriame su lengvinančio- 
mis aplinkybėmis, kurias egzistuojant patys pripažinome? Ar 
tai ne išimtys, kurios tik patvirtina taisyklę? Argi tas faktas, kad 
nenusižengti leidžiama tik esant lengvinančioms aplinkybėms, 
nerodo įsipareigojimo? Paprastai atsakytume taip, tačiau ne ta- 
da, kai nusižengiamas elgesys leidžiamas tik esant tam tikroms 


sąlygoms, ne tada, kai ši subkultūra pateisina tik nusižengimus, 

įvykdytus tų kitų, lengvinančių aplinkybių akivaizdoje. Jei vieni 
nusižengiamumo subkultūros principai leidžia nusižengti, prisi- 
dengiant gana paprastomis lengvinančiomis aplinkybėmis, o kiti 
atleidžia nuo būtinybės nusižengti esant gana paprastoms leng- 
vinančioms aplinkybėms, apie kokį tada įsipareigojimą kalbėti? 
Tad drįsčiau tvirtinti, jog nusiŽžengiamumo subkultūra yra gran- 
dinė subtiliai subalansuotų principų, dvejopai priklausomų nuo 
lengvinančių aplinkybių. Tiek leidimas nusižengti, tiek nenusi- 
žengti pateisinami tik tam tikromis sąlygomis. 

Iš kur galime žinoti, ar nusižengiamumo subkultūra yra nu- 
sižengėliška subkultūra? Vienas būdas yra įvertinti nusižengė- 
lio laikyseną įvairiose situacijose. Prisiminkime, aš tvirtinau, kad 
subkultūros požiūris į nusižengimą dvejopas: ji ir leidžia na- 
riams elgtis neteisėtai, taip įgyjant prestižą, o kartu ir atsklei- 
džia pažintų konvencionalių principų poveikį. Tikslus nusižen- 
giamumo subkultūros apibūdinimas reikalauja įvertinti ir vieną, 


ir kitą nuostatą. 


Arešto situacija 


Jeigu nusižengiamumo subkultūra būtų įsipareigojusi nusi- 
žengti, sulaikyti jos nariai pajustų tik menką gėdą ar kaltę. Kai 
asmenys, opozicinės subkultūros šalininkai, sulaikomi domi- 
nuojančios struktūros atstovų, jie pasipiktina, dedasi kankiniais, 
baiminasi dėl to, kokios bus jų sulaikymo pasekmės. Jeigu jie 
ištikimi opozicijai, savo poelgių teisingumu jie nedvejoja"“. Kitaip 


nei teisėtai pasipiktinęs jo priešininkas, nusikaltėlis ar agentas 


* Opozicinių subkultūrų pavyzdžiais gali būti ankstyvųjų krikščionių 
ir šiuolaikiškesnės religinės sektos, nacionalinis judėjimas kolonijinėse te- 


ritorijose ir galbūt ekstremistinių pažiūrų politinės partijos. 

šnipas tik gūžtelės pečiais, nes rizika - jų amato dalis. Visiškai 
kitokia yra nepilnamečio nusikaltėlio reakcija. Sulaikyti nusi- 
žengėliai neretai garsiai piktinasi, bet dažniausiai dėl to, kad 
tiki ar dedasi tikį, jog jie neteisingai apkaltinti. Skirtingai nei 
opozicinės subkultūros šalininkai, jie sutinka, kad kažkas turė- 
jo būti sulaikytas ir nubaustas, bet tai juk kažkas kitas. Pasipik- 
tinimą nusižengėlis gali išreikšti sykiu su prisipažinimu, tikin- 
damas, kad „kitiems už tai nieko nebūna“. Taigi nusižengėlio 
pasipiktinimas skiriasi nuo, tarkim, nacionalisto sukilėlio pasi- 
piktinimo. Nusižengėlio pasipiktinimas neteisėtas. 

Kai nusižengėlis jau parodė savo neteisėtą pasipiktinimą, jis 
imasi atgailauti arba gintis prasimanydamas paaiškinimus. Jo 
atgaila gali būti pagrįsta ir kalte, nors veikiau gėda, tačiau į šią 
jo reakciją negalima vien tik numoti ranka kaip į manipuliatyvi- 
nę taktiką, skirtą įsiteikti turintiems valdžią. Daugelis įrodymų, 
kad atgailavimas nėra vien paprasta taktika, tiesą sakant, yra 
klinikinės kilmės arba paremti įspūdžiais tų, kurie turi reikalų 
su pažeidėjais. Tad šias išraiškas reikia vertinti santūriai", bet 
ignoruoti jų nevalia, jeigu norime išvengti grubiai nutašyto nu- 
sižengėlio kaip miniatiūrinio užkietėjusio gangsterio stereoti- 
po. Dauguma nusižengėlių nerodo jokios atgailos ir turbūt jos 
nejaučia. Užuot atgailavę, jie veikiau stengsis pateisinti savo po- 
elgį su būdingu jiems atviravimu. Elgesį galima pateisinti radi- 
kaliai arba apologetiškai. Radikalus pateisinimas patvirtina pa- 
tį poelgį, o juo siekiamą tikslą paskelbia teisiu. Šitaip pateisinta 
ne taip jau mažai, - nuo radikalaus homoseksualo tvirtinimo, 
jog vyrų meilė išreiškia aukštesniuosius jausmus, iki žmogžu- 
džio įsitikinimo, kad jo pasikėsinimas prieš karalių teisėtas. Ta- 


čiau atkreipkime dėmesį į tai, kad tie patys poelgiai, homoseksua- 


5 Žr. pvz., Fritz Redl and David Wineman Children Who Hate, Glencoe, 
Ill: Free Press, 1951. 

lumas ir politinė Žmogžudystė, gali būti paaiškinti ir apologe- 
tiškai. Homoseksualas reikalavimą parodyti jam tolerancijos pa- 
remia tvirtinimu, jog lytiškai iškrypusius asmenis į nelaimingas 
aplinkybes įstumia jiems nepavaldžios jėgos. Pasikėsinimą irgi 
galima pateisinti, nors ir suvokiant tokio poelgio negatyvumą. 
Pasikėsinimas gali būti „vienintelė išeitis“ susidūrus su tironiš- 
ku režimu ar masių atsilikimu. Apologetas vertina tokį poelgį 
kaip būtiną arba išprovokuotą - tai neišvengiama. Tačiau šiam 
neįprastam poelgiui jis taiko tradicinį mastelį. Žodžiu, tokį po- 
elgį jis pateisina. 

Radikalus pateisinimas yra būdingas opozicinėms subkultū- 
roms, O atsiprašinėjimas būdingesnis prisitaikančioms subkultū- 
roms. Kai kurios subkultūros, tarkim, homoseksualų, akivaizdžiai 
susijusios su radikaliomis bei apologetinėmis grupuotėmis. Nusi- 
žengėlių subkultūra tokių grupuočių neturi. Išskyrus keletą keis- 
tuolių, kuriuos eiliniai nusižengėliai laiko pamišėliais, radika- 
lios gynybos nusižengėliai nesigriebia. Užuot gynęsi, nusižengėliai, 
kurie nesideda atgailaują, teisina savo elgesį atsiprašinėdami. Jų 
pasiteisinimo šūkiai: „Niekas tau nieko nepasiūlys. Tad paimk, ką 
gali“. „Čia visai nėra kur nueiti, nėra kur dėtis, kaip jūs manote, 
kaip mums užmušti laiką?“ „Man teko dėtis prie tos gaujos ir iš- 
mokti apsisukti su peiliu. Vyras juk turi sugebėti apsiginti, ar ne?“ 
Jau vien tokie lozungai išduoda, kaip nusižengėlis vertina savo 
žygius. Nusižengimas būtinas arba neišvengiamas, tačiau pats 
nusižengėlis suvokia jį įprastų konvencijų šviesoje. Jis pasiteisi- 
na, tačiau dėl jo stačiokiškos manieros mums sunku įžvelgti, kad 


iš tikrųjų jis maldauja pasigailėti. 

Kaltės primetimo situacija 


Berniukui iš Bedfordo-Stuivesanto, žinomo Niujorko nusižen- 
gėlių kvartalo, bičiulis pranešė, kad jo brolis kalėjime. Vaikinas 
primušė savo draugužį šiukšliadėžės dangčiu, paneigdamas ne- 
va neteisėtus kaltinimus. Po kelerių metų, analizuodamas savo 
poelgio motyvus, jis pasakojo: „Aš nė kiek nesusigėdau, kad ma- 
no brolis kalėjime. Pažinojau daugybę šeimų, iš kurių kas nors 
tupėjo už grotų. Ir vis viena aš negalėjau taikstytis su tuo, kad 
šitaip mane kas nors išmėgintų. Nesvarbu, kad jis pasakė tiesą. 
Mesjau čia tokie“"“. Tai itin būdinga kaltės primetimo situacija, 
o aprašytąją reakciją laikau tipišku nusižengiamumo traukos 
atveju. Berniukas sako, jog „nė kiek nesusigėdo, kad jo brolis 
kalėjime“. Būtent šį tvirtinimą tiesiogine prasme sociologija pri- 
ėmė ir padarė šiuolaikinės nusižengiamumo sampratos esme. 
Jis girdėtas daugelį kartų, ypač interviu situacijose, o ne vienas 
sociologas tik jas ir laiko reikšmingomis. Tačiau perkėlus jį į 
kaltės primetimo situaciją, tokio tvirtinimo, kad jis nesusigėdo, 
jau neįmanoma priimti už gryną pinigą. Tvirtinimo teisingumas 
šiek tiek įtartinas dėl keistoko šiukšliadėžės dangčio panaudoji- 
mo, nes taip vaikas paneigė kaltinimą, neva jo brolis kalėjime; 
tačiau svarbiausia, kad savo draugelio pareiškimą jis pavadino 
„Išmėginimu“. „Išmėginimas“ yra pagrindinis terminas nusi- 
žengėlių žodyne, nusakąs turbūt būdingiausius kasdienio nu- 
sižengėlių elgesio bruožus. Korektiška „išmėginimo“ analizė 
gali pasitarnauti kaip puikus instrumentas, padedąs suprasti 
nusižengėlių vertybes. Kaip ir daugelis su nusižengėlių pa- 
sauliu susijusių terminų, šis turi dvi reikšmes, vieną konven- 


cionalią, kitą - ezoterinę. Konvencionali reikšmė apibūdina gy- 


"“ Ira Freeman Out of the Burning: The Story of A Boy Gang Leader, New 
York: Crown, 1960, p.41. 

lio matavimą, taip sakant, suvokimą, kokio „gylio“ yra asmens 
išorinis „fasadas“, ir nusižengėlio statuso koregavimą priklau- 
somai nuo šito. Ezoterinė „išmėginimo“ reikšmė šiuo atveju kur 
kas svarbesnė. Ji nusako tas pirmines priemones, kuriomis iš- 
bandomas statusas - būtent, išmėginimą. Kas tas išmėginimas? 
Išmėginimas - tai neigiamų savybių priskyrimas. Įžeidimas pri- 
imamas tik tuo atveju, jei įžeidžiamasis nors šiek tiek pritaria 
neigiamam pastabos autoriaus požiūriui į save kaip jos taikinį. 
Juk vargu ar mums pavyks įžeisti ką už tas savybes, kuriomis 
asmuo didžiuojasi. Nusižengiamumo subkultūrai priklausan- 
čius berniukus lengva įžeisti dėl to, kad jų broliai kalėjime. Ne- 
gana to, juos galima išmėginti ir jie nuolat išmėginami tikrinant, 
ar yra niekadėjai arba niekšai. „Vyruti, betgi tu tikras niekadėjas 
(arba niekšas), argi ne?“ Tokiu būdu vienas juokas išmėginti 
bendraamžį, kuris pretenduoja į pažengusiųjų stadiją nusižen- 
gėlio karjeroje. Tai, kad esi niekadėjas, vienu metu ir pasigėrėti- 
na, ir pretekstas įžeisti.' 

Nusižengėliai įsižeidžia neteisėtai apkaltinti. Visų pirma jie 
mielai išvengtų bausmės, kuri paprastai būna po apkaltinimo, bet 
sykiu jie pritaria kaltintojui, patys tradiciškai vertindami nusi- 
žengiamumą!*. Jie ne tik atmeta kaltinimą (taip įvyktų bet kuriuo 
atveju vienjau vardan tiesos), bet juo dar ir pasipiktina. Jei nusi- 
žengiamumo subkultūra būtų prisiekusi nusižengti, jei ji būtų opo- 
zicinė, kaltinimai dėl nusižengimų, nesvarbu, teisingi ar ne, būtų 


išgirsti kaip pagyrimai ir vargu ar sukeltų pasipiktinimą. 


"7 Analogiška situacija hierarchizuotos biurokratijos pasaulyje yra pa- 
tvirtinimas, jog asmuo tapo „reikšmingu“. Toks pasakymas („big shot“) 
kartu ir pagerbia, ir įgelia, priskirdamas arba pernelyg dideles ambicijas, 
arba vergiško keliaklūpsčiavimo nuostatą. 

5 Jie įsižeidžia netgi kai kaltinimas yra suformuluojamas kaip įžūles- 
nis klausimas, tarkime, kaip interviu situacijoje, kur bausmė nėra numa- 


toma. 

Nusižengėlis ypač piktinasi, jeigu nusižengiami poelgiai pri- 
skiriami kuriam nors iš svarbesnių jo šeimos asmenų. Jis galvą 
guldo, kad apgintų savo pamaldžią motiną, skaisčią seserį, są- 
žiningą brolį ar tėvą. Visiško įstatymų atmetimo, kuris būtų 
įkvėptas nusižengiamumo subkultūros, matome nedaug. Nusi- 
žengėlis gerbia tuos, kas iš tikrųjų gerbtini, dažnai juos net gar- 
bina. Įniršį jis pataupo apsimetėliui ar veidmainiui, o globėjišką 


nuostatą „kietagalviui“. 


Aukų pasirinkimas 


Pasirinkti aukas - nusižengėliui įprasta situacija. Nors tai 
daroma tarsi atsitiktinai, yra ne visai taip, nes galime nurodyti 
aiškių išimčių. Išimtimis yra tam tikri asmenys ir institucijos. 
Tai nereiškia, kad šie niekuomet netampa aukomis. Nusižengė- 
liai pažeidžia ir savo subkultūros, ir bendrosios kultūros princi- 
pus. Tačiau tai reiškia, kad esama aukų, kurių užpuolimui ne- 
pritariama. Išpuolių prieš tokias aukas pasitaiko, tačiau apie tai 
viešai nekalbama. Šie išpuoliai asmeniški, tad lieka už nusižen- 
giamumo subkultūros, kurios būdinga savybė - viešumas. Jeigu 
subkultūros nariai apie tokius poelgius sužino, jiems atsitikti- 
nai iškilus į viešumą, reakcija gali būti nuo švelnių iki negai- 
lestingų sankcijų. Negriežtos sankcijos pavyzdys, tarkime, įžei- 
dimas, 0, nors ir keista, griežtos sankcijos pavyzdys - išvarymas 
iš gaujos. 

Kas gali būti išimtis, ko nepasirinksi auka? Išimtys įvairios, 
priklausomai nuo konkretaus nusižengiamo veiksmo, tačiau ar- 
timesni savo bendraamžių nusižengėlių grupei šios subkultū- 
ros nariai rečiau pasirenkami aukomis. Dažniausiai aukomis 
nesirenkami šeimų nariai ir bendraamžiai. Visos kitos išimtys 


atrodo ypatingos, vienos grupės juos pripažįsta, kitos ne, kai 

kurios, pavyzdžiui, susilaiko nuo vandalizmo aktų prieš savo 
tikėjimo bažnyčią ar bažnyčią apskritai. Kiti, be atskiro pritari- 
mo, neapiplėšinės tos pačios etninės grupės miegančio girtuok- 
lio." Kiti, tarkime, gerbs silpnus, bejėgius. 

Laikytis principo, kad negalima rinktis aukomis bendraam- 
Žių ir šeimos narių, nėra taip lengva. Ypač daug rūpesčių pridaro 
bendraamžių išskyrimas iš aukų, o šeimos išskyrimo pažeidimas 
pritraukia mažiau viešumo negu bendraamžių terorizavimas. 
Bendraamžių (t.y. bičiulių iš to paties nusižengiamumo subkul- 
tūrai priklausančio išrinktųjų rato) užpuldinėjimas bei apvagi- 
nėjimas gana dažnas, nors tokiems žygiams ir nepritariama. Toks 
teorijos ir praktikos suskilimas tampa galingu konkurencijos, 
peštynių, pavydo, greit subyrančių klikų priežastimi. Štai kodėl 
daugelis paauglių palieka subkultūrą vos pasitaiko patraukles- 
nė alternatyva. 

Įtampos būsena nusižengėliui daugiau ar mažiau įprasta. Ją 
sukelia visų pirma dvejopos priklausymo grupei pasekmės. Iš 
principo priklausymas grupei, ypač narystė, tarsi ir laiduoja šio 
pažymėjimo savininkui, kad jis veikiausiai auka netaps; bet prak- 
tiškai galimybė tapti auka priklauso paprasčiausiai nuo to, ar 
lengva šį narį užpulti; tokiame provincialiame pasaulyje kaip 
nusižengėlių baudžiama ir už priklausymą grupei. Ačiū dievui, 
šis pasaulis dar nėra tokia provincija, kad iš aukų pašalintų 
kaimynų berniūkščius, kurie nėra subkultūros dalis ir nėra iš- 


skirti iš aukų dėl kokių nors kitų priežasčių.“ Dar lieka neliečia- 


!* Žr. Thrasherio žydų bendruomenių aprašymą ir žydų girtuoklių 
neliečiamumą - juos būdavo nevalia apiplėšti; kn. The Gang, Chicago: 
University of Chicago Press, 1927, p. 315. 

2 Vaikinams ir merginoms, kurie išskiriami iš aukų grupės, priklauso 
ne tik šeimų nariai, bet ir „geri vaikučiai“, kuriuos dėl kokios nors priežas- 
ties mėgsta, sakykim, paprasčiausiai todėl, kad jie šaunūs vaikinai (arba 


gražios mergaitės). Tad įsitikinimas, kad landynių kvartaluose pasirin- 

miesiems nepriklausantys suaugusieji bei jų nuosavybė, dau- 
giausia tie, kurių nusižengėliai nepažįsta ir nemėgsta. Galiau- 
siai esama mėgstamų taikinių, kuriuos sudaro kiti panašios nuo- 
statos izoliuoti nusižengėlių rateliai. Šituos užpuldinėti ypač 
patrauklu, tačiau priklausomai nuo to, kiek turi kolektyvinės ar 
asmeninės nuosavybės, jie tinka ir kaip vandalizmo, įsilaužimo 
arapiplėšimo aukos. 

Ką gi toks subtilus nusižengėlio aukų pasirinkimas byloja 
apie nusižengiamumo kaip reiškinio esmę? Matome, kad pri- 
klausomai nuo principų skirtingos aukų kvotos parenkamos iš 
privilegijuotųjų ir neprivilegijuotųjų kategorijų. Dauguma kvo- 
ta paremtų sistemų mėgstamoms kategorijoms paskiria prizus, 
o nemėgstamoms bausmes. Prizo ir bausmės samprata Žymi su- 
tarimą tarp donoro ir prizo gavėjo. Išskyrimas iš aukų yra pri- 
zas, kurį nusižengėliai donorai skiria laimingiesiems jo gavė- 
jams. Taigi šiuo atveju - šioje situacijoje, kaip ir kitose - tarp 
nusižengėlio ir kitų esama susitarimo. Nusižengiamumo sub- 
kultūros tezę paverstume absurdu primygtinai tvirtindami: jei 
nusižengėliai būtų ištikimi nusižengiamai savo veiklai, jie au- 
komis rinktųsi privilegijuotuosius, bet nesirinktų nemėgstamų- 
jų. Tačiau pats teiginys nėra toks jau absurdiškas, kadangi ap- 
tariama situacija tik viena. Jau minėjau, kad kai kuriose 
situacijose nusižengėlis elgiasi tarsi būtų ištikimas nusižen- 
giamumui. Bet kitais atvejais jis dažnai pademonstruoja kon- 


vencionalų mentalitetą. 


kimas yra tik įsilieti į gaują, arba nukentėti kaip aukai, tėra mitas, kurį 
dažniausiai puoselėja nusižengėliai arba (nesąmoningai) jų profesionalūs 


tarpininkai. 

Nepilnamečio situacija 


Vaikystė, kuri žvelgiant plačiau apima ir paauglystę, yra pa- 
dėtis socialinėje struktūroje ir kaip tokia pasižymi bendromis 
savybėmis, formuojančiomis ir apribojančiomis šios grupės na- 
rių galimybes. Taigi žinodami, kad asmuo užima vaiko padėtį, 
kartu galime ir kur kas daugiau pasakyti apie tai, ką jis pajėgia ir 
ko nepajėgia. Tam tikri tokios padėties elementai mus iš karto 
tiksliai informuoja: pavyzdžiui, vaikai nebalsuoja, jie negali ne- 
kenkdami sau dirbti užuot mokęsi; išskyrus ypatingus atvejus, 
jie negali būti šeimos galva. Kiti elementai informuoja mus ne 
taip tiksliai, tačiau tikimybiškai. Būtent prie šios klasės elemen- 
tų norėčiau stabtelėti. 

Amerikietiškos vaikystės elementai nusižengiamumo subkul- 
tūrą, kaip ji aprašyta kai kurių autorių, padaro neįtikėtiną. Ki- 
taip tariant, šie elementai padaro tokią kultūrą ne neįmanomą, 
bet neįtikimą. Kokie yra tie elementai ir kodėl jie sumažina opo- 
zicinės subkultūros tikėtinumą? 

Nepilnamečiai apsupti suaugusiųjų visuomenės narių. Opo- 
zicinės subkultūros gali susiformuoti, tačiau beveik visuomet 
jos izoliuotos nuo visuomenės. Idealiu atveju tokias subkultū- 
ras sudaro šeimos, o ne individai; bent jau individualūs pasiun- 
tiniai gauna įkvėpimo ir paramos iš šeimų, kurioms jie atstovau- 
ja. Opozicines subkultūras dar smarkiau izoliuoja specialiųjų ir 
atitinkamai cenzūruojamų komunikacijos priemonių, specialiųjų 
mokyklų, bažnyčių, savanoriškų organizacijų, vasaros stovyklų 
tinklas bei kaimyniniai kvartalai. Tai ištisa sistema, kuri veikia 
darniai, kad pašalintų abejones ir sustiprintų tikrumą bei įsipa- 
reigojimą. Tokie getai neturėtų būti opoziciniai - dažnai jie to- 
kie ir nėra, - tačiau opozicinė subkultūra klesti sektos teisėmis. 
Kai aplinkybės, palankios tokiai sektai egzistuoti, sunyksta, iš- 
kart apninka abejonės, atsiranda oportunizmo bei dezertyravi- 


mo iš sektos tikimybė. 

Žinoma, ši formuluotė ne visuomet tinka - esama ir išimčių, 
tačiau paprastai jos nėra kitame spektro gale. Aplinkybės, ku- 
rias ką tik aprašiau, idealiai tinka opozicinei subkultūrai įsitvir- 
tinti. Jei jos nėra būtinos, tai bent paskatina. Kitame spektro gale 
yra konvencionalumo įsiskverbimo bei demaskavimo aplinky- 
bės. Joms priklauso nuolatiniai kontaktai su konvencionalia kul- 
tūra; konvencionalių mokyklų lankymas, savanoriškos organi- 
zacijos, vasaros stovyklos, masinės informavimo priemonės, 
gyvenimas rajonuose, kuriuose gausiai infiltruota konvencio- 
nalių agentų. Dėl visa nustelbiančios identifikacijos su bendra- 
amžių grupe, nusižengėlio galbūt ir gali nepaveikti ta apsupties 
situacija, tačiau iš tiesų tai neįmanoma. Kai atsisakoma tikėti 
dikensiška tėvuko-velnio figūra, visa opozicinės subkultūros, 
kurios nariai vaikai, idėja tampa įtartina. O kai dar prie tėvų 
pridedame visus kitus, ta idėja tampa ir visai neįmanoma. Net 
jei nusižengėliai nežinia kaip stengtųsi, kas nors daugiau nei 
dalinė izoliacija yra kone visai nepasiekiama, nebent vienam 
kitam. Nusižengiamumo subkultūra tikrai yra dalinė izoliacija 
nuo konvencionalių tarpininkų. Tačiau ta pati subkultūra at- 
spindi ir konvencionalių tarpininkų įsiskverbimą, įmanomą dėl 
keblios jų apsupties. 

Čia vertėtų užsiminti apie tėvus. Šios subkultūros teorija kon- 
krečiai apžvelgia šeimų nestabilumo ar aršius kartų konfliktus. 
Jei ne kokia kita, tai bent šia prasme nusižengiamumo subkul- 
tūros teorija gali pasididžiuoti, kad ji analizuoja kone normalų 
vaiką. Nekenčiamoji, Hhe bėte noir, jeigu šis ko ir nekenčia, yra 
mokyklos sistema, nesąmoningai verčianti varžytis dėl statuso, 
kur laimi privilegijuoti; ambicingi landynių berniukai apvilia- 
mi arba ten niekas nė nenutuokia apie žemesniosios klasės ver- 
tybes. Šeima, kuriai Cohenas dar palieka jos vaidmenį, iš naujo 


apmąstyta Ohlino bei Clowardo, jau beveik išnyksta iš landynių 

gyvenimo.? Net Walteris Milleris, kuris suvokia šeimos esmę, ją 
aptaria ir ypatinga šeimos struktūra iš dalies paaiškina nusi- 
žengiamumo subkultūros turinį, nepajėgia įvertinti konvencio- 
nalaus šeimos poveikio. 

Kokie yra tėvų santykiai su nusižengėliais jų sūnumis? Jie, 
aišku, įvairūs, tačiau net tuomet, kai tėvų laikysena skatina nu- 
sižengiamumą, tiesiogiai toks paskatinimas niekuomet nebūna 
išreiškiamas.“ Dikensiškojo Feiginso tėvo figūra tokia retenybė, 
jog šis tipažas jau net nesvarbus. Kadangi normaliomis sąlygo- 
mis tėvai funkcionuoja kaip konvencionalios kultūros nešėjai, 
bet koks santykių su sūnumis nutrūkimas pasitarnauja suku- 
riant dalinę izoliaciją, būtiną nusižengiamumo subkultūrai. Ta- 
čiau netgi pablogėję santykiai neeliminuoja tėvų, išskyrus kraš- 
tutinius atvejus, tad ir izoliacija dažniausiai tik dalinė. Tėvai 
randa savų būdų, kaip įsiskverbti į vaiko egzistenciją, net ir nu- 
sižengiamą. Tad nepilnamečių situacija nurodo, kad nusižen- 
giamumo subkultūros vieta tarp tradicijos ir nusikaltimo, kad ši 
neįsipareigojusi nei pirmajai, nei antrajai, bet veikiama abiejų. 
Tai nereiškia, kad esama konvencionalios ir nusižengėliškos 
subkultūros, kurias paaugliai suderina tam tikrais būdais; aš 
veikiau sakyčiau, jog pati nusižengiamumo subkultūra yra kon- 
vencionalumo ir nusikalstamumo sintezė; daugelio nepilname- 
čių elgesys, vienų daugiau, kitų mažiau, yra jos paveiktas, o ne 


suvaržytas. 


2 Žr. David Bordua „Delinguent Subcultures“, The Annals of He Ame- 
rican Academy of Political aud Social Science, November 1961, p. 133-134, 
kur sukritikuojamas šis Ohlino ir Clowardo požiūris. 

2 Fritz Redl leidinyje Helen L. Witmer and Ruth Kotinsky (leidėjai) New 
Perspectives for Research on Juvenile Delinguency, United States Children's 


Bureau, Washington, D. C.: Government Printing Office, 1956, p. 61. 

Interviu situacija 


Kai kas iš sociologų, jei ne teoriškai, tai praktiškai, daug dė- 
mesio skiria vienai konkrečiai socialinei situacijai. Turint galvo- 
je bendrąją sociologinę teoriją, tvirtinančią, kad individualus el- 
gesys skiriasi priklausomai nuo vaidmens, tad ir nuo situacijos, 
toks nerašytas ypatingos svarbos priskyrimas būtent šiai situa- 
cijai atrodo nepelnytas ir keistokas. Tačiau dar keistesnė yra ta 
konkreti situacija, kuriai suteikiamas šitoks reikšmingumas - 
situacija, kai pašalinis žmogus užduoda informantui intymius, 
gal net akiplėšiškus klausimus. Ką gi pasako reakcija į tokią 
keistą situaciją? Vienintelis įtikinamas atsakymas būtų, kad ši 
reakcija priklauso nuo daugelio faktorių, visų pirma nuo skir- 
tingo kultūrų požiūrio į tokį tardymą, taip pat nuo to, kiek už- 
duodantis klausimus asmuo įstengia sušvelninti susvetimėjimo 
jausmą ir užmegzti kontaktą. Aksioma yra ir tai, kad reakciją į 
šią situaciją dar būtina papildyti reakcijomis į daugybę kitų įvai- 
rių situacijų. Jei interviu pajėgtų įtikinti, jog atitinka visas šias 
tris sąlygas - išreiškia pagaulų kultūros požiūrį svarstoma te- 
ma, sukuria užsimezgančio kontakto tarp pašnekovų iliuziją ir 
papildo atsakymus įvairiomis kitomis socialinėmis situacijo- 
mis, - tuomet jau derėtų interviu pripažinti tą reikšmingumą, į 
kurį jis taiko. Neužmirškime ir praktinės interviu naudos, nes 
juk klausimus užduodančiam nepažįstamajam, su kuriuo neva 
užsimezgė ryšys, atskleidžiamas tam tikras „aš“ aspektas. Šis 
požiūris ne toks jau ir keistas, jei pritariame nebyliam įsitikini- 
mui, jog ypatingus ar itin svarbius „aš“ aspektus iš viso įmano- 
ma atskleisti. „Aš“ aspektus, kurių kiekvienas svarbus savaip, 
atskleidžia kiekviena socialinė situacija.Tad kaip tik interviu si- 
tuacijos neįprastumas gali parodyti tokius aspektus, kurių kito- 


se situacijose neišvysime. 

Mums rūpi, ar nusižengiamumo subkultūra, kurią įkūnija ta 
gausybė nusižengėlių, yra ištikima nusižengiamumui, ar jos san- 
tykis su tradicija ir nusikaltimu daugiaprasmis, ar ji opozicinė, 
ar kompromisinė subkultūra, ar nusižengiamumo pateisinimas 
radikalus, ar apologetiškas? Interviu situacija kaip tik tokia, kad 
problema išreiškiama suformuluojant klausimą, kuris ir patei- 
kiamas nusižengėliui. Pati problema gali būti užmaskuota ar 
palyginti akivaizdi. Klausimas, kurį uždavė šimtui nusižengė- 
lių berniukų pataisos mokykloje, buvo tiesus ir paprastas." Kiek- 
vienam respondentui parodė paveikslėlių, kurie iliustravo vis 
kitokį įstatymo pažeidimą. Visų jų paklausdavo, kokia jų nuo- 
monė apie vaikiną, įvykdžiusį konkretų iš parodytų įstatymo 
pažeidimų. Klausimą paaiškindavo pridurdami: „Ar norėtum 
praleisti laiką su juo, kitais panašiais į jį, daugiau ar mažiau 
panašiais įjį?“ Berniukai įspėti, jog svarbiausia atsakymo sąži- 
ningumas. Pateiktas klausimas gali atrodyti su potekste, nors aš 
taip nemanau. Aš nežinau geresnio būdo atskleisti paaugliams 
berniukams nusižengiamumo subkultūros prielaidas nei papras- 
čiausiai parodyti, kad, nežinodami kitų aplinkybių, jie palan- 
kiai reaguos į tuos paveikslėlius, kuriuose pavaizduoti vaiki- 


nai, jų manymu, elgiasi šauniai. 


* Aš nežinau, ar tie šimtas nusižengėlių sykiu buvo ir atstovai. To 
nežino ir niekas kitas, kadangi atstovavimo klausimo negalime kelti, ko! 
nenustatėme, koks tos visatos, iš kurios paimtas mėginys, pobūdis ir pa- 
vidalas. Apie tą visatą težinome mažai, jei iš viso žinome ką nors konkre- 
taus. Tad atstovavimo klausimas kalbant apie nusižengėlius teisėtas, ta- 
čiau turbūt per ankstyvas. Informantais buvo pirmasis šimtas nusižengėlių, 
vyresnių nei dvylikos ir jaunesnių nei aštuoniolikos metų, Kurių protinio 
lavėjimo koeficientas septyniasdešimt penki ir kurie atėjo į instituciją po 
nurodytos datos. Paprastai juos apklausdavo praėjus mėnesiui po jų at- 
vykimo į šią instituciją. Jos narių informavimo kanalais tai, jog aš esu 
tyrinėtojas, nepriklausantis jokiai institucijai, buvo gerai žinoma visiems 


berniukams. 

Reakcija interviu situacijose patvirtina įspūdį, kurį jau at- 
skleidė įvairios iki šiol aptartos situacijos. Nusižengiamumo sub- 
kultūros šalininkai terodo menką ištikimybę jos esmę sudaran- 
tiems žygiams. Vertinimų pasiskirstymas svarbu ne mažiau negu 
bendras įspūdis. Pritarimas ar nepritarimas gana tiksliai atspin- 


di sąlyginį nusižengimo rimtumą. 
Vertinimų lentelė 


Nusižengimas Pritaria Abejingi Negriežtai Pasipiktinę Respondentų 


nepritaria skaičius 
Užpuolimas 
gatvėje 2 12 39 47 100 
Ginklo 
panaudojimas 1 21 38 40 100 
Ginkluotas 
apiplėšimas 2 22 27 49 100 
Automobilio 
vagystė 2 46 22 30 100 
Vogimas iš 
sandėlio 3 48 32 17 100 
Vogimas 
iš automobilio 1 51 29 19 100 
Vandalizmas 1 58 30 11 100 
Dviračio 
pavogimas 4 60 22 14 100 
Iš viso 16 318 239 227 800 


(29) (4096) | (3096) (2895) 

Šioje lentelėje pirmiausia krinta į akis tai, kokia maža dalis 
tų, kurie pritarė parodytiems poelgiams, kaip nors išreikšdami 
savo susižavėjimą ar pritarimą, arba norėjo susitapatinti su pa- 
veikslėly pavaizduotu vaikinu. Ši dalis tokia maža, jog atrodo, 
kad pritarimas visai nepriklauso nuo nusižengimo sunkumo - 
gal dėl to, kad parinkta tik nedaug atvejų, - bet gal ir dėl to, kad 
pritarimo atvejai yra iracionalių asociacijų sukeltos neurotinės 
reakcijos. Tad beveik nepasitaikė atvejų, kai šių nusikalstamų 
poelgių vykdytojui būtų pritarę daugelis. Iš 800 įvertinimų, ku- 
riuos pateikė šimtas berniukų, nusižengimams pritarė 2“o. Iš 
šešiolikos pritarimų devyni buvo skirti keturiems švelnesniems 
nusižengimams, o septyni keturiems iš sunkiausių įstatymo pa- 
žeidimų. Dauguma atsakymų svyravo nuo abejingumo iki pasi- 
piktinimo. Apskritai 4076 vertinimų reiškė abejingumą. („Man 
tas pats.“ „Gal ir pasitrinčiau sykiu su juo, o galir ne.“ „Nenuo 
šito priklausytų mėgčiau jį ar ne.“) 3070 išreiškė nežymų nepri- 
tarimą. („Žmogau, tas vaikinas „meta kietą“. Manęs ant šito ne- 
pamausi“. „Ne, aš tokio šūdo nemėgstu.“ „Aš ne toks šūdas“. 
„Aš nuo tokių laikausi nuošaliai, nes tik pakliūvi į bėdą.“) 2876 
reagavo su teisuolių pasipiktinimu, kitaip šito nepavadinsi. („Ne- 
kenčiu tokių.“ „Kaip niekšiškai jis pasielgė, jis turėtų cypėj pūti 
už tokius darbus.“ „Tokie vyrukai visiems tik bėdos pridaro, 
nuojų reikia laikytis atokiau“). Skaitytojui reikėtų priminti, jog, 
ne vienu atveju paveikslėliuose buvo pavaizduoti būtent tokie 
nusižengimai, kokius buvo įvykdęs respondentas, o tai rodo nu- 
sižengiamumo subkultūros narių neapsisprendimą. 

Gal mane paprasčiausiai suklaidino? Manau, kad ne. Prisi- 
minkime, aš tvirtinau, kad nusižengiamumo subkultūra pateisi- 
na nusižengiamus poelgius, įvykdomus esant lengvinančioms 
aplinkybėms, kurias surasti ne taip jau sunku; kad ji toli gražu 
neprisaikdina savo sekėjų būtinai nusižengti. Šį požiūrį smul- 
kiau išdėstysiu tolesniuose skyriuose. Dabar užtenka pastebėti, 

kad vertinimų pobūdis ir pasiskirstymas neprieštarauja nusi- 
žengiamumo traukos apibūdinimui, tačiau smarkokai nukryps- 


ta nuo šios subkultūros postulatų. 


Draugijos situacija 


Ir galiausiai dar kartą norėčiau žvilgtelėti į nusižengėlį toje 
situacijoje, kuriai ankstesnieji stebėtojai skirdavo kone visą dė- 
mesį. Tai situacija, kai nusižengėlis yra tarp savo bendraamžių, 
nusižengdamas, savo nusižengimus išpūsdamas, jais girdama- 
sis ar regzdamas naujų žygių planus. Tai žvilgsnis į pirminį 
nusižengėlio kontekstą. Šį kontekstą vadinu draugijos situacija. 
Suprantama, tai reikšmingiausia situacija, ypač sociologui. Ta- 
čiau jei pernelyg nepaisysime profesinio lojalumo, tai tik dar 
viena situacija, kurios reikšmingumas turi būti apsvarstytas ir 
įvertintas, o ne tik konstatuojamas. Draugijos situacija nėra vie- 
nintelė realybė. Tai ne vienintelė situacija, kurioje galima iš arti 
žvilgtelėti į subkultūros sekėjų saviraišką**. 

Tad mano teiginys nenukentės, jei pasakysiu, jog draugijoje 
nusižengėlis atsiskleidžia kaip subkultūros šalininkas - kaip 
opozicinio požiūrio, kurį jis radikaliai pateisina, ištikimas gy- 
nėjas. Taip lengviausiai paaiškinę draugijos situaciją galėtume 
ją ir užmiršti, bet tai būtų per daug paprasta, nes ši situacija 
ypač stipriai suponuoja asmenybinio nenuoseklumo galimybę, 
reikalaudama sudėtingesnio įvertinimo." 

Ne visose situacijose Žmonės elgiasi vienodai. Jie atlieka aiš- 


kiai apibrėžtus vaidmenis, kuomet kaip veiksmo atlikėjai meta- 


* Dennis Wrong „The Oversocialized Conception of Man in Modern 
Sociology“, American Sociological Review, April 1961, p. 183-193. 

* Prescott Lecky Self-Consistency: A Theory of Personality, New York: 
Island, 1945. 

foriškai būna skirtingais asmenimis. Tačiau iš tikrųjų jie yra tie 
patys asmenys, o tai rodo, kad vaidmenys kartais daugiau, kar- 
tais mažiau integruoti. Iš faktorių, kurie nubrėžia ribą, kiek ne- 
nuoseklumo leidžiama, paminėkime izoliaciją tarp atskirų „aš“ 
atliekamų vaidmenų. Jeigu bendradarbiai ar šeimos nariai yra 
visiškai izoliuoti vienas nuo kito, atsiranda nuolatinio nenuo- 
seklumo galimybė. Ji gerokai sumažėja, kai atstumas ir izoliacija 
tarp vaidmenų nedideli. Nusižengėlis, visų pirma dėl to, kad 
yra nepilnametis, bet sykiu ir dėl savo subkultūros provincialu- 
mo, egzistuoja gana siauroje gyvenimo erdvėje, kurios centras — 
jo teritorija, apimanti mokyklą, šeimą, bendraamžius“. Akivaiz- 
du, jog nusižengėliui būdinga nemažai nenuoseklumo. Draugi- 
jos situacijoje jis arčiausiai priartėja prie opozicionieriaus, ta- 
čiau iki galo su šiuo nesusitapatina. 

Ryškus nusižengiamumo subkultūros bruožas yra tai, kad 
įsitikinimai savo šaknimis čia siekia veiksmą. Tą būtų galima 
pasakyti ir apie kitas tradicijas, tačiau ypač apie nusižengiamu- 
mą. Mes kalbame apie nusižengiamumo kodeksą, tarytum jis 
egzistuotų kur nors aiškiai išdėstytas. Šiuolaikinėje visuomenė- 
je yra ir tokių aiškiai suformuluotų kodeksų. Jų skiriamasis bruo- 
žas tas, kad jie užrašyti. Nusižengiamumo kodeksas palyginti 
latentinis. Jis nėra užrašytas, išskyrus gal sociologų, jis nėra net 
deramai verbalizuotas. Kaip neartikuliuota žodinė tradicija nu- 
sižengiamumas yra pakankamai gerai apibūdintas. Jo principai 
nėra nei kodifikuoti, nei formaliai perduodami. Veikiau jie regi- 
mi veiksme, kuris akivaizdžiai apima ir šneką. Kaip nuoseklus 
požiūris nusižengiamumo ideologija perskaitoma iš nusižen- 
giamo poelgio, tačiau ši ideologija nusižengėliams nežinoma. 
Jie nėra sąmoningai jos suvokę, kadangi niekuomet nesistengė 


išdėstyti jokios ideologijos. Tad jie semiasi ideologijos vieni iš 


2 Warren Miller The Cool World, Boston: Little, Brown, 1959. 

kitų. Šituo visų pirma ir yra reikšminga draugijos situacija. Tai 
tas kontekstas, kuriame implikuojama nusižengiamumo subkul- 
tūra yra jos dalyvių bendrai interpretuojama. Bendra interpreta- 
cija atliekama pasitelkus žodines direktyvas, užuominas, jaus- 
mus, gestus, veiksmus. Tačiau kol subkultūra yra perskaitoma 
iš implikacijų, tol jos nėra mokoma tiesiogine šio žodžio prasme. 
Užuot tą darius, ji atkuriama iš užuominų". Kiekvienas draugi- 
jos narys kildina subkultūrą iš kitų jos narių užuominų. Draugi- 
jos nariai yra lemtingai vienas nuo kito priklausomi, kadangi nuo- 
seklios ideologijos, kuria būtų galima remtis, nesama. Yra tik šūkių, 
specifinių bei konkrečių. Tačiau nėra bendrosios teorijos. 

Tai, ką bendrai visi nariai perskaito iš šių užuominų, ir yra 
nusižengiamumo subkultūra. Kiekvienas narys įsitikinęs, kad 
kiti yra ištikimi savo nusižengimams. Tačiau ar tą patį apie save 
mano kiekvienas atskiras narys ir ką jis apie save mano? Ar dau- 
gelyje situacijų jis neparodė esąs neištikimas? Gal draugijoje iš 
kitų gaunamos užuominos paverčia jį ištikimu nusižengėliu? 
Gal kiekvienas narys manosi esąs išimtis tarp kitų ištikimų nu- 
sižengėlių? Sudėtingą užuominų sistemą gali sudaryti ir klai- 
dinančios užuominos. Kadangi subkultūra turi susikurti iš drau- 
gijos situacijos, ji gali susikurti ir klaidingai. Ar tai neįtikinama? 
Žinoma, painiavai atitaisyti pakaktų diskusijos. Draugiją suda- 
ro draugai ir, be abejo, jei nusižengiamumas viešas, tai ir požiū- 
ris į grupę būtų niekam ne paslaptis. Deja, taip yra ne visada. 
Kiekviena vieša situacija išsaugo ir asmeniškumo sritį. Yra da- 
lykų, kurie viešai neaptariami, tad juos ir žino ne visi. Dažnai 
asmeniškumo pagrindu tampa nerimas dėl statuso (status anxie- 
ty)?*. Toks nerimas gali paskatinti visų priimtos neteisingos sam- 


pratos susiformavimą. 


7 Cohen Delinguen! Boys, op. cit., p. 59-62. 
2 Nerimo dėl statuso koncepcija išplėtota aptariant ją politiniame kon- 


tekste; Daniel Bell The New American Righ!, New York: Criterion, 1955. 

Nerimas dėl statuso turbūt neiškils į viešumą. Būdinga, kad 
jis išsisklaido tik sulaukus padrąsinimo iš tų, kurių menama 
atstumtis jį sukėlė. Nerimaujama dėl statuso, dėl to, kokia as- 
mens padetis šioje ar didesnėje grupėje. Tokio nerimo kankina- 
mas asmuo klausia: - Kokia mano padėtis tarp jūsų? - arba, 
numatydamas, kad bus atstumtas, neapibrėžtam laikui atideda 
šį klausimą, bet tada nerimas neišsklaidomas, jis įgauna vienokią 
ar kitokią išraišką. Kodėl nusižengėlis nerimauja dėl statuso, ko- 
kia šio nerimo prigimtis, kodėl jis nekelia šio klausimo? 

Nusižengėlių draugijos situacija sukelia dvejopos prigimties 
nerimą. Viena iš priežasčių - toks nekaltas laiko praleidimas, 
koks yra „išmėginimas“. Užgauliojimas išmėginant yra kasdie- 
ninė, beveik nenutrūkstanti nusižengėlių draugijos veikla. Dėl 
jos teisėto pobūdžio tokios veiklos pasekmės liko neapsvarsty- 
tos. Išmėginimas atspindi nusižengėlio nerimą dėl statuso ir ge- 
rokai jį sutirština, atimdamas galimybę šiam iškilti į viešumą ir 
išsisklaidyti. 

Prisiminkime, jog išmėginimas yra asmens gelmės tyrimas, 
įgavęs įžeidimo formą. Asmens gelmė nėra patvirtinama kon- 
krečiai, o išmėginant ji tikrinama beveik kasdien. Ji tikrinama 
daugeliu dimensijų, tačiau dvi yra svarbiausios. Dauguma iš- 
mėginimų patikrina asmens vyriškumą ir jo narystę. Ar tu tikras 
vyras, ar vaikas? Ar tu tikrai vienas iš mūsų, ar tik dediesi? Tad 
kiekvienas nusižengėlis draugijoje dažniausiai patiria nerimą 
dėl vyriškumo ir nerimą dėl narystės. Šios kilmės nerimo jis be- 
veik neturi galimybės išvengti. Jį kasdien išbando bendraamžių 
prisiekusieji. Pastebėkime, iš pradžių nusižengėlio nerimo turi- 
nys tarsi ir nėra niekuo ypatingas. Daugumą berniukų daugiau 
ar mažiau kankina nerimas dėl vyriškumo ir nerimas dėl narys- 
tės. Tačiau išmėginimas, kuris gali sukelti intensyvesnį pradinį 
nerimą, bet gali ir ne, vėliau abiem atvejais vis viena padidina 


nerimo lygį. Atkreipkime dėmesį ir į tai, jog nerimo dėl vyriškumo 

ir narystės pasekmė yra ne nusižengiamumas, o tik viešo nu- 
sižengiamų poelgių įvertinimo vengimas. Nerimo funkcija yra 
apriboti diskusijas ir viešą žinojimą. Tad jis yra svarbiausias 
faktorius, sąlygojantis bendrą klaidingą supratimą, kurio kul- 
minacija - bendrų neteisingų sampratų susiformavimas. Kiek- 
vienas narys mano, jog kiti ištikimi nusižengiamumui. 

Kodėl nepaklausiami šie klausimai apie vyriškumą ir narys- 
tę? Ir tarkim, mano atsakymas bus įtikinamas, tad kodėl tada 
nepaklausiama apie nusižengiamumą? Klausimai apie narystę 
ir vyriškumą neužduodami todėl, kad turint galvoje išmėginimo 
istoriją reikia tikėtis vien tokių atsakymų: „Ar tu man iš tikrųjų 
patinki? Na, eik čia ir vizgink uodegą, tada aš tau parodysiu, 
kaip tu man patinki“. „Ar tu tikras vyras? Na, nežinau, nežinau, 
žmogau, kartais tu kaip vaikas, kartais kaip koks pedas“. 

Sulaukti tokių atsakymų visai tikėtina, nes puikus būdas sa- 
vo paties nerimui laikinai sumažinti — kuo žiauriau niekinti 
kitus. Užgauliojimas yra ir nerimo šaltinis, ir instrumentas nors 
trumpam sušvelninti nerimą. 

Klausimas apie nusižengiamumą neužduodamas todėl, kad 
jis tučtuojau paverčiamas klausimu apie vyriškumą bei narystę. 
„Ką aš galvoju, ar gerai pavogti mašiną? Žmogau, ar tu koks 
pedas, ar kas? Ar tu iš savų vaikinų?“ 

Rimtesnę diskusiją apie tai, kas ką mano apie nusižengiamu- 
mą, nukerta lengvabūdiški atsakymai, kurių motyvas - pade- 
monstruoti gelmę, tad sykiu ir užsiminti, kad oficialiai išmėginti 
nebūtina. Tad nusižengėlis draugijoje savo nusižengiamų poel- 
gių nesvarsto. Jis perskaito kitų įvertinimą iš dygių replikų, ku- 
rių pagrindinis motyvas yra ne subkultūros demonstravimas, o 
nerimo dėl statuso sumažinimas. Net nepriklausomai nuo mo- 
tyvo, tokių replikų funkcija yra suklaidinti nusižengėlį įtikinant, 


kad jo subkultūra ištikima nusižengiamumui. 

Ar nusižengėlis jau galutinai patekęs į šios klaidų komedijos 
pinkles? Manau, ne. Negana to, esu įsitikinęs, kad išeitį iš jos 
galima laikyti, atrodytų, keistos ir neįtikinamos hipotezės pa- 
tvirtinimu. Prisiminkite ankstesnį mano teiginį, kad dauguma 
nusižengėlių suaugę netampa nusikaltėliais. Iš daugialypių ir 
sudėtingų priežasčių, skatinančių trauktis iš nusižengėlių pa- 
saulio, reikšmingiausia yra viena. Rimtai nusižengiamumas įver- 
tinamas tik viešai, tačiau ne tose draugijos situacijose, kurias 
aprašėme iki šiol. Yra dvi grupės situacijų. Viena - vis didesnio 
atsivėrimo pasauliui, kita - sutartinė ir ezoteriška, kuriose nusi- 
žengiamumas gali būti įvertintas viešai. Viešumas ir jo impli- 
kuojama galimybė ištaisyti neteisingas sampratas bei koncepci- 
jas paprastai būna traukos iš nusižengiamumo įžanga. 

Didėjančio atsivėrimo pasauliui situacija yra draugystė, ide- 
aliu atveju dviejų bičiulių. Kodėl dviejų? Užgauliojimas yra vie- 
šas nesantaikos demonstravimas. Kadangi ši pora berniukų yra 
draugai, jie kariauja tik tiek, kiek reikia dėl akių. Kai jie vieni, 
draugijos, prieš kurią reikėtų vaidinti, nelieka. Izoliuotos bičiu- 
lių poros pajėgios viešai įvertinti nusižengiamumą. Nors įverti- 
nimas ir įmanomas, vis dėlto tikėtis jo galima tik kai nuslopina- 
mas, kai neintensyvėja užgauliojimo sukeltas nerimas. 

Nerimas dėl vyriškumo šiek tiek sumažėja, kai asmuo iš pre- 
tendento į vyrą tampa vyru. Berniukai mažiau linkę įrodinėti 
vyriškumą nekonvencionaliomis priemonėmis, „šauniais“ ar 
nusižengiamais poelgiais, kai laikui bėgant jie jau be pastangų 
gali pademonstruoti svarbiausius konvencionalius vyriškumo 
požymius: fizinę išvaizdą, mokyklos baigimą, darbą, santuoką, 
gal net vaikus. Gal ne visuose socialiniuose sluoksniuose suau- 
gusiojo amžius galutinai įrodo vyriškumą, tačiau tai visuomet 
geras prima facie paliudijimas. Atvirai atsiversdamas įšvęstasis į 
vyriškumą gali nebepaklusti reikalavimui dalyvauti nusižen- 


gimuose, kuriuos rengia dar tik kandidatai į vyrus, globėjiškai 

pastebėdamas, jog tai tik vaikų žaidimai. Tai tinka ir šnekant 
apie tokius dalykus kaip nepasitenkinimo murmesys, ir apie įvai- 
rių formų vagystes. 

Sumažėjęs nerimas dėl narystės mažina ir nerimą dėl vyrišku- 
mo. Subrendimą žymi naujų raiškos sričių atsiradimas. Dėl tų 
naujai atsiradusių alternatyvių sričių asmuo mažiau jaudinasi 
dėl narystės bendraamžių draugijoje. Visuomet buvo ir kitų alter- 
natyvų, tačiau šių naujų galima įsikabinti daug tvirčiau, nes tai 
suaugusiojo alternatyvos. Į jas negalima numoti ranka ir panie- 
kinti kaip vaikų žaidimo. Darbas, santuoka, kiti konvencionalūs 
suaugusiojo statusai gali būti laikomi kvailais arba „bukais“, ta- 
čiau akivaizdu, jog tai ne vaikų Žaidimai. Todėl jie skatina daly- 
vauti. Pats jų egzistavimas padeda sumažinti nerimą dėl narys- 
tės, būdingą nepilnamečių nusižengiamumo subkultūrai. 

Taigi įžengimas į suaugusiojo amžių galimybę viešai įvertin- 
ti nusižengiamumą paverčia tikimybe. Dažnai nusižengėlių dve- 
jukės išsiaiškina, kad tai, ką vienas apie kitą manė, toli gražu 
nėra tiesa. Tikrai jie nebuvo įsipareigoję nusižengti, tai buvo pra- 
moga, be to, kiekvienas manydamas, jog to reikalauja kiti, pats 
tuo niekuomet netikėjo*". Tačiau šitaip įvyksta ne visuomet. Nors 
ir itin nedidelė, dalis nusižengėlių išsiaiškina, kad jie iš tiesų 
ištikimi nusižengiamumui. Jie apsisprendžia tapti nusikaltė- 
liais. Didesnė dalis taip niekuomet viešai ir neįvertina nusižen- 
giamumo,jie įžengia į suaugusiojo gyvenimą vadovaudomiesi 
neteisingu šios subkultūros supratimu, kilusiu iš bendrai išpa- 
žįstamos klaidingos jos koncepcijos. Kiekvienas asmeniškai nė- 
ra ištikimas, bet viešai veikia kaip klaidingų užuominų, suges- 
tijuojančių ištikimybę, priėmėjas ir perdavėjas. Kodėl ši grupė 


išsaugo pliuralistinį savo neišmanymą? 


2 Poros situacija yra ideali atskleidžiant neteisingas sampratas ir jas 


įsisąmoninant, tačiau šis procesas gali vykti ir šiek tiek didesnėse klikose. 

Nors yra įvairiausių atvejų, tačiau svarbiausi faktoriai slypi 
viešumo sąlygose, kurias jau aprašėme. Tai tiesiog atvirkščioji 
pusė tų sąlygų, kurios paverčia viešumo galimybę tikimybe: visa 
priklauso nuo to, ar dažnai ir ar tvirtai užsimezga tokių porų 
santykiai, bei nuo to, kokį lygį pasiekęs nerimas dėl statuso. Svar- 
bu ne pats tokių porų susidarymo faktas, bet tai, ką jis leidžia 
pasakyti apie nusižengiamumą. Kiekvienas ar beveik kiekvie- 
nas nusižengiamumo subkultūros narys vienu ar kitu metu tu- 
rėjo artimą bičiulį. Tačiau draugystės skiriasi intymumu ir in- 
tensyvumu. Tad nemėgstami nusižengiamumo subkultūros 
išpažinėjai, rečiau užmezgantys artimesnius santykius, turi ma- 
žiau šansų nei kiti sužinoti apie neteisingą savo požiūrį į nusi- 
žengiamumo subkultūrą. 

Tačiau net tuomet, kai asmuo mėgstamas ir yra užmezgęs 
tokius artimus santykius ne su vienu asmeniu, nerimo dėl statu- 
so intensyvumas nubrėžia ribas, ką leidžiama aptarinėti. Įpras- 
tu atveju ir nerimas dėl abiejų statusų (narystės ir vyriškumo) 
išblėsta pasiekus suaugusiojo amžių. 

Kartais nerimas dėl narystės lieka gana intensyvus dėl to, 
kad papildomos raiškos sferos asmeniui neatsiveria. Dėl įvai- 
riausių priežasčių kai kurie nusižengiamumo subkultūros na- 
riai nesusituokia, kiti, o dažnai ir tie patys, neįsilieja į dirban- 
čiųjų gretas. Tad nerimas dėl narystės išlieka. 

O nerimas dėl vyriškumo? Jau minėjau, kad brandaus am- 
Žiaus artėjimas yra prima facie vyriškumo įrodymas. Paprastai 
taip ir įvyksta, tik retkarčiais koks nors svarus įrodymas nusve- 
ria tą tikrumą, kurį suteikia įžengimas į suaugusiojo amžių. Kar- 
tais beišsikvepiantys senosios gaujos likučiai nepalieka ramy- 
bėje jaunesniųjų „sėbrų“! Akivaizdu, kad perduodant subkultūrą 
tai gana funkcionalu. Tačiau koks šito poveikis barzdotam ne- 
subrendėliui? Tą skausmingai tiek metų augintą tikrumą Žiauriai 


niokoja pažeminimas, kad turi trainiotis su vaikais. Tad ir nerimas 

dėl vyriškumo nesumažėja, jis išauga.“ Tad tai, kokios gajos klai- 
dingos sampratos, idealiai priklauso nuo tarpusavyje susijusių 
aplinkybių, tokių kaip paviršutiniška draugystė, uždelstas ne- 
noras pasinerti į darbo bei santuokos sritis ir su tuo susijęs vis 
gilesnis klimpimas į vis dar gausias nusižengiamumo subkul- 
tūros gaujas. Tie, kurie niekuomet neišsiaiškina, kad jų sampra- 
tos neteisingos, tampa nusikaltėliais, tačiau niekad nebūna, kad 
jie tam apsispręstų valingai. Jie paprasčiausiai ir toliau plūdu- 
riuoja, pamažu artėdami prie brandos. 

Sutartinio ir ezoteriško viešumo situaciją įprasta vadinti gru- 
pės terapija, tačiau tikslesnis terminas yra valdoma grupės 54- 
veika (interakcija).?*! Nusižengiamumas gali būti įvertinamas vie- 
šai valdomos grupės sąveikos metu, gatvės arba institucijos 
aplinkoje. Valdoma grupės interakcija reikšminga, kadangi ji gali 
padėti suvokti iš pradžių neįtikėtiną teiginį apie bendrai priim- 
tas neteisingas sampratas. Šiokios tokios, gana ribotos, naudos 
ši technika gali atnešti jau vien dėl to, kad ištisas valandas dis- 
kutuojant viešai įmanoma išsiaiškinti klaidingas sampratas. Tu- 
rint galvoje tokią interpretaciją, lemtingiausias valdomos gru- 
pės sąveikos rezultatas yra ne tiek įžvalga į save patį, kiek kitų 
požiūrio atskleidimas. 

Valdomos grupės sąveikos kontekstai, gatvė ir institucijos 
aplinka, turi savų privalumų bei trūkumų, kurie apriboja ir jų 
paveikumą. 

Institucijos aplinkoje, sužinoję, kad kitų požiūris nesiskiria 


nuojų, dalyviai kartais nesiryžta pritaikyti šios įžvalgos, sam- 


* Kiti inkorporavimo modeliai, taikomi beatskylantiems gaujos na- 
riams, taikliai aprašyti Ohlino ir Clowardo. 

“ Žr. pvz. Lloyd McCorkle, Albert Elias, and F.Lovell Bixby The High- 
field Story, New York: Holt, 1958; ir Lamar T. Empey and Jerome Rabow 
„The Provo Experiment in Delinguency Rehabilitation“ American Sociologi- 


cal Review, October 1961, p. 679-695. 

protaudami vienu ar kitu iš šių dviejų būdų. Jiems gali atrodyti, 
kad kiti terapinės grupės dalyviai tik dėl akių taip reaguoja į 
įkalinimo situaciją. 

Kaip rodo duomenys apie valdomą grupės sąveiką, šis jaus- 
mas išsklaidomas pradinėse proceso stadijose. Tais duomeni- 
mis galima pasitikėti, jei remiamės tarsi neįtikėtinu iš pradžių 
tvirtinimu, kad nusižengėlius suvienija klaidingų sampratų sis- 
žengiamumui. Duomenys apie abejonių išsklaidymą mažiau įti- 
kimi, gal ir visai neįtikimi, jei remiamės prielaida, kad 
nusižengėliai neva ištikimi savo nusižengimams. Labiau linkęs 
tikėti užrašytais stebėjimais nei spekuliatyvine teorija, bet sykiu 
ir turėdamas savų sumetimų, tvirtinčiau, jog duomenys apie abe- 
jonių išsklaidymą yra patikimi. 

Netjei nusižengėlis įsitikina, kad jo terapinės grupės kolegų 
požiūris į nusižengiamumą nėra vien apsimestinė reakcija į ka- 
linimo situaciją, tai nenubraukia galimybės, kad jo bendraam- 
Žiai už šios institucijos ribų ne tokie. Tai pagrindinis valdomos 
grupės sąveikos institucijoje trūkumas? Nebent nusižengėlis 
priima prielaidą apie subkultūros vientisumą - apie esminį nu- 
sižengėlių didžiulėje teritorijoje vieningumą, - antraip jam sun- 
koka tuos atradimus, kuriuos padarė institucinėje aplinkoje, pri- 
taikyti savo bendrams iš nekriminalinio pasaulio. Jis gali sutikti 
su tuo, jog nusižengiamumo subkultūra yra vieninga, tačiau tai 
rizikingas ir ne itin pagrįstas ėjimas. Nusižengėlis nėra išsilavi- 
nęs teoretikas ir šioje sampratoje užslėptas apibendrinimas gali 
prasprūsti jam pro akis. Negana to, prielaida apie subkultūros 
nusižengiamumo vientisumą skamba tarsi iššūkis priešiškumui, 


kurio kupinas jo pasaulis. Tiesa, jį klaidina terminas „vieningu- 


32 Institucijos situacija, kuri daugiau ar mažiau pakartotų gatvės ap- 
linką, beveik neįmanoma, kadangi ji netrukus susiduria su fundamenta- 


liais gatvės aplinkos apribojimais. 

mas“,nusižengėlis supranta jį kaip bendradarbiavimą, o ne kaip 
nuostatų bendrumą. Tačiau tokios dviprasmybės ir tampa dirva 
klaidingoms socialinėms sampratoms išsikeroti. Ir galiausiai, 
jis turbūt nenorės rizikuoti taikydamas savo atradimą, kai vėl 
sugrįš į savo bičiulių nenusikaltėlių pasaulį. Netjeigu nusižen- 
giamumo subkultūros vieningumas jam atsiveria grupės valdy- 
mo ar jo intuicijos dėka, galų gale tai tik teorija. Tai pastebėti 
nusižengėlis, be abejo, įstengia. Tačiau jis gali nepageidauti ri- 
zikuoti savo kaip vyro ir nario statusu išmėgindamas, ar šis at- 
radimas tinka tokiai dar neapibūdintai bendrijai kaip nusižen- 
gėlių. Tad valdoma grupės sąveika institucine savo atmaina yra 
iš esmės ribota, kai šnekama apie padarytų atradimų perkėlimą 
iš nusižengėlio į piliečio gyvenimą. 

Valdoma grupės sąveika ne taip formaliai gali pasireikšti ir 
gatvėje. Ir tokiu atveju viešai įvertinti nusižengiamumą nėra tiks- 
las, į kurį būtų nukreipta gaujos veikla. Jos pastangos išsklidu- 
sios daugybe krypčių. Tačiau čia, kaip ir institucijos kontekste, 
viešas nusižengiamumo įvertinimas tampa kone neišvengiamu 
bet kokio didesnio užmojo, kurio imasi gaujos analitikas, šaluti- 
niu produktu. 

Gatvės aplinkos apribojimai visiškai kitokie nei tie, su ku- 
riais susiduriama institucijoje. Gatvėje apribojimai kyla iš to fakto, 
jog tai jo bendraamžių kompanija. Kliūtys, trukdančios viešai 
įvertinti nusižengiamumą ir atskleisti iš jo kylančias klaidingas 
nuostatas - nerimą dėl vyriškumo ir narystės, tad ir nerimą dėl 
statuso, niekur neišnyksta, nepriklausomai nuo gatvėje dirban- 
čio profesionalo įsikišimo. Palyginti nedidelis nerimas dėl vy- 
riškumo, tačiau neįveikiamas nerimas dėl narystės ypač paleng- 
vina ir pagreitina neteisingų sampratų atskleidimą institucijos 
aplinkoje; taip pat paaiškina tai, kodėl dažnai per anksti prana- 
šaujamas persiauklėjimas. Įkalinimo situacija nėra paprastas au- 


tentiškos draugijos situacijos pratęsimas. Vyriškumo parodoma 

tik minimaliai, bet nesivaržoma pageidauti kuo trumpesnio įka- 
linimo laiko. Nerimas dėl narystės dar mažiau pateisinamas, 
nes tai ne bendraamžių grupė. Institucijoje bendros klaidingos 
sampratos išaiškinamos ir viešai įvertinamos gana greitai ir 
nesunkiai, o gatvėje tai vyksta kankinamai lėtai ir neužtikrintai. 
Čia nusižengėlis rizikuoja dar smarkiau. Tai ir yra didžiausias 
gatvės aplinkos trūkumas. Pranašumas irgi akivaizdus. Jei ko 
nors pasiekiama - viešumo, neteisingų koncepcijų išaiškinimo 
ir atitolimo nuo nusižengiamumo, - šie pasiekimai daug ilga- 
laikiškesni negu institucijos aplinkoje. 

Apibendrindamas aš teigčiau, jog ir draugijos aplinkoje įsi- 
pareigojimas nusižengti yra klaidinga koncepcija, pirmiausia 
puoselėjama pačių nusižengėlių, o paskui ir juos analizuojan- 
čių sociologų. Egzistuoja bendra neteisingų įsitikinimų sistema, 
gyva klaidinančiomis užuominomis, kai nusižengėliai tiki, jog 
visi kiti grupės nariai ištikimi savo nusižengimams. Tad grupės 
situacijos suteikiamas požiūris į nusižengiamumą radikaliai ne- 
siskiria nuo to, kurį atveria mano jau anksčiau aptartos situaci- 
jos. Jei įvairiose situacijose nusižengėlio požiūris į savo elgesį 


nevienaprasmis, tai jau gali pagrįsti naują subkultūros sampratą. 


Nusižengiamumo subkultūra: alternatyvus požiūris 


Nusižengiamumo subkultūrą sudaro principai ir papročiai, 
subtiliai balansuojantys tarp konvencionalaus ir nusikalstamo. 
Ši subkultūra iškelia tikslus, kurių galima siekti nusižengiant, 
tačiau galima pasiekti ir kitaip. Jos principai leidžia nusižengti 
ir net sugestijuoja nusižengimą, tačiau nusižengimo nėra reika- 
laujama ir tai nėra primygtinai siūlomas kelias. Tos normos ir 
požiūriai, kuriais subkultūra tiki, funkcionuoja kaip lengvinan- 


čios sąlygos, pateisinančios nusižengimą. 

Nusižengiamumo subkultūra yra viena iš daugelio. Su kitomis 
subkultūromis ją susieja kai kurios bendros savybės. Ryškiausia iš 
jų yra tam tikras atsiskyrimo nuo motininės kultūros naudingumo, 
arba funkcionalumo, laipsnis. Subkultūros nėra tapačios motini- 
nei kultūrai; nėra jos ir visai socialiniu požiūriu nenaudingos“*. 
Tačiau šalia šių savybių subkultūra pasižymi ir ypatingomis sa- 
vybėmis, išreiškiančiomis jos turinį ir vietą visuomenėje. Išskirti- 
nė nusižengiamumo subkultūros savybė, turinti lemiamos reikš- 
mės, yra tas faktas, kad visi jos nariai nepilnamečiai ir būtent dėl 
ypatingo savo statuso apsupti konvencionalios sanklodos. Į ne- 
pilnamečių subkultūrą atkakliai infiltruojami konvencionalumo 
nešėjai, ji nuolat modifikuojama tradicinių kanonų. Ši subkultūra 
yra integravusi didesnę dalį konvencionalios kultūros nei kurios 
nors kitos ir yra labiausiai nuo jos priklausoma“. Tad analizuo- 
dami nusižengiamumo subkultūrą daugiau suvoksime įvertinę 
jos gana esmingą integraciją į platesnę visuomenę nei gilindamie- 
si į kur kas mažesnį jos išskirtinumą. Pagrindinius integracijos 


mechanizmus įkūnija dvi idėjos. 


Neutralizacija 


Bet kokios pastangos paaiškinti reiškinį turėtų prasidėti nuo 
jo paties. Elgtis kitaip reikštų per anksti pasiduoti redukcioniz- 
mui. Nusižengiamumas yra įstatymo pažeidimas. Tad jo paaiš- 


kinimo reikėtų ieškoti interpretuojant teisės reiškinius“. 


“ Cohen Delinguent Boys, op. cit., 2 skyrius. 

* Apie kitų jaunimo subkultūrų integravimą žr. mano „Subterranean 
Traditions of Youth“, The Annals of The American Academy of Political and 
Social Science, November 1961, p. 102-118. 

“ R. M. Maclver Social Causation, Boston: Ginn, 1942, p. 90-91; taip pat 


Emile'o Durkheimo darbai, ypač Suicide, Glencoe, IIl.: Free Press, 1951. 

Normas galima pažeisti ir neatsižadant ištikimybės joms. Nor- 
mų diktuojamų veiklos direktyvų galima išvengti retkarčiais jas 
apeinant, užuot kritikavus jas tiesiogiai. Jų įmanoma išvengti, 
užuot radikaliai jas atmetus. Normas, ypač teisės, įmanoma neu- 
tralizuoti. Baudžiamoji teisė ypač lengvai pasiduoda neutrali- 
zacijai, kadangi jos taikymo bei netaikymo sąlygos yra aiškiai 
išdėstytos. Daugelis, o gal ir visos visuomenės normos yra sąly- 
ginės. Imperatyvios jos būna retai, jei iš viso būna. Kadangi dau- 
guma normų mažiau kodifikuotos ir racionalizuotos, jos išdės- 
tytos apibendrintai. Nuo jų diktuojamų nurodymų atleidimas 
numatytas, bet paprastai ad hoc būdu. Išimtys apginamos ape- 
liuojant į miglotą susitarimo sampratą. „Aš tikiu, kad reikia 
lankyti bažnyčią, bet kaip tik šį sekmadienį oras mane pribai- 
gė. Taigi aš nenuėjau. Prašau atleisti.“ Ar tai atleistina? Mes 
nežinome, net iš principo, nes nurodymo taikymo, vadinasi, ir 
netaikymo, sąlygos niekur nėra aiškiai išdėstytos. Kadangi tei- 
sė sąlygas sukonkretina, tai neutralizacija yra ne tik įmanoma, 
ji skatinama. Baudžiamoji teisė, labiau nei kuri nors kita su ja 
palygintina normų sistema, pripažįsta ir konstatuoja pagrin- 
dinius principus, kurie ir suteikia veikiančiajam galimybę rei- 
kalauti išimties. Jau pačiame įstatyme slypi jo neutralizacijos 
sėkla. Nors ginčijamasi ir ieškoma argumentų dėl detalių, ben- 
dri nusikaltimų sušvelninimo ir paneigimo principai pateikti 
jau įstatymuose. 

Paprastai nusižengėliai nežino įstatymų, nors dažnai pre- 
tenduoja įjų išmanymą. Tad neketinu tvirtinti, jog nusižengėliai 
griebiasi tų skylių, kurios paliktos įstatymuose, ir jomis pasi- 
naudoja. Jie gali pamėginti, tačiau tai nėra neutralizacijos idėja. 
Neutralizacijos esmė yra ta, kad šiuolaikinė teisės sistema pri- 
pažįsta sąlygas, kurioms esant nusižengimai gali likti nenubaus- 
ti arba išvengti sankcijų, ir kad šias sąlygas įmanoma nesąmo- 
ningai duplikuoti, iškraipyti bei pratęsti, paverčiant jas 


paprotiniais įsitikinimais. 

Įstatymui nėra pasipriešinama giluminiame uždraustos veik- 
los lygmenyje. Išskyrus periferinius atvejus, kuriuos gina relia- 
tyvizmo ideologai, mūsų visuomenėje, turbūt ir visose kitose, 
kiekvienas pritars, jog asmens ir nuosavybės teisių pažeidimas, 
sudarąs esminį mūsų baudžiamosios teisės turinį, kartais nusi- 
pelno uždraudimo, perspėjimo bei arešto. Klausimas tik kada, 
kokiomis sąlygomis, ir būtent čia prasideda nesutarimai. Anks- 
tesnės nusižengiamumo subkultūros teorijos klaidingai tvirti- 
no, jog nesutarimas arba opozicija pasireiškia paviršiaus lyg- 
menyje, kur ir klausiama, kas turėtų būti uždrausta.?“ 

Tad nesutarimas iškyla, tačiau jis giluminis. Minimalios veik- 
los gairės, numatytos teisės draudimų, neutralizuojamos lei- 
džiantis į gilesnius nei paviršiaus lygmenis. Tačiau įdomu, jog 
net nesutardami, konvencionalus ir nusižengiamumo požiūriai 
į tai, kada reikia pasitelkti įstatymus, gerokai panašūs. Nusi- 
žengiamumo ideologijos požiūriu, nors ir pripažįstant teisės 
draudimų vertingumą, vis dėlto įstatymus reikėtų pasitelkti re- 
čiau. Subkultūros nusižengėlis nesąmoningai pratęsia netaiky- 
mo aplinkybes Žymiai toliau negu numatyta įstatymo, tačiau 


tą darydamas jis laikosi bendrųjų krypčių, nurodytų jau pačių 


* Šios teorijos teisingos ne iki galo. Dėl įvairių periferinių įstatymo 
pažeidimų pripažinimo nėra sutariama. Ginčijantis išsiskiria dvi klasės 
įstatymo pažeidimų. Viena yra nusižengimų be aukos kategorija, dau- 
giausia ydos, kita, - šios dvi kartais sutampa - statuso nusižengimai: tai 
veika, draudžiama kurio nors konkretaus statuso turėtojams. Mūsų vi- 
suomenėje dauguma šios rūšies draudimų taikomi nepilnamečio statu- 
sui. Tačiau nusižengiamumo subkultūros teoretikai kategoriškai neapri- 
boja savo argumentų tokiais periferiniais įstatymo pažeidimais. Pasak jų, 
svarbiausi materialinio kodekso nusikaltimai - užpuolimas ir vagystė; 
konvencionalūs asmenys paklūsta draudimui įvykdyti tokius nusikalti- 
mus, o nusižengėliai šių draudimų nepripažįsta kaip įstatymo pažeidi- 


mo; žr. 5 skyrių. 

teisės principų. Minėtas aplinkybes, tad ir neutralizavimą, nu- 
sižengiamumas pratęsia tokiomis kryptimis kaip atsakomybės 
paneigimas, neteisingumo jausmo puoselėjimas, nusižengimo 
kaip piliečio poelgio patvirtinimas ir papročio sureikšminimas? 
Antroji idėja, kuria grindžiu savo samprotavimus apie nusižen- 
giamumo subkultūrą, yra intereso sutapimas, sunkiai įžvelgia- 


mas konvencionalaus ir deviacinio požiūrių panašumas. 


Giluminė konvergencija 


Po paviršiaus skirtumais slypi vos pastebimas panašumas. 
Kartais yra kaip tik taip, kartais ne. Į šiuos tarsi nepastebimus 
panašumus verta pažvelgti atidžiau, antraip sunku suvokti, kaip 
tokia menkutė bei netvari sistema kaip nusižengiamumo sub- 
kultūra gali būti tokia gyvastinga. Subkultūra nuolat minta ir 
pasistiprina iš konvencionalių šaltinių, nuo kurių ji turbūt net 
priklauso. Subkultūra tvirtai remiasi įsitikinimais, kurie klesti 
įtakinguose normatyvinės sanklodos segmentuose. Tie požiūriai, 
kuriems priklauso ir profesionali kriminologijos teorija, psichiat- 
rija, socialinių darbuotojų veikla, besiformuojanti laisvalaikio 
ideologija, primityvumo garbinimas bohemos pasaulėjautoje bei 
antropologijoje, kaubojiško vyriškumo kultas, kuriamas masinių 
Žiniasklaidos priemonių, neblėstanti meilė provincijai izoliuotuo- 
se metropolio rajonuose, - visus šiuos aspektus, pasiekusius kri- 
tinį tašką, ima atspindėti subkultūros principai. Tačiau mes ne- 


galime nurodyti šių nežymių, bet turtingų padariniais skirtumų 


*7 Specifiniai būdai, kuriais yra išplečiami baudžiamojo kodekso 
taikymo principai bei neutralizuojamas moralinis ryšys su įstatymu, 


aptariami 3-5 skyriuose. 

tol, kol neatsisakysime dabartinės sociologijos praktikos, pai- 
niojančios turtingą Amerikos normatyvinę sistemą su paprastu 
puritonizmu. Puritonizmas arba ritualizuotas jo atitikmuo (vi- 
duriniosios klasės moralė) tėra viena iš daugelio amerikietiško- 
jo gyvenimo tradicijų. Niekas nėra įrodęs nepertraukiamo jos 
viešpatavimo. Les bourgeoises patyrė tokias atkaklias ir karingas 
atakas nuo pat tariamai negarbingo savo atėjimo į valdžią, kad 
keista būtų, jei jų moralė ir toliau neįveikiamai vyrautų, nebent 
kur nors Bostono priemiesčiuose. Buržua moralė patyrė drastiš- 
kų pokyčių. Maža to, ji susidūrė su moraliniais konkurentais 
šiuolaikinės korporacinės iniciatyvos pavidalu, su intelektualų 
įtaka vis labiau išsilavinusioje visuomenėje, su specializuotų 
socialinės gerovės profesijų iškilimu. Maža to, jos senasis kon- 
kurentas - feodalinio provincialumo jausmas - niekada ir nebu- 
vo galutinai išnykęs. Neįtikėtina, kad įstengsime paaiškinti nusi- 
žengiamumo subkultūrą vien atsigręžę į konvencionalius 
įsitikinimus, tam būtina suprasti ir įvertinti pagrindinių pliura- 
listinės Amerikos moralės tradicijų sklaidą. Visuomenės dorovėje 
turėtų sugyventi naujosios ir itin senos tradicijos, tik tada jos 
turės reikšmingų padarinių. Kad šios tradicijos nusižengiamu- 
mo subkultūrą paremtų ar sustiprintų, nebūtina, kad nusižen- 
giamumo subkultūros šalininkus jos pasiektų grynu ar įman- 
triu pavidalais. Priešingai, parėmimo ir įtvirtinimo funkcija 
vykdoma sėkmingiausiai, kai įsitikinimai grubiai vulgarizuo- 
jami. Tačiau kad šios sėklos būtų pasėtos, apie jas kaip nors turi 
išgirsti subkultūros nariai. 

Nusižengiamumo subkultūra paremiama konvencionalios 
kultūros tradicijų. Be to, ji gerokai remiama tiek visuomenės, tiek 
asmenų, jei rėmimą suprantame veikiau kaip skalę, o ne kaip 
atributą. Taigi, atrodytų, nežymi ir su rizika susijusi subkultūra, 
subtiliai balansuojanti tarp nusikaltimo ir konvencijos, turi pa- 
pildomą stabilumo šaltinį. Ji ir pati Amerikos gyvenime yra 


giluminė tradicija. 

Giluminę tradiciją charakterizuoja tai, kad šiuolaikiniai jos 
šalininkai per lokalinį palikimą yra susiję su praeitimi, o per 
palaikymą - su platesne socialine struktūra. Tai idealus atvejis, 
kai subkultūra yra integruota. Tačiau čia jau iškyla fundamen- 
talios sociologinės sampratos - visuomenės ir jos autsaiderių 
(deviants) santykio - klausimas. 

Reikšmingiausiu sociologijos indėliu aiškinant deviacinę 
autsaiderių situaciją derėtų laikyti tokias dvi įžvalgas. Pirma, 
nuoseklus deviantiškumas paprastai nereiškia vienišiaus situ- 
acijos. Toks asmuo klesti gaudamas palaikymą iš grupės. Antra, 
deviacinė situacija nėra individo ar grupės sugalvota naujovė; 
veikiau jos istorija siekia konkrečias vietas. Taigi, pasak sociolo- 
gų, deviacinės situacijos atstovas su visuomene susijęs minima- 
liai, per deviacines grupes ir lokalines tradicijas. Kai šie mini- 
malūs ryšiai išryškėja, kalbame apie deviacinę kultūrą. 
Sociologinį požiūrį pratęstume papildomai analizuodami san- 
tykius tarp subkultūros ir platesnės kultūros sistemos. Tas pra- 
tęsimas ir sudaro giluminės idėjos analizės esmę. Tokia analizė 
reikalauja ištirti sąsajas tarp lokalizuotų deviacinių tradicijų ir 
tradicijų įvairovės konvencionalioje visuomenėje. 

Be to, ši giluminių tendencijų analizė numato nuolatinę įvai- 
rių konvencionalių ir deviacinių požiūrių dialektiką, o sykiu 
kiekvienos iš tradicijų stabilizaciją bei modifikavimą vykstant 
mainams. Stabilumo ir modifikacijos paradoksas yra ir funda- 
mentali kultūrinio pliuralizmo esmė. 

Požeminę tradiciją būtų galima apibūdinti konkrečiai nuro- 
dant svarbiausius jos gaunamos paramos aspektus. Tai deviaci- 
nė tradicija, kurią viešai pasmerkia tam įgalioti kalbėtojai. Ta- 
čiau daugelis konvencionalių piliečių šią tradiciją supranta 
daugiaprasmiškai, tiek kontempliuodami individualiai, tiek ap- 
tardami ją viešuose rateliuose. Giluminių tradicijų dvasią bei 


kūną pažįsta ir, laikydamiesi tam tikrų ribų, toleruoja platūs 

suaugusiųjų gyventojų sluoksniai. Paauglių įsipainiojimas į nu- 
sižengiamumo tradiciją arba flirtavimas su ja yra tinkama nos- 
talgiškų reminiscencijų bei pokalbių poilsio valandėlėmis tema. 
Šitoks laiko praleidimas toks populiarus, kad puritonai kartais 
priversti klastoti savo biografiją arba absurdiškai tapatinti ne- 
kaltus savo išdykavimus su subkultūros, kuri tam tikromis ap- 
linkybėmis pritaria ir Žmogžudystei, principais. Kalbant apie 
jaunimą, giliuminių tradicijų konvencionalios versijos ir 
nuosaikesnės šių kopijos su nutrintais mažiau toleruotinais jų 
aspektais yra platiems gyventojų sluoksniams pažįstama patir- 
tis. Paauglių kultūrai savybingas lengvabūdiškas ir neapgalvo- 
tas pramogų bei pajautas kutenančios patirties siekimas. Jos 
vaikantis įvykdoma nemažai nepilnamečių nusižengimų. Pa- 
auglių kultūros dvasia yra nusižengiamumo subkultūros impli- 
kuojamo turinio atmaina. Tad šią kultūrą galima laikyti nusi- 
Žžengiamumo subkultūros konvencionalia, racionalesne versija. 
Be to, giluminės tradicijos turi pulkus sekėjų. Jie yra subkultūros 
bona fide nariai. Jie perneša jos teoriją, įgyvendina jos praktiką. 


Toliau aš ir aptarsiu šią teoriją bei jos poveikį praktikai. 

Palankių progų nusižengti - galybė. Iš tikrųjų kiekvienas mo- 
mentas pasiūlo tokią progą, išskyrus situacijas, kai sekama ar 
stebima. Tačiau nusižengiant išsemiama tik menka dalelė visų 
galimybių'. Didesniąją savo gyvenimo dalį subkultūros nusi- 
žengėlis įstatymo nelaužo - įvykdyti nusižengimą jam sutrukdo 
ar nuo jo nukreipia įsigalėjusi tvarka. Retkarčiais jis išsiveržia 
iš moralės varžtų, siejančių jį su įprasta tvarka. Manyta, jog toks 
laikinas, tačiau pasikartojantis konvencijos saitų nutraukimas 
turi prievartos arba įsipareigojimo pobūdį. Tačiau yra kone at- 
virkščiai. Išsilaisvinimo iš konvencijos varžtų epizodais nusi- 
žengėlis nėra priverstas nusižengti, priešingai, nesuvaržytą jį 
gali plukdyti nusižengiamumo srovė. Esant nesunkiai pasitel- 
kiamoms lengvinančioms aplinkybėms, dabar subkultūrai jau 
priklausąs nusižengėlis gali ryžtis pažeisti įstatymą. Tačiau di- 
džiąją savo gyvenimo dalį, o tradiciškesnis jaunimas ir visą gy- 
venimą, gali šito ir nepadaryti*. 

'„Inicijuoti“ nusižengėliai įvykdo labai daug nusižengimų, palyginti 
su tuo, kiek jų oficialiai žinoma, tačiau labai mažai - turint omenyje tai, 
kiek pasitaiko palankių progų nusižengti. Pirmasis faktas pasakytas, o 
antrasis numanomas. Fred J. Murphy, Mary M. Shirley and Helen J. Wit- 
mer „The Incidence of Hidden Delinguency“, American Journal of Orthopsy- 
chiatry, October, 1946, p. 686-696. 

2 Mano siekis - patikslinti tą delinkvencijos sampratą, kuri dažnai 


pateikiama, bet visuomet pozityvistiniame kontekste. „Socialinės kontro- 


lės“ nusižengiamumo teorijos suformuluotos: Albert J. Reiss, Jr. „Delingu- 

Laisvo pasirinkimo situacija sociologams pažįstama. Tokia 
buvo originali anomie prasmė. Aš nevartoju šio termino dėl tų 
daugybės prieštaringų reikšmių, kurias jis įgavo po Durkheimo. 
Renkuosi terminą „nusižengiamumo srovė“ (drift) ir vengda- 
mas daugybės anomie poteksčių, ir todėl, kad perteikčiau epizo- 
dišką, o ne nuolatinį atsipalaidavimo nuo moralės suvaržymų 
pobūdį. Taigi nusižengiamumo srovė yra epizodinis išsilaisvi- 
nimas iš moralės varžtų. 

Epizodinis atsipalaidavimas, suprantama, iki galo nepaaiš- 
kina, kodėl pažeidžiamas įstatymas. Tačiau tai lemiama dalis to 
proceso, kurio kulminacija tampa nusižengimas. Šis procesas 
turi ir kitų aspektų, tačiau jie gali pasireikšti tik tada, kai nutrau- 
kiami moralės saitai. Epizodiškai išsilaisvinęs iš moralės saitų 
asmuo gali nusižengti. Protarpiais tą asmenį su teisėtomis pa- 
skatomis siejąs ryšys nutrūksta. Lengvinančios aplinkybės lei- 
džia išvengti moralės spaudimo. 

Tvirtinčiau, kad nusižengiamumo subkultūros normatyviniai 
principai beveik ir yra ne kas kita kaip tokių aplinkybių numa- 
tymas. Šios aplinkybės apima įstatymo pažeidimo neigimą, ne- 
teisingumo jausmą, rudimentinę delikto sampratą bei papročio 
viršenybę. Šiame skyriuje aptariu įstatymo pažeidimo neigimą. 

Įstatymu draudžiamo veiksmo įvykdymas dar nėra nusikal- 
timas. Nusikaltimas apima materialųjį ir psichologinį aspektus. 
Teisės tradicija, kuriai nusižengėliai mielai pritaria, sako, kad 
atvirai atliktas veiksmas pats savaime negali būti vertinamas 
kaip nusikalstamas ar nusižengiamas. 

Tai tinka ir nepilnamečiams, ir suaugusiems, nepriklauso- 
mai nuo tų reikšmingų pokyčių, kuriuos sukėlė beisitvirtinantis 


nepilnamečių teismas. 


ency as a Failure of Personal and Social Controls“ American Sociological Re- 
view, April, 1951, p. 196-207; F. Ivan Nye Family Relationships and Delingu- 
ent Behavior, New York: Wiley, 1958; Walter C. Reckless The Crime Problem, 
New York: Appleton-Century-Crofts, 1961, 18 skyrius. 

Kad uždraustas veiksmas būtų nusikalstamas, būtina pri- 
durti tą elementą, kuris teisėje vadinamas paskata. Nusižengė- 
lių subkultūra ir teisininkams nepriklausanti visuomenė daž- 
niausiai šį elementą vadina kalte. Visi trys — teisės atstovai, 
pasauliečiai ir nusižengėliai — atsižvelgia į pasiteisinimą „ne 
mano kaltė“, tačiau tuomi sutarimas ir baigiasi. Paskatos pras- 
mė, jos nustatymas bei interpretacija kiekvienoje iš šių trijų 


sferų skirtingi. 


Paskata ir nepilnamečio statusas 


Pažangios teisės sistemos baudžiamajai atsakomybei, tad 
ir nusikaltimo ar nusižengimo apibrėžimui, taiko apribojimus. 
Atsakomybę apribojančias sąlygas „geriausia apibūdinti kaip 
jos paneigimą, kaip lengvinančias aplinkybes'“. Tokios leng- 
vinančiosios aplinkybės taikomos bendrai. Aiškiausia šios tai- 
syklės išimtis randama griežtos atsakomybės nusikaltimuose. 
„Tai daugiausia smulkūs pažeidimai, laužantys prekių, skirtų 
parduoti, gamybos priežiūros reikalavimus; pavyzdžiui, tai- 
syklės, draudžiančios pardavinėti atskiestą pieną“. Nepilna- 
mečių nusikaltimų sritis tik atrodo dviprasmiška. Kad ir koks 
dviprasmiškas nepilnamečių kodeksas bei jo pagrindai, nė vie- 
nas nepilnamečių teismas paskatos svarbos neneigia. Iš tiesų 
pats nepilnamečio statusas laikomas nusikaltimą švelninan- 


čiu faktoriumi, taip įteisinant specializuotą teismą su savitu 


3 H. L. A. Hart „Legal Responsibility and Excuses“ kn. Sidney Hook 
(leidėjas) Determinism and Freedom in the Age of Modern Science, New York: 
Collier, 1961, p. 95. 

* Ibid. 

požiūriu bei filosofija. Taigi kūdikyste paremta gynyba pratę- 
siama, užtikrinant, kad ir su visais nepilnamečiais bus elgia- 
masi išskirtinai. 

Bendras principas, švelninantis vaikams taikomą baudžia- 
mąją atsakomybę, atsirado labai seniai. Jau 1818 m. JAV susi- 
klosčiusią bendrosios teisės doktriną pakartotinai suformuluo- 


ja Vyriausiasis teisėjas Kilpatrickas. 


Kadangi jaunesnis nei septynerių metų vaikas „negali turėti su- 
pratimo, kad atskirtų gėrį nuo blogio" , jis laikomas nepakaltinamu; 
nuo septynerių iki keturiolikos metų jo nepakaltinamumo pre- 
zumpcija gali būti paneigta; nuo keturiolikos metų jis laikomas pakal- 


tinamu.? 


Bendroji teisė buvo išplėsta ir modifikuota įsteigiant nepilna- 
mečių teismus, pirmąjį Kuko apskrityje Ilinojaus valstijoje, o pas- 
kui panašius ir visoje šalyje. 

Griežtų procedūrinių veiksmų nepaisymas nepilnamečių teis- 
muose pateisinamas tuo, kad tai - civilinis teismas, skiriąs glo- 
botiniams globą, o ne bausmes nusikaltėliams. Tad galėtų atro- 
dyti, kad paskatos sąvoka menkai lemia nepilnamečių bylų 
nagrinėjimą šiuose teismuose. 

Toks požiūris būtų visiškai klaidingas. Nepilnamečių teis- 
mas taiko baudžiamąsias sankcijas, kad ir kokį pavadinimą joms 
pasirinktų, ir būtent todėl jis privalo aiškiai nustatyti, ar pažei- 
dėjas turėjo nusikalstamų paskatų. Nors šis teismas turi dides- 
nę sprendimo laisvę, suteiktą jam Aukščiausiojo teismo šiuo ir 


kai kuriais kitais klausimais, nors šio teismo procesai dažnai 


* State v. Monohan kn. Richard C. Donnelly, Joseph Goldstein, and Richard 
D. Schwartz Criminal Law, New York: Free Press of Glencoe, 1962, p. 855. 

nevykusiai organizuoti, tačiau net paprastų nepilnamečių bylų 
nagrinėjimas aiškiai rodo paskatos svarbą“. 

Jei būtų kitaip, abejingumas paskatos klausimui pažeistų ben- 
drą visuomenės bei įstatymo ekspektaciją, numatančią supla- 
nuotą veikimą kaip įstatymo pažeidimo sudedamąją dalį. Nors 
kartais nepilnamečių teismas nepakankamai rūpestingai ap- 
svarsto paskatos klausimą, tokie atvejai tik paruošia dirvą dar 
vienam neutralizacijos mechanizmui. Kai nepilnametis tvirtina, 
kad tai ne jo kaltė, kad jis „to nenorėjo“, o teismas lieka abejin- 
gas, nusižengėlis pajunta neteisybę". 

Nepilnamečių teismas maskuojasi esąs civilinis teismas, nors 
skirdamas baudžiamąsias sankcijas pats save demaskuoja. Net 
daugumaijo šalininkų ši maskuotė atrodo veikiau pokštas, ku- 


ris jau tampa nejuokingas. 


Praėjusiame dešimtmetyje vaiko konstitucinių teisių srityje buvo 
pastebimas ne itin negriežtas, tačiau intriguojantis grupelės pasižy- 


mėjusių teisėjų protestas. Kai kurių nepilnamečių teismų praktika 


* Pastaraisiais metais pasirodė nemažai literatūros apie nepilnamečių 
teismą, daugiausia kritinės. Pavyzdžiui, Comparative Survey of Juvenile 
Delinguency, Part 1, New York: United Nations Department of Economic 
and Social Affairs, New York, 1958 (parengė Paul Tappan); Francis A. 
Allen, „The Borderland of the Criminal Law“, Social Service Review, 1958 
birželis; ir „Criminal Justice, Legal Values and the Rehabilitative Idea“ 
Journal of Criminal Law, Criminology and Police Science, 1959 rugsėjis-spalis; 
Margaret K. Rosenheim (leid.) Justice for the Child, New York: Free Press of 
Glencoe, 1962; Lewis Diana „The Rights of Juvenile Delinguents': An Ap- 
raisal of Juvenile Court Procedures“, Journal of Criminal Law, Criminology 
and Police Science, 1957 sausis-vasaris, p. 561-569; Robert G. Caldwell 
„The Juvenile Court: Its Development and Some Major Problems“, Journal 
of Criminal Law, Criminology and Police Science, 1961 sausis-vasaris; Sol 
Rubin Crime and Juvenile Delinguencų, New York: Oceana, 1961, 4-5 skyriai. 


7 Išsamiau neteisingumo jausmas aptartas ketvirtame skyriuje. 


116 DAVID MATZA. NUSIŽENGIAMUMO SROVĖJE 


tapo tokia nepatraukli, kad paskatino teisėjus atsisakyti daugumos 
pripažįstamos taisyklės, tvirtinančios, jog įstatymo pažeidimo nagri- 
nėjimas nepilnamečių teisme yra civilinė, ne baudžiamoji byla. 

...Ši doktrina pasirodė tokia atstumianti Kalifornijos apeliaciniam 
teismui, kad išvadą jie suformulavo tokiais žodžiais: „Nors nepilna- 
mečių teismo įstatymas numato, kad nepilnamečio paskelbimas teis- 
mo globojamu asmeniu neturėtų būti vertinamas kaip nuteisimas už 
nusikaltimą, tai iš tikrųjų tėra teisinė fikcija, - patiklumo išbandymas 


ir proto prievartavimas'““. 


Taigi paskatos svarba teismuose, sprendžiančiuose nepilna- 
mečių bylas, yra šiek tiek sunkiau įžvelgiama. Baudžiamosios 
atsakomybės apribojimas, atsižvelgiant į psichinį nusikaltimo 
ar nusižengimo elementą, dabar Vakarų pasaulyje jau taip įtvir- 
tintas, jog tapęs tradicija, tad parodęs abejingumą šiuo klausi- 


mu teismas būtų palaikytas tironišku. Tai mestų iššūkį ir visų 


tokių teismų teisėtumui. 


Paskata ir sveikas protas 


Psichinis nusikaltimo elementas visuotinai pripažįstamas bū- 
tinu ne todėl, kad neprofesionalai ir nusižengėlių pasaulis mėg- 
džioja teisės principus, o veikiau atvirkščiai. „Ryšys tarp tam 
tikro psichinio elemento ir bausmės už kenksmingą veiksmą yra 
beveik toks pat instinktyvus kaip gerai pažįstamas vaiko pasi- 
teisinimas „aš nenorėjau“?. Nors šis teiginys turi būti priima- 


mas su išlygomis, kad apsivalytų nuo didžiosios etnocentrizmo 


* Paul W. Alexander „Constitutional Rights in the Juvenile Court“ kn. 
Rosenheim, op. cit., p. 83. 
* Morisette v. U.S., kn. Donelly, Goldstein, and Schwartz, op. cil., p. 565. 

nuodėmės, jis daugiau ar mažiau teisingas, kai turime galvoje 
demokratinės Vakarų visuomenės nuostatas. 

Holmesas teigia, kad baudžiamoji atsakomybė pagrįsta „pel- 
nytu kaltinimu“; tai jo savita mens rea interpretacija. Šio pagrin- 
do paneigimas, mano jis, „išklibintų bet kokios civilizuotos vi- 
suomenės moralės jausmą““?. Savo susirūpinimą psichiniu 
elementu teisė paremia civilinės visuomenės sveiku protu. Hol- 
mesas padaro teisingą išvadą, kad „įstatymas, baudžiantis už 
vidutinio visuomenės nario kaltinimo nepelniusį poelgį, visuo- 
menei būtų per griežtas“ !!. 

Reikalavimas, kad paskata būtų regima prieš apkaltinant, sie- 
kia gilius Vakarų teisės tradicijos šaltinius'?. Svarbus šiuose šal- 
tiniuose išryškėjantis dalykas yra nenoras priskirti kaltę. Galų 
gale tai rimtas įvardijimas. „Sunkus nusikaltėlis“, sako Mait- 
landas, „blogesniu žodžiu žmogaus ar kokio dalyko jau neįma- 
noma pavadinti“. Palyginti su Maitlando supratimu, kad socia- 


" Oliver Wendell Holmes The Common Law, Boston: Little, Brown, 1946, 
p. 50. 

" Tokiam teiginiui rastume išimčių, tačiau tik iš esmės neteisingai 
interpretuodami jo prasmę. Holmesas turi galvoje ne materialinę teisę, bet 
apkaltinamumą ar mens rea.Tad tvirtinimas, jog skirtingi nacijos sluoks- 
niai skirtingai vertina konkretų įstatymą, ypač kai kalbama apie ydas, gal 
ir teisingas, tačiau nėra svarbus. Holmeso tvirtinimas reikalauja tik vieno 
paaiškinimo. Teiginys, kad civilizuotos bendruomenės negalėjo „pakęsti“ 
įstatymo, nepaisančio, ar yra už ką apkaltinti, neturėtų būti suprastas 
taip, kad šios bendruomenės „neišgyveno“ tokių įstatymų taikymo. Aki- 
vaizdu, ypač totalitarinėse visuomenėse, kad jos įstengė išgyventi ir išgy- 
veno tokius įstatymus. Dauguma, nors ir ne visos tokios bendruomenės, 
pergyveno „objektyvaus“ valstybės priešo koncepciją, kuri yra akivaizdus 
proto elemento nusikaltime atmetimas. Piliečiai negali „pakęsti“ tokių 
įstatymų ta prasme, kad juos nuo jų „pykina“, - jie nesusivaldo asmeniš- 
kai nepastebėję, kad tokie įstatymai neteisingi ir tironiški. 

12 Paul Radin „Criminal Intent“, Encyclopedia of Social Science, 8 tomas, 


p.126-130. 

linės tokio kaltinimo implikacijos toli siekiančios, tariamai švie- 
suoliškas šiuolaikinio nepilnamečių teismo požiūris atrodo tik- 
ras pamaldaus bukaprotiškumo pavyzdys. Aukščiausiojo teis- 
mo sprendime, palaikančiame nepilnamečių teismo abejingumą 
būtiniems procesiniams veiksmams, sakoma: kadangi tokių teis- 
mų paskirtis ne bausti, bet apsaugoti, „jokios nepilnamečių teis- 
mo išvados apie įstatymo pažeidimus nemeta nusikaltėlio dė- 
mės ir nekelia jokių užuominų“". Sunku nepastebėti, jog 
klasikinė teisė daug geriau perprato sveiką protą nei mylimas 
pozityvistinės kriminologijos augintinis - nepilnamečių teismas. 

Teisininkai teoretikai ginčijasi, kokia tiksli mens 794 prasmė 
bei kokiais tiksliais metodais galima nustatyti paskatą"“. Aišku 
viena. Palyginti su nusižengiamumo subkultūros požiūriu, tei- 
sės požiūriu Žmogui tenka daug didesnė atsakomybė už savo 
veiksmus. „Įstatymas numato ribotą pateisinamų salygų skai- 
čių.“" Esant tinkamoms aplinkybėms, įstatymas „gerą valią ar 
nekaltą paskatą pripažįsta gynyba, daline gynyba arba elemen- 
tu, į kurį galima atsižvelgti sušvelninant bausmę" "“. Taigi pa- 
skatos ar jos masto klausimas gali turėti įtakos nusprendžiant, 
ar veiksmas yra nusikaltimas, koks jo pobūdis bei laipsnis, ko- 
kios rūšies ir laipsnio baudžiamoji sankcija bus taikoma. 

Visų pirma nepilnamečių įvykdyti įstatymo pažeidimai su- 
švelninami, tačiau nepaneigiami. Atskiras nepilnamečių teis- 
mas jau pats y7a sušvelninimas. Ar toks sušvelninimas realus, 


ar simbolinis, kaip tik tai dabar ir reikia apsvarstyti. Čia reikėtų 


" In re Holmes, kn. Donelly, Goldstein, and Schwartz, op. cit., p. 272. 

4 Ir čia, ir visur kitur vengiama komplikuoto ir pedantiško teisės po- 
žiūrio. Elementarių, sutartinių teisės aspektų pakanka, norint palyginti 
juos su subkultūros sampratomis. Tad man pavyko pasiremti įvadiniais 
ir autoritatyviniais baudžiamosios teisės teiginiais. 

"* Hart, op. cit., p. 99. 

'6 Morisette v. U. S., iš Donelly, Goldstein, and Schwartz, op. cit., p. 569. 

atsakyti į du klausimus. Ar teismo nuolaidžiavimas skiriant baus- 
mę atsveria tą apsaugą, kuri prarandama lyg ir netaikant reikia- 
mo proceso?" Ota „globa“ arba „priežiūra“, skiriama nepilna- 
mečių teismo? Arji reali, ar mistifikacija?!* 

Prieš teisiškai priskirdami nusikaltimą, turime būti pagrįstai 
įstikinę, kad esama priežastinio ryšio tarp uždrausto veiksmo ir 
„aš““. Tai viena mens rea interpretacija. Kad asmuo įvykdytų 
nusikaltimą, jis turi būti atsakingas. Jis privalo turėti pasirinki- 
mą, vadinasi, būti pajėgus padaryti bloga. Jei veiksmas priežas- 
tingai nekyla išjo „aš“, tai nėra nusikaltimas. Kas dar be veikėjo 
„aš“ gali būti veiksmo priežastimi? Atsakymas prasmingas tik 
tada, jei pripažįstame, jog teisinė „aš“ esmė yra valia. Jeigu drau- 
džiamą veiksmą sukėlė ne asmens valia, o kas nors kita, vadina- 
si, jo priežastis nėra veikėjo „aš“. Taigi visos kitos patvirtintos 
veiksmo priežastys gali būti gynybos pagrindas nusikaltimo by- 
loje. Tai lengvinančios aplinkybės, kadangi pats veikėjas nesu- 
kėlė veiksmo. 

Veiksmą gali sukelti kiti, ne veikėjo „aš“, faktoriai. Kai kurie, 
toli gražu ne visi, pripažįstami įstatymo ir gali tarnauti kaip 
lengvinančios įstatymo pažeidimą aplinkybės. Teisė pripažįsta 
ribotą ir siaurą ratą kitokių nei veikėjo „aš“ priežasčių. Nusi- 
žengiamumo subkultūra jų prikuria kur kas daugiau. Taigi nu- 
sižengėlis gali tvirtinti, kad jis „nenorėjęs“, bet teisingumo vyk- 
dytojas atsakys, kad jo akimis „šis būtent tai ir ketino padaryti". 

Teisės poziciją geriausiai išreiškia frazė „veikti valingai“, o 
tai reiškia, kad veiksmo negalima pagrįstai laikyti nelaimingu 


atsitikimu, savigyna ar nepakaltinamumu dėl pamišimo. 


7 Rubin, op. cit., 4 skyrius. 

'* Allen „The Borderland of the Criminal Law“, op. cit., and „Criminal 
Justice, Legal Values and the Rehabilitative Ideal“, op. cit. 

“ R. M. Maclver Social Causation, Boston: Ginn, 1942, 8 skyrius. 

Kiekviena iš šių nusikaltimo byloje gynybos pagrindu tam- 
pančių priežasčių savo ruožtu susiaurinamos ir apibrėžiamos. 
Kiekviena turi apribotą ir konkrečią prasmę. Teisės principų 
neutralizavimas kyla ir iš kalbėjimo dviprasmybėmis - neišma- 
nėliško sąvokų vartojimo gerokai jas iškraipant. Nesunkiai sub- 
kultūros nusižengėliui surandamos įstatymo pažeidimą patei- 
sinančios sąlygos yra tos pačios švelninančios sąlygos, 
pripažįstamos įstatymo, tik išplėstos ir deformuotos. 

Nusižengiamumo subkultūra be žodžių išplečia ir modifi- 
kuoja atsakomybę švelninančius faktorius, laikydamasi įstaty- 
mo aiškiai nurodytų krypčių. Dažniausiai toks paralelinis apta- 
riamų sąlygų išplėtimas vyksta ne nusižengėliams imituojant 
įstatymą, bet kone atvirkščiai. Teisės požiūris į paskatą atspindi 
tai, kas rūpi visuomenei apskritai. Ne teisė išrado reikalavimą, 
kad kaltinimas būtų pelnytas, ji tik atspindėjo, sukonkretino ir 
kodifikavo šį principą. Nusižengėlių ir papročio požiūriu šio 
principo formuluotės liko neapibrėžtos ir išplečiamos. 

Trys banginiai, ant kurių teisėje laikosi nusižengimo panei- 
gimas ir neatsakomybė, yra savigyna, nepakaltinamumas dėl 
pamišimo ir neatsargumo nusikaltimas.“ Juk tais pačiais pasi- 
remia ir nusižengiamumo subkultūra. Įstatymo varžtai epizo- 
diškai neutralizuojami, pratęsiant lengvinančias aplinkybes už 
įstatymo nurodytos ribos. Kiekvienas įstatymo postulatas pratę- 
siamas ir todėl iškraipomas.*! Aptarkime visas teisėtas lengvi- 
nančias aplinkybes ir pažiūrėkime, kaip jas transformuoja nusi- 


žengiamumo subkultūros principai. 


*“ Tomas Szasz „Criminal Responsibility and Psychiatry“, kn. Hans 
Toch (leid.), Legal and Criminal Psychology, New York: Holt, Rinehart and 
Winston, 1961, p. 150. 

*! Tokia perkeltinė konstrukcija gali būti klaidinanti. Tad pakartosiu. 
Nėra taip, kad nusižengėliai ir neteisininkai geriau žinotų įstatymą ir at- 
mestų iš jo tai, kas jiems nepriimtina. Yra kaip tik priešingai. Tai įstaty- 


mas pažįsta sveiką protą, įkūnytą paprotyje, ir atsargiai jį patikslina. 

Savigyna 


Įstatymas ir delinkventų subkultūra yra vienodai įsitikinę, 
kad savigyna paneigia nusižengimą. Aprašykime abiejų požiū- 
rį ir išvysime panašumus bei skirtumus. 

Ne taip paprasta apibendrinti teisės požiūrį į savigyną kaip 
lengvinančią aplinkybę. Teisės poziciją formuluojančiųjų nuo- 
monės išsiskiria daugiausia dėl to, kad tam tikri pagrindiniai 
terminai nėra vienaprasmiai. Galima išskirti tik kai kurias pa- 
grindines idėjas, kurios skiriasi nuo nusižengiamumo subkul- 
tūros požiūrio, kad minėtos daugiaprasmybės nebūtų tokios le- 
miamos. Teisės atstovų požiūrių skirtumai nereikšmingi palyginti 
su tuo bendrumu, kuris išryškėja supriešinant teisės idėjas su 
nusižengėlių požiūriu. 

Turbūt svarbiausią teisės ir nusižengėlių požiūrio į savigyną 
skirtumą rodo sampratos puolimas aiškinimas. Įstatymas įspėja, 
kad morališkai nepritaria puolimui, kurio, priimdamas iššūkį, 
griebiasi gynėjas. Nusižengėlis pritaria perėjimui į puolimą. Pa- 
gal įstatymą puolimas paverčia gynybą niekine. Nusižengėlių 
subkultūros atstovai „„dosnesni“. Jie gynėjui suteikia daugiau 
laisvės apsispręsti: ir kiek šis gali pamokyti savo provokatorių, 
ir kokiais būdais gali į provokaciją atsakyti. 

Žodinės ar fizinės provokacijos neturi būti praleidžiamos pro 
pirštus, bet nereikia ir keršyti. Paprastai nusižengėlis turi gali- 
mybę pasirinkti, kaip elgsis. Priklausomai nuo konteksto ar nuo- 
taikos į tokius kreipinius kaip „Žąsine“, „pede“, „močiakrušy“ 
jis gali atsakyti abejinga tyla, žaismingai atsikirsti, piktai atšau- 
ti, pagrasinti užvožti arba griebtis smurto. Lygiai taip vožtelėtas 
arba gavęs pasiūlymą užvožti jis gali pabūgęs nukiūtinti šalin, 
pašokti atsivesti savo berniukų, draugiškai vožtelėti atgal, pik- 
tai vožti atgal arba, staiga pakeldamas statomą pinigų sumą, 


švystelėti ginklu. 


122 DAVID MATZA. NUSIŽENGIAMUMO SROVĖJE 


Įsitikinimas, kad jis privaląs keršyti dėl savo kompulsyvaus 
agresyvumo ar subkultūros nuostatų, yra dar vienas šiuolaiki- 
nis kriminologų prasimanymas, kurį galima išsklaidyti vien 
prabėgomis stebint nusižengėlius. Provokacijų nebūtina pra- 
leisti pro pirštus, bet jei nori, galima. Daugelyje situacijų sutei- 
kiama teisė pereiti į puolimą, jei tik nori šį kelią pasirinkti. Ta- 
čiau tai nereiškia, kad nusižengiamumo subkultūra stokoja 
saiko jausmo. Subkultūros principai nesako, kad jos narys gali 
daryti kas šaus į galvą vien todėl, kad kas nors pavadino jį 
„Chuliganu“. Jei kas nors iš jų bandys nužudyti pavadinusį jį 
chuliganu, jo draugužiai tikriausiai pagalvos, kad jis „kietas“. 
Bet vis viena jie, kaip ir mes visi, pamanys, kad jis „išsikraustė 
iš suknistos galvos“. 

Tad paisydamas ribų nusižengiamumo subkultūros narys tu- 
ri teisę imtis puolimo. Tai žymiai daugiau nei leidžia įstatymas. 
Įstatymas nepripažįsta jokio lygybės ar „atsiteisimo“ principo. 
Pagal įstatymą lengvinančios aplinkybės atsiranda tada, kai su- 
kelta grėsmė asmeniui ar turtui. Besiginantysis gali ginti tik sa- 
vo teritoriją.Teisės požiūriu, nusižengimas negali būti paneig- 
tas kaip savigyna, jeigu ją paskatino troškimas „atsilyginti“. 
Nusižengėliui tokia įstatymo pozicija atrodo gerokai įtartina. 
Jam atrodo, kad čia trenkia bailumu. Taip ir yra. Bylos nagrinė- 
jime dalyvaujantis teisėjas paprastai nurodo: jeigu bailio kelią 
įmanoma pasirinkti, tai reikia jį ir rinktis. 


Ginamojo pareiga buvo, jei įmanoma, pasitraukti ir pabėgti. Žmo- 
gus ... neturi teisės griebtis jėgos ir smurto prieš kitą, net gresiant 
pavojui, net kai jis turi pagrįstą priežastį manyti, jog atsidūrė pavoju- 
je, nebent jis neįstengia saugiai atsitraukti ir pabėgti. Pagal įstatymą 
griebtis jėgos ir smurto savigynos tikslu ... jis gali tik tokioje situacijo- 


je, tokioje padėtyje, kai neįstengia saugiai atsitraukti.*? 


2 People vs. Tomlins iš Donnelly, Goldstein, and Schwartz, op. cit., p. 665. 

Jei įmanoma atsitraukti, jei galima šauktis policijos ar gyven- 
tojų, bailio kelias neišvengiamas. Tai reiškia, kad situacijos, ku- 
rios nėra spontaniškos, vargu ar gali tikti kaip gynybos pagrin- 
das nusikaltimo atveju. Sugrįžimas į įvykio vietą absoliučiai 
užkerta švelninančių aplinkybių taikymo galimybę; tačiau sub- 
kultūros nusižengėliui taip neatrodo. Įstatymas liaujasi jį var- 
žęs, aktyvi provokacija jį epizodiškai neutralizuoja. Provokuo- 
jamas jis gali ne tik gintis, bet ir pulti. 

Nusižengėlio ir įstatymo pozicijos skiriasi trimis pagrindi- 
niais dalykais. Subkultūra pripažįsta atsiteisimą, leidžia nesi- 
rinkti bailio kelio, nors nepaneigia ir atsitraukimo galimybės; 
nedraudžia sugrįžti į provokacijos vietą ir net iš anksto sureži- 
suoti konfliktą. 

Įstatymas, atspindėdamas sveiką protą, jau seniai išsidavė 
nesąs iki galo tikras dėl bailio kelio. Galiausiai nevyriška ar net 
nelabai išmintinga bėgti nuo užpuoliko, ieškoti įsivelti vengian- 
čio piliečio ar policijos, kurios amžinai stinga. Taigi įstatymas 
leidžia gintis tada, kai užpultasis jau parodė daugiau ar ma- 


žiau pastangų ieškodamas pagalbos. 


m 


To negana, įstatymas leidžia besiginančiajam laikyti savo na- 
mus prieglobsčiu. Taigi ką tik pacituoti bylos teisėjo nurodymai 
buvo klaidingi, pasak Cardozos, - ne iš principo, bet šiuo kon- 


krečiu atveju. Jie buvo klaidingi, nes: 


Žmogžudystė įvyko ginamojo būste. Įstatymas niekad netvirtino 
ir dabar netvirtina, kad žmogus, užpultas savo namuose, turėtų trauk- 
tis. Užpultas namuose jis gali neužleisti savo pozicijų ir pasipriešinti 
užpuolėjui. Jis tikrai neįpareigotas lėkti laukais ar keliais, pabėgęs iš 


savo paties namų“. 


> Ibid. 

Taigi įstatymas numato bailio kelio taisyklės išimtis. Ji galio- 
ja ne visur, o visų mažiausiai savuose namuose. Įstatymas at- 
spindi sveiko proto nuostatą, kad bailumas ne visada pateisina- 
mas ir trumpam pasirodo, jog šios taisyklės išimtis nesunku 
pratęsti ir pamažu išplėsti. Tačiau įstatymas, turėdamas dau- 
giau savimonės negu paprotys, gali nubrėžti griežtas ribas, už 
kurių išimtys negalioja. Paprotys nėra toks tikslus. 

Įstatymas nubrėžia ribą ties namais, ir ne toliau. Cardoza ta- 
me pačiame teismo sprendimo atšaukime pritardamas cituoja 


Žmonės prieš Salivaną. 


Nužudytasis Žmogus ir ginamasis gyveno pensione. Jų kambariai 
buvo skirtinguose aukštuose. Muštynės prasidėjo ginamojo kamba- 
ryje. Vyrai išsiskyrė ir ginamojo auka nulipo laiptais žemyn. Laiptų 
apačioje jis apsisuko ir grįžo atgal. Ginamasis, užuot pasitraukęs į 
savo kambarį, pasiliko laiptų aikštelėje. Jie vėl susiėmė ir įvyko žmog- 


žudystė.** 


Nusikaltimas Žmonės prieš Salivaną nebuvo paneigtas, nes 
pereita į puolimą. Ginamasis buvo ne namuose. Jis buvo ant laip- 
tų, išėjęs iš savo kambario. Įstatymas sąmoningai apriboja tą 
zoną, kurioje bailio kelio taisyklei daroma išimtis. Tokia konkre- 
ti demarkacija yra šiek tiek savavališka. 

Nusižengiamumo subkultūrai rūpi panašūs dalykai kaip ir 
teisei. Jos išvados šiek tiek skiriasi nuo teisės, bet kai kuriais 
atžvilgiais ir panašios. 

Bailio kelias yra žinomas ir nusižengėliui. Jis dažnai jį pasi- 
renka, ypač ne namuose. Namais jis vadina savo „žemę“. Nors 
namuose, ant savo žemės, jis ir galėtų pasirinkti bailio kelią, tai 


nepatartina. Jis ypač nenori rinktis bailio kelio, jei agresorius 


4 Ibid. 

yra užpuolikas iš kitur. Nenori, nes savo Žemėje siekia išsaugoti 
drąsaus ar karingo reputaciją; ir todėl, kad bėgti iš prieglobsčio, 
kur tuzinai piliečių neverčiami suteiks pagalbą, būtų ne bailio, o 
kvailio kelias. Namų arba savos žemės išskyrimas iš bendrų tai- 
syklių ir įstatymo, ir nusižengėlių pasauliuose turi tą patį pa- 
grindą. Šis panašumas iš dalies patvirtina nuomonę, kad abi 
sferos atspindi sveiką protą. 

Kodėl įstatymas išskiria namus iš bendro draudimo kautis 
už savo pozicijas? Primesti įstatymui motyvus pražūtinga, bet 
rizikuoti vis tiek verta. Reikalauti pasirinkti bailio kelią, kai žmo- 
gus savo namuose, reikštų rekomenduoti kvailio kelią. Daroma 
prielaida, kad namuose saugiau nei „laukuose ar vieškeliuose". 
Negana to, pabėgti iš namų reikštų palikti turtą ir asmenis, ku- 
riuos nuskriausti galėjo būti užpuoliko įsiveržimo motyvas. Taigi 
bailio kelio nereikalaujama, jis net nerekomenduojamas, nes pa- 
smerktų veikiau didesniam, o ne mažesniam pavojui, grėstų di- 
desniu asmens sužalojimu ar finansiniais nuostoliais nei savo 
pozicijų gynyba. 

Galima pridurti, gal tik su mažesniu pasitikėjimu, dar vieną 
motyvą. Įstatymas visada labai rūpinosi išsaugoti tėvų, ypač tė- 
vo, autoritetą. Šeimos, kaip kertinės visuomenės institucijos, tvar- 
kos ir stabilumo atramos, idėja nėra ką tik atrasta sociologijos. 
Todėl įstatymas vengia rekomenduoti bailio kelią žmonos ir vai- 
kų akivaizdoje. Tėvų įvedama tvarka ir stabilumas priklauso ir 
nuo tėvo reputacijos. Bailio kelio taisyklės pritaikymas pasmerk- 


tųjo reputaciją žlugti. Taisyklė buvo suformuluota taip: 


Įstatymas leidžia žmogui imtis jėgos bei smurto savigynai tik ta- 
da... jei jis atsiduria tokioje padėtyje, tokioje vietoje, iš kur negali 
saugiai pasitraukti... Tačiau kartais užpulti mes nelinkę trauktis: tai 


gali pasirodyti mums nevyriška; bet įstatymas liepia: jei Žmogus įsten- 

gia saugiai pasitraukti ... taip ir turi padaryti, net jei tai neatrodytų 


kilnu ir vyriška.“ 


Įstatymas išskiria iš taisyklės namus, nes pritardamas svei- 
kam protui žino, kad reikalauti iš vyro elgtis nekilniai ir nevyriš- 
kai žmonai bei vaikams matant reiškia išklibinti pagarbos jam ir 
jo vertumo pagrindą. Įstatymas negali kelti grėsmės pagarbos 
šeimoje pagrindams, todėl ir modifikuoja bailio kelio taisyklę. 
Subkultūros nusižengėlis irgi negali leisti, kad jo šeimos „pa- 
kaitalų“ pagarbos jam pagrindas būtų išmuštas iš po kojų. Tad 
savo teritorijai jis irgi taiko ypatingas sąlygas. 

Įstatymo ir nusižengėlio požiūriai į savigyną panašūs, ta- 
čiau ir skirtingi. Teisės požiūrį apibendrintai nusako tokie prin- 
cipai: į puolimą pereiti jokiomis aplinkybėmis nedera, daugu- 
moje situacijų dera pasirinkti bailio kelią, jei tik tai įmanoma; 
tačiau namie savo pozicijų galima ir neužleisti. O štai apiben- 
drinta nusižengėlio samprata: į puolimą pereiti galima bet ko- 
kiu atveju, žinoma, blaiviai įvertinus puolimo mastą; tad daž- 
niausios alternatyvos yra pasirinkti bailio kelią, neužleisti savo 
pozicijų arba pulti; visais atvejais prieš pasirenkant dera blai- 
viai įvertinti situaciją; tačiau jei siūloma rinktis bailio kelią savo 
namuose, tai netikęs patarimas. 

Tad kai nusižengėlį užpuola arba provokuoja, moraliniai sai- 
tai su įstatymu neutralizuojami. Dabarjau nesvarbu, kokia situa- 
cija, savo Žemėj ar ne, jis gali pereiti į puolimą. Arjis tai padaro, 
ar ne, priklauso nuo aplinkybių bei nuotaikos. Tačiau galimybė 
nusižengti išlieka, nes sąžinės graužimas, kad nepritampi, ky- 
ląs iš moralinio saito su įstatymu, neutralizuotas. Dabar indivi- 


das be kliuvinių nuplūduriuoja su nusižengiamumo srove. 


5 Ibid. 

Esama išskirtinės situacijos, kai neįprastas nusižengėlio po- 
žiūris į savigyną sušvelnina įstatymo pažeidimą. Subkultūros 
nusižengėlis dažnai dalyvauja karo veiksmuose. Jo savigynos 
samprata leidžia jam pateisinti bendraamžių grupės egzistavi- 
mą, O ši, šalia visokios kitokios veiklos, nepaliaujamai konflik- 
tuoja su gausybe kitų panašiai nusiteikusių gaujų. Mūšiai - ir 
partizanų užpuolimai, ir konvencionalūs susirėmimai - yra pa- 
grindinis nusižengiamumo subkultūros elementas. Gaujų ka- 
rai, nors ir skirdamiesi dažniu, formomis, pavojingumu, laiku 
ar vieta, matyt, buvo šios subkultūros įprastas požymis nuo pat 
jos užuomazgų“. 

Nusižengiamumo subkultūra į reikšmingesnes savo veiklos 
sritis atkakliai įtraukdavo ir periodiškai atnaujinamą konkuren- 
ciją, kuri nedraudžia panaudoti smurto. Dramatiškiausia smur- 
to forma, oficialus mūšis, dažnai vadinama „susistumdymu““. 
Anksčiau tokie oficialūs mūšiai vadinti „susidūrimais“ ar pa- 
prasčiausiai gatvės muštynėmis. Įprastesnis, bet turbūt pavojin- 
gesnis yra partizaninis įsiveržimas į priešo teritoriją arba pakly- 
dėlių, nuklydusių iš savo teritorijos, užpuolimas iš pasalos. 

Mūšis yra veikla, realizuota ar potenciali, kuria užsiima vi- 
sos nusižengiamumo subkultūros grupės. Tai viena iš įprastų 
nusižengiamumo raidos pakopų. Beje, tai ir standartinė nusi- 
žengėlio ekspektacija, nes kiekvienas iš jų žino, kad anksčiau ar 
vėliau teks susikauti vienokiame ar kitokiame mūšyje. Akivaiz- 


du, kad šie mūšiai nelegalūs. Be to, primušimas, tyčinis suža- 


26 Gatvės ir gaujų mūšių aptarimą žr. Herbert Asbury The Gangs of New 
York, New York: Knopf, 1928; Richard O'Connor Hell's Kitchen, Philadelp- 
hia: Lippincot, 1958; and Lewis Yablonsky The Violent Gang, New York: 
Free press of Glencoe, 1962; laikmečio ir socialines variacijų, net tokių 
kraštutinių kaip specializuotos kovinės ir vagių subkultūros, analizė pa- 
teikta Richard Cloward and Lloyd Ohlin Delinguency and Opportunity Glen- 
coe, III.: Free Press, 1960. 

lojimas, žmogžudystė, šaunamojo ginklo nešiojimasis yra įsta- 
tymo pažeidimai, sudarantys baudžiamosios teisės branduolį, 
o nejos periferiją. Kaip paaiškinti reguliarų ir kone suplanuotą 
dalyvavimą tokioje veikloje, neiškreipiant iki šiol mūsų susikur- 
to nusižengėlio paveikslo? 

Subkultūros nusižengėlio savigynos samprata pateisina jo da- 
lyvavimą tokiuose mūšiuose. Tariamas mūšio motyvas visuo- 
met gynyba, ir toks jo supratimas nėra mums neįprastas. Mūšis 
suprantamas kaip savisaugos ir savigynos užtikrinimas*'. Ne- 
gana to, savigyna suprantama gana laisvai ir be apribojimų, ga- 
lop pateisinant ir prevencinius veiksmus. Savisauga laikoma 
grupės ir jos teritorinių teisių gynimas. Gynyba kam nors už- 
puolus reiškia išsaugoti grupės vientisumą, neleidžiant nuplėš- 
ti jos garbės, bei atremti kitokias provokacijas. Gynyba atvirai 
užgauliojant - tai atsikirsti tiems klastingiems užgauliojimams, 
kuriuos sukelia per uolios kitų gaujų pastangos užsitikrinti trokš- 
tamą „statusą“. Taigi nusižengėlio savigynos samprata jau ga- 
na talpi ir darosi vis talpesnė. Kaip dauguma papročiu tapusių 
nerašytų principų, ji stokoja drausmės priemonių, sustabdan- 
čių neribotą plėtimąsi. Tai tokios priemonės, kurios būdingos 
kodifikuotoms ir racionalizuotoms sistemoms kaip teisė. 

Savigynos, pateisinančios prevencinę agresiją prieš numato- 
mas provokacijas, sampratos įtvirtinimą paspartina ir istorijos 
jausmas. Savigynos sampratos išplėtimas įgyja žymiai daugiau 
teisumo, jei situacija matoma istoriniame kontekste. Mūšių tarp 
gaujų arjų tiesioginių pirmtakų istorija pakankamai turtinga, o 
ankstesnių mūšių priežastys užtektinai nevienaprasmės, kad 


pateisintų perėjimą į puolimą savigynos sumetimais. Taigi smur- 


? Nereikėtų suprasti, kad realybėje nėra gaujų agresorių ir gaujų, ku- 
rios ginasi. Jos egzistuoja, kaip egzistuoja tautos agresorės ir tautos, ku- 
rios ginasi. Painiava kyla ir analitikas suklaidinamas dėl to, kad gaujos 


bei tautos agresorės yra pasisavinusios gynybinę leksiką. 

tą, kuriuo atsakoma į banalią provokaciją ar net agresiją, galima 
pateisinti kaip nusikaltimo paneigimą, kai gauja, su kuria kon- 
kuruojama, apkaltinama kokiu nors simboliniu arba istoriniu 
nusižengimu. 

Dėl nusižengėlių gaujų susidūrimų ir priešiškumo istorijos 
jų teritoriją pagrįstai galima pavadinti metropolio prieštarų Ži- 
diniu. Bet kurią akimirką gali įsiplieksti įžeidimo kibirkštis ir 
gynybos samprata leis pereiti į puolimą. Ar tai įvyks, ar ne, ar 
oficialus mūšis įsiplieks, priklauso nuo daugelio faktorių, iš ku- 
rių paminėtini keli. Mūšio tikimybė priklauso nuo konkrečių var- 
žovų padėties gaujos viduje, sąlyginio jų pajėgumo, įgytų sąjun- 
gininkų, arbitrų turėjimo arba ne, taip pat nuo to, ar stropiai 
teritorija stebima policijos. 

Subkultūros savigynos samprata neutralizuoja moralinius 
saitus su įstatymu. Taigi gauja gali patekti į nusižengiamumo 
srovę. Kaip visada, nėra tikra, kad toks plūduriavimas pasro- 
viui pasieks kulminaciją, prasiveržiančią nusižengiamu elge- 
siu. Ar susirėmimas iš tiesų įvyks, ar ne, priklausys nuo pami- 
nėtų faktorių bei daugybės kitų nenumatytų aplinkybių. Tačiau 
lemtingas žingsnis jau žengtas. Neutralizacija suveikė, nusižen- 
gėlis pateko į srovę. Jis 4a/i nusižengti. Tikėtina, jog per ilgesnį 
laiką, pasitaikius progai, plaukimas pasroviui išsiverš kulmi- 
nacija: realiu susirėmimu. Tačiau pavieniu atveju sunku, net ne- 
įmanoma nustatyti, ar nusižengiamumo nuostatai būdingas so- 
cialinės kontrolės susilpninimas subrandins rezultatą, t.y. 
įstatymo pažeidimą. Nusižengiamumo subkultūra tokia turtin- 
ga galimybių, taip menkai apibrėžta ir konkretizuota, tokia dau- 
giaprasmė savo išraiškomis, kad ji nė nesiūlo nieko panašaus į 
aiškius nurodymus kaip veikti“. Nusižengiamumo kultūros raiš- 


ka neišvengiamai išsaugo netikėtumo elementą. 


2 Apie plaukimo nusikalstamumo srovėje kulminaciją, įstatymo pa- 


žeidimą žr. šeštą skyrių. 

Nepakaltinamumas 


Šiuolaikinis teisės požiūris į nepakaltinamumą dėl psichi- 
nės ligos gerokai painus, todėl stengtis čia ką nors išsiaiškinti 
rizikinga. Deja, be tokių pastangų neapsieisime. Iš tikrųjų teisės 
požiūris gerokai painus todėl, kad ji nepajėgė susintetinti klasi- 
kinio bei pozityvistinio kanonų ir pasirinkti tarpukelio. Dviejų 
Žmogaus sampratų sintezė logiškai sudėtinga, o pasirinkti vie- 
ną iš šių dviejų empiriškai neįmanoma. Vyrauja padrika teisinė 
psichinės ligos koncepcija, tad ir aprašant ją nemenkų prieštarų 
neišvengiama. Beje, daugiausia dėl tos pačios priežasties teisės 
ir nusižengėlio nepakaltinamumo sampratos taip ir lieka aiš- 
kiai neatsiskyrusios. Pozityvistinė ir klasikinė koncepcijos daro 
įtakos ir teisės, ir nusižengėlio nepakaltinamumo, kaip gynybos 
pagrindo (nusikaltimo atveju), sampratai. 

Thomasas Szaszas nurodo vienas iš svarbesnių šios painia- 
vos ištakų. Pozityvistinio mąstymo psichiatrijos mokslo pavidalu 
atsiradimas pakeitė nepakaltinumumo juridinę prasmę. Teisės 
žvilgsniu, „neatsakomybė už žalingą poelgį dėl nepakaltinamu- 
mo...logiškai yra tas pat kas neatsakingumas už tokį poelgį dėl to, 
kad jis įvykdytas netyčia arba ginantis“*. Poelgis nėra nusikals- 
tamas, kadangi stokojama protinio (psichinio) elemento. Dali- 
nai pateisinama todėl, kad veiksmo atlikėjas nesukėlė veiksmo. 
Taigi kaltinamasis atleidžiamas nuo teisinės atsakomybės. Tvir- 
tinimas, kad veikėjas nesukėlė veiksmo, prasmingas klasikinių 
teisės prielaidų kontekste. Jis ne toks prasmingas turint galvoje 
pozityvistinės kriminologijos ir jos pagrindinio tarpininko teis- 
me - moderniosios psichiatrijos - prielaidas. 

Pozityvizmo požiūriu, tvirtinimas, jog veikėjas nesukėlė veiks- 


mo arba jį sukėlė, paprasčiausiai beprasmis. Tai banalybė arba 


2 Szasz, loc. cit. 

klastotė: žmogaus veiksmai, nusikalstami ar konvencionalūs, esą 
sukelti ankstesnių įvykių. Ir atvirkščiai - akivaizdi klasikinė to- 
kio teiginio prasmė. Veikėjo teisinis aš - valia - to neįvykdė. 
Kaip tvirtina Szaszas, tai tas pat kas veiksmas, įvykdytas nety- 
čia arba savigynos sumetimais. Jis įvyko nesirenkant, vadinasi, 
ne dėl nusikaltimą padariusiojo kaltės. Negana to, klasikinė ne- 
pakaltinamumo samprata psichinę ligą laiko teisės faktu, pa- 
klūstančiu tokiems pat logikos ir akivaizdumo kanonams kaip 
ir savigyna ar atsitiktinumas. Teismui, pasitelkus parodymus ir 
apklausą, tekdavo nuspręsti, ar kaltinamasis elgėsi sąmonin- 
gai. Jis turėdavo nustatyti, ar veikėjas turėjo teisinį savojo „aš“ 
aspektą. Valia, teisinis „aš“ aspektas, mažai tesusijusi su asme- 
nybe, psichiatriniu „aš“ aspektu. 

Psichiatrinis „aš“ aspektas - asmenybė - ir su juo susijusi 
psichinės ligos samprata pastaruoju metu dažnai pasitelkiama 
teisme, ir būtent rėmimasis ja taip supainioja nepakaltinamumo 
klausimą. Nepaisant net Durhamo ar M Naghteno taisyklių, psi- 
chiatrų dalyvavimas ir jų sukeliama painiava tarp valios ir as- 
menybės, nepakaltinamumo bei psichinės ligos akivaizdi. Abie- 
jose srityse ekspertų parodymai, ar veikėjas sukėlė veiksmą ir ar 
yra atsakingas, pateikiami šiuolaikinių mokslų disciplinų at- 
stovų, paneigia fundamentalias prielaidas, kuriomis tie parody- 
mai remiasi. Šviečiamosios šiuolaikinės psichiatrijos skelbėjas, 
atrodytų, kažkaip liko atskirtas nuo sveiko proto, žinančio, kas 
yra pasirinkimas ir apribojimas, atsakomybė ir jos dalinis su- 
švelninimas. Tačiau kaip tik toks sveikas protas yra teisinės ne- 
pakaltinamumo sampratos pagrindas. 

Verta atkreipti dėmesį į painiavą, užgožiančią dabartinį nepa- 
kaltinamumo statusą, kadangi minėtasis konvencionalių šaltinių 
palaikymas kaip tik leidžia suklestėti nusižengėlio supratimui. 
Skirtingai negu teisės sistema, nusižengiamumo subkultūra ne- 


atmeta nei vieno, nei kito kelio. Teisės požiūrį į nepakaltinamumą 

išplėtoja ištisas galimų prasmių kapitalas, o pasauliečių, kurie 
yra įprastas požeminio palaikymo šaltinis, argumentus šiuo at- 
veju sustiprina pačios teisės elementai. Įstatymo pažeidimo pa- 
teisinimas tuo, kad buvai „nesveikas“ ar „apkvaišęs“, gali atro- 
dyti protingas ir priimtinas tiems įtakingiems elementams, kurie 
patogiai įsitaisę nepilnamečių teisės administravimo įstaigose; iš 
tikrųjų gal net labiau pateisinamas negu pačiam nusižengėliui, 
kuris antai reikalauja savo nusižengimo sušvelninimo. Tačiau 
„pamišimo“ ar „apkvaišimo“ idėja atrodo nesuderinama su tra- 
diciniu nusižengėlio savęs vaizdiniu, kurio dominantės - vyriš- 
kas ištvermingumas ir ankstyva nepriklausomybė. Dėl šio neatiti- 
kimo tarp kartkartėmis pareiškiamo pasiteisinimo „pamišimu“ 
ir tradicinės nusižengėlio savęs sampratos, galėtume įtarti, kad 
nepakaltinamumo gynyba teisme - dėl pamišimo - yra jų pasi- 
imta iš išorinio šaltinio. Daugelis skirtumų tarp teisės ir nusi- 
žengėlio požiūrių atrodo iškylą iš pačios subkultūros socialinių 
aplinkybių, o nepakaltinamumo gynybos supratimas nusižen- 
gėlių veikiausiai pasiskolintas iš teismų ir socialinės rūpybos 
darbuotojų. Kai nusižengimą švelninančios priežastys yra pla- 
tinamos socialinių darbuotojų ir inkorporuojamos į nusižengė- 
lių subkultūrą, neutralizacija gresia įgauti itin taktinį, arba ma- 
kiavelišką, pobūdį. Tad šis būdas išvengti atsakomybės neturi 
to autentiško skambėjimo kaip daugelis kitų. Kai nusižengėliai 
įrodinėja esą neatsakingi ir pasitelkia savitai suprantamas atsi- 
tiktinumo bei savigynos priežastis, tuomet jų įrodinėjimai skam- 
ba įtikinamai. Bet kai delinkventai aiškina savo „Žygius“ teisin- 
damiesi nesklandumais šeimoje bei kitokiomis paauglių 
nelaimėmis, jie neslepia savo netikėjimo ir nenuoširdumo, ir, at- 
rodo, sąmoningai. Daugelis iš jų tikindami, kad yra pamišę ar 
buvo apkvaišę, nesugeba nė nuslėpti, jog apgaudinėja. Nepri- 
klausomai nuo to, ar subkultūros nusižengėlis tiki esąs pamišęs 


ar ne,jis norėtų, kad kiti jo tokiu nelaikytų. Pamišimas, kaip jis 

suvokia psichikos sutrikimus, nesiderina nei su vyriškumu, nei 
su pilnametyste. Tad toks statusas jo aplinkoje jam vertės nesu- 
teiks. Vis dėlto, kadangi tokią gynybą mielai priima dauguma 
nepilnamečių teismų atstovų, kai kurie nusižengėliai tuo pasi- 
naudoja. 

Nusižengėliai daug mieliau linkę išplėtoti kur kas tradiciš- 
kesnę pamišimo sampratą. „Prarasti protą“ skamba daug vyriš- 
kiau nei būti pamišusiam, tad nusižengėlių grupė dažnai mie- 
liau pasirenka tokią formuluotę ir jos laiduojamas švelninančias 
aplinkybes. „Aš nesusivaldžiau. Iš pykčio man aptemo protas.“ 
Tuo metu jis nesuvokė ką darąs. Tuo metu jis nebepajėgė atskirti 
gero nuo blogo. Kursyvu pateiktas terminas atskiria nusižengė- 
lio požiūrį nuo teisinio M'Naghteno principo. 

Maža to, nusižengėlį juk gali paveikti ir išorinės jėgos. Pavei- 
kiausi iš tokių faktorių yra alkoholis bei stimuliuojamieji medi- 
kamentai. Alkoholio poveikio aplinkybę teisė retkarčiais gali leis- 
ti panaudoti kaip atsvarą konkrečiai nusikalstamai paskatai, 
tačiau ne bendrai nusikalstamai paskatai.“ Ir ne vien todėl, kad 
nepilnamečiams draudžiama vartoti alkoholį, bet tai jau visai 
kitas klausimas; įstatymas neišlaisvina asmenų nuo atsakomy- 
bės tada, kai jie laisva valia užsiima veikla, kurios žalingus bei 
pavojingus padarinius nesunku numatyti?! Tačiau nusižengė- 
lio požiūriu alkoholio poveikis neabejotinai sušvelnina arba iš 
viso paneigia nusižengimą. Būti paveiktam alkoholio tai beveik 
tas pat kaip „pamesti protą“, „prarasti protą“.** Kai plaukimas 


nusižengiamumo srovėje neišvengiamai pasiekia kulminaciją, 


“0 Teisinę intoksikacijos kaip gynybos teisme sampratą, žr. Herbert 
Wechsler „On Culpability and Crime“ The Annals of the American Academy 
of Political aud Social Science, 339 tomas, 1962 sausis, p. 33-34. 

" Ibid. 

*2 Toks nepilnamečio nusižengimas kaip alkoholio vartojimas neutrali- 


zuojamas kitu būdu, kuris bus aptartas šeštame skyriuje. 

išsiliedamas nirtulinga agresija arba proto aptemimu, tokį poel- 
gį veikiausiai derėtų vertinti kaip automatinį patologišką atsa- 
ką į stimulą. Tačiau dabarjau galima apibūdinti ir bendrą neutra- 
lizacijos bei palinkimo į nusižengiamumą modelį. Savitvardos 
praradimas arba apsvaigimas nuo alkoholio trumpam nutrau- 
kia ryšį su moraliniais draudimais. Normatyvinės kontrolės sis- 
tema laikinai nustoja veikusi tokį visuomenės narį. Kai ryšys su 
įstatymu neutralizuojamas, gali įvykti posūkis į nusižengiamu- 
mą. Vienintelis skirtumas tarp šio ir kitokių rūšių patekimo į 
nusižengiamumo srovę tėra laikas: kiek užtruks nuo to, kai as- 
muo pateko nusižengiamumo poveikin, iki numatomos kulmi- 
nacijos. Štai ir sprogimas. Nusižengiamumo subkultūros požiū- 
riu, jos narys „prarado protą“ ar tiesiog pamiršo pasitelkti protą. 
Jo elgesys jau nebėra valingas. Jo valią išstūmė išorinė, jį kontro- 
liuojančios jėgos. Subkultūros nusižengėliui arodo, jog kaip tik 
šis akimirkos pamišimas ar impulsas, kuriam jis neįstengė atsi- 


spirti, ir atleidžia jį nuo atsakomybės. 


Nelaimingas atsitikimas 


Nusižengiamumo subkultūra nelaimingą atsitikimą supran- 
ta kitaip nci teisė. Ji arba išplečia juridinę nusižengimo dėl neat- 
sargumo sampratą, arba ją iškraipo. 

Teisės požiūriu nelaimingo atsitikimo kategorija rizikos ne- 
numato.“ Subkultūros nusižengėlio ta pati samprata riziką įtrau- 
kia. Neatsargumas ar rizika teisme nėra gynybos pagrindas, 
kadangi sveiko proto asmenys suvokia, kokios gali būti kon- 
krečios tokios veikos pasekmės. Numatoma neatsargaus vaira- 


vimo pasekmė - partrenktas praeivis. Galima neatsargaus el- 


“ Wechsler, op. cit., p. 29-30. 

gesio su ginklu pasekmė - padaryta žala asmeniui arba nuosa- 
vybei. Jei asmuo imasi tam tikrų veiksmų, kurių numatoma kul- 
minacija - įstatymo pažeidimas, tai jau leidžia įžvelgti esant 
nusikalstamą paskatą. Į tai, kad kaltinamasis „neketino to įvyk- 
dyti“ ,atsižvelgiama, tačiau ne tiek, kad būtų iki galo pateisinti 
rizikos padariniai. 

Taigi rizika nėra nei nelaimingas atsitikimas, kuris galėtų 
tapti pagrindu įstatymo pažeidimui paneigti, tačiau nėra ji ir iki 
galo tyčinė, kad nesusilauktų jokio sušvelninimo. Šalia kompro- 
miso dėl psichinės nusižengėlio būklės, įstatymas pasinaudoja 
dar paprastesne priemone šiam akivaizdžiai sudėtingam klau- 
simui išspręsti. Jis pasiremia įstatymo inovacija. Pati rizika tam- 
pa įstatymo pažeidimu, ypač turint galvoje vairavimą. Rizikin- 
ga veika pavadinama įvairiai, nors dažniausiai ji nusakoma kaip 
piktavalis (tyčinis) žalos darymas, kaip neatitaisoma, kaip ne- 
suvaldoma, kaip ramybės drumstimas ir netgi „nepilnamečių 
nusižengiamumas“. Visoms šioms įstatymų pažeidimo katego- 
rijoms būdingas neapibrėžtumas ir neaiškumas, nederantis tei- 
sei, kuri šiaip jau didžiuojasi konkretumu bei aiškumu. Bet atro- 
do, kad tai kaina, kurią tenka sumokėti norint išnarplioti kietą 
mazgą pasitelkus įstatymo inovaciją. Rizikos dviprasmybės ne- 
įmanoma išvengti, kadangi tai ir psichinė būklė, proto būsena, o 
ne vien akivaizdus poelgis. Tą dviprasmybę galima tik perkelti 
iš psichikos į materialųjį ar faktinį lygmenis. 

Nusižengėliai į šį reikalą Žiūri šiek tiek kitaip. Jų nesutiki- 
mas iš dalies yra principinis, tačiau irgi susijęs su intelektuali- 
niais trūkumais subkultūros, kurios nariai yra berniukai moki- 
niai. Teisės požiūrio į riziką logika, tokie jo elementai kaip 
kompromisas, subtilumas bei sofistika subkultūros nusižengė- 
lio liks nepastebėti, kadangi šiuose menuose jis visiškas beraš- 


tis. Tebus leista man pamėgdžioti nusižengėlio minčių eigą. 

Poelgis yra arba sąmoningas, arba nesąmoningas. Rizika yra psi- 
chinė būsena, kuri arba implikuoja paskatą, arba ne. Žinoma, aš lin- 
kęs rizikuoti. Aš to neneigiu. Aš nesivarginu, kad numatyčiau savo 
elgesio padarinius. Tačiau kaip galėčiau juos numatyti? Juk esu neat- 
sargus. Neatsargumas nėra nusikaltimas. Paprasčiausiai esu pašėlęs 


vaikis. 


Iš tokios nusižengėlio argumentacijos nesunku rekonstruoti 
tris dalykus. Pirma, jis nepalieka vidurio kelio: paskata yra arba 
jos nėra. Antra, nesąmoningai inkorporuodamas savybes, sieja- 
mas su terminu „rizika“ ,jis jas materializavo, taip atmesdamas 
atsargaus elgesio galimybę. Trečia, jis iš principo nepritaria įsta- 
tymui faktine, arba materialiąja, prasme. Šitaip jis pereina iš kom- 
promiso, pirmojo teisinio atsako į neatsargumą, režimo į antrąjį — 
įstatymo inovaciją. 

Subkultūros reakcija į įstatymo naujoves visų pirma yra atsi- 
sakymas sutikti su jų teisėtumu. Nors delinkventas sutinka su 
svarbiausiais baudžiamosios teisės draudimais, daugelio peri- 
ferinių įstatymo pažeidimų jis nepripažįsta. Įstatymo inovaci- 
jos, persmelkiančios nepilnamečių nusikaltėlių kodeksą ir už- 
draudžiančios įvairias „kvailiojimo“ formas ar per ankstyvą 
„brandą“ ,jo pritarimo nesusilaukia. Taip reaguodamas į perife- 
rinius įstatymo pažeidimus subkultūros nusižengėlis, atrodo, 
visai atitinka savo portretą, sukurtą nusižengiamumo subkultū- 
ros teorijos. Tačiau netgi kalbant apie periferinius įstatymo pa- 
žeidimus, nusižengėlis paprastai juk nepostuluoja tokių poel- 
gių teisingumo; užuot tai daręs, jis nesąmoningai inkorporuoja 
ir modifikuoja dar vieną teisės sąvoką. Daugelį periferinių įsta- 
tymo pažeidimų jis suvokia kaip deliktus, civilinės teisės pažei- 
dimus, poelgius, kurie yra blogi, už kuriuos, jei jais sukeliama 
žala asmeniui, turi būti laiduojamas žalos atlyginimas bei kom- 


pensavimas. Tačiau nusižengėlis nelaiko jų vertais įtraukti į 

baudžiamąją teisę“*. Maža to, į įstatymo inovaciją jis reaguoja 
pasipiktinęs. Kaip įtūžęs klientas, kuriam per vėlai pranešė apie 
smulkų šriftą, subkultūros nusižengėlis jaučia neteisingumą. 
Kadangi jis yra „stambiausias“ teisingumo vartotojas, jo rei- 
kalavimai gana aukšti. Teisingumas ne tik privalo imtis bylos 
sąžiningai ir su didžiausiu rūpestingumu, jis neturi būti ir 
smulkmeniškas“. 

Išplėsdamas nelaimingo atsitikimo sampratą ir įtraukdamas 
įją riziką, nusižengėlis mato daugiau ir tų sąlygų, kurioms esant 
įstatymo pažeidimas gali būti paneigtas. Jis gali elgtis netram- 
domai ir nerūpestingai, nenumatydamas savo elgesio padari- 
nių. Vadinasi, pasitaikius progai jis nuplūduriuos su srove. Lai- 
kantis jo interpretacijos, jis nesukėlė šio veiksmo. Tai įvyko dėl 
neatsargumo. 

Nusižengiamumo subkultūra ne tik išplečia teisinę. nelai- 
mingo atsitikimo sampratą, bet ją ir iškraipo. Įstatymo pažeidi- 
mas gali būti paneigtas ir atsakomybė panaikinama dėl nelai- 
mingo atsitikimo aplinkybių (accidents of circumstance). Kaip ir 
savigynos atveju, sampratos gali būti iš esmės modifikuotos pa- 
sitelkus istorijos jausmą. Savigyna gali remtis praeitimi, istorine 
priešo agresija. Panašiai ir nelaimingas atsitikimas gali būti aiš- 
kinamas biografiniais faktais, o ne vien tik tiesiogiai susijusiais 
su įstatymo pažeidimu. Aplinkybių nulemti nelaimingi atsitiki- 
mai nusako nesėkmę - ankstesnius įvykius, gamtinius bei ant- 
gamtinius, suteikiančius kontūrus asmens lemčiai. 

Pasak nusižengėlio subkultūrinių principų, nesėkmė yra leng- 
vinanti aplinkybė, taigi ir gynyba teisme. Žmogus nekaltas dėl 


savo nesėkmės. Kadangi jis neatsakingas už savo lemtį, jis negali 


“4 Šis argumentas išplėtojamas penktame skyriuje. 


3 Žr. ketvirtą skyrių. 

atsakyti ir už tai, kaip ji susiklosto“. Taigi paskata, psichinis 
nusikaltimo elementas, periodiškai išnyksta. Kai jis išnyksta, mo- 
ralinis ryšys su įstatymu nutrūksta, ir asmuo gali patekti į įvai- 
rius nusižengiamumo srovės verpetus. 

Tikėjimas lemtimi bei likimu panaikina paskatą. Tad tautoms, 
tarkim, ir mūsų, akcentuojančioms psichinį nusikaltimo elemen- 
tą, tokie įsitikinimai sukelia tikrą teisinės tvarkos koroziją. Jei 
tokį įsitikinimą priimtume iki galo ir visuomet, tai įstatymo su- 
varžymai būtų visiškai ir kiekvienu atveju neutralizuojami. Lai- 
mė, niekas mūsų visuomenėje (ir jokioje kitoje visuomenėje) nėra 
iki galo atsidavęs lemties malonei. Įsitikinimą totalia lemties val- 
džia pakerta lygiai toks pat persmelkiantis jausmas, jog Žmogus 
pats lemia įvykius. Žmogus suvokia save ir kaip priežastį, ir 
kaip pasekmę. Ir viena, ir kita slypi asmens sąmonėje, išplaukia 
iš „aš“ santykio su aplinka. Sveikas protas mums sako, kad mes 
veikiame savo aplinką ir esame jos veikiami. 

Nusižengėlis dažnai svyruoja tarp savęs kaip priežasties su- 
vokimo - humanizmo - ir savęs kaip pasekmės suvokimo - fata- 
lizmo. Tokį svyravimą patiria kiekvienas. Tačiau nusižengėlis 
gali patirti jį dar intensyviau, kadangi jo subkultūros priesakai 
linkę į senesnes tradicines fatalizmo sampratas. Galėtume tarti, 
jog nusižengiamumo subkultūra formuojasi provincijos ir met- 
ropolio gyvenimo kryžkelėse. Tad ji išsaugo tradicinį įsitikinimą 
sėkme ir lemtimi. Tačiau būdama šiuolaikinės pažangios visuo- 
menės sudedamąja dalimi nusižengėlių subkultūra inkorporavo 
ir humanistinius elementus, todėl nusižengėlis ne visuomet su- 
vokia save kaip aplinkybių auką. Jis ne visuomet neatsakingas. 
Nusikaltimas sušvelninamas, tad tampa leistinas tik tuomet, kai 


primenama lemtis, kai delinkventas prisimena esąs kontroliuo- 


*“ Walter Miller Delinguent Behavior: Culture and the Individual, Washing- 
ton, D. C.: National Education Association, 1959, p. 67. 

jamas išorinių jėgų. Taip kartkartėm atsitinka, tad jis gali nusi- 
žengti gana dažnai, įkūnydamas nusižengiamumo ideologijos 
siūlomą įvaizdį. Jis vengia (o tai ir atitinka mūsų turimą jo vaiz- 
dinį) dviejų parodija virstančių kraštutinumų - pasirodyti, kad 
jis didesnis nusižengėlis negu kiti; užsiminti, kad iš tiesų yra 
įvykdęs daugiau nei žinoma įstatymo pažeidimų. Jis gali nu- 
plaukti su nusižengiamumo srove, kai jį apima fatalistinė nuo- 
taika, kai jam primenama apie tai, kad yra pasekmė. 

Kas gi sukelia nusižengėliui fatalistinę nuotaiką? Kas prime- 
najam apie lemtį? Kaip dažnai ir būna, jis mums atsako, tik mes 
neišgirstame atsakymo. Lemtį jis prisimena tuomet, kai jis, anot 
jo, yra „stumdomas“. Būti stumdomam reiškia būti kontroliuo- 
jamam išorinių jėgų. Mums sunku suvokti šios metaforos reikš- 
mę, koljos neperkeliame į nusižengiamumo kontekstą. 

Kai klausiame nusižengėlių, kodėl jie elgiasi būtent taip kaip 
elgiasi, ir kai jų atsakymai patikrinami, jie dažnai tvirtina taip 
pasielgę dėl to, kad buvo „stumdomi“. Įprasta reakcija yra arba 
priimti jo žodžius rimtai ir pritarti tai naiviai frustruotos agresi- 
jos teorijai, arba atmesti jo tvirtinimus rimtais pozityvistiniais 
argumentais — atseit jis svariau nepaaiškino, kuo skiriasi nuo 
kitų. Kitus taip pat stumdo, tačiau tik jis ir jo draugužiai nuolat 
nusižengia įstatymui. Taip, tai gal ir teisinga, tačiau vėl labai 
klaidina. Fatalistinė nuotaika, jausmas, jog esi „stumdomas“, 
tėra viena dalelė proceso, apimančio visa tai, ką iki šiol jau ap- 
svarstėme: nerimą dėl statuso, sustiprintą nuolatinių išmėgini- 
mų, klaidingą savosios subkultūros turinio supratimą ir sykiu 
subkultūros principus, ieškančius įstatymo pažeidimą švelni- 
nančių sąlygų. Beveik beprasmiška ištraukti šiuos elementus iš 
konteksto, pažvelgti į kiekvieną iš jų ir atmesti kaip nepakanka- 
mai atskiriančius nusižengėlius nuo kitų berniukų. Kaip tik tai 
ir norime pasakyti: nusižengėlis nėra toks jau fatališkai kitoks 


nei kiti berniukai. Skirtumas tik nežymus, ir tik procese pasie- 

kiama tokia skirtumų koncentracija, kurios kartais pakanka, kad 
įvyktų kulminacija, įstatymo pažeidimas. 

„Stumdymas“ pasmerkia nusižengėlį fatalistiškai nuotaikai. 
Jis patiria save kaip pasekmę. Tokiomis aplinkybėmis jis tampa 
neatsakingu. Neatsakomybės jausmas įtraukia jį nusižengiamu- 
mo srovėn, kuri parengia jį nusižengiamai veiklai. Nuo jo pri- 
klauso, ar plaukdamas su šia srove jis pasieks kulminaciją ir 
nusižengs. Nusimetęs moralinius skrupulus, jis akimirksnį eg- 
zistuoja atšiauriai ir gąsdinamai atskirtas. Jo subkultūros prin- 
cipai epizodiškai išlaisvina jį nuo dorovinių suvaržymų, tačiau 
dėl tojo priklausomybė nuo subkultūros narių tik sustiprėja. Jis 
atsigręžia į bendraamžius, kad šie padėtų jam nenuplaukti nu- 
blokštam nusižengiamumo srovės. Tačiau bendraamžių funkci- 
ja ne tokia. Užuot tai padarę, jie tik sustiprina jo fatalistinę nuo- 
taiką ir sukuria abipusės neteisybės supratimo kontekstą. Kodėl 
grupės situacija sustiprina fatalizmo nuotaiką ir dažnai paspar- 
tina jos įsitvirtinimą? 

Grupės situacija neišvengiamai primintų jos dalyviui apie 
lemtį ir taip sunaikintų atsakomybę, jei nusižengimo dėl neat- 
sargumo aplinkybių koncepcija neapimtų natūralių, o sykiu ir 
antgamtinių aspektų. Griežtai kalbant, lemtis juk reiškia, kad 
esame kontroliuojami antgamtiškų esybių, o bendraamžiai juk 
neturi nieko antgamtiško. Tačiau nusižengiamumo kultūra iš- 
plečia lemties sampratą visų pirma priimdama parankią pagal- 
bą iš gamtiškojo fatalizmo brolio - determinizmo. Subkultūra, 
kuri klesti maitindamasi konvencionalaus palaikymo syvais, in- 
korporavo šiuolaikinius determinizmo kanonus į savo tradicinį 
fatalistinį kontekstą. Taigi tikėjimas antgamtiška lemtimi, kurią 
subkultūros nusižengėliai priima tik pusiau rimtai, praturtin- 
tas gamtinėmis determinantėmis. Abu elementai tobulai susilie- 
ja. Skiriasi jie tik savo nurodomu suvaržymo šaltiniu, kokybe ir 


laipsniu. Priešingai nei pozityvistinei kriminologijai, nusižen- 

giamumo subkultūrai skirtumas tarp gamtiškųjų ir antgamtiš- 
kųjų determinančių didelės įtakos nepadarė. Tačiau nei krimino- 
logo pozityvisto, nei klasikinės humanistinės prielaidos nusi- 
žengėlio - kai jis nugrimzdęs į fatalistinę nuotaiką - visiškai 
neveikia. Stebėdamas apimtą tokios nuotaikos subkultūros nu- 
sižengėlį gali patikėti, kad pozityvizmo sukurtasis jo portretas 
tikslus. Tačiau taip nėra. Panašumas apgaulingas. Jis nėra su- 
varžytas, verčiamas nusižengti. Nusižengėlis yra laisvas nusi- 
žengti. 

Kai lemties samprata išplečiama, grupės situacija gali pri- 
versti nusižengėlį prisiminti, kad jis yra pasekmė. Jis yra vienas 
iš daugelio. Jis yra patekęs į nuožmios nepriklausomybės būse- 
ną, ypač jeigu į „kompanijos“ rankas jį anksčiau nubloškė atsi- 
tiktinumas. Tokia grupė ir pati gali sukurti fatalizmo nuotaiką, 
kadangi ji taip pat daugumą savo narių „stumdo“. 

Grupės situacija gali arba sustiprinti fatalistinę nuotaiką, ar- 
ba ją sukelti. Tokią nuotaiką gali sukelti ir kita situacija, neretai 
patiriama vaikų - apsupties. Apsupties situacijos, kurioje vy- 
rauja konvencionalūs suaugusiųjų visuomenės tarpininkai, bū- 
dingu bruožu dažnai būna priklausomų nuo jų asmenų „stum- 
dymas“. Tėvai ir pareigūnai kartais naudoja tokias taktikas, kad 
nepilnametis negali užmiršti esąs pasekmė. Tačiau paprasto įsa- 
kinėjimo nepakaktų tokiai prislėgtai ir pavojingai nuotaikai su- 
kelti. Kad nepilnametį įtrauktų delinkvencijos verpetai, jis turi 
būti kaip reikiant trankomas. Jo silpnas, tačiau vis viena egzis- 
tuojąs ryšys su visuomene turi nutrūkti. Kad prisimintum lemtį, 


privalai trumpam palikti visuomenę. 

Parama iš konvencionalių šaltinių 


Tam tikromis aplinkybėmis subkultūros nusižengėlis laiko 
save neatsakingu. Jo savęs samprata yra patvirtinama, galbūt 
net pranokstama to požiūrio, kurio laikosi kai kurie konvencio- 
nalūs visuomenės sluoksniai. Nusižengėlio pretenzijos pranoks- 
tamos todėl, kad kai kurios konvencionalios ideologijos be jokio 
sąžinės graužimo nė nesistengia susieti neatsakomybės su 
nelaimingu atsitikimu, savigyna ar pamišimu - netgijų išplėto- 
tu pavidalu. Pasak šio požiūrio apologetų, mes iš viso niekuo- 
met nesame atsakingi, nes mūsų elgesys determinuotas tikrovės 
įvykių, kurių mes nekontroliuojame. Subkultūros nusižengėlis 
girdi -jo ausys pastatytos - ištartys iš įvairių tariamai respekta- 
bilių šaltinių, kurie jį veikia, patvirtina jo požiūrį. Jis klauso, 
iškraipo, pasinaudoja šiomis ištartimis. 

Galiu numatyti, kad būsiu apkaltintas, neva šias ištartis bei 
tvirtinimus atsieju nuo konteksto. Taip ir yra. Požiūriai, kuriuos 
aprašysiu, dažniausiai modifikuojami, komplikuojami ir logiš- 
kai išvedami jiems atstovaujančių ideologų. Tačiau jeigu mums 
rūpi, kaip šias ištartis girdi nusižengėliai, praverčia atitraukti 
jas nuo konteksto, tačiau ne bet kaip. Veikiau mes turėtume pa- 
mėginti perskaityti populiarias ideologijas taip, kaip jas perskai- 
to nusižengėlis. Savo tendencingo perskaitymo ar klaidingo in- 
terpretavimo stilių turėtume derinti prie nusižengėlio, kuris visų 
pirma nori ar mėgina prisiderinti prie nusižengiamumo subkul- 
tūros principų. Jeigu bendravimo tyrinėjimai mus iš viso ko nors 
išmokė, tai visų pirma budrumo nepraleisti pro akis to vyrau- 
jančio klausytojų polinkio iškraipyti, klaidingai interpretuoti 
ir apskritai inkorporuoti girdimą į jau egzistuojančias savo at- 


skaitos sistemas". Mano svarbiausias tikslas, kai nurodau kon- 


“ Žr. Eunice Cooper and Marie Jahoda „The Evasion of Propaganda: 
How Prejudice People Respond to Anti-Prejudice Propaganda“ iš Ralph 
Turner and Lewis Killan (leid.) Collective Behavior, Englewood Cliffs, N. J.: 
Prentice-Hall, 1957. 

vencionalias paraleles nusižengėlių požiūriams, nėra demas- 
kuoti niekšus. Aš veikiau norėčiau paanalizuoti tą pastiprini- 
mą, kurį subkultūros principai gauna iš konvencionalių idėjų. 
Kadangi nusižengiamumo subkultūra pati subtiliai ir rizikin- 
gai balansuoja tarp nusikaltimo ir konvencionalumo, stabilumo 
jai pavyksta pasiekti tada, kai ją paremia platesnis kultūrinis 
kontekstas. 

Kategoriškas ir tiesmukas nusikalstamo neatsakingumo pa- 
laikymas išėjo iš mados. Vargu ar mūsų laikais turėtume gali- 
mybę tapti tiesioginiais liudytojais to neįtikėtino reginio, kaip 
Clarence'as Darrow 1902 m. kreipiasi į Kuko apygardos kalėji- 
mo kalinius, pranešdamas jiems, kad jie iš viso už nieką neat- 


sakingi. 


Čia esantys žmonės ne daugiau ką gali padaryti, kad čia nebūtų, 
nei esantys už šių sienų gali ką padaryti, kad nebūtų užjų. Aš netikiu, 
kad Žmonės atsiduria kalėjime dėl to, kad jie šito nusipelnė. Jie yra 
kalėjime paprasčiausiai dėl to, kad negalėjo šito išvengti, dėl susiklos- 
čiusių aplinkybių, kurių nekontroliuoja, už kurias visiškai neatsakin- 
gi ... Daugelis iš jūsų, Žmonės, esate kalėjime, nes iš tikrųjų apiplėšė- 
te; daugelis dėl to, kad kažką pavogėte. Įstatymo požiūriu tai reiškia, 
kad jūs pasisavinote kito asmens nuosavybę. Gal kuris iš jūsų įėjote į 
parduotuvę ir išsinešėte porą batų, nes neturėjote tiek pinigų, kiek jie 
kainavo. Gal kuris iš jūsų nužudėte. Negaliu išvardyti visko, ką jūs 
kiekvienas padarėte. Nemaža ir tokių, kurie padarė ką nors iš čia 
išvardytų dalykų, tačiau patys nežino, kodėl tai padarė. Man atrodo, 
aš žinau, kodėl jūs visa tai padarėte - kiekvienas iš jūsų. Jūs padarėte 
tai, nes buvote stumiami tai padaryti. Tuo metu jums atrodė, kad 
galite rinktis: įvykdyti tai ar ne, kaip jums pasirodys geriau; tačiau 
galų gale jūs neturėjote jokio pasirinkimo. Gal kai kas esate iš tų, 
kurie kišenėje šį tą turėjote, tačiau vis viena įsigijote visuomenės drau- 


džiamais būdais. Dabar gal ir patys nesuprantate, kodėl jūs būtent 

taip padarėte, tačiau jei pakankamai į šį klausimą įsigilintumėte ir 
atsargiai tai apsvarstytumėte, išvystumėte, jog būta aplinkybių, ku- 
rios vertė jus padaryti kaip tik tai, ką jūs padarėte. Jūs ne daugiau 
galėjote atsispirti tam nei mes galime atsispirti tam, kas esame, ir 


neužimti padėties, kurią užimame“*. 


Šiuolaikiniai tokių nuostatų šalininkai vargu ar sumanytų 
išreikšti panašias mintis kalboje, skirtoje nusikaltėlių auditori- 
jai; tačiau ne todėl, kad tokia nuostata liovėsi egzistuoti. Kai 
kurios iš šių idėjų įkūnytos pataisos institucijose. Tad nuo sto- 
gų tokios idėjos romantiškai nešūkaujamos. Mojavimas pana- 
šiais lozungais, kaip vienas nuovokus kalinys iš Darrow audi- 
torijos pastebėjo, „per daug radikalus". Mūsų dienomis tokie 
samprotavimai dėstomi akademikų simpoziumuose bei vado- 
vėliuose studentams. Tačiau jų įtaka neapsiriboja vien intelek- 
tualiomis auditorijomis. Darrow nuostatai artimas užuomi- 
nas nusižengėliai nuolat girdi bendraudami su profesionaliais 
savo prižiūrėtojais. 

Gana būdinga tai, kad kraštutines, tad ir naudingiausias iš- 
tartis delinkventas išgirsta iš psichoanalitinio požiūrio šauklių. 
Kartais nereikia net pasitelkti paties nusižengėlio talento iškrai- 
pyti ir vulgarizuoti. Johnas Hospersas, šiuolaikinis psichoana- 


litinės pakraipos filosofas deterministas, tvirtina: 


Esama daugelio veiksmų...už kuriuos atsakingi Žmonės, o ypač 
teismai, linkę laikyti veiksmo atlikėją, tačiau aš sakyčiau, kad atsakin- 
gu laikyti jo nereikėtų. Žygis gali būti suplanuotas, įvykdytas apskai- 
čiavus, jis gali kilti iš atlikėjo charakterio ir būti nuoseklus viso kito jo 


elgesio tęsinys, įmanoma...kad jis būtų galėjęs pasielgti ir kitaip, 


* Arthur Weinberg (leid.) Attorney for the Damned, New York: Simon 
and Schuster, 1957, p. 3, 6. 

jeigu būtų panorėjęs; nepaisant to, jo elgesį nulėmė kūdikystėje užsi- 
mezgę nesąmoningi konfliktai, kurių jis visiškai nekontroliavo ir apie 


kuriuos (neturėdamas psichiatrinio išsilavinimo) jis nežino“. 


Šis Hosperso pareiškimas neįprastas gal tik savo argumentų 
aiškumu. Jo požiūriui daugiau ar mažiau pritaria psichoanaliti- 
kai ir ypač socialinių darbuotojų palyda. Jei kartais delinkven- 
tui būtų per sunku inkorporuoti psichologinį determinizmą į 
savo tradicinį antgamtiškumo kontekstą, tokie žmonės kaip Hos- 


persas padaro tai už jį. 


Pagalvokime kad ir apie švaistūną...Galima sakyti, kad jis galėjo 
įveikti švaistūniškus savo polinkius. Juk kai kas juos įveikia. Tikra 
tiesa: kai kas įveikia. Tiems pasisekė. Jiems duotas talentas didelėmis 
pastangomis įveikti anksti pasireiškusius trūkumus, ir jie pajėgė tai 
padaryti. Kai kam iš mūsų pasisekė dar labiau, mums tereikia tik 
nedidelių pastangų tokiems trūkumams įveikti. O vienas kitas, tikrie- 
ji sėkmės kūdikiai, neturime net trūkumų, kuriuos reikėtų įveikti. Tai 
tik sėkmės dalykas. Mažiausiai pasisekė tiems, kurie šių trūkumų ne- 
įstengia įveikti net ir labai stengdamiesi, taip pat tiems, kurie nesuge- 


ba pasistengti.* 


Hospersas gal nėra subtilus psichoanalitinio požiūrio orato- 
rius. Manyčiau, kad ne. Tačiau jo argumentai vertingi kaip tik 
dėl tos priežasties. Jis tobulai perteikė šį požiūrį supaprastinta 
forma - kaip jį išgirsta nusižengėlis. Negana to, jis dar parodė ir 
sąsają su antgamtiškuoju pradu. 

Hosperso teiginys yra radikali psichologinio determinizmo 


idėjos gynyba. Daugelis kitų to paties požiūrio šalininkų tik- 


** John Hospers „What Means This Freedom“, iš Look, op. cit., p. 126. 
* Ibid., p. 137. 

riausiai atmestų tokį paprastą ir demistifikuotą teiginį. Tačiau 
argijo interpretacija nėra logiška nenuolankiojo determinizmo 
pasekmė? Tai, kas yra, privalo būti, kadangi tai yra. Netgi jei 
asmuo pasikeičia, tai tik todėl, kad galią pasikeisti jis turėjo 
savyje. Jei jis nepasikeičia, ką gi, jam paprasčiausiai pritrūko 
sėkmės. 

Keista nuosekliojo determinizmo savybė yra begalinis jo pa- 
tiklumas. Tai „mokslinė“ filosofija, persmelkta tikėjimo, ištiki- 
ma utopiškajam pažadui. Nė vienas deterministas netvirtins, jog 
žinome delinkvencijos priežastis. Vienas kitas sutiks, kad žmo- 
gų derėtų laikyti atsakingu, tačiau su šituo sutikę, jie tuoj pat 
atmeta padarytą nuolaidą, pavadinę ją neišvengiama fikcija. Ta- 
čiau Hospersas ir jo bendraminčiai nelinkę į kompromisus. Sko- 


los įsipareigojimas turi būti tučtuojau nuginčytas. 


Tarkime, nustatyta, kad žmogus įvykdo žmogžudystę tik tuo- 
met, jei praėjusią savaitę valgė tam tikro maisto, - sakykim, tuno 
salotų.Tačiau jis dar valgė ir patiekalą su pupomis, grybų sriubos ir 
mėlynių pyrago. O kas, jeigu mes aptiktume faktorius, bendrus vi- 
soms žmogžudystėms, kurios įvykdytos šioje šalyje per pastaruosius 
dvidešimt metų, taip pat rastume faktorių, slypintį visuose žmogžu- 
džiuose, ir tik juose? Empiriniu požiūriu toks pavyzdys absurdas; 
tačiau argi negalėtų būti, kad egzistuoja derinys faktorių, neišvengia- 
mai vedančių į žmogžudystę?.. Kai tokius faktorius atrasime, argi 
tuomet nepaaiškės, jog laikyti žmones atsakingais už nusikaltimus 
yra kvaila ir beprasmiška, netgi amoralu? Arba - biologiniams fakto- 
riams teikiame pirmumą prieš psichologinius, tarkime, neurologas 
pakviečiamas liudyti žmogžudystės byloje ir pateikia nusikaltėlio sme- 
genų rentgeno nuotraukas. Aiškiai matyti, pareiškia jis, jog cella tur- 
cica jau buvo sukalkėjęs jam teturint devyniolika metų; o tai turėtų 
būti judrus kaulas, augantis ir leidžiantis didėti liaukai. Visi kaltina- 


mojo psichikos sutrikimai galėjo pasireikšti kaip tik dėl šio per anks- 

tyvo sukalkėjimo. Žinoma, toks paaiškinimas empiriniu požiūriu gali 
būti klaidingas; tačiau kas paneigs, kad toks faktorius, tiesa, daug 


sudėtingesnis, egzistuoja?*! 


Tikras džiaugsmas regėti deterministą, kuris yra tiesmukas, 
aiškus, be kompromisų. Pažvelkime, kaip jis išdėsto savo argu- 
mentus. Hipotetinis jungtukas jei viduryje paragrafo pavirsta į 
numatomąjį kai, o implikacijos matomos jau dabar. 

Daugelis praktikų, kurie tiesiogiai susiduria su nusižengia- 
mumu, daugiau ar mažiau pritaria Hosperso požiūriui. Kiekjų, 
sunku pasakyti. Tiems, kurie pritaria, jų padėtis neleidžia taip 
radikaliai išreikšti savo jausmų. Užuot taip darę, į nusižengėlio 
pretenzijas, neva jis neatsakingas, jie veikiausiai atsakys: „Tie- 
sa, kad gal tai ir ne visai tavo kaltė, bet vis viena privalai prisiim- 
ti atsakomybę už tai, ką padarei“. Subtilybių nesuvokiantis de- 
linkventas tokią pastabą priims kaip ne visai protingą. Jis privalo 
pasirinkti tarp vienos ir kitos išlygos. Viena reikalauja užmiršti, 
kita atsiminti. Iki šiol jau turėjo paaiškėti, ką jis užmiršta ir ką 
atsimena. 

Ar tokie dalykai iš viso kada nors sakomi nusižengėliams? 
Taip. Aš nežinau, ar dažnai, tačiau esu girdėjęs, kaip tvirtini- 
mus, labai panašius į šiuos, ne sykį kartojo nepilnamečių teis- 
mų teisėjai, be to, ir teismui priskirti socialiniai darbuotojai. Tai, 
ką nepilnamečiams asmeniškai pasako psichiatrai, socialiniai 
darbuotojai, net policininkai, pranoksta pasakomą viešai. Šiuo- 
laikiniai vadovai, paskirti dirbti su jaunimu, pabrėžia, kaip svar- 
bu paremti vaiką. Kai parama vaikui reikalauja pareiškimų, at- 
leidžiančių jo elgesį arba jį paaiškinančių, tuomet tenka paremti 
ir subkultūros principus. Jeigu nusižengėlis buvo paveiktas prie- 


vartos arba įsipareigojęs, tokie pareiškimai ne itin svarbūs, jei iš 


* Ibid., p. 132-133. 

viso turi kokios nors reikšmės. Tačiau jeigu jis gali pasirinkti, o 
jo subkultūra tėra vien lengvinančių aplinkybių patvirtinimas, 
tokie pareiškimai turi prasmės. Jie yra dalis to priežasčių sąry- 
šio, galiausiai virstančio nusižengimu, kadangi remia šiaip jau 
rizikingą ir dužią įsitikinimų sistemą. Nusižengėlio neatsakin- 
gumo samprata išplaukia iš vaiko gerovės ideologijos, kurios 
skelbėjai - socialiniai darbuotojai, psichoanalizė bei kriminolo- 
gija. Ši ideologija pasiūlo priežastinę nusižengiamumo teoriją, 
kuri, kai kaltė nustatyta, priskiria ją tėvams, bendruomenei, vi- 
suomenei ar net nusikaltimo aukoms. „Vaiko gerovės“ ideologi- 
ja tapo gana įtakinga mokyklose, socialinėse tarnybose, nepil- 
namečių teisme. Visose trijose sferose ji turi priešininkų, ypač 
teisme. Tačiau netgi šios teorijos priešininkai nepilnamečių teis- 
me priversti, bent jau šnekomis, neretai atiduoti jai duoklę, nes 
tik nuolat ir viešai patvirtindami, jog; pritaria vaiko gerovės ideo- 
logijai, aukštesnieji teismai galėjo priimti ir pateisinti tokį proce- 
dūrinį laisvumą, koks viešpatauja nepilnamečių teismuose. Nors 
teismo praktikoje vyrauja vienokia ar kitokia baudžiamoji sank- 
cija arjos atidėjimas (t. y. lygtinis nuteistojo atleidimas nuo lais- 
vės atėmimo bausmės, probacija), jo filosofija yra vaiko gerovė 
bei jo korekcija. 

Viena iš centrinių šios ideologijos doktrinų yra kaltės prisky- 
rimas tėvams. Toks priskyrimas yra tik dalis platesnės sociali- 
nės retorikos, kuri šeimą laiko vaiko gyvenimo raidą lemiančio- 
mis ištakomis. Šis požiūris turi savo teigiamybių, tačiau nestokoja 
ir prieštarų. Be to, vaiko gerovės ideologai daugiau svarsto pro- 
blemas, susijusias su tėvų kaltumo samprata. Jie aštriai suvokia, 
jog tėvų klaidos taip pat yra determinuotos, tad tėvai nėra atsa- 
kingi už paklydusius savo jauniklius. Galiausiai jiems iškyla 
klausimas: kas lemia tėvų neadekvatumą? Tipiškas atsakymas — 
bendruomenė arba visuomenė. Vienas kitas, turįs istorijos jaus- 


mą, sako: seneliai. Dar mažesnė grupelė, pasižyminti ypatingu 

subtilumu, samprotauja, kad tarp daugelio faktorių, į kuriuos 
reikėtų atsižvelgti, esama ir pačių aukų, kurios dėl savo proble- 
mų paskatina arba įtraukia į nusikaltimą nusižengėlį. 

Kuo pavojingos tokios formuluotės? Argi ne tokias pačias 
skaitome daugelyje kriminologijos vadovėlių, girdime iš rūpy- 
bos darbuotojų? Įsitikinimas, priskiriantis atsakomybę už indi- 
vidualaus nario paklydimus didesniam kolektyvui - tėvams, 
bendruomenei ar visuomenei, ydingas trimis aspektais. Pirma, 
tokios formuluotės supainioja analitinę priežasties koncepciją 
su moraline kaltės samprata. Antra, net jei laikytume kaltę mo- 
raliniu priežasties analogu, neaišku, kodėl kaltė priskiriama ne 
tiesioginiams veiksmo atlikėjams, bet tiems, kurie buvo tikjo prie- 
žastis. Trečia, jei pateisiname kaltės priskyrimą tiems, kurie bu- 
vo veiksmo priežastimi, tada derėtų rimčiau pasvarstyti, gal nu- 
sižengėliai teisėtai piktinasi tuo faktu, kodėl jie, o ne tėvai, 
kaimynai ar piliečiai verčiami pasitaisyti ir nubaudžiami lygti- 
nai arba įkalinami. 

Vaiko gerovės ideologija supainioja analitinę priežasties 
sampratą su moraline kaltės samprata. Priežasties ir pasekmės 
kanonai siūlo tik modelius sukonkretinti tas sąlygas, kurioms 
esant tam tikri padariniai yra galimi. Visuose neeksperimenti- 
niuose moksluose, o sociologijoje ypač, nesama konkrečiai nu- 
rodomo pasekmės sukėlėjo, kadangi kiekvieną sąlygų derinį 
galima savo ruožtu paaiškinti kitu sąlygų deriniu. Vadinasi, 
priklausomai nuo to, kaip į šias sąlygas žvelgsi, visuomet atsi- 
ras anksčiau įvykę arba įsiterpiantys kintamieji. Galima grįžti 
atgal ieškant priežasčių ar užpildant tarpus tarp modelyje nu- 
rodytų sąlygų ir prognozuojamo padarinio. Taigi priežastys 
nėra nė kiek „laisvesnės“ negu pasekmės. Ir vienos, ir kitos yra 
asmeninio, socialinio ir kultūrinio proceso išsiskleidimas. Pri- 
lyginti kaltę priežasčiai reiškia įsivaizduoti, jog nusikaltėliai 


nebuvo persekiojami kažkokių kitų nusikaltėlių. Kaip tik dėl 

šios priežasties tėvų kaltės perkeliamos bendruomenei, visuo- 
menei arba istorijon. 

Tačiau kodėl kaltė nelaikytina priežasties moraliniu analo- 
gu? Galbūt ir laikytina, jei neužmiršime šio teiginio apversti. 
Istoriškai analitinė priežasties samprata buvo antropomorfiz- 
mas. Tai buvo Žmogaus įsitikinimo, kad visa priklauso nuo mū- 
sų, to įsitikinimo, kad Žmogus atsakingas už įvykius, pratęsi- 
mas materialiajame pasaulyje“?. Mes padarome gera, tuomet mes 
verti pagyrimo, tačiau kai padarome ką bloga, tuomet mes kalti. 
Taigi analogija tarp priežasties ir kaltės apginama ir istoriškai, 
ir logiškai. Bet priežastingumo analizė socialiniame pasaulyje 
menkai tenurodo, kiek galima pratęsti priežasčių grandinę. Tai- 
gi esminis klausimas išlieka. Kurioje priežasčių grandinės daly- 
je geriausia priskirti kaltę? Net sutikę su tokia analogija, prie 
atsakymo nepriartėjame. Kaltės priskyrimas lieka moraliniu klau- 
simu be konkretaus atsakymo. Taip ir neaišku, kodėl rafinuotas 
kaltės priskyrimas priežasties determinantėms yra vertesnis ne- 
gu paprastas kaltės priskyrimas asmeniui, įvykdžiusiam įstaty- 
mo pažeidimą. Ir procesas, ir sąmoningas „aš“, kaip išdėstysiu 
toliau, yra priežasčių grandinės, kurios kulminacija - nusikals- 
tamas veiksmas.. 

Nepriklausomai nuo to, kokie mūsų filosofiniai argumentai 
priskiriant kaltę, svarbiausia nuoseklumas, t.y. klausimas, kaip 
išvengti veidmainystės. Mes negalime be pasekmių priskirti kal- 
tės didesniam kolektyvui, o baudžiamąją sankciją individua- 
liam nariui. Tokio neatitikimo tarp teorijos ir praktikos pasek- 
mės išryškėja institucijose, kurios reikalauja pavaldinių 
susitarimo. Nepilnamečių teismas kaip tik yra tokia institucija. 
Nepilnamečių teismas reikalauja suteikti jam daugiau teisėtu- 


mo nei turi kiti teismai, kadangi jo aspiracijos aukštesnės. Jis 


42 Maclver, op. cit., p. 35-37, 57-62. 

pageidauja reabilituoti kaltinamąjį, ne vien paprastai jį nuslo- 
pinti ar pašalinti. Gebėjimas pasitaisyti didžia dalimi priklauso 
nuo to, ar pasitikima teismu bei jo patikėtiniais. Veidmainystė - 
kai viena šnekama, kita daroma - iš esmės pakerta pasitikėjimą. 
Filosofiškai priskirti kaltę sąlygoms, o iš tikrųjų laikyti tiesiogi- 
nį veiksmo atlikėją kaltu, yra raginimas nepasitikėti. Tad nepil- 
namečių teismas, siekdamas išlikti ištikimu vaiko gerovės filo- 
sofijai ir neatsispirdamas žodžio magijai, nuosekliai prieštarauja 
tai programai, kurią skelbiasi remiąs. Savo veidmainyste, suvo- 
kiama ir realia, jis paruošia dirvą tam, kad nusižengėlis suabe- 
jotų šio teismo teisėtumu. Be teisėtumo teismas neįstengia siekti 
aukštų savo aspiracijų. Taigi vaiko gerovės ideologija dvejopai 
paremia nusižengėlio požiūrį. Ji patvirtina jo neatsakingumo 
sampratą, puoselėdama jame rusenantį neteisingumo jausmą. Ir 
viena, ir kita skatina procesus, kuriais neutralizuojamas morali- 
nis saitas su įstatymu. Ir viena, ir kita stumia nusižengiamumo 


srovėn. 


NETEISINGUMO JAUSMAS 


Svarbiausia iki šiol aprašytųjų delinkventinės subkultūros sam- 
pratų funkcija yra išplėsti asmens neatsakomybės sritį. Anot šių 
sampratų, nusižengti leidžiama, kai atsakomybė, moralinis ry- 
šys tarp veiksmo atlikėjo ir teisės normų neutralizuojami. 

Neatsakomybės jausmas yra tiesioginė potraukio nusižengti 
sąlyga. Tiesioginė sąlyga numato parengtį. Nusižengėlis pasi- 
ruošęs paversti neatsakingumą laisve nuo moralės suvaržymų, 
kadangi jo subkultūrą persmelkusi dar kita, daug gilesnė, neut- 
ralizacijos sąlyga. Ši papildoma sąlyga - neteisingumo jausmas - 
dažniausiai nėra tiesioginė nusižengiamumo prielaida. Užuot 
ja buvusi, ši sąlyga kursto kunkuliuojantį pasipiktinimą - anta- 
gonizmą ir antipatiją, kurio didžiulė lengvinančių aplinkybių 
įvairovė nutraukia moralinį saitą su įstatymu. Tačiau retkarčiais 
gilus neteisingumo jausmas gali sukelti įspūdį, kad esi stumdo- 
mas, tad sykiu ir fatalistinį nusiteikimą. 

Nusižengiamumo subkultūra yra integruota į platesnę kul- 
tūrinę struktūrą, tačiau beveik nepastebimai. Ji ir inkorporuota, 
ir susvetimėjusi. Viena iš tokio į akis nekrintančio inkorporavi- 
mo apraiškų yra dviprasmiškas subkultūros požiūris į įstatymą. 
Kaip aptarėme aname skyriuje, dviprasmiškumas pasireiškia tuo, 
kad iš esmės pritardama baudžiamosios teisės svarbiausiam tu- 
riniui, subkultūra nepritaria teisinėms konstrukcijoms, numa- 
tančioms psichinį elementą. Be to, subkultūros ambivalentišką 


nuostatą rodo ir tai, kad atskiriama teisės sistema ir jos tarpinin- 


NETEISINGUMO JAUSMAS 153 


kai, pirmajai pritariant, o antriesiems ne. Subkultūra antagonis- 
tiška įstatymui, tačiau šis antagonizmas pirmiausia nukreiptas 
prieš pareigūnus, dirbančius sistemai. Tad antagonizmas įgau- 
na priešiškumo pareigūnams pavidalą ir gyvuoja palaikomas 
įsitikinimo, jog pastarųjų funkcija ne teisingumo vykdymas, bet 
neteisingumo darymas. 

Kai įsivyrauja neteisingumo jausmas, moralinis saitas su įsta- 
tymu laisvėja. Nepriklausomai nuo to, kokiu principu vadovau- 
jasi įstatymas, ar jis pasitelkia teismą su fiziniais išmėginimais, 
ar tinkamą teisminį procesą, jis taip susaisto visuomenę, kad ji 
ima panašėti į nešališką administraciją. Principai, kuriais vado- 
vaujamasi, gali skirtis, bet nepriklausomai nuo jų turinio, atkak- 
lus jų dvasios pažeidinėjimas gali sukelti teisėtvarkos subjektų 
susvetimėjimą. Teisės sistema, kuri remiasi teisminiu tyrimu, yra 
logiška, bet sistema, kurios vidinė logika nuolat pažeidinėjama, 
praras tiek savo subjektų ištikimybės, kiek ji pažeidžiama. Įsta- 
tymui suteiktas teisėtumas bus atimtas. 

Teisės sistema nėra vien paprasta prievartos sistema!. Įstaty- 
mo vykdymas priklauso ir nuo jo teisėtumo. Vienas esminių tei- 
sėtos tvarkos elementų yra jos subjektų tikėjimas, kad vyraujanti 
sistema bent šiek tiek teisinga. Vakarietiškosios tradicijos sveiko 
proto požiūrį taikliai suformulavo Augustinas tokiu retoriniu 
klausimu: „Kas yra valstybės be teisingumo, jeigu ne plėšikų 
gaujos, tik didesnės?“ 

Pasipiktinimo neteisybe šūksnis - viena iš lemtingiausiųjų 
frazių, kurias pajėgia ištarti Žmogus; jis ne mažiau svarbus ir 
tuomet, kai išsprūsta mokyklinukui. Šis šūktelėjimas patvirtina, 


jog viešpatauja ne visuomenė ir tvarka, bet chaosas ir tironija. 


! Nuoseklesnį šio klausimo aptarimą žr. H. L. A. Hart The Concept of 


Law, Oxford, England: Clarendon Press, 1961, 1-4 skyriai. 

Neteisingumo jausmas yra normalus bet kokios aplinkos reiš- 
kinys.Tačiau nusižengiamumo subkultūra jo suvokimą itin 
sustiprina. Subkultūra sudramatina ir pabrėžia savo išpažinėjų 
neteisingumo jausmą?. 

Subkultūrą sudaro ne vien principai, kurie kreipia dabarti- 
nio momento veiklą, subkultūros šaknys siekia praeitį. Taigi sub- 
kultūra sukaupia įvykius bei incidentus kaip dalį to palikimo, 
kuris perduodamas naujiems mokytiniams. Šie įvykiai ir inci- 
dentai yra atskirų subkultūrų istorijos ryškiausi epizodai. Nusi- 
žengiamumo subkultūra turi turtingą folklorą, kuriame svarbi 
vieta tenka istorijoms apie neteisingumą. Tad subkultūros šali- 
ninkas nesiremia vien asmenine patirtimi. Susipažinęs su loka- 
line istorija, jis apsirūpina pradiniu incidentų arsenalu, kurio 
pagrindu paskui gali kaupti asmeninę patirtį. Nusižengiamu- 
mo istorija yra, be viso kito, ir atminties byla, kurioje sukaupiami 
neteisingumo atvejai? 

Negana, nusižengėlio neteisingumo jausmą sustiprina jo pa- 
ties kriterijai. Jo teisingumo kriterijai griežti, bet ne griežtesni nei 
kitų. Jo tvirtinimai dažnai skamba tarsi jis per uoliai laikytųsi 
įstatymo raidės, tad darome išvadą, jog jis tiesiog stengiasi pa- 


daryti paslaugą pats sau. Nusižengėliai dažnai protestuoja: „Jie 


* Įdomi neteisingumo jausmo aptartis, skirtinga nuo šios knygos po- 
žiūrio, pateikta Richardo Clowardo ir Lloydo Ohlino Delinguency and Op- 
porlunity, Glencoe, III.: Free Press, 1960, p. 113--124. Clowardas ir Ohlinas 
daugiau dėmesio skiria socialinio neteisingumo jausmui analizuodami, kaip 
socialinė nelygybė sustiprina nusižengėlio pasipiktinimą ir susvetimėji- 
mą. Aš daugiau susikoncentruosiu ties leisine nelygybe. 

* Neteisingumo atvejų rinkimas, atrodo, yra bendra deviacinių sub- 
kultūrų savybė. Pavyzdžiui, apie neteisingumo atvejus, kaupiamus ho- 
moseksualų, žr. Hervey Cleckley The Caricature of Love, New York: Ronald 
Press, 1957. 

suėmė mane visai už nieką...“ Arba: „Na taip, aš tą padariau, 
bet jie juk neįrodė“. Akivaizdu, jog tai noras padėti sau, bet tuo 
pat metu nusižengėlis pasirodo pritariąs teisinei savo nusižen- 
gimo interpretacijai. Jo nusikaltimo apibrėžimas šiek tiek skiria- 
si nuo daugumos kriminologų, tad dėl tos priežasties jo tvirtini- 
mą neretai supranta kaip kvailių ieškančio išsisukinėjimą. „Ne, 
aš niekuomet neįvykdžiau tokio nusikaltimo - tai yra manęs nie- 
kada nėra sugavę įvykdant tokį nusikaltimą.“ Tačiau jis nutolęs 
nuo sociologinės nusikaltimo definicijos tik tiek, kiek akivaiz- 
džiai nutolęs ir įstatymas. Šia prasme nusižengėlio nusikaltimo 
supratimas visiškai atitinka įstatymo raidę. 

Savo atsakomybę suvokiančio įvykdytas neteisėtas veiks- 
mas savaime dar nėra nusikaltimas ar nusižengimas. Yra dar 
vienas būtinas elementas, į kurį tenka atsižvelgti, prieš prikli- 
juojant pavadinimus „nusikaltėlis“ ar „nusižengėlis“. Jis būti- 
nas ir teisės, ir nusižengėlio požiūriu. Tas papildomas elemen- 
tas yra procedūra. 

Teisinis terminų „nusikaltimas“ ar „nusikalstamas“ pagrin- 
das gerokai skiriasi nuo sociologinių konvencijų. Paulas Tap- 


panas reziumuoja juridinį požiūrį: 


Nusikaltėliai yra tik tie, kurie teismo nuteisti kaip nusikaltę. Nusi- 
kaltimas yra sąmoningas aktas, pažeidžiantis baudžiamąjį įstatymą... 
įvykdytas ne ginantis ar be priežasties, už kurį valstybė baudžia kaip 


už sunkų nusikaltimą ar įstatymo pažeidimą“. 


Sutherlandas ir Cressey'us atskiria kriminologinę ir sociolo- 


ginę koncepcijas: 


* Paul W. Tappan „Who is the Criminal?“ American Sociological Review, 


1947, p. 160. 

Demokratinė teisinė tradicija net prisipažinusio, kad padarė nusi- 
kaltimą, nevadina nusikaltėliu tol, kol jo kaltė įrodoma pasitelkus pri- 
imtas teismo procedūras... Tačiau mokslo sumetimais nėra būtina, 
kad kiekvieną sprendimą priimtų teismas; kriminologui pakanka ži- 
noti, kad tam tikri veiksmai apibūdinami kaip nusikaltimas ir kad 


asmuo įvykdė tokį veiksmą.? 


Subkultūros nusižengėlis neslepia, kad pirmenybę teikia tei- 
sės požiūriui ir prieš apkaltinant jį būtinai reikalauja procedūri- 
nio elemento. Įstatymas nurodo, o nusižengiamumo subkultūra 
tam uoliai pritaria, kad prieš priskiriant asmenis nusikaltėliams 
ir nusižengėliams, turi įvykti komplikuotas ir nemenkų pastan- 
gų reikalaująs administracinis procesas. Paprastai šis procesas 


vadinamas teisingumu. 


Teisingumas ir jo komponentai 


Kas yra teisingumas? Svarstant tokius dalykus, žinoma, pra- 
verstų atidumas, nes daug kas iš svarsčiusiųjų visiškai susipai- 
niojo. Be to, nereikėtų tikėtis, kad pavyks iki galo susitarti, kokia 
yra teisingumo prasmė. Tačiau būtų galima bent pasvarstyti, ko- 
kia yra minimali teisingumo prasmė, nes juk bet kokiu atveju 
tokių svarstymų išvengti neįmanoma. Neteisingumas yra nusi- 
žengiamumo trauką pagimdanti sąlyga. Tai nusižengėlius per- 
smelkiantis jausmas ir neatsakingumo įtvirtinimo užuomazga - 
tiesioginė nusižengiamumo traukos prielaida. 

Tradiciškai būdavo akcentuojama, kaip nelengva apibūdinti 


teisingumą. Tai stebina, nes sociologai juk rizikuoja iš naujo api- 


> Edwin H. Sutherland and Donald R. Cressey, Principles of Criminologųy, 
sixth edition, Philadelphia: Lippincot, 1960, p. 18-19. 

brėžti net tokias sunkiai aprašomas esatis kaip visuomenė. Pir- 
miausia suklumpama ir susijaudinama todėl, kad nenorima pa- 
sitenkinti minimaliu teisingumo elementų išvardijimu, sukliu- 
do ir su tuo susijusi tendencija prilyginti teisingumą moralinei 
tvarkai. Pripažinti, kad teisingumas „apskritai nėra tapatus mo- 
ralumui““ - svarbus žingsnis plėtojant minimalią teisingumo 


sampratą. 


Žiauriai su savo vaiku pasielgęs žmogus dažnai bus pasmerktas 
kaip padaręs kažką blogo, neteisnus ar netgi pikto, kaip nepaisąs svar- 
bios moralinės priedermės ar pareigos savo vaikui. Tačiau keista būtų 
kritikuoti jo elgesį kaip neteisingą. Ir ne dėl to, kad žodis „neteisin- 
gas“ yra per švelnus pasmerkti, bet todėl, kad moralinė kritika teisin- 
gumo ir neteisingumo prasme paprastai skiriasi ir yra specifiškesnė 
nei kiti bendros moralinės kritikos tipai, kurie šiuo atveju parankesni 
ir gali būti išreikšti tokiais žodžiais kaip „netinkamas“, „blogas“ ar 
„piktas“. „Neteisingas“ tiktų, jeigu šis žmogus būtų sąmoningai išsi- 
rinkęs vieną iš savo vaikų, kad nubaustų jį griežčiau už kitus, nusikal- 
tusius lygiai tuo pačiu; arba jei jis būtų nubaudęs vaiką, neišsiaiškinęs, 


ar šis iš tikrųjų nusižengė". 


Taigi terminas „teisinga“ ar „neteisinga“ dažnai netinka. Api- 
būdinant teisingumą pirmiausia reikia nuspręsti, ar šio termino 
taikymas tinkamas ir pagrįstas. Tam gali tekti pasitelkti tuos 
išteklius, kurie šiaip jau dažnai lieka neišsemti. 

Svarbiausios teisės dimensijos intuityviai negrabiu pavi- 
dalu yra žinomos daugeliui mūsų visuomenės narių, kadangi 
teisingumas yra lemiamas šiuolaikinių demokratinių visuome- 


nių sveiko proto aspektas. 


“ Hart, op.cit., p. 154. 
" Ibid., p. 153-154. 

Visi esame patyrę, ką reiškia, kai su tavimi elgiasi neteisingai; 
esame svarstę, ar teisingai pasielgėme kurioje nors situacijoje, esame 
patyrę, ką reiškia, kai su kitu elgiamasi neteisingai. Žmonės vertina 
įvykius bendruomenėje, tautoje, pasaulyje, suvokdami, kada tai daro 
neteisingai. Neteisingumo patirtis ir suvokimas tikriausiai yra uni- 


versalūs*. 


Žinoma, atskiri visuomenės nariai neteisingumą supras skir- 
tingai. Tačiau veikiausiai tokie šios sampratos skirtumai bei ne- 
sutarimai dėl jos pasireikš būtent tuomet, kai teisingumas atsi- 
skiria nuo neteisingumo. Dėl pačios koncepcijos dimensijų — 
teisingumo komponentų arba kategorijų - visuotinai sutariama. 
Tad pastebėkime, kad subkultūros nusižengėlis suvokia tas pa- 
čias teisingumo kategorijas kaip ir kiti visuomenės nariai. Ta- 
čiau jo subkultūros įdiegta nuostata dažnai paskatina jį įžvelgti 
neteisingumą ten, kur jo neįžvelgia kiti. Ne visuomet įmanoma 
tiksliai nurodyti, kur teisingumas pasibaigia ir prasideda netei- 
singumas. Tam tikra prasme tai ir požiūrio bei nuomonės daly- 
kas, todėl jis nuolat lieka atviras. Nusižengiamumo subkultūra 
pasinaudoja šiuo neapibrėžtumu mesdama iššūkį įstatymo vyk- 
dymui. 

Tiksliau apibūdinti teisingumo komponentus padeda dar vie- 
na operacija - sinonimo pavartojimas. Kad ir ką dar reikštų tei- 
singumas, jis reiškia ir sąžiningumą. Ypač vaikų, bet sykiu ir 
suaugusiųjų supratimu, daugeliu atvejų teisingumą galima nu- 


sakyti kaip sąžiningumą. 


* Allen Barton and Saul Mendlovitz „The Experience of Injustice as a 
Research Problem“, Journal of Legal Education, Vol. 13, No 1, p. 24. 

Skiriamosios teisingumo ypatybės ir jo ypatingas ryšys su įstaty- 
mu ima ryškėti, kai atkreipiame dėmesį, kad nemažai kritikos, išreiš- 
kiamos žodžiais „teisinga“ ir „neteisinga“, taip pat galėtų būti išreikš- 


ta žodžiais „sąžininga“ bei „nesąžininga““. 


Suvokti sąžiningumą kaip teisingumo sinonimą paranku ieš- 
kant minimalaus apibrėžimo, kadangi šiuo atveju ezoteriškesnį 
ir apsunkintą prieštaringo bei trukdančio susivokti precedento 
terminą pakeičiame žemiškesniu. Pasitelkus kasdieniškesnį ter- 
miną, lengviau prisiminti, kokia patirtis asocijuojasi su sąžinin- 
gumo ar nesąžiningumojausmu. „Sąžiningumas“ pasirodo be- 
sąs sutrumpintas būdas, tinkamas aprašyti tam jausmui, kurį 
patiriame susidūrę su teisingumu!" 

Svarbesnes sąžiningumo prasmes, mano įsitikinimu, galima 
išreikšti tokiais teiginiais: sąžininga, jei imamasi žingsnių įsiti- 
kinti, ar aš tikrai esu nusižengimo vykdytojas (prisipažinimas); 
sąžininga, jei su manimi elgiamasi pagal tuos pačius principus, 
kurie taikomi ir kitiems to paties statuso asmenims (nuoseklu- 
mas); sąžininga, jei tie, kurie paskelbia man nuosprendį, turi 
teisę tai daryti (kompetencija); sąžininga, jei egzistuoja atitiki- 
mas tarp mano įvykdyto nusižengimo sunkumo ir to, kokią 
bausmę man siūloma skirti (atitikimas); sąžininga, jei skirtu- 
mas tarp mano ir kitų statuso yra logiškas ir pagrįstas (palygi- 
nimas). Kiekvienas iš šių teiginių sudaro elementarų teisingu- 
mo komponentą"! 

Taigi teisingumo kategorijos verčia svarstyti tokius funda- 


mentalius klausimus kaip prisipažinimas, nuoseklumas, kompe- 


* Hart, op.cit., p. 154. 

'“ Barton and Mendlovitz, loc. cit. 

" Ši formuluotė panaši į pateikiamą kn. Edmund N. Cahn, The Sense of 
Injustice, New York: New York University Press, 1949, p. 12-21. 

tencija, atitikimas ir palyginimas. Toliau šiame skyriuje aptarsiu 
prisipažinimą, nuoseklumą ir kompetenciją. Atitikimą ir paly- 
ginimą nagrinėsiu penktame skyriuje. Klausimai, susiję su visais 
šiais aspektais, iškyla subkultūros nusižengėliui, o sykiu ir dau- 
geliui kitų šiuolaikinės visuomenės narių. Kiekvienu iš šių atve- 
jų subkultūros požiūris sykiu su švietėjiška šiuolaikine nepil- 
namečių teise sukuria įspūdį, jog viešpatauja netramdomas 


neteisingumas. 


Prisipažinimas 


Laimė, kad pomirtinio gyvenimo nuosprendį paskelbia visa- 
žinė esybė. Ši užduotis tikrai reikalauja kaip tik tokios esybės 
įsikišimo. Žmogiškojo autoriteto skelbiamas nuosprendis yra ne 
toks baigtinis, tad atitinkamai reikalauja mažiau visažinystės. 
Tačiau tam tikras žinojimo lygis būtinas, jeigu nuosprendis pre- 
tenduoja į teisėtumą. Elementariausia sąžiningumo samprata 
reikalauja mechanizmo, susiejančio arba atsiejančio veiksmo at- 
likėją su pozityvių veiksmų arba nusižengimų kategorijomis. 
Dosnumą galima laikyti geru, o vagystę blogu veiksmu, tačiau 
prieš pagiriant ar apkaltinant, prieš paskelbiant nuosprendį, rei- 
kia sukurti metodą, kuriuo asmenį būtų galima klasifikuoti kaip 
dosnų arba vagį. Asmens poelgis priskiriamas skirtingoms ka- 
tegorijoms pasiremiant įkalčiais (įrodymais). Įrodymai gali smar- 
kiai skirtis savo pavidalu - nuo gautų teisme fiziškai kankinant 
iki mokslinio eksperimento - tačiau jų funkcija išlieka ta pati. 
Įrodymai yra patikimo prisipažinimo simbolis, jie tarnauja tei- 
singai susiejant veiksmo atlikėjus ir veiksmus. 

Susieti veiksmo atlikėjus su nusižengimų kategorijomis daž- 
niausiai užduotis ne iš lengvųjų. Net kai stebima netarpiškai ir 


nusikaltėlis pagaunamas už rankos, tai padaryti nėra paprasta. 

Kadangi nusižengimas reikalauja proto elemento, dar nepakan- 
ka, kad jį įvykdęs pagaunamas nusikaltimo vietoje; kaltinama- 
sis turi būti priverstas ir prisipažinti ketinęs įvykdyti nusikalti- 
mą. Atsižvelgiant į nusižengėlio teisingumo kriterijus bei jo 
ketinimo sampratą, net ir susekus gali kilti sunkumų. Kai tiesio- 
giai stebėti neįmanoma, o dažniausiai taip ir būna, įrodymų pa- 
teikimas tampa dar sudėtingesnis. 

Daugeliu atvejų prisipažinimo klausimas beveik neiškyla — 
taip bent tvirtina šiuolaikinės nepilnamečių teisės apologetai. 
Nepilnamečiai paprastai prisipažįsta esą kalti. Tiesa, kad ne- 
pilnamečiai, kaip ir suaugusieji, dažniausiai pripažįsta savo kal- 
tę, tačiau tai nėra taip jau reikšminga. Neteisingumo jausmas, 
sukeltas defektyvaus prisipažinimo, gali išlikti nepriklausomai 
nuo „išpažinčių“ dažnumo. 

Prisipažinimas paprastai nėra pareiškimas, kurį padaro as- 
menys, noriai ir su džiaugsmu patys prisistatantys arčiausiai 
budinčiam policininkui. Iki prisipažinimo dažniausiai dar bū- 
na įtarimas, sulaikymas ir kvota. Teisėsaugos pareigūno įtari- 
mo, sulaikymo ir nusikaltusio nepilnamečio kvotos pakanka pa- 
prastam prisipažinimui išgauti. Tačiau subkultūros nusižengėlis 
veikiausiai neliks nepastebėjęs neteisingumo, slypinčio efekty- 
vioje teisėsaugos sistemoje, kuri pasinaudoja patirtimi bei „uos- 
le“. Efektyvios teisėsaugos sistemos turi agentus, kurie įtaria, 
užmezga kontaktą, sulaiko ir kvočia tik keletą potencialių kan- 
didatų. Daugelis mūsų, - laimingoji dauguma - dažnai, o be- 
veik ir niekuomet, tokio kontakto užmegzti nesame pakviečiami, 
nesame nė apklausiami. „Kodėl“, dažnai stebisi nusižengėlis, 
„Jie visuomet klibina mane? Kodėl, kai tik kas nors atsitinka, jie 
vis duria pirštu į mane?“ Subkultūros nusižengėlis veikiausiai 
nesuvokia atsakymo akivaizdumo, ir ne be priežasties. Be abejo, 
egzistuoja logiškos ir adekvačios priežastys, kodėl mūsų, pa- 


prastų žmonių, niekada neklausia, ar mes įvykdėme įsilaužimą, 

tačiau nepaliaujamai klausinėja tų, kurie žinomi kaip nusižen- 
gėliai. Tačiau nepriklausomai nuo šios selektyvios procedūros 
racionalių ir akivaizdžių priežasčių, tradicinė publika būtų ge- 
rokai nesupratinga, jei tikėtųsi, kad subkultūros nusižengėlis 
matys ir pripažins tokių procedūrų teisingumą. Subkultūros nu- 
sižengėliui atrodo ypač neteisinga, kad jo veiksmai stebimi taip 
pabrėžtinai, o mūsų - taip maloniai menkai. Tačiau net tais at- 
vejais, kai jis prisipažįsta kaltas, subkultūros nusižengėlis tik- 
riausiai jaučia neteisingumą dėl tų selektyvių procedūrų, bū- 
dingų bet kuriai pajėgiai teisėsaugos sistemai. Jam atrodo, kad 
prisipažinimo reikalaujama ne iš visų vienodai. 

Palyginti retai nusižengėliai protestuoja esą nekalti. Šie atve- 
jai turėtų būti įtraukti į subkultūros folklorą. Kadangi subkultū- 
ra selektyviai atrenka įvykius ir incidentus, nebūtina, kad dau- 
guma kontaktų su įstatymo vykdytojais būtų dėl ypatingų 
įstatymo pažeidimų, kad jie būtų kraują stingdančios istorijos. 
Neteisingumo jausmas perduodamas kaip kolektyvinė ir selek- 
tyvi patirtis, kaupta šiuolaikinių nusižengėlių ir jų pirmtakų „te- 
ritorijose“. Taigi neteisingumo jausmas gali gyvuoti nepriklau- 
somai nuo to, kad statistiškai kaltinimas nuginčijamas retai. Be 
to, reikalavimai gerbti įstatymo raidę, kuriuos subkultūra palai- 
ko, reiškia, kad kaltinamasis gali protestuoti esąs nekaltas, ne- 
priklausomai nuo to, ar jis atliko tą ar kitą veiksmą. Subkultūros 
nusižengėliai dažnai skundžiasi „neteisėtai susemti“. Dažniau- 
siai stebėtojas reaguoja į tokį dievagojimąsi su patiklia užuojau- 
ta arba mandagiu skepsiu. Abi reakcijos neadekvačios, nes nė 
viena neįsigilina į pačios frazės prasmę. Štai toks „neteisėtas 


susėmimas“. 


'? Puikų bendrą policijos teisės spręsti aptarimą žr. Joseph Goldstein, 
„Police Discretion Not to Invoke the Criminal Process: Low Visibility 
Decisions in the Administration of Justice“, Yale Law Journal, 1960 kovas, 


p.543-594. 

„Nepriklausomieji viešpačiai ... mūsų gaudynės rengdavo beveik 
kasdien... Aš planavau kruizinti per jų teritoriją... ištaškyti .... Vieš- 
pačius savo ginklais... Aš kaip tik apžiūrėjau tam tinkamą važiuok- 
lę“, pareiškė Jojo. „Suvarytas Chevy su nuleidžiamu stogu. Turėtų 
būti kieta mašinytė, ir jau visą savaitę numesta toj pačioj vietoj. Nie- 


kas jos nepasiges“". 


Kai vaikinai užvedė automobilį ir jau rengėsi jį nuvaryti, prie- 
šais ėmė artėti policijos patrulio mašina. Juos sučiupo policija. 


Mūsų nusižengėlis tvirtina: 


Štai kaip mane susėmė paskutinį sykį - visai už nieką. Trylika man 
nelaimingas skaičius. „Prisiekiu Viešpačiu, pone Ahernai“, dievago- 
jausi, „aš to automobilio nevogiau. Aš tik sėdėjau jame. Aš nežinau, 
kas jį pavogė. Aš net nežinojau, kad jis vogtas. Štai kokia tiesa, pone 


Ahernai“!*, 


Atrodo, niekas šio įvykio metu jam nepaaiškino, kad jo „ne- 
teisėto suėmimo“ samprata gana neįprasta. Iš tikrųjų, jei tikėsi- 
me tuo, ką papasakojo nusižengėlis, jo samprata patvirtinta. Pa- 
reigūnas Ahernas neva atsakęs: 


„Aš tikiu tavim, Frenči. Bet jei aš negaliu suimti tavęs už tai, ką tu 


padarei, tai suimsiu už tai, ko tu nepadarei“ ". 


„Neteisėtas suėmimas“ gali reikšti sulaikymą už nusižengi- 
mą, kurio asmuo nepadarė arba nepakankamą įrodymą, kad nu- 


sižengimas ir kaltinamasis susiję. 


P Ira H. Freeman, Out of the Burning: The Story of a Boy Gang Leader, 
New York: Crown, 1960, p.175. 

“ Ibid., p. 176. 

5 Ibid. 

Mechanizmas, kuriuo susiejamas veiksmas ir jo atlikėjas, 
įrodymai, - ne visose nepilnamečių bylose pritaikomas akivaiz- 
džiai. Daugelis nepilnamečių bylas nagrinėjančių teismų neturi 
tinkamo mechanizmo veiksmo atlikėjui ir pažeidimui susieti. 
Klaidingai manoma, kad tai ne problema, kadangi per 904 ne- 
pilnamečių savo kaltę pripažįsta. Pasikliaujant tokiais prisipa- 
žinimais, neatsižvelgiama, kad subkultūros nariai sugeba atsi- 
rinkti išimtinius atvejus ir, metaforiškai kalbant, kaupia dosjė 
apie retkarčiais pasitaikančius policijos bei teismo aplaidumo 
atvejus. Taikant tik prisipažinimo metodą, iš nusižengėlio at- 
imama galimybė susipažinti ir kritiškai įvertinti atrenkamąsias 
sulaikymą ir kvotą sudarančias procedūras. Taigi įrodymas gali 
būti tik ritualinis, kaip pasakė kažkuris iš pažangiosios juris- 
prudencijos šalininkų, tačiau tas ritualas vaisingas netikėtai 
gausiais padariniais. Kiekvienas incidentas, kuriam įvykus šio 
ritualo atsisakoma, gali būti įtrauktas į nerašytus nusižengia- 
mumo subkultūros analus. 

Kliovimasis prisipažinimu kaip tipiška įrodymų forma gali 
sustiprinti neteisingumo suvokimą. Pasitaiko, kad nusižengė- 
lių gaujos narys „prisiima kaltę“ už kurį nors iš savo bendrų. 
Kartais tai padaroma sava valia, kartais prievarta. 

Tokio paikiojimo strategija paprastai gana blaivi, tačiau ret- 
karčiais suveikia atotranka. Subkultūros nusižengėliai išvysta, 
kad iki realaus įkalinimo paprastai jiems dar pasiūloma nemaža 
įvairių galimybių kvota, tarkim: policijos perspėjimai, iškvieti- 
mas į teismą, neoficialus lygtinis nuteisimas, oficialus lygtinis 
nuteisimas, nukreipimas į jaunimo pataisos institucijas su teis- 
mo nuosprendžio atidėjimu, visokios kitokios sankcijos. Tad toks 
pakištinis gali pasirodyti vietoje savo galimybes jau išsėmusio 
bičiulio, užbėgdamas už akių aukščiausiai sankcijai, įkalinimui. 


Įprastai pakištiniui paskiriama lygtinė bausmė, kokios ir laukta, 

bet kartais, jei nusižengimas rimtesnis ar taikomos griežtos prie- 
monės, tokia strategija gali duoti atvirkščią rezultatą ir pakišti- 
nis gali atsidurti kalėjime. Abiem atvejais pakištinis turbūt pa- 
jus neteisingumą, nepaisant to, kad jis apgaulės bendrininkas. 
Jeigu jis nuteisiamas lygtinai, kaip buvo tikėtasi, jis vėliau gyve- 
nime turbūt pajus retrospektyvų neteisingumą, kadangi jo as- 
mens byla bus šiek tiek ilgesnė negu įprasta. Jeigu ši strategija 
duoda priešingą rezultatą ir pakištinis įkalinamas, neteisingu- 
mojausmą jis veikiausiai pajus netrukus. Teisėsaugos pareigū- 
nai nesugebėjo tinkamai pasitelkti prisipažinimo mechanizmo. 
Pasikliaudami išpažintimi, jie nesutrukdė subkultūrai, kurios 
narys yra ir šis pakištinis, išspausti naudos iš brolystės, kurios 
ji iš savo narių tikisi, o gal net griebtis išnaudojimo tais atvejais, 
kai brolystės jausmų nepavyksta pažadinti. Teisėsaugos parei- 
gūnai, užuot išgavę tinkamą prisipažinimą, pasikliovė išpažin- 
timis, įsivėlė į apgaulingą suokalbį ir leidosi į jį dar tą akimirką, 


kai pateikė kaltinimą nusižengimu. 


Nuoseklumas 


Nuoseklumas yra lūkestis, kad visiems tam tikros kategori- 
jos asmenims bus taikomas tas pats principas. Tai turbūt fun- 
damentaliausias teisingumo elementas. Paprasčiausiu pavida- 


lu įstatymo teisingumas 


yra ne kas kita kaip rimtas požiūris į sampratą, jog ta pati bendra 
taisyklė, neiškraipyta prietarų, intereso ar kaprizo, turi būti taikoma 
daugumai skirtingų asmenų. Tokį nešališkumą turi užtikrinti proce- 
dūriniai standartai, žinomi kaip ... „prigimtinio teisingumo principai". 


Tad net ir labiausiai nekenčiami įstatymai gali būti teisingai taikomi; 

pačioje sampratoje, kad būtina taikyti bendrą įstatymo taisyklę, ma- 


tome bent jau teisingumo užuominą“. 


Nuoseklumas yra palyginamąją teisingumo prigimtį užtikri- 
nąs elementas. Nuoseklumą ar jo nepaisymą įmanoma pastebėti 
tik nagrinėjant daugiau atvejų. Tad nuoseklumo ekspektacija at- 
kreipia kaltinamojo dėmesį į tai, kaip elgiamasi su kitais. Teisin- 
gumo (kaip nuoseklumo) neįmanoma įvertinti ar užtikrinti, jei 
nuolat, kartais net įkyriai, nebus domimasi sprendimais, tiesio- 
giai nesusijusiais su šiuo individu. Rūpinimasis nuoseklumu 
neišvengiamai priverčia mus kištis į kitų reikalus. Nenuoseklu- 
mo nereikėtų tapatinti su nelygybe. Nenuoseklumas yra nepro- 
tinga arba dirbtinė nelygybė. Su penkiolikmečiais elgiamasi ki- 
taip nei su keturmečiais, kitko šie ir nesitiki. Tad nuoseklumas 
nepanaikina protingos ar pagrįstos nelygybės, tai yra nelygybės 
dėl suprantamų skirtumų. 


Svarbu, kad iš įstatymo kylanti nelygybė būtų pagrįsta. Jei spren- 
dimai skiriasi, turi atsirasti įžvelgiamas skirtumas, paaiškinantis skir- 
tingą traktavimą. Neteisingumo jausmas maištauja prieš bet kokią 
nelygybę dėl užgaidos. Dirbtinumas, nors kasdienis įstatymo taiky- 
mas ir vargiai be jo išsiverčia, visuomet kelia įtai imą, jis tampa netei- 
singu, kai diskriminuoja kuriuos nors iš tų, tarp kurių jokio skirtumo 


neturi būti daroma". 


Nusižengiamumo subkultūra kaupia nenuoseklumo pavyz- 
džius. Vykdant teisingumą nenuoseklumo neišvengiamai pasi- 
taikys, bent retkarčiais, dėl to, kad jo vykdytojai kartais vado- 


vaujasi šiek tiek skirtingais kriterijais. Tačiau nenuoseklumo 


'* Hart, op. cit., p. 102. 
" Cabn, op. cit., p. 14-15. 

įspūdis, o gal ir pats jo turinys, milžiniškai išauga, kai veikia šios 
dvi susijusios aplinkybės. Nenuoseklumo atvejų pagausėja, kai 
įstatymo tarnams paliekama didelė veiksmų laisvė arba kai spren- 
dimą lemiantys principai tik miglotai apibrėžti ar paslaptingi. 
Abi šios aplinkybės veikia nepilnamečių teisme, kuriam pagal 
įstatymą priklauso galutinė jurisdikcija teisiškai įvertinant įsta- 
tymo pažeidimu kaltinamus nepilnamečius bei galutinė įtaka vi- 
siems tarpininkams bei institucijoms, susiduriančioms su tokiais 


nepilnamečiais. 


Nenuoseklumo įspūdis ir individualizuotas teisingumas? 


Individualizuotas teisingumas yra esminis principas nepil- 
namečių teismo filosofijoje". Negana to, jis rekomenduojamas 
visiems, turintiems reikalą su nepilnamečiais. Turėtume, kaip 
siūloma išsilavinusių profesionalų, savo oficialias išvadas pa- 
koreguoti taip, kad jos atitiktų individualias kaltinamojo reik- 
mes, 0 ne vien automatiškai reaguotų į jo įvykdytą įstatymo 
pažeidimą. Oficialių išvadų susiejimas su individualiomis reik- 


mėmis, o ne vien su nusižengimu, yra svarbiausias šiuolaikinės 


18 Tolesnė diskusija paremta literatūra apie nepilnamečių teismus: in- 
tensyviu nepilnamečių teismų stebėjimu tris 1960-1961 m. mėnesius, o 
vėliau su pertraukomis. 

9 Žr., pvz., Gustav L. Schramm, „Philosophy of Juvenile Court“, An- 
nals of the American Academy of Political and Social Science, 1949 sausis, p. 101- 
108; Roscoe Pound, „The Rise of Socialized Criminal Justice“, National 
Probalion Association Yearbook 1942, p. 1-22; Edward F.Waite, „How Far 
Can Court Procedures Be Socialized without Impairing Individual 
Rights?“, Journal of Criminal Law and Criminology, 1921 lapkritis, p. 339- 
347; Alfred J. Kahn, A Court for Children, New York: Columbia University 
Press, 1943. 

perauklėjimo teorijos aspektas. Sakyčiau, kad individualizuo- 
to teisingumo principas sukuria aplinką, formuojančią įsiti- 
kinimą netramdomo nenuoseklumo viešpatavimu. Tai aplin- 
ka, kurioje klesti neteisingumo jausmas. Tad ją galėtume 
laikyti puikiausiu pavyzdžiu tos sunkiai įžvelgiamos para- 
mos, kuria subkultūros nusižengėlio įsitikinimai gauna iš vi- 
suomenės šaltinių. 

Lygybė, nešališkumas ir individualizuotas teisingumas yra 
sampratos, kurių vartojimas - arba klaidingas vartojimas - su- 
kėlė nemažą painiavą. Painiava, kylanti iš neteisingo šių sam- 
pratų vartojimo, davė ir socialinių pasekmių, nes nusižengėlių 
jaučiamas neteisingumas yra ir reakcija į tai, kas jiems atrodo 
esanti ypatinga žodžių magija. Neteisingumo jausmas apauga 
lemiamus nešališkumo ir individualizuoto teisingumo pras- 
mės skirtumus; jis ypač sustiprėja, kai autoritetingi pareigūnai 
sąmoningai parodo esą abejingi reikšmingiems šių sąvokų skir- 
tumams. 

Nešališkumą nagrinėjant baudžiamąsias bylas geriausia ver- 
tinti kaip doktriną — kaip lygybės principo patikslinimą ar teisėtą 
išimtį. Tas principas sako, kad su visais žmonėmis turėtume elgtis 
vienodai, o tai reiškia, kad bylų išvadoms gauti turėtume nuosek- 
liai taikyti tuos pačius kriterijus. Retkarčiais teisingumas, pasireiš- 
kiantis šiuos kriterijus taikant, pribloškia mus kaip akivaizdžiai 
netcisingas. Jis neatsižvelgia į įvykius, kurie toje byloje atrodo pa- 
kankamai nusverią įprastų kriterijų reikšmingumą. Nešališkumas 
nagrinėjant baudžiamąsias bylas beveik pagal apibrėžimą yra ypa- 
tingas teisingumas. Mes sutinkame su lygybės principo patikslini- 
mu retkarčiais atsižvelgdami į ypatingas lengvinančias aplinky- 
bes ir todėl, kad sudarytume teisingumo įspūdį, tačiau dažniausiai, 
kad užbėgtume už akių nuolat gresiančiam pavojui pridurti papil- 
domų kriterijų. Išvengti pastarosios galimybės kaip tik ir yra neša- 


liškumo doktrinos pagrindinė funkcija. 

Tarkime, kad teismo nutartyje pagrindinė išvada atsižvelgia 
į įstatymo pažeidimą bei anksčiau įvykdytus nusižengimus, ta- 
čiau neatkreipia dėmesio į ekonominį aspektą ar šeimos statusą. 
Sakykim, kad šiuo atveju nė vienas išmintingesnis sąžinę išsau- 
gojęs teisėjas nedrįs atmesti kaip nereikšmingų to gniuždančio 
skurdo, kurį teko patirti atsakovui, to neeilinio tėvų smurto, kurį 
jis iškentė, ir nenuginčijamo atitikimo tarp jo nusižengimo po- 
būdžio bei paminėtų aplinkybių. Nešališkumo doktrinos patiks- 
linimo funkcija yra patvirtinti, kad iš principo šie faktoriai ne- 
reikšmingi, tačiau sutikti su jų reikšmingumu šiuo atveju. O gal 
tai tik kazuistika? Ne. Į tokius faktorius kaip ekonomika arba 
šeima mums norėtųsi atsižvelgti tik ypatingais atvejais, tačiau 
tada suformuluoti patį principą itin sunku ir tenka elgtis trum- 
paregiškai. Be to, šio principo numatytų kriterijų skaičių reikėtų 
apriboti tais, kurie dabar atrodo visuotinai reikšmingi. Priešin- 
gai, kriterijų, į kuriuos reikėtų atsižvelgti teismo nutartyje, gali- 
me taip ir neišsemti. Sukurtume situaciją, kai kriterijų susikaup- 
tų tiek daug, kad jie trukdytų formuluoti veiklos gaires. 
Individualizuotas teisingumas iš esmės skiriasi nuo neša- 
liškumo. Nešališkumas nagrinėjant baudžiamąją bylą yra dok- 
trininė lygybės principo išlyga. Individualizuotas teisingumas 
pats yra principas. Tai principas, kuris, atrodytų, tik pakeičia 
vienus kriterijus kitais. Taip, jis padaro tai ir žymiai daugiau. Jis 
padaro daugiau nei vien pakeičia vieną atskaitos sistemą kita 
dėl dviejų priežasčių. Kad suprastume, kodėl taip yra, pirmiau- 
sia turėtume suvokti, jog įprastas įsitikinimas, kad individuali- 
zuotas teisingumas pažeidžia lygybę, neteisingas bent teoriš- 
kai, o gal tiesiog šauna pro šalį. 
Lygybės principas yra neteisingai vartojamas terminas. Vi- 
si principai, kai jie suformuluoti, akcentuoja lygybę ta prasme, 
kad pasiūlo relevantiškumo (atskaitos) kontekstą, pagal kurį tu- 


rėtų būti nagrinėjamos visos bylos. Lygybės principą galėtume 

redukuoti į priesaką, kad vienodas bylas reikia nagrinėti vieno- 
dai. Pasak Harto, tai tuščia formulė, jeigu mes neinformuoti, ko- 
kie tie kriterijai, pagal kuriuos reikia nagrinėti vienodas bylas. 
Lygybės principas siūlo konkretų arsenalą esminių kriterijų, ku- 
rie visi relevantiški, o istorinis požiūris nurodo aplinkybes, į 
kurias konkrečiai neatsižvelgiama. Tai reiškia, ypač baudžia- 
mosioms byloms, kad šiame relevantiškumo kontekste svarbiau 
įvertinti nusižengimą ir su juo susijusias aplinkybes, kaip, pa- 
vyzdžiui, ankstesni įstatymo pažeidimai, negu atsižvelgti į sta- 
tusą bei susiklosčiusią situaciją. Tokia yra savarankiška lygy- 
bės principo esmė ir vienintelis pagrindas, kaip jis atskiriamas 
nuo kitų principų, kurie loginiu požiūriu lyg ir lygūs. Tad jei 
griežčiau, tai lygybės principą reikėtų vadinti įstatymo pažeidimo 
principu. 

Individualizuoto teisingumo principas smarkiai nutolsta nuo 
įstatymo pažeidimo principo, tačiau ne ta prasme, kad pašalin- 
tų lygybę kaip normą. Principai negali nukrypti nuo lygybės nor- 
mos. Jų funkcija - pasiūlyti relevantiškumo kontekstą, padedan- 
tį išsiaiškinti, ką reiškia rekomendacija visas bylas spręsti 
vienodai. Vienodas traktavimas vienos kategorijos viduje - kaip 
tik tokia ir yra principo esmė. Principas informuoja mus apie 
ypatingą lygybės formą, kurią taikysime nepilnamečiams kaip 
kategorijai, reikalaujančiai kitokio elgesio nei suaugusieji. Tokį 
skirtingą elgesį galima pateisinti tuo, kad nepilnamečių ir suau- 
gusiųjų bylos nėra vienodos. Atskiros nepilnamečių ir suaugu- 
siųjų reikalų jurisdikcijos, įstatymo nustatyti reikalavimai bei 
procedūros gali skirtis žymiai arba nežymiai. Tačiau bet kuriuo 
atveju šių skirtumų nedera painioti su kalbamo principo siūlo- 


mu vienodu traktavimu kategorijos viduje?". 


2 Klausimas, kiek pagrįsti griežti statuso nulemti nepilnamečių ir su- 


augusiųjų jurisdikcijų skirtumai, bus aptartas penktame skyriuje. 

Jeigu lygybės požiūriu individualizuoto teisingumo princi- 
pas nesiskiria nuo įstatymo pažeidimo principo, kuo tada jis 
skiriasi? Jis skiriasi dviem esminiais aspektais. Pirma, jis kur 
kas daugiau aprėpia, jo relevantiškumo kontekstas apima žy- 
miai daugiau objektų. Antra, individualizuoto teisingumo prin- 
cipo kriterijai yra menkiau apibrėžti nei tie, kuriuos apima įsta- 
tymo pažeidimo principas. 

Individualizuoto teisingumo principas yra daug platesnis nei 
įstatymo pažeidimo, šio relevantiškumo kontekstą sudaro dau- 
giau kriterijų. Ankstesnis įstatymo pažeidimo principas įeina į 
naujesnįjį individualizuoto teisingumo principą. Individuali- 
zuoto teisingumo šalininkai netvirtina, kad įstatymo pažeidimo 
principas nereikšmingas. Kaip tik jis laikomas viena iš aplinky- 
bių, kurias derėtų pasitelkti siekiant teisingų išvadų.*' Įstatymo 
pažeidimas, kaip dauguma kitų elgesio formų, laikytinas nepil- 
namečio asmenybinio bei socialinio sutrikimo požymiu arba 
„Simptomu“. Individualizuoto teisingumo principas tvirtina, 
kad teismo išvadą turi lemti kliento asmeninio bei socialinio cha- 
rakterio supratimas bei „individualūs jo poreikiai“. Šį požiūrį 
gerai išreiškia šūkis, kad mūsų laikais elgesys su individu ati- 
tinka individą, o anksčiau bausmė atitikdavo nusikaltimą. Tur- 
būt neverta priminti, kad perėjimas iš senesniųjų į modernius 
laikus vertinamas kaip viena didžiosios istorinės transformaci- 
jos, paprastai vadinamos apsišvietimu, apraiškų. Sakyčiau, jog 
telaikydami šią transformaciją platesnio šviečiamojo proceso da- 
limi, liksime jos prigimties visiškai nesuvokę ir ją iškraipysime. 


Daug tiksliau nusakome tikrąjį šio proceso pobūdį, tvirtindami 


2 Žr., pavyzdžiui, Guides for Juvenile Court Jugdes, New York: Advisory 
Council of Judges of the National Probation and Parole Association, in 


cooperation with the National Council of Juvenile Court Judges, 1957. 

kad jo poveikis buvęs tikra priešingybė šviečiamajam. Individu- 
alizuoto teisingumo principo pasekmė - mistifikacija. 

Individualizuoto elgesio principas ir yra mistifikacija. Iš tie- 
sų tai vienas taikliausių mistifikacijos pavyzdžių šiuolaikinėje 
visuomenėje. Jo funkcija - užtraukti kuo daugiau miglų priimant 
sprendimą bei formuluojant teismo išvadas, o ne jį nušviesti. 
Individualizuoto teisingumo principas sukuria tokį gigantišką, 
tokį platų relevantiškumo kontekstą, kad ryšys tarp sprendimą 
lemiančių kriterijų ir teismo išvados lieka miglotas. 

Kiekvienas praktikuojantis sociologas Žino, kad pasaulietiška 
gestalt versija - idėja, kad visa yra reikšminga, veikiau užtemdė 
nei nušvietė socialinį procesą. Individualizuoto teisingumo prin- 
cipas ir pasaulietiškoji gestalt versija, kuri galų gale ir slypi už 
šio principo, yra ne menkesnė mistifikacija priimant sprendimą. 

Atsižvelgimas į asmeninį ir socialinį charakterį kaip reikš- 
mingus kriterijus priimant sprendimą turėjo svarių pasekmių. 
Pasekme tapo tai, kad beveik niekas, bentjau iš visų teismo spren- 
dimo recipientų, konkrečiai suinteresuotų šia situacija, niekad 
nebūna tikras, kokie itin daug aprėpiančių kriterijų deriniai lems 
vienokias ar kitokias teismo išvadas. Iš tiesų niekas nė nemėgi- 
na to išsiaiškinti. Užduotis akivaizdžiai ne pagal jėgas, neįvei- 
kiama. Skurdi materialinė padėtis, apverktina mokyklinė cha- 
rakteristika, ypatinga suirusios šeimos situacija, dabar įvykdytas 
įstatymo pažeidimas - apiplėšimas ir dvi nuorodos į ankstesnes 
automobilių vagystes - suformuoja teisėjo išvadą. Kokia ji? Jei 
paklaustume teismo atstovų, jie sąžiningai ir deramai atsakytų, 
kad tai priklauso nuo daugelio faktorių. Tai nuo ko priklauso ši 
išvada? Nuo kitų faktorių. Nuo kokių kitų faktorių? Na, gal nuo 
vaiko asmenybės diagnozės, tačiau vėl reikia atsižvelgti į kon- 
kretų atvejį. Į ką atsižvelgti? Juk galiausiai visa priklauso nuo 
vaiko poreikių. O nuo ko priklauso šie poreikiai? Ir pagaliau 
mes prieiname galutinį ir vienintelį įmanomą atsakymą. Visa 
priklauso nuo teismo atstovų profesinio pasiruošimo, patirties 

ir sprendimo. Bet kuriai sistemai su ypač plačiu relevantiškumo 
kontekstu, apimančiu tokius faktorius, kurių neįmanoma nei 
išvardyti, nei pasverti, tenka gerokai pasikliauti profesionalo 
sprendimu. 

Toks didis pasikliovimas profesionaliu sprendimu kaip tik 
ir paaiškina nepilnamečių teisme viešpataujančią paslaptį, o 
žvelgiant plačiau, įmena viso nepilnamečių teisingumo vyk- 
dymo mįslę. Visa sistema itin smarkiai priklauso nuo teisėjo 
pajėgumo priimti nuosprendį. Tačiau kuri sistema nuo to ne- 
priklauso? 

Iš dalies taip, tačiau ši priklausomybė didesnė, kai relevan- 
tiškumo kontekstas yra veikiau aprėpiantis nei ribojantis. Tai, 
ką aprašiau, yra neribotos teisėjo nuožiūros sistema. Pasikliovi- 
mas sprendimu, paremtu patirtimi ar kvalifikacija, o šnekant 
senamadiškesniais terminais, - išmintimi, būdingas bet kuriai 
sistemai, teigiančiai individualizuotą teisingumą kaip principą, 
o ne suprantančiai nešališkumą kaip kito siauresnio principo 
doktrininę išlygą. 

O ar aiškūs tie gausūs kriterijai, kuriuos apima individuali- 
zuoto teisingumo principas? Žinoma, pats įstatymo pažeidimo 
principas nėra aiškumo viršūnė. Kaip minėjau, įstatymo pažei- 
dimas dažnai būna tik miglotai apibrėžtas ir sugrupuoti pažei- 
dėjus į kategorijas nėra paprasta, net tam tikru mastu. Bet ir pri- 
tariant, kad tai akivaizdus teisės trūkumas, jis neturėtų mums 
užstoti tokio pat akivaizdaus fakto, kad palyginti su daugeliu 
sistemų teisė uoliai ir kartais net sėkmingai triūsia stengdamasi 
pasiūlyti aiškius ir konkrečius įstatymo pažeidimo apibrėžimus. 
Mažai iš tų faktorių, sudarančių relevantiškumo sistemą, palai- 
komą individualizuoto teisingumo principo šalininkų, aiškumu 
priartėja net prie migločiausiai suformuluotų baudžiamosios tei- 


sės sampratų. Iš tiesų daugelis individualizuoto teisingumo 

skelbėjų šito ir nenorėtų. Jei įstatymo pažeidimo kategorijos ski- 
riasi priklausomai nuo jurisdikcijos ir jei tie patys terminai 
dažnai nurodo skirtingus referentus, ką galima pasakyti apie 
kategorijas, sudarančias sudėtingesnę sistemą, akcentuojančią 
asmeninį bei socialinį kontekstą? Daugelis iš kategorijų, įeinan- 
čių į šias relevantiškumo sistemas, geriausiu atveju savo aišku- 
mu tik priartėja prie pačių migločiausių teisės kategorijų, tar- 
kim, nepataisomumo. 

Kai kurios teismo patikėtinių vartojamos kategorijos Žymi ga- 
na specifinius referentus, sakykime, amžius, tėvo užsiėmimas, 
galnet pažangumas. Kitos, gana svarbios relevantiškumo siste- 
moje, kažin ar konkrečios nors tiek, kiek teisės terminas „nepa- 
taisomumas“. Pavyzdžiu galėtų būti „situacija namie“, kurią 
apibūdina lygtinio nuteisimo priežiūros pareigūnas. Kas gi ta 
namų situacija? Kaip galėtume ją įvertinti: pakankamai gera, 
patenkinama, nepatenkinama. Kokių formų įrodymai pasitel- 
kiami, kad susietume ar atsietume asmenis nuo šių kategorijų? 
Galiausiai juk egzistuoja asmenybės kategorijos ir ta gausybė 
galimų kiekvienos kategorijos įvertinimų. Mano tikslas ne kriti- 
kuoti socialines ir psichologines kategorijas, kurias pasitelkia ir 
kuriomis kartais piktnaudžiauja teismo atstovai. Kartais nieko 
geriau ir negalime pasiūlyti, o daugeliui tyrinėjimų sričių jos 
puikiai tinka. Sakau tik, kad palyginti su įstatymo pažeidimo 
kategorijomis, šios neišvengiamai miglotesnės. Jos menkiau api- 
brėžtos gal ne tiek dėl to, kad teisininkai daug geriau išmano 
apie aiškumą nei socialinių bei asmenybės kategorijų kūrėjai 
(nors Žinoma, kad taip yra), kiek dėl to, kad socialinės ir psicho- 
loginės užduotys sudėtingumu gerokai skiriasi. Šiuo momentu, 
o galir visuomet, sunkiau nustatyti ir aiškiai apibūdinti asme- 
nybės ir socialines kategorijas negu įstatymo pažeidimo katego- 


rijas. Dėl to individualizuoto teisingumo principo apimamų kri- 

terijų yra ne tik daugiau nei įstatymo pažeidimo principo impli- 
kuojamų kriterijų, bet jie ir prasčiau apibūdinti. Taigi teismo at- 
stovai nuo išminties priklausomi dvejopai. Jiems tenka parodyti 
išminties nusprendžiant, kurią plataus konteksto dalį laikyti 
reikšmingiausia, kurią kokiu atveju pasirinkti. Negana to, jiems 
tenka pasitikėti išmintimi taikant pasirinktąją atskaitos siste- 
mos dalį, kadangi ir ji miglotai tenusakyta. 

Tad nepilnamečių teismui būdinga pasikliauti sprendimu, 
kuris savo ruožtu priklauso nuo išminties, įgyto profesinio pa- 
siruošimo ir patirties. Žinodami, kad toks pasikliovimas spren- 
dimu bei išmintimi yra esminis ir skiriamasis šio teismo bruožas, 
galime charakterizuoti ir vykdomo jame teisingumo rūšį. Ją cha- 
rakterizuoti svarbu bent apytikriai, kadangi nepilnamečio reak- 
cija į teismą, 0 ypač galimybė, kad jis pajus neteisingumo jausmą, 
priklauso nuo to, kokios rūšies teismas reguliariai tvarko jo rei- 
kalus. Nors nepilnamečių teismai gerokai skiriasi, tvirtinčiau, 
jog iš esmės jie beveik to paties tipo. Visos variacijos yra viena 
tema. Paradoksalu, bet būtų galima ir reikėtų sakyti, kad daugy- 
bė praktinių variantų bei nuostatų, charakterizuojančių atski- 
rus teisingumo vykdytojus (čia - teismus), visada buvo ir yra tokios 
rūšies teisingumo ypatybė. Tvirtinimas, kad vienas nepilnamečių 
teismas smarkiai skiriasi nuo kito tos pačios jurisdikcijos teismo, 
ar net kito, esančio tame pačiame pastate, tradiciškai būdavo lai- 
komas perspėjimu vengti apibendrinimų apie teismus. Aš tvirtin- 
čiau priešingai, kad nemaži skirtumai teismuose yra vienas iš 
svarbiausių ir naujai atsiskleidusių apibendrinimų apie tokio ti- 
po teisingumą, vykdomą nepilnamečių teismuose. 

Nepilnamečių teismas nėra pirmasis teismas, kurio atskiri 
teisingumą vykdantys padaliniai pasižymi nemenka įvairove. 
Panaši įvairovė būdinga kadi teisingumui - šią teisingumo rūšį 


labiausiai primena nepilnamečių teismas tuo, kad jis vadovau- 

jasi individualizuoto teisingumo kanonais“. Kadi yra tokia tei- 
singumo atmaina, kurią suponuoja gausi praktika ir pagrindinė 
nuostata. Jo forma dažniausiai priklauso nuo ypatingų sprendi- 
mo atributų ir kadi išminties. Štai kaip Maxas Rheinsteinas api- 
būdina kadi: 


Tai musulmonų teisėjas, kuris sėdi turgavietėje ir, atrodytų, 
sprendžia visiškai nesivadovaudamas jokiomis taisyklėmis ar nor- 
momis; atrodytų, jis be jokių suvaržymų įvertina kiekvieno atskiro 
atvejo esmę. Tokio tipo teisę (tikrąjį iracionalumą) būtų galima paly- 
ginti su išminčiumi, kuris, tesiremdamas saliamoniška nuojauta, tar- 
tųsi išreiškiąs vokiečių laisvosios teisės mokyklos arba amerikietiš- 


kųjų realistų idealą?". 


Rheinsteino kadi aprašymas atveria akis dėl dviejų susijusių 
priežasčių. Pirma, jis tartum netiesiogiai atkreipia mūsų dėmesį 
į tai, kas yra akivaizdu, bet reikalauja priminimo. Iš tiesų gal tik 
taip atrodo, kad kadi priima sprendimus nesivadovaudamas tai- 
syklėmis ar normomis. Iki šiol jau turėjo paaiškėti, ką iš tikrųjų 
daro kadi. Jis sprendžia remdamasis itin plačia atskaitos siste- 
ma, kur iš esmės reikšminga viskas. Kiekvienu atveju jis pasi- 
renka tą relevantiškumo sistemos segmentą, kurį jam norisi pa- 
sitelkti. Jis nėra kaip nors ilgiau įpareigotas kiekvienu atveju 


pasirinkti tą patį relevantiškumo konteksto segmentą. Tai išskir- 


*2 Tokia išlyga svarbi. Tačiau kai kurie nepilnamečių teismai atvirai 
neigia šiuolaikinius išsilavinimo įkvėptus kanonus ir pritaria idėjai, kad 
reikėtų laikytis įstatymo raidę atitinkančios nusižengimo sampratos. Ma- 
nyčiau, kad tokių teismų nedaug, tačiau nepaisant to, kiek jų yra, ši dis- 
kusija menkai su jais tesusijusi. 

2 Max Rheinstein (leid.) Max Weber on Law in Economy and Society, Camb- 
ridge, Mass.: Harvard University Press, 1954, p. xlvii. Edwardo Shilso ir 


Maxo Rheinsteino vertimas iš Max Weber Wirtschaft and Gesellschaft. 

tinė kadi prerogatyva, kuria jis gali pasinaudoti arba ne. Iš tos 
pačios pastabos paaiškėja ir antrasis momentas, į kurį atkreipia 
dėmesį Rheinsteinas. Atrodo, jog kadi priima sprendimus, nesi- 
laikydamas taisyklių ar normų; kad jis, atrodytų, visiškai nevar- 
žomai įvertina kiekvienos situacijos ypatumus. Rheinsteinas ne- 
nurodo, kam būtent ši situacija taip atrodo, bet manau, kad jis 
turi galvoje nepatyrusius teisės studentus. Tai gal ir teisinga, bet 
nėra itin svarbu. Mums svarbiau, su kokia nuostata kadi, kaip 
atrodo teisingumo recipientams, priima jokių taisyklių ar normų 
nevaržomus sprendimus. Jiems atrodo, kad jis visiškai laisvai 
įvertina kiekvieną atvejį. 

Prieš aptardami, kaip kadi teisingumas atrodo jo recipien- 
tams, dar šiek tiek paanalizuokime jo prasmę. Maxas Weberis 
atskiria racionalų, empirinį kadi (teisingumą) ir charizmatinį tei- 


singumą. Jis sako: 


Racionali įstatymo interpretacija, paremta griežtai funkcionalio- 
mis sampratomis, priešinga tokios rūšies sprendimui, kuris pirmiau- 
sia susijęs su šventomis tradicijomis. Pavienis atvejis, kuriam neįmano- 
ma rasti nedviprasmiško sprendimo remiantis tradicija, išnagrinėjamas 
arba remiantis „apreiškimu“ (orakulo pranašiška ištartimi, fiziniais iš- 
mėginimais - t. y. charizmatiniu teisingumu), arba - mus tik šie atve- 
jai ir domina, - laišvai priimant sprendimus, kurie suformuluojami kaip 
etiniai ar kitokie praktiniai įvertinimai. Tai ir yra „kadi teisingumas“, 
kaip taikliai pavadino jį R. Schmidtas. Arba tie formalūs sprendimai 
priimami ne vadovaujantis racionaliomis koncepcijomis, bet pasitel- 
kiant „analogijas“ ir atsižvelgiant į konkrečius „precedentus“ bei juos 


analizuojant. Tai - „empirinis teisingumas“. 


* Ibid., p. 216. 


178 DAVID MATZA. NUSIŽENGIAMUMO SROVĖJE 


Taigi kadi įsiterpia tarp empirinio ir charizmatinio teisingu- 
mo. Visi trys - kadi, empirinis ir charizmatinis teisingumas — 
nukrypsta nuo racionalaus teisingumo, paremto „griežtai for- 
maliomis koncepcijomis“, tačiau visi jie skiriasi tradicijomis, ku- 
riomis vadovaujantis priimamas nuosprendis: empirinis teisin- 
gumas vadovaujasi konkrečių teisinių precedentų interpretacija; 
kadi teisingumas - konkrečiais etiniais bei praktiniais vertinimais; 
charizmatinis teisingumas - konkrečiu apreiškimu. 

Jau minėjau, kad nepilnamečių teismas ir kadi teisingumas 
turi panašumų. Tačiau jei nepilnamečių teismas yra kadi teisin- 
gumoatvejis, tai labai ypatingas atvejis. Weberis pagrįstai tvirti- 
na, kad teisingumas idealiu kadi pavidalu yra nebiurokratinė 
dominavimo forma. Tad idealus kadi atvejis yra toks nebiurokra- 
tinis, jog Weberis įžvalgiai numatė jį artėjant prie charizmatinės 


teisingumo formos. Jis samprotauja: 


Kadi teisingumas nepažįsta jokio racionaliu protavimu pasiekto 
sprendimo. Empirinis grynojo tipo teisingumas nepasiūlo jokių prie- 
žasčių, kurios, mūsų supratimu, galėtų vadintis racionaliomis. Konkre- 
tus įvertinantysis kadi teisingumas dėl savo pobūdžio gali tarsi prana- 
šystė atitrūkti nuo visos tradicijos... Visas nebiurokratinio dominavimo 
formas regime keistai egzistuojant sykiu: šalia griežto tradicionalizmo 


sferos egzistuoja laisvo pasirinkimo ir Viešpaties malones sfera...5 


Žinoma, nepilnamečių teisingumas nė neketina „tarsi pra- 
našystė atitrūkti nuo visos tradicijos“. Šiuolaikinis nepilname- 
čių teisingumas yra tarytum kadi teisingumo atmaina; jis išsau- 
gojęs pasitikėjimą sprendimu bei išmintimi, tačiau iš esmės 
modifikuotas ir iškreiptas tos keistos ir, galima sakyti, netinka- 


mos aplinkos, kurioje jis pasirodo. Nepilnamečių teismas vykdo 


5 Ibid. 

kadi teisingumą biurokratinėje aplinkoje. Prie šio nepilnamečių 
teismo ypatumo dar sugrįšiu aptardamas, kaip nepilnamečiai 
klientai meta iššūkį kai kurių šio teismo atstovų kompetencijai. 
Dabar noriu tik paminėti tą ypatumą, kurį įgauna nepriklauso- 
mas kadi, perkeltas iš pirminės ir natūralios savo aplinkos, iš 
turgaus aikštės, į profesionalo kabinetą - dalį tos platesnės biu- 
rokratinės sistemos, kuriai patikėta vykdyti teisingumą. Tad da- 
bartinė kadi aplinka, švelniai tariant, jau visai kitokia turgaus 
aikštė. Kuo ypatingas kadi teisingumas, kai jis vykdomas biuro- 
kratiniame kontekste? Kadi teisingumas ir apskritai, ir dabarti- 
niu savo pavidalu, akcentuojančiu individualizuoto vertinimo 
principą, veikimo laisvę iš esmės išplečia, o biurokratizacija vei- 
kimo laisvę iš esmės apriboja“. 

Teisės biurokratija, kaip ir bet kuri kita, privalo rūpintis įves- 
ta tvarka, darbų apimtimis, santykiais su visuomene, raciona- 
lios savo pusiausvyros užtikrinimu, dokumentavimu, galybe ki- 
tokių savo verslo formų. Ką gi visa tai mums pasako apie šios 
aplinkos poveikį joje praktikuojamo teisingumo principui? 

Manau, jog kadi patirs nuolatinį ir neretai savo paties sukeltą 
stresą, - dar ir dėl to, kadjis yra ir teismo valdytojas, ne tik jo kadi 
(teisėjas), - stengdamasis savo sprendimus palenkti taip, kad jie 


tarnautų institucijos reikmėms. 


2 


6 Nė vienas iš šių apibendrinimų nėra paneigiamas tikslių bei taiklių 
pastebėjimų, kad etikos ar savo paties išsikelti apribojimai gali sumažinti 
kadi teisę spręsti, kad neformali organizacija iš tikrųjų gali išplėsti biuro- 
kratijos pareigūnų teisę spręsti ir kad kuo aukštesnę vietą biurokratijoje 
pareigūnas užima, tuo didesnė jo teisė spręsti. Visa tai tiesa, kaip tiesio- 
giai arba netiesiogiai buvo parodyta sociologijos praktikos ir tyrimų. Ta- 
čiau pagrindinių sociologijos principų doktrininės išlygos leidžia supras- 
ti, jog dažniausiai kadi teise spręsti pasinaudoja maksimaliai, o biurokratija 


minimaliai. 

Didelė veikimo laisvė, jam suteikta individualizuoto spren- 
dimo principo, čia apribota taip, kad atitiktų biurokratines pro- 
duktyvumo, gerų santykių su viešuomene, harmonijos ir esprit 
de corps (luomo dvasios) tarp pavaldinių normas. Tad laisvą ka- 
di pasirinkimą susiaurina jo struktūrinė situacija. 

Tačiau būtų netikslu ir ne visai sąžininga taip ir užbaigti 
diskusiją. Kadi nepilnamečių teisme dar patiria ir kitokį spau- 
dimą, sukeltą tos ypatingos biurokratijos, kuriai priklauso, ir 
tų keistų nuostatų, kurių laikosi dauguma jo pavaldinių. Tam 
tikru mastu, kuris gerokai priklauso nuo to, kiek teismas vado- 
vaujasi individualizuoto teisingumo principu, teisėjas ne itin 
tvirtai vadovauja tam, kas jam atrodo esą socialinės rūpybos biu- 
rokratija. Kad išsaugotų harmoniją biurokratijos viduje, užtik- 
rintų sklandų darbą, išvengtų keblumų, kylančių, jei dažnai 
tenka atmesti lygtinio nuteisimo priežiūros pareigūno rekomen- 
dacijas, - o be viso šito juk neapsieisi, - kadi privalo paklusti 
dar ir kitokių rūšių suvaržymams. Jie ir apriboja teisėjo veiks- 
mų laisvę. Kokia kryptimi stumia jį socialinės rūpybos darbuo- 
tojų spaudimas? Atsakyti galima dvejopai. Vienas atsakymas, 
imti ir aprašyti visas socialinio darbo teoriją persmelkusias mis- 
tifikacijas. Tai mažai ką duotų, nes šios vien kopijuoja indivi- 
dualizuoto teisingumo principą ir iš tikrųjų tampa tokia pat 
tikslo nenurodančia kadi veiklos direktyva. Antrasis atsaky- 
mas prieštaringesnis, bet, man atrodo, iš esmės teisingas. Spau- 
dimas, kurį daro teisėjui rūpybos darbuotojai, yra gailestingu- 
mo reikalavimas. 

Toks drąsus tvirtinimas, ypač kai atrodo, jog jis paremia vie- 
šuomenės išsakomą socialinės rūpybos darbuotojo kritiką, tik- 
rai gali tikėtis tik šią profesiją praktikuojančių asmenų neprita- 
rimo. Dauguma socialinės rūpybos advokatų ginčysis, kad aš 
nesupratęs jų požiūrio esmės, atplėšęs jį nuo konteksto ir iškrai- 


pęs. Priekaištai būtų teisingi tik iš dalies. Aš atplėšiau nuo kon- 

teksto tik tą pasigailėjimo pavidalą, kokiu jis pasirodo socialinės 
rūpybos darbuotojų ištarmėse, ir todėl iškraipiau jų sudėtingą ir 
kartais paslaptingą turinį. Bet manyčiau, jog ir kadi supaprasti- 
na savo pavaldinių - socialinės rūpybos darbuotojų - įsitikini- 
mų esmę panašiai kaip tai dabar padariau aš. Jam atrodo, kad 
dažniausiai jo pavaldiniai prašo pasigailėti įstatymo pažeidėjo. 
Jis gali suprasti, įvertinti ir netgi sutikti su išpuoselėta rūpybos 
darbuotojų teorija, kuri slypi už jų vienokio ar kitokio gailestin- 
gumo prašymo. Tačiau ne tai svarbiausia. Dabar jau kadi ieško, 
kuo galėtų vadovautis, ir tam jam pakanka net nepagrįsčiausio 
nusikaltusiojo pasiteisinimo. 

Kadi patiria dar vieną įtaką. Kadangi jis vadovauja teismui, 
jis ir yra tas, kuris atsiskaito visuomenei. Jis turės išaiškinti ir 
tiems pasipiktinimo profesionalams, t. y. žurnalistams, kodėl 
septyniolikametis nekaltos matronos žudikas buvo paleistas 
siausti laisvėje, lygtinai atidėjus jo įkalinimą, nors jau pernaijis 
buvo įkliuvęs už tai, kad gatvėje užpuolė žmogų. Į tokį klausimą 
nelengva atsakyti. Kreiptis į individualizuoto teisingumo prin- 
cipą ir ieškoti pateisinimo, kad pasigailėta, remiantis jau anks- 
čiau akredituota socialinės rūpybos teorija, tokiomis aplinkybė- 
mis ne itin dera. Taigi kadi numato situaciją. Jis jaudinasi dėljos. 
Jis šneka apie šią situaciją beveik su kiekvienu, kas tik jo išklauso. 
Tai didžiausias pavojus jo pašaukimui. Galų gale jis patenka vi- 
siškai priešingon nei jo pavaldiniai įtakon. Jis suvokia, kad vi- 
suomenė reikalauja griežtumo. Ir tam tikra prasme jis teisus. Kai 
visuomenė kreipiasi į kadi, atrodo, kad ji reikalauja griežtumo. 

Žodžiu, šiuolaikinė kadi situacija tokia, kad individualizuo- 
to teisingumo principas suteikia jam neįtikėtinai plačią veikimo 
laisvę ir neįtikėtinai menkai tenurodo jam, kuo pasiremti. Ta- 
čiau tradicinę jo laisvę riboja biurokratinė jos reiškimosi aplin- 
ka. Teisėjo sprendimas bei išmintis gali nulemti, bet jis neišven- 


giamai rizikuoja, kadangi būdamas ir teismo valdytojas jis 

privalo rūpintis santykiais su visuomene, harmonija biuro- 
kratijos viduje, efektyviu darbo srautu ir kitais dalykais. 

Kaip kadi atsispiria toms įtakoms, plėšiančioms jį į skirtingas 
puses, kaip į jas reaguoja? Atsakydami vėl grįžtame į tą kelią, 
kuris, nors ir paaiškindamas nusižengėlio neteisingumo jaus- 
mo kilmę, skaitytojui atrodo aplinkinis. Tačiau kito kelio nesa- 
ma. Nusižengėlio neteisingumo jausmas yra nulemtas ir kadi re- 
akcijos į subtilią savo paties situaciją. 

Kadi reakcija į šias susikryžiuojančias įtakas aiškiai skiriasi, 
tačiau ne tiek, kiek galėtume tikėtis. Jei kreipiame dėmesį į tai, ką 
jis iš tikrųjų daro, o ne į retoriką, kuria jis pateisina savo išvadas, 
atrodo, vyksta įdomūs, bet toli gražu ne nebūti dalykai. Pirmasis 
šio verslo priesakas yra paprasčiausiai pragyventi darbo dieną. 
Verčia stebėtis jau pats nepilnamečių bylų srautas. Atsilikus iš- 
kart matyti pasekmės, kadangi kitos nepilnamečių konvejerio 
grandys, kaip antai areštinės, iškart persipildo. Bylas reikia nag- 
rinėti reguliariai ir našiai, antraip vyresnybė išgirs skundus iš 
kitų sistemos dalių. Daug darbo atliekama ir sprendimai pri- 
imami už scenos, tad teisingumo recipientas šio vyksmo negali 
stebėti. Nuo jo akių tai visiškai paslėpta. Tipišku atveju jo byla 
bus išnagrinėta mechaniškai, nors retkarčiais gali pasitaikyti, 
kad ją išnagrinės ir itin kruopščiai. 

Tad kadi išmintis ir gebėjimas spręsti pasireiškia laiko, efek- 
tyvumo bei darbo srauto suvaržytoje situacijoje. Kiekvienu atve- 
ju jam tenka nutarti, į kokį imlios sistemos segmentą kreiptis, 
sulig kiekviena byla jis pasmerktas patirti visai kitokias kryžmi- 
nes ugnis - viena reikalauja griežtumo, kita pasigailėjimo, viena 
atsklinda iš tolimų ir atsitiktinių kritikų, kita iš šalia esančių ir 
nuolat visur dalyvaujančių pavaldinių, su kuriais sykiu privalo 
dirbti; viena nereikšminga kasdieniniam efektyviam teismo dar- 
bui, kita lemiamai reikšminga, bet viena atstovauja tam, ką jis 


laiko viešąja nuomone, o kita, jo manymu, profesionali nuomonė; 

už vieną sankcija - viešas skandalas, už kitą - baudžianti pro- 
fesinė kritika. Kadi tikrai turi būti dosniai apdovanotas ir gebė- 
jimu spręsti, ir išmintimi. Atskaitos sistemoje, kuria jis remiasi 
pateikdamas teismo išvadas, reikšmingų faktorių itin gausu. 

Dažnai teisėjo sprendimas, ir tam tikra prasme tai vienintelis 
mirtingiesiems prieinamas sprendimas, yra kompromisas. Ta- 
čiau jo kompromisas numato veikiau valdžios atsisakymą negu 
klastingą manipuliavimą vienvaldyste. Tarsi kiekvienai stovyk- 
lai jis atiduotų, kas jai priklauso; o jei jam pavaldūs rūpybos 
darbuotojai parodytų bent elementarų jautrumą, deramą besi- 
plūkiantiems šiuose baruose, jie apsaugotų savo kadi nuo keblu- 
mų ir neprašytų išjo to, kas iš tiesų jiems nepriklauso. Be to, kai 
kiti rūpybos darbuotojų kolegos ima dirbti kitoje sistemos pusė- 
je, pasirodydami toj vietoj, kurią anksčiau vadindavo kalėjimu, 
kadi valdiniams ima nebeatrodyti, kad įkalinimas būtinai reiš- 
kia gailestingumo nepaisymą. Tokiomis aplinkybėmis svarbu 
nusiųsti nepilnametį į gerą kalėjimą. Kadi savo ruožtu galėtų 
pasirūpinti, kad lygtinis nuteisimas, nuosprendis, kokį jis daž- 
niausiai paskelbia atiduodamas duoklę savo darbuotojams, tu- 
rėtų ir griežtumo elementų. 

Taigi sistema ima įgyti pavojingą pusiausvyrą. Vienintelė pro- 
blema, kuri ir kelia nuolatinę grėsmę orkestruotei, nuspręsti, ku- 
riems klientams reikia padėti lygtiniu nuteisimu, patenkinant 
profesijos pavaldinių pageidavimus, o kuriuos gelbėti pasiun- 
čiant juos į kalėjimą, nusileidus pasipiktinimo meistrų, Žiniask- 
laidos atstovų, įnoriams. Kai nepilnametis nuteisiamas lygtinai 
arba kalėti, tuomet jam jau galima pritaikyti ir individualizuoto 
teisingumo principą. Tačiau kaip nuspręsti, kuriuos teisingumo 
recipientus kur siųsti? Ieškodami atsakymo susiduriame su stul- 
binančiu socialinių susitarimų dviveidiškumu. Tą dviveidišku- 


mą kartais pastebi ir vienas kitas apsukresnis į teismą patekęs 


184 DAVID MATZA. NUSIŽENGIAMUMO SROVĖJE 


nepilnametis. Jo nemato beveik niekas iš tų, kurie dirba siste- 
moje ar pereina perją. Kai kas iš nusižengėlių, tikriausiai ma- 
žuma, nujaučia, kas vyksta, ir savo nuojauta vadovaudamiesi 
nusiteikia priešiškai visai sistemai. Kiti, turbūt dauguma, pa- 
tys to dviveidiškumo taip ir neįžvelgia, tad jiems prieš akis 
vykstąs teismo procesas ir toliau lieka mistifikuotas. Net jei 
raktą į šią paslaptį jiems pakiša kiti, jie patys jos niekuomet 
taip ir neatrakina, todėl mistifikacijos jausmas neišnyksta. 
Paslaptis, žinoma, yra tai, kaip teismas, viešai paskelbęs, kad 
savo veikloje vadovaujasi objektyvia gaire - individualizuoto 
teisingumo principu, - taip sparčiai priima sprendimus ir nu- 
sikrato bylomis. Teismo ištikimybė šiam principui nėra vien 
vadovėlinė medžiaga, - juk tai reguliariai demonstruojama ap- 
stulbusiems klientams. 

Kaip teismas priima nuosprendžius, kaip nutaria, kam kokį 
nuosprendį paskelbti? Manau, jog atsakymas visai paprastas. 
Teismo nuosprendį sudaro du elementai. Viena, pagrindinė, 
sprendimo intencija yra daugiau ar mažiau sugrąžinti - sub r0- 
sa, konfidencialiai - įstatymo pažeidimo principą. Tie nusižengė- 
liai, kurie įžvelgia, kad šios viešai skelbiamos teismo filosofijos 
skandalingai nepaisoma, visą tą stulbinantį klegesį apie indivi- 
dualizuotą teisingumą ir tą elgesį laiko pamaldžiu verkšlenimu, 
nepasisekusia mistifikacija ir akivaizdžiai nepavykusiu įtikinė- 
jimu. Ar jų vertinimas teisingas? Ne visiškai, kadangi teismas. 
galutinai neatsisako domėtis individualiomis savybėmis bei tai- 
kyti individualizuotą traktavimą. Matome, jog šios pastangos 
išlieka, nors ir transformuotos, kokios ir turi būti bet kurioje gyvo- 
je biurokratinio viešpatavimo sistemoje, paverstos pritaikomo- 
mis doktrinomis, kurios galėtų funkcionuoti reguliariai kaip in- 
formatyvios veiklos gairės, o ne mistifikuojantys trukdžiai. 
Individualias nusižengėlio savybes pabrėžiančios lygybės sam- 
pratos ir perauklėjimo filosofijos funkcionalūs biurokratiniai ati- 


tikmenys yra tėvų priežiūros bei laisvos vietos kalėjime doktrinos. 

Trumpai pažvelkime, kaip veikia ši besusiformuojanti siste- 
ma. Sakyčiau, jog teismas, kaip ir bet kuri kita socialinė institu- 
cija, kuriai reikia padaryti darbą, revidavo ir fundamentaliai pa- 
keitė - galima net būtų sakyti, iškraipė - savo istorinį palikimą. 
Toks fundamentalus modifikavimas buvo neišvengiamas, ka- 
dangi teisinės patirties polinkis į analizę atskleidė, jog indivi- 
dualizuoto teisingumo bei elgesio su nusižengėliu direktyva veik- 
los krypties nenurodo. Susiformuojanti sistema tapo sėkminga 
sinteze, kadangi ji leido kadi ir toliau manipuliuoti švietėjiškos 
teismo filosofijos priimtais terminais. Be to, ji padėjo kadi susi- 
gaudyti nuolat susikertančių įtakų ugnyje ir įjas reaguoti. 

Tad šioje sintezėje įstatymo pažeidimo principas vėl įtvirti- 
namas kaip svarbiausias teismo nutartį lemiantis principas. Jis 
žymiai pakoreguotas doktrinų, kurios užsimena apie individu- 
alaus teisingumo bei elgesio su nusižengėliu principus, bet pa- 
verčia juos formalumu. Tai reiškia: ar nepilnametis keliauja į 
kokios nors rūšies kalėjimą, ar jis nuteisiamas lygtinai, - du 
alternatyvūs nuosprendžiai, kuriuos dažniausiai pasirenka ka- 
di, - apytikriai vertinant pirmiausia priklauso nuo tokių fakto- 
rių kaip bendros rizikos pavojus, tad ir skandalas dėl dabarti- 
nio nepilnamečio nusižengimo ir sykiu anksčiau jo įvykdytų 
įstatymo pažeidimų. Pirminis įvertinimas paskui gerokai patiks- 
linamas, žiūrint, ar įmanoma „ambulatorinė kliento priežiūra“, 
o tai priklauso nuo tėvų ar juos pakeičiančių globėjų pasirengi- 
mo bei galimybių prižiūrėti vaiką. Jei nėra kaip išvengti skanda- 
lo, tuomet lygtinio nuteisimo negalima tikėtis, nors tėvai ar glo- 
bėjai ir pasiryžę prižiūrėti vaiką. Nusižengėlis bus atiduotas į 
kalėjimo tarnautojų, jo darbuotojų rankas. Jei jo keliama grėsmė 
nedidelė, tada sprendimas priklausys nuo to, ar galima tikėtis 
tėvų priežiūros, kiek jos esama, jos kokybė, kiek šia prasme tėvai 
patikimi. Atsižvelgiant į nusižengimo rimtumą ir anksčiau įvyk- 


dytus įstatymo pažeidimus ir asmenims nusižengus vienodai, 

tie, kuriems garantuojama tinkama tėvų priežiūra, bus nuteisti 
lygtinai, o kuriems ji nėra garantuojama, keliaus į kalėjimą. Jei- 
gurizika visai nedidelė, tuomet į kalėjimą keliaus tik tie, kurie iš 
esmės jokios akivaizdžios ar numatomos tėvų priežiūros negali 
tikėtis. Skaitytojui tai gali pasirodyti visai protinga ir tam tikra 
prasme taip ir yra. Tačiau nesitikėkite, kad tai pasirodys protin- 
ga arba teisinga tam šios išminties recipientui, kuris liko nu- 
skriaustas ar visai be jokios tinkamesnės priežiūros. 

Antra doktrininė įstatymo pažeidimo principo išlyga numa- 
to nusižengėlio perauklėjimą apgyvendinus jį perauklėjimo įstai- 
goje arba, senamadiškai sakant, ji priklauso nuo to, ar kalėjime 
esama laisvų vietų. 

Panašiai kaip jo humanitarinių sričių kolegos, teisėjas spren- 
dimus pasižymi kreivėje. D (lygtinio nuteisimo) ir F (kalėjimo) 
susikirtimo taškas priklauso ne tik nuo individualiu atveju nu- 
statytų pranašumų ar trūkumų. Neretai įsiveržia reliatyvumo, 
ypač kai savo pačių vertinimais pasitikime ne iki galo. Teisėjas 
nesunkiai surūšiuos nepilnamečius į geresnius ar blogesnius 
arba, kaip jis išsireikštų, tuos, kuriems reikia daugiau pagalbos, 
ir tuos, kuriems reikia mažiau, tačiau jam Žymiai sunkiau nu- 
spręsti, kaip tiksliau ar bent racionaliau atskirti nusipelniusius 
lygtinio nuteisimo, nuo tų, kurie turėtų keliauti į kalėjimą. 

Taigi šiuos atskirianti riba gali šiek tiek pasislinkti vienon ar 
kiton pusėn priklausomai nuo to, ar kalėjime bus laisvų vietų. 
Dabartinio ir anksčiau įvykdytų nusižengimų įvertinimo, ypač 
jei jis dar patikslinamas nustatant, ar esama tėvų priežiūros, ar 
ja galima pasikliauti, pakanka, kad apytiksliai surikiuotume ne- 
pilnamečius klientus nuo keliančių didžiausią grėsmę iki neke- 
liančių beveik jokios. Tačiau net ir taip surikiavus vis viena ne- 
aišku, kur brėžti juos atskiriančią liniją. Individualius atvejus 
galir galima išdėstyti ant kreivės, tačiau susikirtimo taškų tokiu 


būdu nesurasime. Teisingumas reikalauja nurodyti ir susikirtimo 

taškus, antraip neįmanoma priimti sprendimo. Tad kai pradi- 
niai principai, kuriais tenka vadovautis teisės institucijai, taip 
nenurodo jokios krypties, kad pamiršta susikirtimo taškus, ins- 
titucijos darbuotojai pasižymi juos patys, pasikliaudami savo 
patirtimi. Tokius susikirtimo taškus pasiūlo visuomenei neži- 
noma vietos kalėjime doktrina. 

Nejaugi tai reiškia: ar vaikas bus pasiunčiamas į kalėjimą, ar 
ne, galų gale priklausys nuo to, ar atsiras kalėjime laisvas gul- 
tas? Visai ne, nors neišmanančiam nusižengėliui ir net kai ku- 
riems analitikams būtent taip dažnai ir atrodo. Vietos kalėjime 
samprata yra doktrina, ne principas. Kaip ir į visas doktrinas, 
ypač neišsakytas, galima kreipti dėmesį, galima ir ne. 

Teisėjas neprivalo remtis šia kreive kaip principu. Kaip ir 
daugumai profesorių, jam kreivė tėra pagalbinė priemonė, verti- 
nimo principo doktrininė išlyga. Doktrina apie vietą kalėjime 
sąmoningai ar nesąmoningai pasitelkiama, kai net įvertinimai, 
atsižvelgiant į įstatymo pažeidimo principą bei į pirminę tėvų 
priežiūros doktriną, nepasiūlo jokio akivaizdaus sprendimo. 
Dažnai, beveik daugeliu atvejų, atlikus pagrindinį įvertinimą 
priimamas akivaizdus sprendimas. Teisėjui atrodo, kad bet kas, 
susidūręs su tokia byla ir patirdamas tokių susikertančių įtakų 
ugnį, nuspręstų lygiai taip pat. Jis teisus. Daug esama tokių by- 
lų, kai nepilnametis aiškiai kelia didelį rizikos, tad ir skandalo, 
pavojų. Jeigu jam nėra vietos kalėjime, ji turi būti padaryta, griau- 
dėja kadi. Galų gale jis - teisėjas, žmogus su autoritetu, ne koks 
biurokratų pakalikas. Vietą reikia padaryti arba surasti. Antra 
vertus, daug ir tokių bylų, kai nusižengėlis aiškiai tegali sukelti 
tik menką rizikos, tad ir skandalo, pavojų. Net jei kalėjime ir 
esama laisvų vietų, tegu jos pabūna dykos, samprotauja kadi. Jis 
juk ne koks tironas. Negana to, jis nuolat susiduria su nuomone, 
kad kalėjimas kartais paskatina nusikalstamumą, užuot jį su- 


stabdęs. Tad dažnai vietos kalėjime doktrinos nė neprireiks, 

vargu arją iš viso prisimins. Tačiau kartais, gal tik retkarčiais, 
sprendimas toli gražu nėra akivaizdus. Vienu kitu atveju pasi- 
rinkti tarp lygtinio nuteisimo ir kalėjimo ypač sunku. Tada teisė- 
jas veikiausiai ir prisimins laisvų vietų kalėjime doktriną. Kas 
dar lieka? Iš įstatymo pažeidimo ir tėvų priežiūros doktrinų tei- 
sėjas ir jo pagalbininkai jau išspaudė kiek įmanė. Teisėjas, kaip 
ir jo kolegos iš akademinių sluoksnių, privalo nuspręsti. Kaip ir 
profesorius, jis griebiasi kreivės, kuri jam gerokai padeda. Ji pa- 
teikia jam sprendimą, o sykiu ir žodyną šiam sprendimui patei- 
sinti, nepriklausomai nuo bylos baigties. 

Tarkime, kad teisėjas nagrinėja ypatingą bylą, kai pasirinkti 
tarp lygtinės bausmės ir įkalinimo ypač sunku. Tuomet jis sam- 
protaus: kadangi įkalinimo įstaiga ir taip prigrūsta, beprasmiš- 
ka siųsti ten dar vieną nepilnametį. Nusižengėliui tai tikrai ne- 
padės, o įkalintuosius aptarnaujantis personalas turės vienu 
klientu mažiau. Tad teisėjas vadovaujasi laisvų vietų kalėjime 
doktrina. Negana to, jei lygtinai nubaustas nepilnametis paleis- 
tas nusižengia kaip nors ypač triukšmingai ar Žiauriai, taip su- 
keldamas skandalą, teisėjas gali retrospektyviai prisiminti tą 
priežastį, kuri paskatino jį priimti šį nelemtą sprendimą. Jis pa- 
teisina save tokiais argumentais, kurie įtikina net pasipiktinimo 
meistrus. Jis juk jau ne kartą kreipėsi su prašymu pagausinti 
įkalinimo įstaigų. Dabar teisėjas aiškiai pasako, kad šis nepilna- 
metis būtų buvęs įkalintas, jei kalėjime būtų pakakę vietų. Šioje 
situacijoje teisėjas suvaidina biurokratinio pakaliko vaidmenį. 
Nors jam priklauso valdžia, dabar jis atkreipia dėmesį į tai, ko- 
kia ji ribota. Jam pritaria ir masinio informavimo priemonės, pa- 
sipiktinimo profesionalai. Kyla skandalas, tačiau jis skirtas aukš- 
tesnei valdžiai, pataisos departamentui, kuris savo ruožtu 
nukreipia pasipiktinimo meistrus į gubernatoriaus būstinę. Ta- 
čiau visi šie įvykiai, griežčiau tariant, kadi neliečia, net jei jį ir 


domina ar suteikia jam pasitenkinimo. Taigi kartkartėmis pasi- 

telkdamas vietos kalėjime doktriną teisme, dažnai viešai paminė- 
damas ją kitomis aplinkybėmis, kadi gali griebtis jos ir retrospek- 
tyviai taip iki galo nusikratydamas atsakomybės už skandalą. 

Pasitikėjimas atgaivintu įstatymo pažeidimo principu, pako- 
reguotu ne tiek nešališkumo, kiek perauklėjimo sampratų, o daž- 
niau jas pakeičiančių tėvų priežiūros ir vietos kalėjime doktri- 
nų, atsižvelgia ir į svarbiausius faktus, taip suteikdamas kadi 
veiklai pagrindines kryptis, padėdamas užtikrinti santaiką teis- 
mo kaip institucijos viduje ir išvengti ar bent sumažinti viešo 
skandalo, kylančio dėl pasipiktinimo meistrų įsikišimo, galimy- 
bę. Tokia amalgama susiformavo kaip praktinė objektyvi indivi- 
dualizuoto teisingumo pataisa, kuri įtiko visiems sistemos daly- 
viams, kitaip tariant, visiems, kurie sistemoje svarbūs. Į šios 
amalgamos susidarymą neatkreipta dėmesio, ypač atgaivinant 
įstatymo pažeidimo principą, kadangi ji formavosi nepastebi- 
mai už teismui būdingų verbalinių mistifikacijų. Išvados sufor- 
muluojamos individualizuoto teisingumo bei elgesio kalba. Ne- 
gana to, mistifikacijos išlikimo ir paskleidimo platesnei publikai 
galimybes dar padidino tas palankus įsitikinimas, kad pašali- 
niams neturi būti leidžiama - paties vaiko labui - stebėti, kas 
vyksta teisme. 

Mistifikaciją taip puikiai pridengė konfidencialumo skraistė, 
kad Žurnalistų beveik niekuomet neįleisdavo į nepilnamečių teis- 
mą, tad ir savo specialiųjų įgūdžių pritaikyti teisme jiems nepa- 
sitaikė progos. Tik vienam kitam profesionalui, dažniausiai so- 
ciologams, kartais advokatams, retkarčiais suteikdavo ypatingą 
teisę stebėti bylos nagrinėjimą teisme. Pastaruosius dvidešimt 
metų profesionalai beveik visuomet kritiškai atsiliepdavo apie 
šiuos savo stebėjimus.Tačiau mistifikacijos tai neišsklaidė, nes 
jų kritika viešumos beveik nepasiekdavo, be to, savo analizę jie 
apribojo teismo veiklos kritika bei pasiūlymais įvesti papildo- 
mas teisines priemones, užuot analizavę jau besiformuojančią 


sistemą. 

Dabar susiformavusi amalgama teisme išlieka todėl, kad to- 
kiu susitarimu yra patenkinti visi svarbiausieji šio susitarimo 
dalyviai. Ji, kaip sakoma, funkcionali. Netrukus, kai tik į visą 
sistemą integruosime ir nepilnamečio nusižengėlio požiūrį, aš 
nuginčysiu, kad ji ne tokia jau ir funkcionali. 

Tačiau kol taip negailestingai nepasielgėme, trumpai apsvars- 
tykime tą pusiausvyrą, kuri susiformavo nepilnamečių teisme, - 
pusiausvyrą, kurią, kaip dažniausiai ir būna, geriausia tiktų api- 
būdinti kaip parankų susitarimą, pasiektą tų, kurie neturi gali- 
mybės jos sudrumsti, sąskaita. 

Nereikia daug aiškinti, jog šiuo parankiu susitarimu paten- 
kintas teisėjas. Juk svarbu tai, kad ši nusistovinti pusiausvyra ir 
buvo sukurta tam, kad išgelbėtų jį nuo neapibrėžtos autoritetin- 
gų pirmtakų ir geros dabartinių pavaldinių valios. Nužymėda- 
mas besiformuojančio susitarimo kontūrus paminėjau, kad jis 
atitinka kadi reikmes. O jo pavaldinių valią? Kaip šis parankus 
susitarimas atitinka daugiau ar mažiau į socialinę rūpybą orien- 
tuotų lygtinio nuteisimo priežiūros pareigūnų reikmes? Atsaky- 
ti ne taipjau sunku, tam, laimė, nereikia nė prisiminti to nejau- 
kiai pasijusti verčiančio profesinio imperializmo motyvo, nors 
kartais jis stačiai akivaizdus. Geriausias atsakymas bus, jeigu 
pažvelgsime, kaip patiems socialinės rūpybos darbuotojams sis- 
tema, kuriai kurtijie padeda tiek pastangų, tampa mistifikacija. 
Kaip ir dauguma pavaldinių, šie iki galo nesupranta savo siste- 
mos veikimo, neišvengiamai mato ją savo akimis. Lygtinio baus- 
mės atlikimo priežiūros pareigūnai - svarbi išimtis yra tie, kuriems 
lemta palikti sistemą, taip paprastai išsaugant pusiausvyrą, - ti- 
ki, jog sistema veikia paremdama jų gailestingumo bei reabilita- 
cijos tikslus. Neišvengiamų klaidų pėdsakai skubiai užglaisto- 
mi, dažnai pasiteisinant darbuotojų trūkumu, nurodant, kad su 


daugiau geriau apmokytų ir apmokamų darbuotojų nusižengia- 

mumo problemą būtų įmanoma įveikti žymiai sėkmingiau; vis 
dažniau pasigirsta nuolankūs prisipažinimai, kad būtina su- 
kaupti daugiau Žinių apie nusižengėlių etiologiją - štai kodėl 
reikėtų daugiau tyrinėjimų. Tad visai nebūtina manyti, jog fata- 
liška nesėkmė jau būtinai kalba apie visą sistemą. Sistema pa- 
prasčiausiai kenčia nuo trūkumų, kuriuos įmanoma ištaisyti: 
žinių, personalo stokos, tačiau kuri gi sistemą nuo to nekenčia? 
Trūkumą pastebėjus ir daugiau ar mažiau pateisinus, lygtinio 
bausmės atlikimo priežiūros pareigūnas gali ir toliau įsivaiz- 
duoti, kad nepilnamečių teismų sistema paremia jo gailestingu- 
mo ir reabilitacijos tikslus. Kodėl taip yra? Pirmiausia jis turbūt 
atkreipia dėmesį į tai, kad stulbinanti daugybė bylų perduoda- 
mos jam, o ne kalėjimui. Taip svarstydamas jis, žinoma, teisus. 
Ne visuomet vienoda, bet visuomet tik nedidelė dalis bylų su- 
laukia atomazgos kalėjime. Daugeliui nepilnamečių, reguliariai 
ir ne vieną kartą, paskiriama vienokia ar kitokia lygtinė bausmė, 
o tik po tojie iš tikrųjų įkalinami. Kai pagaliau išmuša galutinio 
nuosprendžio diena, kai teisėjas jau pasiruošęs pasiųsti nepil- 
nametį į kalėjimą, lygtinio bausmės atlikimo pareigūnas tikriau- 
siai pritaria kadi. Jis gal net iš anksto numato tokį nuosprendį, o 
gal netjį rekomenduoja. Iki šiol jam jau galutinai paaiškėjo, kad 
jis „negali padėti šitam vaikui“. Negana to, kalėjimo institucija, 
vis dažniau pasitelkdama rūpybos darbuotojus ir jų retoriką, 
lygtinės bausmės priežiūros pareigūną įtikina, jog vaiką dabar 
tik siunčia pas kitą naudingą specialistą, kurio būstinė kaip tik 
yra toje gyvenamoje aplinkoje, kurią vadina „auklėjimo namais“, 
„profesiniais institutais“, „darbo fermomis“ ar paprasčiausiai 
„trobelėmis“. Tobulėjant mistifikavimui visos sistemos esmė tam- 
pa visiškai neįžvelgiama nei jam pačiam, nei kitiems. Juk tai 
sistema, kuri ir įkalinimu, ir „ambulatorine“ forma - lygtiniu 


nuteisimu, iš esmės nepaliaujamai vykdo baudžiainąsias sankcijas. 

Gali įvykti dar ir kitų dalykų, tačiau neigdami pačią proceso 
esmę nieko nelaimėsime. Proceso esmės neigimas yra giliausia 
mistifikacija. Francis Allenas, kandžiausias daugelio socializuo- 


to teisingumo aspektų komentatorius, samprotauja: 


Esama vienos prielaidos, kurios supratimas leistų Žymiai blaiviau 
samprotauti ir apie visus šiuos dalykus. Ji nėra kokia nors nauja. Prieš 
septyniasdešimt metų italų kriminologas Garofalo tvirtino: „Pats lais- 
vės atėmimas, nepriklausomai nuo to, kokioje taurioje aplinkoje bū- 
tų kalinama, yra nepaneigiama bausmė“. Tokį teiginį galėtume per- 
frazuoti: „Priemonės, kurios pasmerkia individus esminiam ir prieš 
jų valią vykdomam laisvės atėmimui, savo pobūdžiu yra bausmės ir 
šios tikrovės nepakeičia tas faktas, kad įkalinimą rekomenduojantys 
motyvai turėtų būti terapiniai ar kitaip skatinantys asmens gerovę 


arba reformavimą*?. 


Taigi: lygtinės bausmės vykdymo priežiūros pareigūno pa- 
rengimas; tas faktas, jog dauguma nepilnamečių bylų perduo- 
damosjam, o ne kalėjimui; faktas, kad iki nepilnamečio įkalini- 
mo lygtinio bausmės vykdymo priežiūros pareigūnas jau 
pasiruošęs pripažinti, jog šiam padėti jis negali; faktas, kad kiti 
profesionalūs padėjėjai šiuo metu jau patogiai įsitaisę kalėjimuo- 
se, teikia šiam darbuotojui pasitenkinimo sistema, kuri taiko ne 
gailestingumą, bet baudžiamąsias sankcijas. Jis turi patikėti, kad 
yra profesionaliai išmokytas gailestingumo, supratingumo ir 
reabilitavimo. 

Be to, jis juk neįžvelgia, kad be žodžių atgaivintas įstatymo 


pažeidimo principas. Manau, jog tik vienas kitas lygtinės baus- 


? Francis A. Allen, „Criminal Justice and the Rehabilitative Ideal“ 
kn.William Petersen and David Matza (leidėjai), Social Controversy Bel- 


mont, Calif.: Wadsworth, 1963, p. 119-120. 

mės vykdymo priežiūros pareigūnų pritars, kad jis iš viso atgai- 
vintas. Įstatymo pažeidimo principas pelnė ir toliau pelno lygti- 
nio nuteisimo priežiūros pareigūnų bei rūpybos darbuotojų prie- 
šiškumą, ir pagrįstai. 

Kaip tik dėl šito jie net nebūna pakviečiami į teismą. Bet, kaip 
minėjau, ne tai svarbiausia priežastis, kodėl jie priešinasi įstaty- 
mo pažeidimo principui; ir ne dėl to jie nepritars tvirtinimui, 
kad šis principas atgaivintas. Jie neigia jo tinkamumą, kadangi 
dėl savo nuostatų bei pasirengimo yra įsitikinę, jog moraliai jis 
neteisus, o klinikiniu-mokomuoju požiūriu žalingas. 

Jie neigia, kad šis principas atgaivintas, arba todėl, kad jie 
teisūs — jis nebuvo atgaivintas, - tuo atveju aš klystu, arba teis- 
mo retorika juos tiek užbūrė, jog jie įsitikinę, kad teismo išvada 
grindžiama individualizuoto teisingumo principu, o ne teisin- 
gumo principu, sušvelnintu pirminės, tėvų atsakomybės, ir ant- 
rinės, laisvų vietų kalėjime, doktrinų, t. y. šių trijų lydinio. 

Empiriškai pasirinkti kurią nors iš alternatyvų nelengva. Pa- 
prasčiausiai man susidaręs toks įspūdis. Nelengva surasti ar 
sukurti akivaizdžias priemones, pasiūlančias sprendimą - nors 
visada praverčia daugiau įsigilinti. Tokį sprendimo pagrindą 
ypač nelengva surasti teisme, apdovanotame didžiule veikimo 
laisve ir polinkiu į puošnią retoriką. 

O mano nedrąsus tvirtinimas, -juk akivaizdu, kad didesnių 
pretenzijų ir neturiu, - pagrįstas trupučiu stebėjimo, šiokia tokia 
intuicija ir teoriniu argumentu, kad veikiančios sistemos pačios 
susikuria normas, kurios suteikia konkretumo palyginti miglo- 
tiems principams. 

Tarkime, kad teismo išvados pagrindą aš apibūdinau teisin- 
gai. Tie, kurie tvirtins kitaip, tegu pateikia savo argumentus. Jei 
aš teisus, tuomet klaidingas lygtinės bausmės atlikimo priežiū- 
ros pareigūno supratimas apie tai, kaip veikia jo sistema, turi 


nemenkų pasekmių. Klaidingas jo įsitikinimas skatina ir toliau 

laikytis minėto parankaus susitarimo. Nelengvai įžvelgiamas 
kadi išvados pagrindas, kaip ir kadi praktikuojamas menas per- 
teikti visas išvadas individualizuoto teisingumo leksika, ir to- 
liau laiko sistemos pavaldinius nugramzdintus į mistikos ūkus. 
Jiems atrodo, kad kadi patvirtino jų moralinius ir „klinikinius“ 
prieštaravimus įstatymo pažeidimo principui. Noriu patvirtin- 
ti, kad būtent taip iš tiesų ir atrodo kone kiekvienam, net pačiam 
kadi. Įstatymo pažeidimo principo atgaivinimo beveik niekas ne- 
pastebėjo. Jo neįžvelgė niekas, išskyrus kelis tulžingai nusitei- 
kusius ciniškus nepilnamečius nusižengėlius, reguliariai peni- 
mus šiuo iš nepilnamečių teismo atsklindančiu teisingumu. 
Dauguma nepilnamečių nusižengėlių nėra apdovanoti talentu 
analizuoti. Jie paprasčiausiai priima tas analitines išvadas, ku- 
rias padaro negausūs jų pačių teoretikai. Eidamas stebėjimo ir 
intuicijos keliu, aš pamėginau rekonstruoti tas tulžingas nuo- 
statas, kurias man perteikė kukli grupelė nusižengėlių, suge- 
bančių artikuliuotai išreikšti savo nuoskaudas. Nemanau, jog 
tie informatoriai smarkiai išmušė mane iš vėžių, o būčiau nedė- 
kingas, jei neprisipažinčiau, kad iš pradžių jie ir gerokai stumte- 
lėjo mane reikiama kryptimi. 

Kaip minėto susitarimo apraiškas mato nepilnamečiai nusi- 
žengėliai? Atsakymas paprastas. Jiems šis susitarimas atrodo 
neteisingas, neatitaisomai neteisingas. Daugiausia nusižengė- 
liai tegali išreikšti tik juose rusenančią nuoskaudą dėl neteisin- 
gumo. Jie negali paaiškinti, kodėl jaučia neteisingumą. Tai mū- 
sų darbas. Jie negali šito paaiškinti ir dėl to, kad tėra mažaraščiai 
mokyklinukai, bet dažniausiai, kaip ir visi kiti, jie tiesiog užbur- 
ti to, kas vyksta teisme. Nusižengėliams teismo mistikos poveikis 
dar galingesnis negu kitiems. Dabar nepilnametis nusižengėlis 
ne tik suglumintas mistikos, generuojamos įprastų mistifikavimo 
šaltinių, jis visiškai sutrikęs, nes, deja, nesupranta beveik nieko, 


kas šnekama teisme. Tarsi Camus svetimasis jis dažnai būna 

apstulbęs savo paties teismo stebėtojas. Tačiau jis sužino rezul- 
tatą —- kaip bus nubaustas. Jis girdi, kokia paskiriama bausmė, 
jis girdi ir iš dalies supranta žodžius, kuriais pagrindžiama jo 
bausmė. Kitaip sakant, jis girdi, kad yra arba siunčiamas atlikti 
bausmės nuteisus jį lygtinai, arba į kalėjimą. Ir visa tai dėl to, 
kad norima jam padėti. Maždaug tiek iš to, kas vyksta teisme, jis 
išgirsta. To jam gana. 

Jo išgirsto ir suprasto trupučio pakanka nusižengėlio netei- 
singumo jausmui įtvirtinti bei įkaitinti. Dėl teismo struktūros, jo 
paslapčių ir retorikos kaltinamasis negali įžvelgti už minėto su- 
sitarimo slypinčio tikrojo nuoseklumo, kuris nurodo, kur pakryps 
teismo išvada. 

Subkultūros nusižengėlis mato visišką nenuoseklumą, kadan- 
gi stebi sistemos, atitrauktos nuo konteksto, veikimą. Tai ne 
koks paprastas atitraukimas nuo konteksto. Tai siaubingai klai- 
dinga samprata, kur doktrinos supainiotos su principais. Už tokį 
siaubingai klaidingą supratimą jam reikėtų atleisti. Jis juk nėra 
vienintelis, kuris mato nepilnamečių teismą, atitrauktą nuo 
konteksto. Kadangi vienas iš įprastų šios sistemos polinkių yra 
mistifikuoti, beveik visi, kas jai tarnauja, ją pereina arba ją ste- 
bi, yra skatinami suprasti jos veikimą klaidingai. Visi skatina- 
mi patikėti, kad nubaudžiama vadovaujantis individualizuo- 
tu teisingumu. Tad kai švysteli net menkiausias įtarimas, kad 
teismo sprendimą pagrindė visai ne tai, scena pareigūnams 
apkaltinti veidmainyste, favoritizmu ir kaprizingu nenuosek- 
lumujau parengta. 

Kai teisingumo recipientas paprasčiausiai atmeta bausmės 
pagrindimą kaip pamokantį graudenimą, jis ima kaltinti parei- 
gūnus veidmainyste. Favoritizmu kaltina labiau į svarstymus 
linkę nusižengėliai. Jei subkultūros nusižengėlis įtaria, kad jis 
apgautas, kad nubaustas ne už tai, ką padarė, jam kyla mintis, 


kad reikia hipotezės apie tikrąją jo bausmės priežastį. Kodėl tokie 

svarbūs ir įtakingi asmenys kaip teisėjas ir jo pagalbininkai 
meluotų jam nesakydami, kodėl jis nubaustas iš tikrųjų? Kodėl 
jie tvirtintų, kaip dažnai tvirtina, kad teismas vadovaujasi ne 
tuo, ką jis padarė, - ir nusižengėliui, ir kitiems atrodo, kad bū- 
tent tai yra visiškai pagrįsta priežastis įsikišti įstatymui - bet 
kažkokios jo problemos ir sunkumai? Kodėl jie sako, jog jam 
padeda, kai akivaizdžiai apriboja jo veiksmų bei judėjimo lais- 
vę, nuteisdami jį lygtinai arba pasiųsdami į kalėjimą? Ką gi, 
dėl Dievo, jie slepia, kad jiems reikia pasiekti tokių apgaulės 
viršūnių? 

Šitaip svarstant sunku neprisiminti favoritizmo teorijos. Ją 
implikuoja ne tik pačios subkultūros principai, - bet kuriuo at- 
veju subkultūra turi būti iš kažkur kilusi, jei ji yra daugiau negu 
vien loginė koncepcija. 

Nusižengėliui ir jo subkultūrai apie favoritizmą užsimena 
dvi priešjų akis sumirgėjusios doktrininės išlygos, į kurias teis- 
mas atsigręžia, idant sušvelnintų įstatymo pažeidimo principą. 
Prisiminkime, jog kadi ir jo padėjėjai viešai, nusižengėlių aki- 
vaizdoje, neigia įstatymo pažeidimo principą. Tačiau jeigu nu- 
sižengėlis paprasčiausiai ignoruos šias išlygas, tai gali būti su- 
prasta kaip iššūkis teismo kompetencijai. Teismas meluoja. 
Teismas veidmainiauja. Tačiau jeigu nusižengėlis tiki įstatymo 
pažeidimo principui taikomomis išlygomis, užuominas apie jas 
jis priima taip, kaip jas pateikia teismas. Apie tėvų priežiūros ir 
vietos kalėjime doktrinas užsimenama nuolat, o nusižengėlis, 
traumuojamas to fakto, kad nepaisoma įstatymo pažeidimo prin- 
cipo, šias doktrinas supranta atsietai nuo konteksto. Nesąmo- 
ningai jis skatinamas doktrinines išlygas laikyti pagrindiniais 
principais. Jis, kaip ir identišką klaidą padaręs sociologas, jau 
pasiruošęs apkaltinti teismą hierarchine padėtimi pikmaudžiau- 


jančiu favoritizmu bei nenuoseklumu. 

Jei įstatymo pažeidimo principo išsižada pareigūnai ir jei 
todėl jo nepripažįsta ir nusižengėliai, jei tėvų priežiūros bei vie- 
tos kalėjime doktrinos yra klaidingai laikomos teismo nutarties 
principais, situacija tampa absurdiška. Klaidingai suprantami 
principai, žinoma, yra neteisingi, kad ir kieno požiūriu juos ver- 
tintum. Kaip doktrinas tėvų atsakomybės bei vietos kalėjime sam- 
pratas galima bent jau svarstyti, geriausiu atveju jos nepriešta- 
rauja sveikam protui. Kaip principų jų apginti neįmanoma, jos 
geriausiu atveju ginčytinos, blogiausiu - totaliai skandalingos. 

Įsivaizduokime, kas atsitiktų, jei tėvų priežiūros bei vietos 
kalėjime sampratos būtų principai, o ne įstatymo pažeidimo prin- 
cipo doktrininės išlygos, - tik tada įvertinsime tokios nepaken- 
čiamos padėties skandalingas implikacijas. Tai reikštų, pavyz- 
džiui, kad mažai teatsižvelgus į dabartinį ar anksčiau įvykdytus 
nusižengimus, 0 gal į juos nė neatsižvelgus, su tais nusikaltusiais 
berniukais, kurių tėvai gali padengti privačiai terapijai reikalin- 
gas išlaidas, turėtų būti elgiamasi skirtingai nei su tais, kurių 
tėvai tokios priežiūros suteikti negali. Tai reikštų, kad mažai teat- 
sižvelgus ar net neatsižvelgus į dabartinį bei ankstesnius nusižengi- 
mus, berniukai, neturintys tėvų arba turintys aplaidžius tėvus, 
keliaus į kalėjimą, o turintys pareigingus tėvus, bus nuteisti lyg- 
tinai. Niekas tuomet negintų tokios tėvų priežiūros koncepcijos 
kaip svarbiausio bausmės principo, net patys teismo tarpinin- 
kai. Tokia padėtis atrodytų ne menkesniu favoritizmu ir teismo 
atstovams, ir nusižengėliams. Kadi ir jo pagalbininkams iškyla 
nuosprendžio pateisinimo problema, jei kuris iš nepilnamečių 
klientų pareikalauja jį paaiškinti. Jie stengiasi pateisinti ir pa- 
aiškinti bausmę, atsižvelgdami į individualias nusižengėlio reik- 
mes. Kadangi teismo atstovai siekia išvengti paaiškinimų, susiju- 
sių su įstatymo pažeidimo principu, kadangi jie negali pateisinti 
tėvų priežiūros ir vietos kalėjime sampratų kaip principų, o jų 
kaip doktrinų statuso nežino, veikiausiai jie griebsis ad hoc aiški- 

nimų. Tarsi profesorius, kuriam teko suirzusiam studentui pa- 
siteisinti dėl itin subjektyviai parašyto egzamino raštu pažymio, 
jie mėgina pasitelkti visus įmanomus argumentus, kad tik jie 
skambėtų įtikinamai. Šiuose, kaip ir visuose panašiuose ad hoc 
pasiteisinimuose, akivaizdūs užgaidaus nenuoseklumo pėdsa- 
kai, ypač jei du ar daugiau klientų apie tai jau yra pasišnekėję ir 
vienas kitą „apšvietę“. Išbandydamas paskutinę priemonę teis- 
mo atstovas, ko gero, imsis įtikinėti nepilnametį, kad kiekviena 
byla skirtinga ir sprendimas priimamas vis kitoks. Jis gal patars 
nepilnamečiui nelyginti savęs su kitais, pastebėdamas, kad bū- 
tent tai ir sudaro nemažą jo bėdos dalį. Taip ir yra. Teisingumas, 
pasireiškiąs kaip nuoseklumas, rūpi mums visiems. 

Tai neišvengiamai verčia mus kištis į kitų reikalus. Nieko nuo- 
stabaus, kad nepilnamečiai klaidingai palaiko pirminę tėvų prie- 
žiūros doktriną principu, bet kaip jie galėtų lygiai taip pat su- 
klysti vertindami antrinę, vietos kalėjime, doktriną? Taip 
apsirikti, pasirodo, įmanoma, nors ir rečiau, nei tėvų priežiūros 
doktriną klaidingai apšaukiant principu. Retkarčiais nusižengė- 
liai pasamprotauja, kad „nesvarbu, ką tu padarei, svarbu, ar tau 


ras vietos kokiame kalėjime“. Vienas nusižengėlis taip pasakė: 


Aš išsiaiškinau, kad vaikų teismuose teisėjai būna dviejų rūšių: 
kraujuojančios širdys ir Viešpaties kardai. Kraujuojančios širdys va- 
dino mane sūnumi ir dėl manęs raudojo. Viešpaties kardai šaukė, kad 
mane reikia uždaryti į zoologijos sodą. Bet man pasirodė, kad iš tik- 
rųjų jie nesiskiria. Jeigu tose skylėse atsiras vietos, ir vienas, ir kitas 
tave ten įgrūs. Paprastai vietos neatsiranda. Štai kodėl aš visus dvyli- 


ka sykių, iki dabar, išsisukdavau vien gavęs įspėjimą.** 


2 Freeman, op. cit., p. 11. 

Tad neįtikėtina atrodo įmanoma. Nepilnamečių teismo struk- 
tūra ir retorika visiškai nesąmoningai paskatina pro teismo rė- 
tį prasijojamus subkultūros nusižengėlius doktrinas klaidin- 
gai laikyti principais. Dėl šito jie ir ima įžiūrėti nenuoseklumą, 
kuris pasireiškia kaip veidmainystė, favoritizmas, užgaida. Ir 
visa tai vyksta, nepaisant to, kad nepilnamečių teismas, sufor- 
mulavęs minėtąjį susitarimą išvadoms pagrįsti, sugebėjo pa- 
siekti nemenko savo procedūrų bei sprendimų nuoseklumo. Su 
šiuo procesu susiję nesusipratimai yra tiesioginis teismo struk- 
tūrai būdingo paslaptingumo ir teismo kuriamos mistifikaci- 
jos padarinys. 

Nors neteisingumo jausmą aštriausiai pajuntame, kai mus 
verčia kentėti, teiginys, kad iš neteisingumo galime išspausti ir 
naudos, nėra toks jau beprasmis. Nusižengėliai pasišneka tar- 
pusavyje. Rūpinimasis nuoseklumu priverčia domėtis kitų žmo- 
nių reikalais. Kadangi nuoseklumas yra lyginamoji samprata, 
nėra kito būdo pasverti, ar paisoma tavęs paties, kaip tik kišant 
nosį į kitų reikalus. Juk kiekvienam atvejui, kai nusižengėlis nu- 
kenčia nuo to, kas jam atrodo nuoseklumu, galėtume nurodyti 
kitą, kai jis tampa laimėtoju. Pasakojimus apie tai, kaip „nekal- 
tai susėmė“, gausumu tikrai nusvertų epizodai, kaip „išsisuko 
nenuteistas“. Tad aišku, kad nusižengiamumo subkultūra ne- 
teisingumo teikiamos naudos taip paprastai pro akis nepralei- 
džia ir neignoruoja. Tačiau jai nerūpi kitos dvi neteisingumo 
vertės, jis nelinkęs stoiškai samprotauti, jog; ilgainiui neteisin- 
gumo padaryti nuostoliai ir nauda vienas kitą atsveria. Toks 
požiūris aiškiai paprieštarautų subkultūros nusižengėlių ben- 
drai nuostatai teisėsaugos pareigūnų atžvilgiu. Nusižengiamu- 
mo subkultūros logika ir kentėjimą, ir naudą paverčia kaltini- 
mais sistemai. Neteisingumo patirtį galima laikyti daugelio 


teisingumo komponentų - prisipažinimo, nuoseklumo bei kitų 

pažeidimu. Tačiau kartu neteisingumas leidžia iškelti kaltini- 
mus, kurie suformuluoti diskreditavus oficialiosios sistemos 


kompetenciją. 


Kompetencija 


Teisingumas reikalauja, kad tas, kuris paskelbia nuospren- 
dį, turėtų teisę tą daryti. Ne kiekvienas turi teisę paskelbti nuosp- 
rendį. Juk žinoma laki frazė: „Kas tu toks, kad mane teistum?“ 
Kompetencijos problema kelia nerimą ne tik nusižengėliams. Tai 
tikriausiai universalus teisingumo jausmo komponentas. Nu- 
teisimas kolektyviniame gyvenime įmanomas tik tada, jei to, 
kuris drįsta teisti, įgaliojimai gerbiami. Tam tikra prasme teisė- 
javimas visuomet yra pranašesnio statuso prielaida. Atitinka- 
mai nuosprendžio recipientas gali pasilikti sau galimybę pa- 
tikrinti tariamo pranašumo autentiškumą. Autentiškumo 
patikrinimas gali sukelti pagarbą ar nepagarbą drįstančiųjų 
teisėjauti įgaliojimams. 

Tradiciškai tokius įgaliojimus formaliai numato tam tikri sta- 
tusai. Teisėjams, lygtinio nuteisimo priežiūros pareigūnams, po- 
licininkams, tėvams, mokytojams bei kai kuriems kitiems ben- 
druomenė yra suteikusi leidimą teisėjauti. Tačiau formalaus 
leidimo nepakanka - nepakanka tiems, kuriuos keistas simbio- 
tinis santykis su autoritetu skatina nepasitikėti savo prižiūrė- 
tojų veikla. Panašiai kaip tarnai, nepilnamečiai nusižengėliai 
ypač domisi ir turi strategines prieigas prie savo šeimininkų rei- 
kalų. Suteikto leidimo ar vakarykštės licencijos gal ir pakaktų 
visuomenei apskritai, tačiau ne tiems, kurie šio autoriteto pri- 
žiūrimi. Pastarieji nuolat tikrina įgaliojimus, suteikiančius lei- 


dimą teisėjauti. Jų teismas nuolat posėdžiauja. 

Taigi tie, kurie dažnai teisiami, ima patys teisti įsitvirtinusį 
autoritetą. Jie daro tai neteisėtai, kadangi patys neturi visuome- 
nės leidimo tokiai veiklai, tačiau, nepaisydami šito, vis viena 
teisia. Iš tiesų leidimo neturėjimas nesustabdo tokios jų veiklos; 
teisėjavimas be leidimo, kaip ir kitos neteisėtos veiklos formos, 
pasireiškia kaip konvencionalaus jų atitikmens nesuvaržytos, 
atsakomybę nusimetusios versijos. Licencijuota veikla labiau 
apribota, suvokusi atsakomybę palyginti su neteisėtaisiais va- 
riantais. Teisėtas nuosprendis yra ginamas. Teisėjauti neįgalio- 
tų pavaldinių teisėjavimas veikiausiai pasireikš šiurkščiais, ne- 
gailestingais ir neteisingais nuosprendžiais. 

Turint galvoje tai, kad subkultūros nusižengėlio santykiui su 
įsitvirtinusiu autoritetu būdingas išskirtinis suinteresuotumas 
ir nepaprastai palankios galimybės stebėti oficialią jo veiklą, - 
taip pat leidimo nelaukiantį jo polinkį teisti, - reikėtų tikėtis, 
kad jis visuomet neigiamai vertins oficialią kompetenciją. Ta- 
čiau taip nėra. Jis subtiliai atskiria dirbančius kiekvienoje iš 
oficialių sistemų; tai policija, teismas, mokykla, socialinė rūpy- 
ba, bažnyčia, - visi, su kuriais nusižengėlis palaiko nenutrūks- 
tantį, tegul tik retkarčiais atnaujinamą kontaktą. Nors nusi- 
žengėliai teisia neteisėtai, tačiau ne visai neprotingai. Jiems 
visiškai nebūtina nesiskaityti su visų pareigūnų ar jų daugu- 
mos įgaliojimais. 

Kadangi nusižengiamumo subkultūra renka nekompetetin- 
gumo pavyzdžius, pasireiškiančius įvairiu pagrindu, kad išsau- 
gotų įsitikinimą, jog vyksta nekontroliuojami oficialūs pažeidi- 
nėjimai, tad ir neteisingumo jausmą, jai pakanka taupiai įvertinti 
palyginti nedaugelį atvejų. Vadinasi, klausdami nusižengėlius, 
kokia, jų manymu, pareigūnų dalis yra susikompromitavusi, šau- 
name pro šalį. Nusižengiamumo subkultūra skaičiuoja ne kau- 
pimo principu, nors tokį kapitalo didinimo būdą subkultūros 
pasitelkia gana dažnai. Tad subkultūros nusižengėlis neretai 

pademonstruoja sugebėjimą atskirti ir net, atrodytų, gebėjimą 
protingai spręsti, sutikdamas, jog daug ar net dauguma parei- 
gūnų kompetentingi, tačiau vis vien išsaugo neteisingumo jaus- 
mą, paremtą bendru oficialių atstovų kompetencijos diskredita- 
vimu. Panašus intelektualinis manipuliavimas toli gražu nėra 
toks jau neįprastas. Net fanatikas sutiks, kad esama nemažai, 0 
gal netir daugybė gerų negrų ar meksikiečių. Stereotipas remia- 
si ne statistikos duomenimis, ar dažnai pasitaiko diskredituotų 
tam tikros kategorijos narių. Kaip tik tokiu atveju statistinio sam- 
protavimo vengiama, nors dažnai jį pritaikyti taip paranku, iš- 
skyrus ypač retas ir ne tokias jau svarbias situacijas, kai interviu 
imantis įsibrovėlis iš karto supažindina respondentą su statisti- 
niu argumentavimu. 

Taigi subkultūros nusižengėlis nėra apsisprendęs, kaip jam 
vertinti institucijų įgaliojimus. Viena vertus, jis siekia diskredi- 
tuoti autoritetus, ir šios veiklos kulminacija tampa bendras 
nuosprendis apie nekompetenciją, kurį jis gali paskelbti dėl įvai- 
rių priežasčių. Antra vertus, jis skelbia tokį nuosprendį kiekvie- 
nam pareigūnui pagal individualius jo ar jos nuopelnus.* Pri- 
klausomai nuo nuotaikos ir konteksto, jis įvertina vienaip ar 
kitaip. Mums labiau rūpi tie vertinimai, kuriuos nusižengėliui 
padiktuoja prasta nuotaika. Būtent tuomet jis paskelbia apie ofi- 
cialių savo prižiūrėtojų nekompetenciją. 

Jį teisiančiųjų kompetenciją delinkventas vertina atsižvelg- 
damas į du dalykus. Kaip ir mes, visi subkultūros nusižengėliai 
pageidauja Žinoti apie savo teisėjus štai ką: arjie gerbiami, kitaip 
sakant, moralinę jų kompetenciją, ir ar jie efektyvūs, tai yra techni- 


nę kompetenciją. Nors jo interesai panašūs į visos viešuomenės, 


* Kiek man žinoma, jis retai laikosi kokio bendro pozityvaus stereoti- 
po, neatsižvelgdamas ir į konkrečius kategorijos narių trūkumus - tačiau 


bent jau jis nėra taip nusiteikęs oficialių atstovų atžvilgiu. 

smalsumas didesnis. Tie, kurie nuolatos teisiami, - o nusižen- 
gėlis tikrai vienas išjų - atsilygina tokiu pat nuolatiniu domėji- 
musi. Jų manymu, tas, kuris taip domisi jais, pats irgi turėtų būti 
gana įdomus charakteris. Panašiai kaip psichoterapijos subjek- 
tas, jie tampa smalsautojais - ekspertais, trokštančiais suvokti 
tų, kurie jais rūpinasi, charakterį. Būtent nusižengėlis ir jaučia 
didžiulį susidomėjimą oficialiomis institucijomis. Tad nusižen- 
gėlio santykį su pareigūnais apibūdina ypatingas šio suinteresuo- 
tumas, strateginė prieiga arba ypatingas požiūris ir neteisėta pa- 
dėtis arba ypatingas statusas. Dėl šių ypatybių subkultūros 
nusižengėlio vertinimai, ar pareigūnai gerbiami ir efektyvūs, linkę 
įgyti tokias formas, kurios atrodo keistos ir iškreiptos palyginti 
su tradiciškesnių asmenų tariamai objektyvesniu požiūriu. Su- 
interesuoti asmenys, turintys ypatingą požiūrį ir ypatingą sta- 
tusą, jau pagal definiciją negali įvertinti objektyviai. Taigi nusi- 
žengėlio požiūris į pareigūnus nepaprastai subjektyvus. Ar kieno 
nors jis mažiau subjektyvus, sunku pasakyti. Tačiau net jei eg- 
zistuoja daugiau subjektyvių požiūrių, aš noriu pakomentuoti 


būtent nusižengėlio subjektyvų požiūrį. 


Pagarba 


Su pagarba susijusios mūsų ekspektacijos priklauso ir nuo 
to, kiek kuris asmuo puikuojasi. Tokia jau socialinio kerštavimo 
priedermė - griežtesnius pagarbos reikalavimus kelti tiems, ku- 
rie savo veikla stengiasi pasirodyti moraliai pranašesni, negu 
tiems, kurių pretenzijos kuklesnės. Nusižengėliai vertina, kiek 
tinamas griežčiau ir reikliau nei eilinių Žmonių. Iš pareigūnų tiki- 
mės didesnio moralumo. Moralinio pranašumo prezumpcija giliai 


įsišaknijusi visų nusižengėlius prižiūrinčių pareigūnų darbe. To- 

kia oficialios jų veiklos prielaida gali būti tik latentinė, neįgavu- 
si išraiškos; arba ji gali pasirodyti aiškiai suformuluota kaip aki- 
vaizdūs pareiškimai ar „pamokslavimai“. Tokia prielaida bū- 
tai kartais pagalvoja, slypi už dvigubų kriterijų, kuriais pasi- 
remdami nusižengėliai iš savo oficialių prižiūrėtojų tikisi kur 
kas daugiau nei pastarieji iš jų. Oficialūs įstatymo numatyti rei- 
kalavimai, keliami nepilnamečiams, yra minimalūs, nors ir aukš- 
tesni negu suaugusiems. Įprastiniai nusižengėlių reikalavimai, 
kuriuos jie kelia pareigūnams, yra maksimalūs, nors vieniems 
pareigūnams jie aukštesni, kitiems žemesni. 

Pareigūną gali įtarti, kaltinti ar apkaltinti už tai, kad jis ne- 
paiso pagarbos normų. Įtarinėjimai tokiu greičiu gali pasiekti 
kulminaciją - apkaltinimą, - kad pralenkia net nepilnamečių 
teisme vykstančius įvykius.Toks spartus nuosprendžio paskel- 
bimas nulemtas procedūrinio laisvumo, toli gražu nebūdingo 
nė vienam oficialiai įgaliotam teisėjavimui. Vien nuogirdomis 
paremti liudijimai ne tik leidžiami, paprastai jie vyrauja. Niekas 
nesivargina patikrinti tai, ką sako pareigūnai. Jais tiki. Jei parei- 
gūnai įsikarščiavę skubės savo istorijas paneigti, tai bus palai- 
kyta tik per daug audringu protestu, paskatinančiu žeminti juos 
dar smarkiau. Nėra mechanizmų, galinčių apsaugoti pareigū- 
nus nuo nešlovės. Nepilnamečių teisme viešpataujanti teisėjavi- 
mo sistema yra biurokratinė kadi teisingumo versija, o nusižen- 
gėlių pripažįstama sistema yra vulgari idealaus teisingumo 
atmaina. Idealus teisingumas, kurio nepilnamečiai tikisi iš juos 
prižiūrinčių pareigūnų, yra „inscenizuota“ šio realaus reiški- 
nio parodija. Parodija jį vadinu todėl, kad idealus teisingumas 
niekad nebūna ypač teisingas, nebent įsivaizduojamu idealiu 
atveju. Sakau „inscenizuota“, kadangi tai nusižengėlio suvoktų 


nepilnamečių teisingumo, kuris skirtas jam, trūkumų parodija. 

Teisingumo sistema, pagal kurią nusižengėliai vertina parei- 
gūnus, yra sistemos, pagal kurią pareigūnai vertina juos, iškreip- 
tas atspindys tarsi kokiuose Kouni salos (garsus paplūdimys ir 
pramogų parkas Brukline, - vert. past)? kreivuose veidrodžiuo- 
se. Nepilnamečių teismų procedūrinį laisvumą nepilnamečiai 
nubeždžionauja ir pranoksta taip, kaip tik ir gali sardoniški, 
menkai raštingi mokyklinukai. Minimalūs reikalavimai, bau- 
džiamojo įstatymo keliami nepilnamečių jurisdikcijai?! pamėg- 
džiojami ir pralenkiami, iškeliant maksimalius kriterijus oficia- 
liam padorumui. Be to, kaip ir visuose Kouni salos veidrodžiuose, 
didžiausia bausmė, kokia nubaudžia veidrodinis atspindys, yra 
pasityčiojimas, pasišaipymas, panieka. Kad ir kaip tyčiotumė- 
mės iš atvaizdo, kad ir kaip iš jo šaipytumėmės ar jį menkintu- 
me, jis mus pranoksta. Šis atvaizdas yra groteskiškas nepagei- 
daujamų mūsų pačių polinkių atspindys. 

Galime sutraiškyti veidrodį, nueiti nuo jo šalin ar geraširdiš- 
kai jam nusileisti, bet neįstengsime pralenkti jo patyčiomis. Tai 
svarbiausia ir dažnai vienintelė bausmė, kuria gali nubausti so- 
cialiniai tipai, savo galia, autonomija, išradingumu panašūs į 
atvaizdą veidrodyje. Subkultūros nusižengėlis negali įkalinti pa- 
reigūnų ar nuteisti jų lygtinai, tik labai retai jis griebiasi ir kūno 
bausmių; tačiau jis gali pašiepti juos ir paniekinti, taip pasmerk- 
damas pajuokai jų darbą bei karjerą. Pareigūnams tai ne tokia 
jau menka bausmė. Pareigūnų padorumui skelbiamas nuospren- 
dis, nepaisant jokių procedūrinių jų saugos priemonių. Sveiki- 


nami bet kokie garsiai ištariami kaltinimai. Nereikalingi jokie 


30 Žr. Danielo Bello organizuoto nusikalstamumo aptarimą kaip Ame- 
rikos verslo praktikų atspindį Kouni salos veidrodyje „Crime as an Ame- 
rican Way of Life“, Antioch Review, 1953 vasara, p.131-154. 

31 Minimalius reikalavimus nepilnamečių kodeksuose aptarsiu penkta- 


me skyriuje. 

dokumentai. Apkaltinus vangumu, baudžiama pašaipa, pasity- 
čiojimu, panieka, taip nepaliaujamai trukdant pareigūnui dirbti 
ir kenkiant jo karjerai. Visa tai didelių aiškinimų nereikalauja. 
Tačiau reikėtų paaiškinti maksimalių kriterijų taikymą. Kaip tik 
todėl, kad tokie maksimalūs kriterijai taikomi, atsiranda aibė ga- 
limybių pareigūnus pasmerkti, apkaltinti, nubausti. 

Subkultūros nusižengėliai taiko aukščiausius kriterijus. Vi- 
siems piliečiams tinkami kriterijai praturtinami specialiais, tai- 
komais vien pareigūnams. Tai dvigubi kriterijai, kadangi jie ne 
tik skirtingi, bet ir aukštesni, apima ir tuos mažiau griežtus. Jie 
dvigubi beveik ta pačia prasme, kaip tie, kurie taikomi patiems 
nepilnamečiams. 

Viena iš pasekmių, kurias sukelia dvigubo kriterijaus taiky- 
mas, - nepritarti įstatymui ir abejoti jo teisėtumu. Kita pasekmė 
yra atsakyti tuo pačiu ir taikyti dvigubus kriterijus tariamiems 
neteisingumo skleidėjams. 

Nusižengiamumo kultūra yra persmelkta abiejų šių reakci- 
jų. Ir eiliniai piliečiai juos prižiūrintiems pareigūnams taiko di- 
desnes ekspektacijas, tik ne su tokiu nekantriu primygtinumu 
kaip subkultūros nusižengėliai. Paprastai dvigubi kriterijai ne- 
delsiant pasitelkiami vertinti tiems bendruomenės pareigūnams, 
kurie prižiūri mus. Tai, kad jie nuolat budriai stebimi, byloja, jog, 
jiems nuolaidos netaikomos. 

Patys atkakliausi ir budriausi policijos, teismo, švietimo ir 
rūpybos darbuotojų stebėtojai yra ne paprasti piliečiai, net ne 
kvotos pareigūnai. Jie patys yra stebimi, šiuo atveju nepilname- 
čių nusižengėlių. Mes, konvencionalūs piliečiai, turime kitus mo- 
žvilgsnį. 

Tad paprasti piliečiai irgi kelia didesnius reikalavimus 
kontroliuojantiems pareigūnams, bet dažniausiai susitaiko su 


tuo, kad šie neįvykdomi. Mes galime naiviai manyti, jog šiuos 

aukštus reikalavimus pareigūnai dažnai atitinka, galime ci- 
niškai tarti, kad dažniausiai apvilia, tačiau bet kuriuo atveju, 
griežčiau kalbant, tai ne mūsų reikalas. Dėl suprantamų prie- 
žasčių, mūsų tai per daug nedomina. Tačiau tai domina sub- 
kultūros nusižengėlius ir šiuo suinteresuotumu maksimalūs 
subkultūros nusižengėlių reikalavimai pareigūnams kaip tik 
ir skiriasi nuo eilinių Žmonių jiems keliamų reikalavimų, kurie 
tėra paviršutiniški. 

Oficialūs nepilnamečių nusižengėlių prižiūrėtojai kartais pa- 
rodo moralinį vangumą, pažeisdami mums visiems privalomas 
pilietinės normas ar tas išskirtines normas, kurių laikytis reika- 
lauja postas - darbo pareigas; ar nesąmoningai peržengdami tar- 
nybos nubrėžtas ribas - užmiršdami savo vietą. Kiekvieną tokį 
pažeidimą įamžina subkultūros metraščiai. Kiekvienas toks pa- 
žeidimas yra proga mesti iššūkį autoriteto kompetencijai. Kiek- 
viena tokia situacija atnaujina, sustiprina nusižengėlio netei- 
singumojausmą, o jį dar įtvirtina visuomenė. 

Iš pirmo žvilgsnio lyg ir atrodo, kad visuomenės normas 
lėtų paisyti tikjų, nusižengiamumo kultūrai turbūt tektų „kaupti“ 
tokius atvejus, kai kalbama apie tikrai griežtų reikalavimų ne- 
paisymą. Net Čikagoje, kur jau geras šimtmetis įprasta, kad poli- 
cijos ir teismo pareigūnai pažeidžia įstatymus, 1960 metais nu- 
sikalstamos policininkų gaujos įvykdytos stambios vagystės ir 
apiplėšimai tapo tokiu neįprastu reginiu, kad sukėlė didžiulį 
skandalą šiaip jau visko mačiusiame mieste. 

Nors apie tai ir nešnekama, įprastos policijos apsileidimo ap- 
raiškos, nuo korupcijos iki žiaurybių, laikomos tarnybiniais pa- 
žeidimais. Nors techniškai daug tokių korupcijos ir brutalumo 
apraiškų gali būti interpretuojamos kaip nusikaltimai, susilaukti 
baudžiamųjų sankcijų ir įvertinimo kaip pilietinių normų pa- 


žeidimai, normali reakcija į juos būna atleidimas iš darbo, per- 

kėlimas į kitą postą, pažeminimas pareigose - sankcijos, kurios 
skiriamos už tarnybinius pažeidimus. Taigi administraciniu pa- 
pročiu dauguma įprastų policijos padarytų įstatymo pažeidimų 
laikomi oficialaus asmens įvykdytais pažeidimais. Bet tuo tar- 
pu, kai aš - stebėtojas sociologas, kilniai ir nešališkai, kaip gali 
tik nesuinteresuoti pašaliniai, - pasitenkinu tiesiog konstatuo- 
damas, kad de facto praktika transformuoja de jure principus, 
būtų keista, jei tokiu konstatavimu pasitenkintų subkultūros nu- 
sižengėlis, turint galvoje jo interesą ir ypatingą požiūrį. 

Nusižengimo subkultūrai netenka ieškoti tik ypač griežtų pa- 
žeidimų pavyzdžių. Nors įprasta manyti kitaip, nusižengėlis 
neabejoja, kad policininkai, kurie įsivėlę į korupciją, kuriems ne- 
svetimas žiaurumas bei kitokia veikla, techniškai esanti mini- 
malių pilietinių normų pažeidimu, yra lygiai tokie pat nusikaltė- 
liai, tik didesni, nes jie dar ir apgaudinėja. Taigi eiliniai Čikagos 
piliečiai į policininkų vadovaujamos apiplėšinėtojų gaujos nu- 
sikaltimą reagavo visai kitaip negu nusižengėlių pasaulis. Čia 
jis buvo sutiktas ramiai, tačiau su pasigardžiavimu. Nusižengė- 
lių manymu, būtent tokio elgesio iš policijos ir galima tikėtis, ne 
todėl, kad jie būtų tvirtinę, jog policija tradiciškai užsiima api- 
plėšinėjimu, bet todėl, kad apiplėšinėjimas jiems atrodė įprastų 
policijos vykdomų įstatymo pažeidimų dalis. Toks elgesys atiti- 
ko bendrininkavimo nusikaltimą, kurį implikuoja kiekvienas ko- 
rupcijos aktas, ir užpuolimo nusikaltimą, kuris slypi kiekvie- 
name žiaurumo akte. 

Ne visi, net ne dauguma, ir turbūt ne vien Čikagoje, polici- 
ninkai vykdo nusikaltimus. Tačiau visur kai kurie policinin- 
kai tai daro. Tad nors nusižengiamumo subkultūrai ir tenka 
tausoti, priverstinis kelių menkų trupinėlių tausojimas - 
griežtas taupymas - vargu ar reikalingas. Neišaiškintų nusi- 
kaltimo pobūdį turinčių įstatymo pažeidimų, kuriuos įvykdo 


pareigūnai, netrūksta - procedūrinis laisvumas patvirtinimų 

nereikalauja - tam, kad normalūs subkultūros tausojimo me- 
chanizmai kildintų jausmą, jog pareigūnų apsileidimas visiškai 
nekontroliuojamas. 

Jeigu, kaip reikalauja nusižengėliai ir įstatymas, korupcija, 
žiaurumas ir panašūs poelgiai yra, kaip paprastai laikoma, ne 
tik piktmaudžiavimas tarnybine padėtimi, bet ir elementarių 
pilietinių normų pažeidimas, nusikaltimas, kokius veiksmus 
tada apibūdinsime kaip tarnybinės padėties pažeidimus? Yra 
įvairių tarnybinių pažeidimų. Kai kurie mums čia visai nerūpi. 
Vienas kitas atrodo svarbesni, kadangi nusižengėliai juos gali 
stebėti. Akivaizdu, kad tik tie tarnybinio aplaidumo atvejai, 
kurie aiškiai matomi, susilaukia liūdnos šlovės nusižengiamu- 
mo kultūroje. 

Išskyrus teisėją, pareigos tų, kurie nuolatos prižiūri nepilna- 
mečius, pasižymi ta pačia pagrindine savybe. Visos jos - margi- 
nalinės profesijos. ?* Mokymas, socialinė rūpyba, lygtinio nuteisi- 
mo priežiūra, teisėsauga - visos šios kandidatės į profesijas nėra 
gerbiamos tradicinių visuomenės grupių, o pagarba yra profesi- 
jų-apsišaukėlių viešo pripažinimo įrodymas. Pagarbą profesi- 
jos nusipelno atlikdamos užduotis, kurios laikomos gyvybiškai 
svarbiomis bei sunkiai įvykdomomis, taip patjeijų viešai pripa- 
žįstamas socialinis statusas išreikštas dideliu atlyginimu ar pres- 
tižu; kartais, kai užimamas postas laikomas pašvęstu, - mato- 
me, kad tradiciškai užimantį jį asmenį visuomenė laiko ypatingu 
ar šventu. 

Taigi iš tikrųjų Jungtinėse Amerikos Valstijose esama tik vie- 


nos kitos išsikovojusių pagarbą ar savo tikslą pasiekusių 

savanoriai, pasiryžę reformuoti charakterį, kupini moralinio entuziazmo. 


Mūsų laikais susiformavo visai kitokia profesionalo savikoncepcija. 

profesijų, o dauguma jų šio tikslo tik siekia arba yra marginali- 
nės. Prižiūrėtojo pareigos, išskyrus teisėją, yra marginalinė pro- 
fesija, kurios atstovai, savo nelaimei, dar dirba su budriai jų veik- 
lą stebinčiais klientais. Pelniusios pagarbą profesijos, tokios kaip 
gydytojas, advokatas, teisėjas, dėstytojas, šventikas, gal dar moks- 
lininkas, pasižymi tuo, kad įveikė didžiąją profesinio identiteto 
kliūtį - pasiekė beveik visuomet prieštaringų idėjų, slypinčių už 
sąvokų pašaukimas ir darbas, patvarią sintezę. Šių dažniausiai 
konfliktuojančių idėjų patvari sintezė nėra paprastas pasieki- 
mas. Vadinasi, pracina ne vienas šimtmetis, kol prestižo siekian- 
čios profesijos jį išsikovoja. Profesinės skaistyklos laikotarpiu 
profesijos bei jų atstovai dažniausiai švytuoja tarp idėjų, įkūny- 
tų sąvokose „pašaukimas“ ir „darbas“, užuot jas susintetinę. 
Marginalinės profesijos, kaip ir bet kuri marginalinė esybė, nėra 
užsitikrinusios savo vietos. Nerimas pasireiškia svyravimu. Be 
to, jos švytuoja tarp sutirštintų arba perdėtų versijų - ir pašauki- 
mo, ir darbo. 

Aplaidumas, kurį mato subkultūros nusižengėliai, o kaip tik 
aiškiai rodomu svyravimu tarp pašaukimo ir darbo. Tvirtinčiau, 
jog nusižengėliai, matydami juos taip svyruojant, padaro išva- 
das apie moralinį bei dalykinį pareigūnų nekompetentingumą. 
Svyravimas tarp pašaukimo ir darbo statusų verčia pareigūnus 
griebtis pretenzijų, įvairiai įtakojančių jų pačių charakterį. Dėl 
šio svyravimo subkultūros nusižengėliai, atidžiai stebintys pa- 
reigūnų elgesį, gali kritikuoti ir vieną, ir kitą statusą. Jiems ne- 
sunku pareigūnus apkaltinti nekompetencija, kai šie, atrodo, la- 
biau akcentuoja pašaukimo idėją, bet lygiai taip pat lengva ir 
tada, kai šie dedasi daugiau reikšmės teikią darbui. Kai parcigū- 
nai elgiasi taip, tarsi jų marginalinė profesija būtų pašaukimas, 
subkultūros nusižengėlis jiems primena, kad, kita vertus, tai 


tėra jų darbas. Kai pareigūnai elgiasi taip, lyg jų marginalinė 

profesija tėra darbas, subkultūros nusižengėlis primena jiems, 
jog ji turėtų būti ir pašaukimas. 

Pašaukimas yra moralinis polinkis, kuriam būdingi ypatingi 
įsipareigojimai bei principai. Darbas ir yra tik darbas. Jis pasau- 
lietiškas. Jo įpareigojimai ir teisės eiliniai. Iš ypatingų pašauki- 
mo įsipareigojimų reikia paminėti nesvyruojančią ištikimybę savo 
bendraminčiams, sugebėjimą nuslopinti troškimą kopti karjeros 
laiptais, mokėjimą dirbti neskaičiuojant valandų, darbo sąlygų, 
atlyginimo nepaisymą, gilų ir viešai išpažįstamą tikėjimą, kad 
tokia ištikimybė darbui teikia tau džiaugsmo. Tokios nuostatos 
suteiktos privilegijos yra teisė pasididžiuoti, žodžiais patvirti- 
nant tuos jausmus ir tikslą, kurie ir sudaro pašauktųjų moralinį 
pranašumą. Dirbantiems iš pašaukimo leidžiama pamokslauti. 
Teisėjams, dvasiškiams, dėstytojams, gydytojams, na gal dar ad- 
vokatams ir mokslininkams, leidžiama puikuotis savo morali- 
niu pranašumu“. Tam tikra prasme iš jų dažnai laukiama pom- 
pastiško postringavimo. Kai marginalinių profesijų pareigūnai 
dažnai pamokslauja ir atvirai demonstruoja moralinį pranašu- 
mą, o kartais jie tai linkę daryti, auditorija nelinkusi jiems tokios 
privilegijos suteikti. Juk šie pareigūnai, kaip patys yra prisipaži- 
nę kitomis aplinkybėmis, tiesiog dirba savo darbą kaip ir kiti. 
Kai pamokslauja marginalinių profesijų atstovai, terminas „pa- 
mokslauti“ dažniau vartojamas paniekinamai ir sardoniškai"*. 
Pamokslavimas nėra jų privilegija. Tai kaip tik laikoma ženklu, 
kad profesijos atstovas užmiršo savo vietą ar kad jis užmiršo 


savo pareigų nubrėžtas ribas. 


3 Iš tiesų reikšmingos tėra teisėjo ir dvasininko pareigos, kadangi jie 
ti, palyginti nesvarbu. 

* Marginalinių profesijų atstovų pamokslavimu veikiausiai bus pasi- 
piktinta, nepaisant, ar jis įgyja užkietėjusio pamokslavimo ar spaudimo 


nedarančio psichologinio konsultavimo pavidalą. 

Užmiršti savo vietą yra moralinis įžeidimas. Tai nepagarbos 
aktas, tačiau jis susilaukia ypač daug patyčių, pašaipų ir panie- 
kos. Pasityčiojimas, pašaipa ir panieka yra ypač tinkamos sankci- 
jos, kai nusižengiama puikybe. Subkultūros nusižengėliai nepa- 
prastai įgudę, kai reikia kandžiai „nusodinti“ pretenzinguosius. 
Jų mėgstamas užsiėmimas - išmėginimas - suteikia jiems ypa- 
tingų galių tokiam tikslui pasiekti. Tad ypatingas marginalinių 
profesijų pažeidžiamumas sykiu su ypatinga subkultūros nusi- 
žengėlių kompetencija suteikia neribotas galimybes nepaliauja- 
mai žeminti ir niekinti. Kai policininkas, rūpybos darbuotojas, 
lygtinės bausmės atlikimo priežiūros pareigūnas, mokytojas pui- 
kuojasi moraliniu savo pranašumu, - kai jis pamokslauja, - taip 
pabrėždamas, jog jo darbas yra pašaukimas, jis prašyte prašosi 
primenamas, kad galų gale tik dirba savo darbą. Gali tekti su- 
grąžinti jį į savo vietą. Linkę pamokslauti marginalinių profesi- 
jų atstovai veikiausiai bus pagarsėję kaip įkyruoliai ar kaip ten 
juos vadina šiuolaikiškiau. Iš jų dažnai tyčiojamasi, nes savo 
elgesiu jie išsiduoda nežinia kuo save laiką. Jie linkę ypač pui- 
kuotis, nors užima tik eilines pareigas. Subkultūros nusižengė- 
lis svyruoja panašiai kaip profesionalas, marginalinės profesi- 
jos atstovas. Bėda tik ta, kad nusižengėlio svyravimas nukreiptas 
prieš ciklą. Jo misija nuolatos priminti profesionalui antrąją jo 
„aš“ koncepciją. 

Pareigūnai neretai siekia padaryti savo valdiniams įspūdį 
tuo, kad jie, kaip ir visi, paprasčiausiai dirba savo darbą. Kartais 
jie gali siekti panaudoti tokią laikyseną kaip pamokomąją takti- 
ką, tikėdamiesi, kad pabrėždami žemiškus dalykus paveiks nu- 
sižengėlius, o kartais jie patys yra nuoširdžiai tuo įsitikinę. Nors 
toks kuklumas kartais sulaukia užuojautos ar pritarimo, jis gali 
susilaukti ir kandaus priminimo, jog iš tokią padėtį užimančio 
pareigūno tikimasi daugiau. Be to, pareigūnai dažnai išsiduo- 


da, parodydami, jog jų darbas yra tiesiog darbas. Tai padaro 

įvairiais būdais, tačiau visi jie įneša užkratą į esminį pašaukimo 
aspektą. Pareigūnai negali dėl kliento atsidurti pavojingoje ar 
nepatogioje padėtyje, antraip pasirodys nesą iki galo solidarūs 
su saviškiais, o to reikalauja pašaukimo samprata. Pareigūnai 
gali pereiti į geresnį darbą ar nesislėpdami jo ieškotis, taip išsi- 
duodami nesą abejingi siekiui padaryti karjerą, o nepaisyti kar- 
jeros iš jų reikalauja pašaukimas. Jie viešai, kartais nesiliauda- 
mi, skundžiasi menku atlyginimu, prastomis darbo sąlygomis, 
ilga darbo diena, išsiduodami, kad kam jau kam, o šiems daly- 
kams nėra abejingi, kaip lauktume iš pašauktųjų. Kartu, nors ir 
neketindami, jie leidžia išvysti, kad jų darbo samprata toli gražu 
nedžiaugsminga, - taip sužlugdomos paskutinės viltys, sieja- 
mos su tais, kurie dirba iš pašaukimo. 

Kai pareigūnai žodžiais ir veiksmais pabrėžia, kad darbas 
tėra darbas, jie apkaltinami veidmainyste. Jie išgarsėja kaip „sta- 
tytiniai“, o gal nūnaijau vadinami kaip nors šiuolaikiškiau. Dėl 
savo svyravimo ir priešingo jų ciklui subkultūros nusižengėlio 
svyravimo tokiomis aplinkybėmis jie laikomi ypatingų galių įkū- 
nytojais šiame pasaulyje. Savo realistine ir žemiška nuostata jie 
profanuoja šventą pašaukimą. Kadangi subkultūros nusižengė- 
lis teisia be jokių įgaliojimų, jis gali pasmerkti ir vienus, ir kitus. 
Šiuo atveju jis pranoksta savo galimybes. Pasirodo, jis gali de- 
maskuoti ir trečiąją situaciją. Jeigu pareigas laikytume papras- 
čiausiai darbu, tai jis visų pirma apkaltintų tokią nuostatą daly- 


kinės kompetencijos stoka. 
Neefektyvumas 
Jei socialinė rūpyba, lygtinis laisvės atėmimo atidėjimas, 


mokymas, policijos tarnyba yra darbai, tai jie tikrai nėra patys 


geriausi. Mūsų visuomenėje tą žino visi, ypač subkultūros nusi- 

žengėliai. Jei jie nežino to iš kokių nors kitų šaltinių, sužino tai 
tiesiai iš savo prižiūrėtojų. Pareigūnai nuolat skundžiasi savo 
valdiniams, kad per smarkiai užversti darbu, per menkai apmo- 
kami, visaip kitaip neįvertinti. Subkultūros nusižengėliui visai 
nebūtina iki galo patikėti tomis liūdnomis istorijomis, kurias apie 
savo padėtį pasakoja juos prižiūrintys pareigūnai. Kartais jis 
supranta šiuos pasakojimus kaip įprastus skundus dėl kokios 
nors užduoties, kartais jam atrodo, jog tai tik savanaudiški as- 
menų, kurie, nusižengėlių supratimu, turi gerai apmokamą ir 
lengvą darbą, skundai, bet kartais jis gali suprasti juos kaip pri- 
žiūrėtojo nekompetenciją liudijantį prisipažinimą. Suvokdamas 
liūdnas istorijas kaip prisipažinimus, jis tikriausiai svarsto: as- 
menys, nustumti į tokią nedėkingą ir jų netenkinančią padėtį, 
tikriausiai išsiskiria kokiais nors asmeniniais trūkumais. Ant- 
raip juk jie būtų pasirinkę patrauklesnius, prestižiškesnius dar- 
bus. Mintis, kad dirbantieji prižiūrėtojo darbą tepasižymi men- 
kais talentais, vien tik jos švystelėjimas, ypač pavojinga, kadangi 
iškart kelia klausimą apie tai, kokia gi tos paslaugos, kurią taria- 
si teikiąs šis pareigūnas, kokybė. Taigi iškart pateikiama pakan- 
kamai įrodymų prima facie bylai, kurioje bus nuspręsta, kad nu- 
sižengiamumo kontrolės sistema neefektyvi. Tokią bylą galima 
laimėti be jokių dokumentų ar oficialių neefektyvumo įrodymų. 
Subkultūros nusižengėliai gali įvertinti pareigūnus kaip neefek- 
tyvius paprasčiausiai pasiremdami prielaida, kad būdami pro- 
duktyviomis asmenybėmis jie nebūtų susivilioję tokiu nepatrauk- 
liu užsiėmimu. Pareigų statusas suvokiamas kaip jas 
vykdančiojo talento rodiklis. Tai bendras įsitikinimas, būdin- 
gas ne vien tik nusižengėliams. 

Vadinasi, subkultūros nusižengėlis ir pagrindžia savo kalti- 
nimą neefektyvumu tokiu prima facie argumentu. Jo nuosprendis 
niekaip neįteisintas. Tad jis nesijaučia kaip nors rimčiau įparei- 


gotas papildyti savo prima facie argumentus dar ir tais, kurie 

mą. Tačiau papildomų įrodymų taip lengva pririnkti, kad būtų 
kvaila kaltinimą neefektyvumu grįsti vien prielaida. Subkultū- 
nų neefektyvumo įrodymų. Tuos įrodymus suteikia daugybė vie- 
šų nusižengimų, kurie žinomi subkultūros nusižengėliams, 
tačiau vargu ar jie tokie vieši, kad apie juos Žinotų pareigūnai. 

Akivaizdu, jog padaroma daug nusižengimų, kurių kaltinin- 
kas lieka neišaiškintas. Faktas, kad dauguma subkultūros nusi- 
žengėlių žygių, t. y. įstatymo pažeidimų, lieka nežinomi, kaip ir 
faktas, kad bent vienas kitas iš jo kolegų nuolat išvengia arešto, 
laikomas neabejotinu neefektyvumo rodikliu. Bet kuris iš tūks- 
tančių neišaiškintų nusižengimų gali būti pateiktas kaip visiš- 
ko pareigūnų neefektyvumo dokumentas ar įrodymas. O beveik 
kiekvienas subkultūros nusižengėlis „išsisuka“ nuo pylos ne 
už vieną nusižengimą. 

Kiti pareigūnų neefektyvumo įrodymai yra pateikiami per ne- 
sibaigiančius subkultūros aptarimus analizuojant pareigūnų ne- 
kompetenciją. Tai, kad policija daugelio nusikaltėlių nepagau- 
na, yra tik dar vienas įrodymas. Negana to, subkultūra surenka 
liudijimus apie tai, kaip palyginti nesunku pergudrauti kai ku- 
riuos pareigūnus, apmauti juos tinkamai manevruojant, „ap- 
gauti“ suėmimo momentu. Subkultūros nusižengėliai ne tik 
„pasprunka“ nuo bausmės už daugelį darbelių. Jie dažnai šne- 
kučiuojasi apie tai, kiek kartų „išsisuko išteisinti“. Subkultūros 
atstovo Žodiniai liudijimai apie tai, kaip jis apmovė pareigūnus, 
daugiausia būna viešos pagyros. Amžinai gyvos subkultūros raiš- 
kos priemonės - gyrimasis, puikavimasis, apsimestinis pasitikė- 
jimas, išmėginimas - juk turi ir kitą pusę. Gyrimasis yra neprašo- 
mas savo paties sugebėjimų bei išradingumo teigimas. Pats 
savaime gyrimasis yra nepaliaujamas, nuosekliai susijęs su pa- 


grindine nusižengėlio gyvenimo veikla - išmėginimu. Gyrimosi 

ir tų įvairių formų, kurias jis įgauna, pasekmė yra nuolatinis 
pareigūnų efektyvumo menkinimas. 

Oficiali sistema susilaukia ir dar vieno kaltinimo. Tai reikš- 
mingas kaltinimas, jis padeda pasmerkti pareigūnų neteisingu- 
mą bendrai. Kai, subkultūros šalininkų pasitenkinimui, jau pa- 
demonstruotas visiškas pareigūnų neefektyvumas, pamažu ima 
ryškėti visas pasibaisėtinas neteisingumas. Jeigu pareigūnai to- 
kie apverktinai neefektyvūs, tai gal visi padaro daugybę nusi- 
žengimų, tačiau nukenčia tik sulaikytieji? Dauguma, tarp jų ir 
ne vienas nusižengėlių draugužis, išvengia arešto. Kai tu jau 
sulaikytas, tave ima pažinti, tuomet tavo sulaikymo tikimybė 
padidėja. Tokia galimybė - dabar tai jau kur kas daugiau negu 
galimybė - tai juodžiausias subkultūros įtarinėjimas ir giliau- 
sias neteisingumo jausmo pagrindas. 

Šiame skirsnyje pamėginau apžvelgti įvairias išraiškas, ku- 
rias gali įgauti subkultūros nusižengėlio jaučiamas neteisingu- 
mas. Jo neteisingumo jausmas auga palankiame kontekste. Šis 
kontekstas neteisingumo jausmo nesukuria, tačiau išlikti jam 
padeda. Čia išsamiau aptariau tris teisingumo komponentus: 
prisipažinimą, atitikimą ir kompetenciją. Kitame skyriuje panag- 
rinėsiu likusius teisingumo komponentus: atitikimą bei palygi- 


nimą. 

Liko apsvarstyti du teisingumo komponentus: atitikimą ir paly- 
ginimą. Aptarsiu ir vieną, ir kitą, bet pirma norėčiau padaryti 
nedidelę apylanką. Subkultūros nusižengėlių požiūrį į elgesį su 
jais, kai lygini juos su kitokio statuso nepilnamečiais, taip pat 
požiūrį į nusikaltimo ir bausmės santykį lengviau suprasti Ži- 
nant kontekstą: bendrą nepilnamečio supratimą apie tai, kokia 
yra baudžiamosios teisės aprėpiama sritis bei skalė. 
Nusikaltimu ar nusižengimu laikomo veiksmo apibrėžimas 
numato valstybės įsikišimą. Tai elementas, kuris bendras veiks- 
mams, itin skirtingiems visu kuo kitu, ir kaip tik todėl įstatymo 
pažeidimo koncepcija gali tapti nusižengiamumo analizę orga- 
nizuojančiu pradu. Kiekvienas nusikalstamu apibūdinamas 
veiksmas leidžia oficialiai įsikišti valstybei. Tuo visi nusikals- 
tami veiksmai neabejotinai panašūs. Tokio teisėto įsikišimo tiks- 
las tradiciškai būdavo apsaugoti valdovą ir piliečius. Demokra- 
tinės tautos įgaliojimą valstybei įsikišti baudžiamosios teisės 
pavidalu susiaurina ir apriboja, pirmiausia siekdamos įtvirtinti 
asmens prerogatyvas. Tokie valstybės apribojimai sudaro demo- 
kratinių institucijų esmę. Taigi baudžiamoji teisė iš esmės yra po- 
litikos dalykas, kadangi ji visuomet buvo svarbiausias nuolat vyks- 


tančio konflikto tarp įgaliotų pareigūnų ir piliečių klausimas.! 


! Šitai paprastai ignoruojama, o ypač nepilnamečių teismo bei kitų 
švietėjiškų teisingumo formų šalininkų. Šie teisingumo skelbėjai ir jų kri- 


minologų bei psichiatrų palyda dažnai užima avangardistines liberalų 

Vienas iš būdų parodyti nuolatinę įtampą tarp valstybės ir 
piliečių - perprasti valstybės primestų draudimų veržimąsi į pi- 
liečių papročius. Jau seniai akivaizdu, kad baudžiamoji teisė, ku- 
ria valstybė iš anksto praneša, kada ji vykdys savo intervenciją, 
gali skirtis nuo piliečių papročių. Kriminologijoje šie skirtumai 
buvo pastebėti, tačiau ne visuomet deramai įvertinti, iš dalies ir 
dėl pozityvistinio dėmesio sutelkimo į nusikaltimo motyvus, neat- 
sižvelgiant į įstatymą. Kai pozityvizmas atsižvelgė į subjekto po- 
žiūrį į įstatymą, tai padarė taip didingai, kad itin grubiai supa- 
prastino įstatymo ir papročio santykį. Pozityvizmas postulavo 
opozicinę nusižengiamumo subkultūrą. Tokia samprata neatsi- 
žvelgė į sudėtingą santykį tarp įstatymo ir viešosios nuomonės - 
santykį, suderinantį susitarimą ir nepritarimą. 

Įstatymo ir papročio santykis yra ir jurisprudencijos pagrin- 


dinis klausimas. Čia skirtingos šio santykio sampratos nulem- 


pozicijas. Tačiau jie išsiduoda iš esmės esą konservatyvūs savo demas- 
kuojančiomis prielaidomis apie valstybės geranoriškumą ir valstybės bei 
piliečių interesų harmoningumą. Užsimindamas apie šias iš esmės kon- 
servatyvias prielaidas, aš neketinu lengvabūdiškai pateikti sudėtingos ir 
paslaptingos šiuolaikinės perauklėjimo teorijos klasifikacijos. Paminėjau 
tai tik todėl, kad liberalų - liberalizmo vardan - dažnai prašoma susilai- 
kyti nuo rimtos nepilnamečių teismo bei perauklėjimo teorijos kritikos, 
kadangi baiminamasi, jog tokia kritika pasinaudos reakcionieriai palenk- 
dami ją savo piktavališkiems tikslams. Man atrodo, jog padaryta gana 
didelė klaida suplakant teisės srities naujoves su liberalizmu. Jos gali būti 
geros ar blogos, efektyvios ar neefektyvios, tačiau jos nesutampa su poli- 
tinio liberalizmo tradicija. Tradiciškesnis liberalus požiūris, akcentuojan- 
tis politinį baudžiamosios teisės pobūdį, taip pat atskleidžiantis konflik- 
tą tarp valstybės ir piliečių, pateikiamas Francis A. Allen „Criminal Justice, 
Legal Values and the Rehabilitative Ideal“, Journal of Criminal Law, Crimi- 
nology and Police Science, 1959 rugsėjis-spalis, ir „The Borderland of the 


Criminal Law“, Social Service Review, 1958 birželis. 

davo ir skirtingas ar konfliktuojančias pažiūras į tikrąją įstaty- 
mo prigimtį, jo kilmę ir funkcijas. Cohenas, Robsonas ir Batesas 
tvirtina: 


Viena iš dažniausiai pasikartojančių temų teisinėje literatūroje... 
(buvo) įstatymo santykis su dorove. Nuo šios paprastos temos atsiša- 
koja variacijos, kurios charakterizuoja ir atskiria daug skirtingų po- 
žiūrių į įstatymo prigimtį bei funkcijas. Tarkime, Johnas Chapmanas 
Gray'us tais atvejais, „kai nesama kuo vadovautis, išskyrus gėrio ir 
blogio sampratą“, atsižvelgs į dorovines bendruomenės nuostatas, 
tačiau nesijaus įpareigotas jomis vadovautis. Cardoza, antra vertus, 
tokioje situacijoje pats jaus „pareigą prisitaikyti prie priimtų bendruo- 


menės reikalavimų, to meto mores, t. y. papročių“. 


Nepaisant įvairių požiūrių į faktinį ir deramą įstatymo san- 
tykį su papročiu, įstatymo gynėjai jau seniai suvokė, jog šis san- 
tykis sudėtingas, ypač tokiose pliuralistinėse visuomenėse kaip 
mūsų. Teisėjas Mokytoji Ranka mąsto apie šio santykio sudėtin- 
gumą, pastebėdamas, kaip sunku nustatyti tinkamą moralinę 
reakciją į konfliktą tarp įstatymo ir etikos. Jis aptaria eutanazijos 
bylą, tačiau jo komentarai tiktų ir bendresniam kontekstui. Kaip 
žmogui pasielgti konflikto tarp teisės reikalavimų ir giliau už 
jas įsišaknijusio moralinio papročio atveju? Teisėjas Mokytoji 


Ranka sako: 


Iš tiesų net ir nagrinėjant teismui tikro atsakymo nesulauksime, 
nes visi žinome, kad yra tikrai nepriekaištingai dorų Žmonių, ku- 
riems atrodo pateisinama užbaigti gyvenimą to, kuris taip negailes- 


tingai pasmerktas būti našta kitiems, o kalbant apie jį patį - pasmerk- 


2 J. Cohen, R. A. H. Robson, and A. Bates, „Ascertaining the Moral Sense 
of the Community“, Journal of Legal Education, Vol. VIII, No 2, 1955, p. 137. 

tas gyvulio egzistencijai, iš tikrųjų Žemesnei net už žemiausių juntan- 
čių gyvybės formų (egzistenciją). Nebūtinai turėtume manyti, kad 
amoralu šitaip elgtis (turiu galvoje eutanaziją) laukiant, kol įstatymas 
apsaugos mus nuo visų piktnaudžiavimų, kurių neišvengiamai pasi- 
taikys, kol bus sureguliuota tokia praktika. Daugelis žmonių - vei- 
kiausiai dauguma - sutiks, kad lemiamas etiško elgesio įrodymas nė- 
ra tai, kad nepažeidžiamas įstatymas; mažai kas iš savęs ar kitų 
reikalaujame tvirto Sokrato klusnumo. Jei nebūdavo teisėtų priemo- 
nių pasiekti tikslą, kuris pats savaime jiems atrodė teisus, visuomet 
atsirasdavo Žmonių, kurie nejausdavo skrupulų savo elgesiu pasi- 
priešindami įstatymui, nesiderinusiam su jų asmeniniais įsitikinimais, 
netgi laikiusių kankiniais tuos, kurie nukentėjo metę iššūkį įstatymui. 


Mūsų pačių istorijoje tereikia prisiminti abolicionistus?. 


Taigi patys įstatymo vykdytojai pripažįsta, jog kartais etiniai 
reikalavimai turi tendenciją nukrypti nuo teisės ekspektacijų. 
Tokia tendencija gali pasireikšti įvairiausiais būdais skirtinguo- 
se gyventojų sluoksniuose. Nors paprastai tokio principingo el- 
gesio tikimės iš tvirtų moralinių įsitikinimų asmenų, konfliktai 
tarp etinių reikalavimų ir įstatymo gali kilti ir tose grupėse, ku- 
rios iš esmės atrodo gana amoralios. Etiniai reikalavimai gali 
atitrūkti nuo teisinių reikalavimų ir subkultūros nusižengėlių 
grupėse. Baudžiamojo kodekso reikalavimus gali neutralizuoti 
etiniai kanonai, susiję su vaikystės papročiais, kuriems subkul- 


tūros nusižengėliai teikia išskirtinę reikšmę. 


? Repouille v. United States iš Richard C. Donnelly, Joseph Goldstein and 
Richard D. Schwartz Criminal Law, New York: Free Press of Glencoe, 1962, 
p. 125. 

Dorybė, nusižengimo sušvelninimas ir atitikimas 


Nedaugelis priekaištautume Teisėjui Mokytajai Rankai už ret- 
rospektyvų jo nuolaidžiavimą įstatymui nepaklūstančiam abo- 
liocionistų elgesiui. Jų veiksmus ne tik įkvėpė moraliniai įsitiki- 
nimai, vėliau jų veikla tapo teisėta. Kaip ir daugelis George'o 
Washingtono išdavikiškų poelgių buvo sėkmingai paversti pa- 
triotizmu. Politinių nusikaltimų sferoje mes jau išmokome įver- 
tinti tą retkarčiais iškylantį konfliktą tarp etinių principų ir įsta- 
tymo. Be to, dorovingojo patriotizmo reikalavimų nepaisančios 
išdavystės juk aiškiai reliatyvios. Nebūtina net iki galo pasiduo- 
ti reliatyvizmui - lengvabūdiškam įsitikinimui, jog įstatymas yra 
iš esmės sutartinis - kad atsižvelgtume į tą faktą, jog nepilnametis 
įstatymo pažeidėjas irgi kartais mato savo nusižengimą kaip įkvėp- 
tą dorybės, tad atitinkamai jį ir pateisina. Dorybės, paskatinančios 
nepilnamečius pasielgti neteisėtai, aišku, ne politinės, jos daž- 
niau vaikiškos. Tačiau tokios vaikiškos dorybės kaip tik ir pri- 
klauso pirminiams Žmonijos idealams, kuriuos ne viena visuo- 
menėjau atmetė, bet nė viena iki galo neužmiršo. Aš turiu galvoje 
tas dorybes, kurios akcentuoja tradicinius vyriškumo bruožus, 
sykiu išaukštindamos ir herojiškus garbės, kilnumo ir ištikimy- 
bės idealus. 

Narsumas ir ištikimybė yra vienos iš tradiciškiausių vyriš- 
kumą įrodančių savybių. Tačiau tai, kas laikoma vyriška dory- 
be, dar nebūtinai bus pripažinta kaip svarbiausia subrendusių 
ar vyriškumo siekiančių vyrų. Priešingai, pašalaičiai, - tie, kurie 
su ilgesiu stebi iš šono, - paprastai pralenkia tikruosius „nar- 
suolius“ tuo entuziazmu ir atsidavimu, kuriuo jie siekia savo 
idealų. Vyriškumą - jaunystę - garbinantys pašalaičiai dažniau- 
siai būna entuziastingiausi vyriško kilnumo ir ištikimybės ver- 
tybių skleidėjai. Jaunimas stovi ant vyriškumo slenksčio, todėl 


nenuostabu, kad jie labiau rūpinasi jį simbolizuojančiomis ir 

patvirtinančiomis laikysenomis bei pozomis. Vyriškumą pasie- 
kusiems vyrams reikia daug mažiau jį patvirtinti, dėl įvairių prie- 
žasčių jie pamažu atsigręžia į apdairumo, realizmo ir kompro- 
miso idealus, į tai, ką įprasta vadinti branda. 

Palyginti su tradiciniu jaunimu, nusižengiamumo subkultū- 
ros narius ypač pakeri laiko išmėginti vyriškumo principai. Vy- 
riškumas persekioja juos kaip ypatinga nerimo forma bei obsesi- 
ja, kurią, kaip matėme, atspindi bei sutirština įprastos jų veiklos — 
išmėginimo - forma, turinys bei dažnumas. Tad bendras jauni- 
mo rūpestis simboliniu savo vyriškumo patvirtinimu subkultū- 
ros nusižengėlių dar labiau sustiprinamas. Kandžiomis repli- 
komis, iššaukiančiu elgesiu, nutrūktgalviškumu, kilnumo bei 
ištikimybės dorybių dievinimu jie išsiskiria kaip tikrieji per anks- 
ti subrendusios vyrijos simboliai. 

Įprasti elgesio motyvai yra reputacijos gynimas bei jos išsau- 
gojimas. Subkultūros nusižengėlių rūpinimąsi reputacijos išsau- 
gojimu išduoda itin dažnas kai kurių svarbiausių jų leksikos 
terminų vartojimas. 

Tokie pasakymai kaip „nepulti veidu į purvą“ ar „tas tai turi 
kiaušius“ tiesiogiai apibūdina narsą kaip ir paniekinamas „višt- 
gaidis“ — jos neturėjimą.Tokie žodelyčiai ar šiuolaikiškesni jų 
atitikmenys yra svarbiausia nusižengėlių žargono dalis. Nusi- 
žengėlių leksika ir, matyt, jos atspindimas motyvų prioritetas, 
ypatingą svarbą teikia išsiskiriančiam vyriškos drąsos demonst- 
ravimui. Į įžeidinėjimus nėra numojama ranka. Už juos privalu 
atsiteisti, jeigu ne fiziškai, tai bent sunaikinant žodžiu. Atsako į 
įžeidimą smurtu galimybė išlieka, nesvarbu, kad ji kartais ir 
nerealizuojama. Mestas iššūkis bei klausimas, ar išdrįsi - numa- 
tomo įžeidimo formos - privalo susilaukti tokio atsako, kad ne- 
prarastum reputacijos, nepaisant to, kad tokio atsakymo leidžia- 
ma vengti ir netgi vengiama. Nebūtina priimti iššūkį ir atsikirsti 


bei atkeršyti už kiekvieną įžeidimą, tačiau budrumo prarasti 

negalima, reikia nuolat žiūrėti, kaip to atsako galima grakščiai 
išsilenkti, retkarčiais į iššūkį atkirsti, tačiau bet kuriuo atveju į jį 
reaguoti vyriškai. 

kys viešoje draugijos situacijoje. Šioje situacijoje subkultūros nu- 
sižengėlis yra „užsivedęs“ ta prasme, kad jis spaudžiamas tin- 
kamai pasirodyti“. Deja, jis užsiverčia grėsmingą naštą suvaidinti 
vaidmenį, kuriam akivaizdžiai netinka. Jis trokšta pademonst- 
ruoti esąs vyras. Tačiau jis nėra vyras ir tai jį verčia griebtis eks- 
travagantiškos ir neįtikėtinos bravūros. 

Narsumo akcentavimas paprastai susijęs su perdėtu ištiki- 
mybės vertinimu. Ir viena, ir kita yra tradicinės kario savybės". 
Jas susieja reputacijos samprata. Reputacija atskleidžia mano 
susirūpinimą tuo, kaip aš atrodau kitiems, o būtinybė išsaugoti 
reputaciją priklauso nuo to, ar tvirtai aš įsitikinęs grupės solida- 
rumu. Tad narsumo uoliausiai siekia grupės, garbinančios išti- 
kimybės priesakus. Tačiau solidarumo ir ištikimybės garbini- 
mas gali neatspindėti tikrųjų grupės santykių. Nepastovios, 
linkusios iširti grupės kaip tik griežčiau reikalauja ištikimybės 
ir solidarumo, taip užmaskuodamos silpnus savo narių ryšius. 
Kaip subkultūros nariais nesą jaunuoliai gali įkūnyti tikrąsias 
vyriškas savybes, taip konfliktų draskomos grupės gali susigal- 
voti griežtus ir totalitarinius ištikimybės reikalavimus. Visiškos 
ištikimybės reikalaujama ne todėl, kad toks reikalavimas būtų 
vykdomas ar galėtų būti įvykdytas, bet dėl to, kad tokia grupė su 


apmaudu priprato prarasti narius. 


* Sheldon Messinger, Harold Sampson, and Robert Towne, „Life as 
Theatre“, Sociometry, 1962 kovas. 

5 Carl Stephenson Medieval Feudalism, Ithaca, N. Y.: Great Seal, 1956, 
p. 51-52; Joseph Margolis, „Juvenile Delinguents: Latter-Day Knights“, 


The American Scholar, 1960 pavasaris. 

Ištikimybė yra esminė nusižengiamumo subkultūros pro- 
blema ir todėl, kad jos išpažinėjai itin dažnai būna neištikimi. 
Pasiekę remisijos amžių, dėl absoliučiai konvencionalių prie- 
žasčių, jie paprastai palieka draugiją.Tačiau esama ir kitos prie- 
žasties, dėl kurios taip bijoma neištikimybės, ir todėl taip obse- 
siškai tikrinama ištikimybė. Juk galų gale nusižengėlių grupė 
užsiima nelegaliais dalykėliais. Niekam ne naujiena, kad už to- 
kį elgesį numatytos sankcijos. Kiekvienas dezertyravimas susi- 
jęs su demaskavimo ir arešto pavojumi. Todėl nuolat ir turi būti 
patvirtinta ištikimybė.Visiška ištikimybė pademonstruojama 
įvykdantrizikingus ir pavojingus žygius, siekiant užsitikrinti 
reputaciją. Ji užsitikrinama periodiškai išmėginant, kiek gru- 
pės narys išdrįs siekdamas bendraamžių ir už juos kalbančių 
lyderių palankumo. Iššūkį bei raginimą išdrįsti irgi galima pa- 
sitelkti grupės nario reputacijai išmėginti bei patikrinti, ar pa- 
tikima jo narystė. 

Taigi nusižengiamumo subkultūroje narsumas ir ištikimybė 
įgyja papročių moralės statusą. Kaip ir dauguma aukštųjų jaus- 
mų, puoselėjamų konvencionalaus pasaulio, dažniausiai jie pa- 
gerbiami juos išduodant. Tačiau nepaisant to, šios savybės to- 
liau garbinamos, jų siekiama su vaikišku atkaklumu. Kai į tokią 
papročių moralę smarkiai pasikėsinama, kartais papročiai gali 
susikirsti su teisės reikalavimais. Kai tai įvyksta, pavyzdžiui, 
tais atvejais, kai berniukai „važiavo kartu“ pasivažinėti vogtu 
automobiliu, kadangi jie nenorėjo „apvilti savo bičiulių“ ar pa- 
sirodyti „skystablauzdžiais“, galime manyti, jog nusižengėlio 
požiūriu nusižengimą bent šiek tiek sušvelnina jo kilnus moty- 
vas. Aš sakau ne tai, kad automobilio vogimas yra vertinamas ir 
reikalautinas poelgis, bet kad važiavimas sykiu bei nepasirody- 
mas skystablauzdžiu yra berniukiškos etikos esmė. Tad sub- 
kultūros nusižengėliai paprastai nesitiki, kad nusižengimą ga- 


lėtų paneigti ta aplinkybė, jog papročiu paremtas įsitikinimas 

prieštarauja įstatymui. Jie mano, jog nusižengimą sušvelnins 
motyvas. Poelgis vis vien blogas, jis suteikia pagrindą pareigū- 
nams įsikišti, tačiau jis ne toks blogas, kadangi jį motyvavo ir 
įkvėpė jausmai, kurie kitur būtų laikomi teigiamais ir kilniais. 
Tačiau už neteisėto elgesio etinis aktas tampa nebeįžiūrimas ir, 
išskyrus atvejus, kai doras motyvas iškeliamas į šviesą ir įverti- 
namas sušvelninant bausmę, subkultūros nusižengėliui atrodo, 
jog bendri teisingumo kriterijai pažeidžiami. Ir primityvia bei 
vaikiška prasme jis šiek tiek teisus. Juk paprastai masinio infor- 
mavimo ir kitokiais kanalais mes skatiname jaunimą tikėti, kad 
narsumas ir ištikimybė yra dorybės. Be to, juk net sveikas protas 
byloja, kad neteisėtas elgesys, kurį iš esmės ar bent kiek paskati- 
no kilnūs motyvai, jau virsta kitokiu, nusipelnančiu atskiro įver- 
tinimo ir švelnesnės bausmės. 

Kai įstatymas išbraukia įprastas kilnumo ir ištikimybės ver- 
tybes iš riboto sąrašo tų aplinkybių, kurios teisėtai gali sušvelnin- 
ti mens rea, jis tik suteikia dar vieną progą neteisingumui pajusti". 
Kai neatsižvelgiama į kilnų nusižengimo motyvą, pažeidžiamas 
atitikimo principas. Atitikimas nusako santykį tarp įstatymo pa- 
žeidimo ir sankcijos. Tai, ką jūs su manimi darote, tam tikru mas- 
tu turi būti susiję su tuo, ką aš padariau. Maža to, frazę „ką aš 
padariau“ reikia suprasti jos kontekste ir išsamiai. Kaltinamojo 
požiūriu nebus - turbūt niekuomet nebuvo - teisu, jeigu teisin- 
gumas užsimerks prieš tuos galbūt Žmogiškus arba kilnius mo- 
tyvus, kurie įkvėpė blogą poelgį. Tačiau būtent tai teisingumas 
ir privalo padaryti, taip sakant, apakti ar bentjau užsimerkti, jei 
nori išvengti pagundos nepaliaujamai gausinti aplinkybes, ga- 


linčias sušvelninti mens rea. 


* Taip yra, nepaisant to fakto, kad ir aš, ir dauguma kitų linkę pritarti 
išminčiai, griežtai apribojančiai nusikalstamą paskatą lengvinančių aplin- 
kybių sąrašą. Mes negalime tikėtis, kad, atrodytų, apdairus ir išmintingas 


elgesys visuomet turės tik geras pasekmes. 

Teisiančiųjų ir teisiamųjų požiūrius veikiausiai skiria neįvei- 
kiama praraja, nes teisiantysis atkakliai reikalauja, kad įstaty- 
mo nurodomas poelgio kontekstas, į kurį reikėtų atsižvelgti, bū- 
tų ribotas, o teisiamasis reikalauja atsižvelgti į kuo platesnį 
kontekstą. Tie, kurie teisia, niekad šito iki galo nesupras, nes juo 
labiau į tai gilintųsi, juo sunkiau jiems būtų nuteisti. Kai visų 
žalingais laikomi poelgiai yra įkvėpti dorovinių paskatų, nusi- 
žengimo pobūdis gali pasikeisti. Nusižengiamumo subkultūros 
augintinis tikisi, kad jo nusižengimas bus sušvelnintas. 

Teisėtvarkos pareigūnų požiūriu, tokia paskata nusižengi- 
mo nesušvelnina. Retkarčiais ji gali būti netgi sunkinanti įstaty- 
mo pažeidimo aplinkybė, nes ją įkvėpė tokie neprotingi motyvai 
kaip autoriteto išsaugojimas ar nenoras „atsilikti nuo kitų vaiki- 
nų“. Šie motyvai gali pasirodyti neprotingi, nes jie kaip tik įtiki- 
na pareigūnus, kad kaltinamasis smarkiai įklimpęs?. Tokie mo- 
tyvai gali išprovokuoti net griežtesnes sankcijas ar nepritarimą 
negu būtų susilaukta nežinant poelgį paskatinusių motyvų. Sub- 
kultūros nusižengėliai savo ruožtu jaučia neteisingumą, kadan- 
gi institucijos galią turįs autoritetas neatsižvelgė į atitikimo prin- 
cipą, apsimetė nieko nežinąs apie tradicinius už įstatymo ribų 
egzistuojančius bausmės sušvelninimo šaltinius. Negana to, pa- 
reigūnai ignoruoja ne tik dorovinius pažeidimo motyvus kaip 
papročio elementą. Reikėtų atsižvelgti į dar vieną papročio as- 
pektą, jei norime įvykdyti teisingumą reikalaudami, kad sankci- 


ja atitiktų įstatymo pažeidimą. 


" Apie pareigūnų, susiduriančių su kultūros palaikomu nusikalsta- 
mumu, problemas žr. Richard Cloward and Lloyd Ohlin Delinguency and 
Opportunity, Glencoe, III.: Free Press, 1960, 1 skyrius. 

Nusikaltimas „pagal susitarimą“ ir draudimas 


Šiuolaikinėje visuomenėje egzistuoja susitarimas, numatan- 
tis sankcijas pažeidus įstatymą. Nusižengimai prieš asmenį ar- 
ba pasikėsinant į nuosavybę sudaro materialinės baudžiamo- 
sios teisės branduolį. Turbūt niekas, nė patys subkultūros 
nusižengėliai, neprieštaraus bendram įsitikinimui, jog tokios rū- 
šies įstatymo pažeidimai tampa pagrindu įsikišti valstybei. Ta- 
čiau šie pažeidimai dar neišsemia baudžiamosios teisės turinio. 
Dar yra kitokie, sankcionuotini įstatymo akimis, tačiau jiems tai- 
komos sankcijos nėra taip plačiai pripažįstamos teisėtomis kaip 
anos, nukreiptos prieš nusižengimus asmeniui ir nuosavybei. 

Atskirų visuomenės grupių nuomonė dėl to, ar protinga ir ar 
būtina kištis į tam tikro pobūdžio elgesį, gali nesutapti su įstaty- 
mu. Tad įstatymas gali atrodyti neteisingas net ir tuomet, kai 
demonstruoja rūpinimąsi atitikimu, ir dažnai tai daro žiaures- 
nes bausmes skirdamas už visų pripažįstamus nusikaltimus, o 
menkesnes bausmes taikydamas už tuos įstatymo pažeidimus, 
kurie nesusilaukia tokio visuotinio pasmerkimo. Teisingumas 
atrodo neteisingas, kadangi jis nepakankamai rūpinasi atitikimu 
(tarp nusižengimo ir sankcijos). Bausmė už lošimą ar neteisėtą 
alkoholio ar marihuanos vartojimą nebus sunki, tačiau kai ku- 
riems visuomenės nariams atrodys, kad ji dar nepakankamai 
lengva. Dauguma baudžiamojo įstatymo periferijoje esančių nu- 
sižengimų - paprastai tai nusižengimai, kurių aukos nėra aki- 
vaizdžiai matomos, - susilaukia atskirų gyventojų sluoksnių 
daugiau ar mažiau abolicionistinių komentarų. Abolicionistų 
nuomone, ne vienam iš draudžiamų veiksmų gal ir trūksta do- 
rumo ar naudingumo, tačiau jie nėra ir tokie ydingi ar kenks- 
mingi, kad sukeltų valstybės susirūpinimą ir reikalautų juos nu- 
slopinti. Jų požiūriu, rūpindamasi tokiais smulkiais reikalėliais 


valstybė pažeidžia piliečių teisę truputį paklysti, ir, negana to, 

pasirodo nejautri atitikimo principui, išreiškiančiam įstatymo 
pažeidimo rimtumo ir reakcijos į jį santykį. 

Visuotinai pripažįstamo nusikaltimo institucija nereikalau- 
ja, kad ją vis iš naujo pateisintų. Ir piliečiai, ir valdžia tokius 
nusikaltimus apibūdina kaip akivaizdžiai piktavalius ir žalin- 
gus. Tokie įstatymo pažeidimai kaip žmogžudystė, apiplėšimas, 
užpuolimas, išprievartavimas bei kiti įprastai suvokiami kaip 
akivaizdus blogis ir piliečiai laiko juos mala in se. Jie savaime 
nedori, ir dėl šito daugiau nesiginčijama. Kiti poelgiai nėra toks 
akivaizdus blogis. Jie taip absoliučiai nereikalauja valstybės įsi- 
kišimo, tad jų uždraudimas suteikia pretekstą ginčams, sukel- 
damas ekspertų ir piliečių neprofesionalų diskusijas. Šie poel- 
giai faktiškai yra mala prokibita. Šiaip tai yra „neutralūs dalykai“, 
tačiau uždrausti arba toleruojami priklausomai nuo to, kaip „mu- 
nicipaliniam įstatymo kūrėjui atrodo tinkamiau rūpinantis pi- 
liečių gerove ir efektyviau siekiant visuomeninio gyvenimo tiks- 
lų“*. Kai poelgiai laikomi neutraliais, kitaip tariant, kai 
diskutuojama, ar išmintinga juos slopinti, - tokius aktus galima 


vadinti „draudimais“ ,jeijie nėra įtraukti į baudžiamąją teisę. Jie 


* Aš manau, kad skirtumas tarp visuotinai pripažįstamų nusikaltimų 
ir draudimų beveik tapatus jau anksčiau konstatuotajam skirtumui tarp 
mala in se ir mala prohibita. Tačiau aš neketinu tvirtinti, jog poelgiai savaime 
yra vienokie ar kitokie. Veikiau jie socialiai apibrėžiami eilinių visuomenės 
narių kaip kultūriškai skirtingi, vienokie arba kitokie. Blackstone'o klasiki- 
nio dėstymo apie mala in se ir mala prohibita skirtumus apibendrinimą ir 
pratęsimą žr. Jerome Hall, Principles of Criminal Law, Indianapolis: Bobbs- 
Merrill, 1960, p. 337-338. Hallas samprotauja, kad toks atskyrimas nėra 
labai parankus jurisprudencijos arba socialinės analizės tikslams. Sunku 
jam nepritarti. Tačiau, nepaisant trūkumų, šis atskyrimas išliko kaip svei- 
ko proto dalykas. Tai socialinis skirtumas, kurį netiesiogiai pripažįsta ir 
subkultūros nusižengėliai, taip pat daugelis kitų visuomenės narių. Tad 
reikia į jį atsižvelgti. Sociologui nederėtų juo vadovautis, jį veikiau reikėtų 


laikyti piliečių paprotinės reakcijos į įstatymą elementu. 


PAPROTYS, DELIKTAS IR NETEISINGUMAS 229 


vis vien yra nusikaltimai, kadangi sukelia valstybės įsikišimą, 
bet skiriasi nuo anų aptartųjų nusikaltimų tuo, kad to įsikišimo 
jie taip akivaizdžiai nereikalauja. Nusikaltimus, kurie savaime 
laiduoja valstybės įsikišimą, galėtume pavadinti „šalių susita- 
rimu pripažintais nusikaltimais“. 

Kai tam tikros bendruomenės grupės nepritaria vieno ar kito 
draudimo teisėtumui, valstybės autoritetą prislegia sunki našta. 
Ji prislegia valstybės įgaliotos institucijos pareigūnus, nes pas- 
tarieji negali visiškai pasikliauti tuo, kad šito draudimo bus sa- 
vo noru laikomasi, o iš bendruomenės beveik neatsiranda norin- 
čių paskųsti ar paliudyti, kaip jis vykdomas. Negana to, valstybę 
prislegia ir savo pačios neteisingumo našta. Abolicionistiškai 
nusiteikusi visuomenės dalis, kuri arba atvirai priešinasi, arba 
savo elgesiu ignoruoja šį draudimą, veikiausiai bus priblokšta 
slegiančio ir valdingo valstybės autoriteto. Neretai valstybė įgy- 
ja įkyraujančios ir besikišančios į asmeninius piliečių reikalus 
reputaciją. Kad ir kokia lengva būtų bausmė arešto atveju, vals- 
tybės intervencija suprantama kaip atitikimo principo, tad ir tei- 
singumo, pažeidimas. 

Subkultūros nusižengėliai turi savo, nors žodžiais ir neiš- 
reikštą, požiūrį, kiek kuris nusižengimas teisėtas. Nusižengi- 
mas asmeniui ir nuosavybei, kaip minėta, yra laikomi akivaiz- 
džiu blogiu, reikalaujančiu valstybės įsikišimo. Subkultūros 
nusižengėlio požiūris į kitus įstatymo pažeidimus beveik pri- 
lygsta abolicionistinei pozicijai. Ir nuostata, ir elgsena daugelį 
veiksmų jis laiko neutraliais ir nesutinka su juos draudžiančiu 
teisingumu. 

Esama dviejų rūšių draudimų, kurie išprovokuoja subkultū- 
ros abolicionistinę reakciją. Abi rūšys draudimų - ydų ir statuso 
draudimai - subkultūros nusižengėliui pažadina neteisingumo 
jausmą. Ydų draudimas kelia atitikimo, statuso draudimas - pa- 


lyginimo klausimą. 

Yda ir atitikimas 


Papročio galią turįs įsitikinimas, jog tam tikri tariamai netei- 
sėti veiksmai nesuteikia pagrindo oficialiam draudimui, yra spe- 
cialus ir pastangas atitikti apribojantis atvejis. Abolicionistinis 
požiūris teigia, kad tinkama valstybės reakcija yra tolerancija 
arba abejingumas. Visa, kas daugiau, neatitinka nusižengimo 
sunkumo. 

Visuomenės nuomonių apie ydą draudžiantį teisingumą skir- 
tumas yra vienas iš ryškiausių įstatymo ir papročio konflikto 
pavyzdžių. Pagrindinis skirtumas tarp abolicionisto ir prohibi- 
cionisto nuostatų išreiškia priešingus požiūrius, koks turi būti 
tinkamas įstatymų ir paprotinės moralės santykis. Abolicionis- 
tai linkę manyti, kad įstatymas turėtų atspindėti papročių mora- 
lę, o prohibicionistas teigia, kad įstatymas turėtų tarnauti kaip 
vienijanti ir avangardinė institucija?. Tačiau skirtumas gali būti 
perdėtas, ypač kai jį rodo teisės teoretikai. Cohenas, Robsonas ir 
Batesas tvirtina, kad per stipriai akcentuojant konfliktuojančius 
teisės teoretikų požiūrius, kyla grėsmė pamesti iš akių svarbius 
susitarimo elementus. Nė vienas teisės teoretikas ir turbūt tik 
nedaugelis piliečių yra tokių tvirtų prohibicionistinių pažiūrų, 
kad manytų, jog paprotinė moralė nereikšminga. Visas spektras 
skirtumų pasitelkiamas retai. Vadinasi, abolicionisto ir prohibi- 
cionisto požiūriai paprastai išsiskiria dėl to, kad nesutariama, 
kokiu mastu įstatymas turėtų vadovautis paprotine morale. „Visi 


(teisės teoretikai) moralinį faktorių pasitelkia arba kaip normą, 


* Neverta sakyti, kad nė vienas iš mūsų nesame tik abolicionistas ar tik 
prohibicionistas. Būname ir vienu, ir kitu, priklausomai nuo to, su kokiais 
dalykais susiduriame. Tad daugelis liberalų mūsų dienomis yra abolicio- 
nistai homoseksualumo klausimu, tačiau prohibicionistai, kai kalbama 


apie fanatizmą. 

kurią reikia įvertinti, arba kaip normą, kuria būtina sekti“? (kur- 
syvas mano - D. M.). Tad demokratinėse visuomenėse paprastai 
jau priartėta prie susitarimo, kad įstatymas tam tikra prasme 
turėtų atspindėti bendruomenės kriterijus. Tačiau nuomonių skir- 
tumai ir vėl iškyla, pasireikšdami skirtingu vyraujančių bendruo- 
menės reikalavimų vertinimu ir tvirtinimais, kokia turėtų būti jų 
tiksli socialinė lokalizacija. 

Nesutarimų perkėlimą į faktų lygį, taip pat prielaidą, jog pa- 
prastai susitariama dėl tos moralinės nuostatos, kad įstatymas 
turėtų tam tikru mastu atspindėti bendruomenės kriterijus, gali- 
ma pailiustruoti disputu tarp teisėjų Parkerio ir Mokytosios Ran- 
kos, vykusiu Amerikos Teisės institute svarstant Pavyzdinį bau- 
džiamąjį kodeksą. Abu teisėjai sutarė dėl paprotinės moralės, 
suformuluotos kaip pavyzdinis kodeksas, svarbos. Tačiau jie 
griežtai nepritarė vyraujančių bendruomenės kriterijų pobūdžiui. 


Cohenas, Robsonas ir Batesas reziumuoja šį disputą: 


Teisėjas Parkeris ir teisėjas Mokytoji Ranka nesutarė dėl to, ar 
sodomija turėtų būti uždrausta įstatymo. Teisėjas Parkeris atkakliai 
tvirtino, kad homoseksualizmas turėtų būti uždraustas, kadangi toks 
elgesys yra antausis „viešajai nuomonei, kaip paliudija bet kurios 
valstijos kodeksas“. Teisėjas Mokytoji Ranka palaikė priešingą po- 
žiūrį tvirtindamas, jog „baudžiamasis įstatymas, kurio praktinis vyk- 
dymas neužtikrinamas, yra daug blogiau negu visiškas tokio įstaty- 
mo nebuvimas“ ir kad sodomija dažniausiai yra skonio reikalas, o ne 


toks dalykas, už kurį Žmones reikėtų įkalinti“! 


Ši problema aiškiai apibrėžta ginče tarp teisėjo Parkerio ir 


teisėjo Mokytosios Rankos. Jų pasikeitimas nuomonėmis ne tik 


1“ Cohen, Robson, and Bates, op. cit., p. 138. 
U Ibid, p. 139. 

rodo abiejų pritarimą tam požiūriui, kad įstatymui svarbi pa- 
protinė moralė, bet sykiu ir glaustai išreiškia, kuo skiriasi prohi- 
bicionistų ir abolicionistų įsitikinimai. Be to, jų ginčas primena 
mums, kad priešingus požiūrius išreiškia ne tik skirtingų nuo- 
statų piliečiai. Nuomonių skirtumai išryškėja ir pačioje teisinėje 
sistemoje. Šito priežastis ir kartu pasekmė yra tai, kad draudimų 
statusas dažniausiai išklibęs. Toks nepatvarumas retkarčiais pa- 
sireiškia neryžtinga teisėtvarka bei vengimu paaiškinti, jei mes- 
tas iššūkis ar užduotas klausimas. Štai pavyzdys: pokalbis tarp 
policininko ir nepilnamečio, kurį girtą suėmė gatvėje!'?. Areštuo- 
tas nepilnametis priešinasi ir maištauja, jis vis bando mesti iš- 
šūkį policininkui klausinėdamas, koks čia teisingumas, jei žmo- 
gų areštuoja vien už girtumą. Jis tvirtina, jog nesąžininga bausti 
nepilnamečius už tai, kas leidžiama suaugusiems. Policininko 
padėtis tikrai atrodo kebli. Gal dėl to jis nepilnamečiui neprime- 
na, kad šis suprantąs teisingai, kad esama nepilnamečio statuso 
nusižengimų - poelgių, už kuriuos suaugusieji nebaudžiami, 
tačiau jo atvejis kitoks. Viešai demonstruoti girtumą draudžia- 
ma ir suaugusiems, ir nepilnamečiams. Užuot prabilęs apie tai 
ir gynęs prohibicionisto požiūrį, policininkas nebyliai priėmė 
abolicionizmui artimesnę nuostatą, tik paįvairintą amžinu funk- 
cionieriaus teisinimusi. Jis pareiškė nepilnamečiui, kad gal šis 
ir teisus, gal girtumas ir neturėtų pažeisti įstatymo, tačiau dabar 
situacija tokia, kad įstatymui nusižengta. Jis vis kartojo, kad tik 
vykdo savo, policininko, pareigą. Jis nesprendžia, ar konkretus 
draudimas pagrįstas, ar ne. Policininkas nesiruošia diskutuoti 
dėl principo. Jis neparemia prohibicionistinio požiūrio, nors jo 
užimamo posto teorija bei praktika ir įpareigoja tai padaryti. 

Šį epizodą papasakojau ne todėl, kad parodyčiau policijos 


nekompetenciją. Gal policininkas kaip tik ir pasirinko vienintelę 


12? Šis incidentas įvyko man stebint arešto ir kvotos procedūras. 

kompetetingą išeitį. Paminėjau jį todėl, kad parodyčiau, jog ne- 
retai draudimai įgyvendinami aiškiai svyruojant bei neryžtin- 
gai, o tokie dalykai nepraslysta pro subkultūros nusižengėlių 
akis. Nusižengiamumo subkultūra tai pastebi ir stiprėja misda- 
ma tokiais pastebėjimais: pareigūnai bei piliečiai lyg ir pritaria 
jai nesutikdami laikyti įstatymo pažeidimu tų nusižengimų, ku- 
riuos ir dauguma policininkų patys vadina pienburniškais. 
Sunku bent kiek tikriau išsiaiškinti, būtent kokių draudimų 
subkultūros nusižengėliai nepripažįsta kaip teisėtų. Negana to, 
abejotina, ar dėl šių dalykų susitariama net tokiame ribotame 
subkultūros nusižengėlių pasaulėlyje. Neabejotina, kad dėl kai 
kurių nusižengimų, tarkim, homoseksualumas ar kitokie seksu- 
aliniai iškrypimai, ir pačių nusižengėlių nuomonės išsiskiria; 
vieni jų laikosi abolicionistinio požiūrio, kiti piktindamiesi pri- 
taria prohibicionistams. Į kitus nusižengimus, tokius kaip loši- 
mas, girtavimas, sanguliavimas, abolicionistinis požiūris kur 
kas dažnesnis. Bet subkultūros nusižengėliai abolicionistinio 
požiūrio į šias uždraustas ydas nesilaiko ypač atkakliai, kadan- 
gi neteisingumo jausmą dėl šių draudimų nustelbia kitas, skir- 
tas jiems. Juos gal net mažiau nei nuolaidžiavimas skaudina 
bausmės už aptariamas ydas neatitikimas nusižengimo sunku- 
mui, nes jie mato, kad jiems draudžiami ne tik ydomis laikomi 


poelgiai, bet ir daug daugiau. 


Statusui taikomi draudimai ir palyginimas 


Palyginimas, kaip teisingumo komponentas, pasireiškia rū- 
pinimusi, kad pastebimai skirtingi reikalavimai, kartais taikomi 
skirtingiems statusams, būtų protingi bei pagrįsti. Nepilname- 


čio statusas turbūt yra reikšmingiausias iš Amerikos gyvenime 

dar išlikusių atskirai apibrėžtų statusų". Jaunimas yra viena iš 
nedaugelio amerikietiškosios realybės kategorijų, kurios ir iš 
principo, ir praktiškai atsiduria už juridinės lygybės ribų. 

Statusui taikomi draudimai yra svarbus ypatingos teisinės 
nepilnamečių padėties Amerikoje aspektas. Specialias jaunimui 
skiriamas bausmes tam tikru mastu atsveria ir specialios indul- 
gencijos, suteikiamos lengvesne nuosprendžio forma, dažnes- 
niu nei suaugusiųjų bylose lygtiniu nuteisimu bei kitomis nuo- 
laidomis. Įdomu būtų pasvarstyti, ar ypatingos indulgencijos 
atitinka ypatingas bausmes, tačiau aišku, jog tokie spėliojimai 
bergždi. Nepriklausomai nuo objektyvių ar nesuinteresuotų ste- 
bėtojų išvadų, turint galvoje subkultūros nusižengėlių suintere- 
suotumą bei padėtį, būtų kvaila viltis, kad jiems itin patiktų tas 
faktas, jog ypatingą jų atsakomybę atitinka ir ypatingas elgesys 
sujais. Kaip ir dauguma visuomenės narių, ypač priklausomų, 
jie kur kas jautriau reaguoja į savo statuso atsakomybę nei įver- 
tina jo privilegijas". 

Tradiciškai draudimų įvedimas pateisinamas tuo, kad jie 
turintys užtikrinti bendruomenės gerovę ir moralumą. Taigi 
turbūt reikėjo tikėtis, jog priklausomų asmenų statusams daž- 
niau bus taikomi ypatingi draudimai, netaikomi visaverčiams 
piliečiams. 

Priklausomųjų statusą daugiausia turi asmenys, kuriems dar 
nesuteiktos visos piliečio teisės ar nepripažintas brandumas. 


Tad jie atrodo esą tinkamais ypatingų draudimų subjektais. 


“ Atskiras teisinis nepilnamečių statusas smulkiai apibendrintas Gra- 
ce Abbott The Child aud the State, Chicago: University of Chicago Press, 
1938. 

5 Smulkiau jaunimo kaip priklausomųjų statusą aš aptariu „Patterns 
of Youth“ kn. Robert Faris (leid.) Handbook of Sociology, New York: Rand- 


McNally, rengiama spaudai. 

Specialūs draudimai visuomet būdavo suprantami kaip svarbi 
ypatingos jų apsaugos dalis". 

Tik jaunimui taikomi draudimai aiškinti įvairiausiai. Tai ir 
troškimas apsaugoti nekaltus nuo pagundos ir su šituo susijęs 
įtarus nepasitikėjimas nesuvaldomais „karštakošio“ jaunimo 
polinkiais'“. Šiuolaikiškesnės ypatingų draudimų interpreta- 
cijos, ypač pateikiamos apsišvietusių pataisos metodų šali- 
ninkų, atkreipia dėmesį į prevencinę ir diagnostinę draudimo 
funkciją. Jei pabėgimas iš namų pranašauja dar rimtesnius nu- 
sižengimus, jei pabėgėlis neretai vagiliauja, ar ne išmintingiau 
būtų uždrausti bėgti iš namų, taip leidžiant autoritetams įsi- 
terpti anksčiau ir lengviau, kol jaunuolio gyvenimas nespėjo 
pakrypti netinkama linkme? Šis klausimas nenaujas. Nauja tik 
tai, kad pastaruoju metu jis kažkodėl užduodamas retoriškai, 
tarsi prevencinio teisingumo turinys ir nauda būtų savaime 
visiems žinomi. 

Į draudimus, susijusius su statusu, jaunimas reaguoja įvairiai. 
Vieni pritaria tokių draudimų teisėtumui, kiti su jais nesutinka, 
daugelis netikri ir dvejoja. Subkultūros nusižengėliai atvirai pro- 
testuoja, kartais gana garsiai, prieš tuos ypatingus reikalavimus, 
kurie apsunkina jų ir kitų nepilnamečių gyvenimą. 

Nepilnamečiams keliamų ypatingų reikalavimų reikšmė pa- 
prasta ir svarbi. JAV nepilnamečių kodeksai prie įprastų įstatymų 


ir draudimų, kurie taikomi visiems piliečiams, priduria dar ištisą 


5 T. H. Marshall Citizenship and Social Class, and Other Essays, Cambrid- 
ge, Eng.: University Press, 1950. 

16 Karštakošio jaunimo stereotipo aprašymą žr. Edgar Friedenberg „The 
Image of the Adolescent Minority“, Dissent 1963 pavasaris. 

V Nepilnamečių kodeksų Jungtinėse Valstijose aptarimą žr. Frederick 


Sussman Laws of Juvenile Delinguencų, New York: Oceana, 1959. 

sąrašą draudimų, skirtų tik nepilnamečiams". Sol Rubinas trum- 


pai apibūdina šį nepilnamečių teisinio statuso aspektą. Jis sako: 


Nepilnamečių teismo aktuose... kiekvienas nusižengiamumo api- 
būdinimas apima /universaliai taikomus / įstatymus bei potvarkius 
vaikams. Tačiau nusižengiamumo apibrėžimas šituo nepasibaigia, jis 
šituo prasideda. Poelgių ar sąlygų, leidžiančių perduoti vaiką nepilna- 


mečių teismų jurisdikcijon, sąrašas yra kankinamai ilgas". 


Elgesys, kurį numato statuso draudimai, skiriasi priklauso- 
mai nuo valstijos, - kaip ir specialiųjų straipsnių skaičius ne- 
pilnamečių kodeksuose. Tačiau išryškėja ir bendrumai. Įprasti 
statusui taikomi draudimai reguliuoja chronišką pamokų pralei- 
dinėjimą, nepataisomumą, tėvų ar globėjo kontrolės nepaisymą, 
išėjimą iš namų be leidimo (pabėgimą). Be to, uždrausta daug 
tokių veiksmų, kurie yra įprasti ir nedraudžiami suaugusiems. 
Tai šlaistymasis po gatves iki vėlumos, girtavimas, lytiniai san- 
tykiai, automobilio vairavimas, kai kurios jurisdikcijos draudžia 
tokius veiksmus kaip rūkymas ir keikimasis. Trumpai tariant, 
nepilnamečių pasirinkimo, veiklos ir judėjimo laisvė yra kur kas 
griežčiau apribota negu suaugusiųjų. Nepilnamečių atveju 
baudžiamoji teisė ryškiai pasislinkusi maksimalių, o ne mini- 


malių visuomenės ekspektacijų linkme. Mažai teguodžia net 


"“* Sol Rubin Crime and Juvenile Delinguency, New York: Oceana, 1961, p. 49. 

Rubino pateiktajam nusižengiamumo apibrėžimui tetrūksta vienos iš- 
lygos: čia nereikia priskirti tų jurisdikcijų, kurios iš viso neturi nusižengia- 
mumo apibrėžimo. Pasak Paulo Tappano, esama aštuonių itin pažangių 
nepilnamečių teismų jurisdikcijų, „kurios iš viso neapibrėžia nusižengia- 
mumo savo įstatymuose, o tik nusako jį kaip jurisdikcines teismo galias“. 
Itin įžvalgi šios ir kitų nepilnamečių teisingumo ypatybių aptartis pateikta 
Comparative Survey of Juvenile Delinguency, Part I: North America, New York: 
United Nations Department of Economic and Social Affairs, 1958, p. 2. 

tas faktas, kad tokių draudimų laikytis priverčiama tik kartais. 
Atsitiktinis jų įgyvendinimas dažniausiai reiškia, kad jų laiky- 
tis priverčiami ne visi vienodai arba selektyviai, neatkreipiant 
pakankamai dėmesio į tuos, kurie įtariami rimtesniais įstatymo 
pažeidimais. Tad ir tokio statuso egzistavimas, ir tas faktas, kad 
tik retkarčiais priverčiama jam taikomų apribojimų laikytis, gali 
sustiprinti nusižengėlio neteisingumo jausmą. Draudimo egzis- 
tavimas gali pažeisti palyginamumo ekspektaciją, o tik sponta- 
niškas reikalavimas šio draudimo laikytis pakenkia dar visuoti- 
nesnei nuoseklumo ekspektacijai. 

Nusižengiamumo subkultūros šalininkai piktinasi apribo- 
jimais, kuriuos sukuria statuso draudimai. Jie piktinasi šiais ap- 
ribojimais, tiesiogiai nukreiptais prieš tą veiklą, kuri laikoma 
kone jų subkultūros bihevioristiniu branduoliu. Dažnai paikio- 
jimas —- vienas iš būdų imituoti statuso draudžiamą veiklą, - 
veikiau rodo nusižengiamumo subkultūros bihevioristinį turinį 
nei kokią nors rimtesnę nusikalstamą veiklą. Tipiška subkultū- 
ros nusižengėlio raiška - prisigerti, beprotiškai elgtis, trikdyti 
ramybę, įkyrėti merginoms ir jas išnaudoti, ignoruoti tėvų bei 
kitų suaugusiųjų kontrolę. Tai svarbiausios veiklos rūšys, suda- 
rančios Žymiai didesnę nusižengėlio raiškos ciklo dalį nei elge- 
sys, kuris uždraustas kaip pripažintas nusikaltimas. Tokio ne- 
ramdomo ir nevaldomo elgesio proga ir galimybė dažnai 
atsiranda išsilaisvinus iš institucijų kontrolės, pavyzdžiui, pa- 
sprukus iš pamokų arba pabėgus iš namų. Ir viena, ir kita lei- 
džia nepilnamečiui išsivaduoti nuo svarbiųjų socialinės kon- 
trolės tarpininkų - mokyklos ir šeimos, - ir simboliškai padeda 
nepilnamečiui pasijusti per anksti suaugusiu. 

Nė viena kita iš subkultūros nusižengėlio veiklų neatsklei- 
džia jo institucijos tikslų geriau nei nepilnamečio statuso drau- 
dimus pažeidžianti kasdieninė veikla. Bėgimas iš pamokų ir na- 


mų (abiem atvejais laikinai likviduojami instituciniai vaikystės 

pamatai), rūkymas, gėrimas, sekso žaidimai ir išdaigos su auto- 
mobiliais — visa tai iš esmės sulaužo nepilnamečių ir suaugu- 
siųjų hierarchijos barjerą - ir visur čia subkultūros nusižengėlis 
įžvelgia nusižengiamumo kaip savos institucijos siekinius. Pri- 
skirti siekinius institucijai visuomet rizikinga, bet turbūt leisti- 
na, jei tai daroma tik metaforiškai ir pusiau rimtai. Taip Žžvel- 
giant būtų galima suformuluoti nusižengiamumo subkultūros 
siekinį. Tai paprotinė sistema, kuri retkarčiais leidžia bei paska- 
tina nusikalstamus veiksmus, bet iš esmės siekia suteikti pasi- 
tenkinimą įvesdindama į per ankstyvą vyriškumą. 

Būti suaugusiu - ne aspiracijomis, bet šiuolaikiškais vyriš- 
kumo bei narsumo poelgiais - yra svarbiausias subkultūros nu- 
sižengėlių rūpestis. Išmėginimas ir bravūra atspindi ir paaitri- 
na nerimastingai mygiančią reikmę - pasiekti vyriškumą. Be to, 
jie atspindi ir paskatina įsiveržimus į suaugusiojo elgsenos pa- 
saulį. Nors statuso draudimai retai akcentuojami svarstant ne- 
pilnamečių nusikalstamumą, jie labai svarbūs norint suprasti 
nusižengiamumą, kadangi paaiškina kertinį antagonizmą tarp 
įstatymo ir šios jaunimo grupės. 

Troškimą bet kokia kaina pasirodyti vyrišku iliustruoja sim- 
bolinių rūkymo implikacijų raida. Dar neseniai rūkymas buvo 
suaugusiojo ženklas, o iki moterų emancipacijos vyrijos privile- 
gija. Tad sykiu jis tarnavo ir kaip itin vykęs per ankstyvo vyriš- 
kumo simbolis, o kaipo toks buvo ir malonus subkultūros nusi- 
žengėlių laiko praleidimas. Rūkančius nepilnamečius, o ypač 
jeigu jie dar ir viešai girdavosi šia yda, galėjai beveik nesuklys- 
damas priskirti prie nepilnamečių nusižengėlių. Kai papročiai, 
ribojantys nepilnamečių elgesį, sušvelnėjo, jaunimas irgi išgy- 
veno šiokią tokią emancipaciją - rūkymo, kaip pernelyg anksty- 
vo įžengimo į pilnametystę simbolio, nebepakako. Per anksti su- 
vyriškėję jaunuoliai šiuo atžvilgiu ne itin skyrėsi nuo tradicinio 


dar vaikiško jaunimo. Dauguma abiejų grupių atstovų rūkė. Tad 

kaip paprastai atsitinka pasaulyje, kuriam rūpi iliuziniai sim- 
boliai, „suma, iš kurios lošiama“, buvo padidinta. Pademonst- 
ruoti vyriškumą vien paprastu rūkymu pasidarė nebeįmanoma. 
Tačiau jį buvo galima parodyti pavojingesne rūkymo forma, ta, 
kuri dar išlaikiusi rizikos jausmą, pavojų, bravūrą, tad ir vyriš- 
kumo implikacijas, būdingas ankstesnei vaikiško rūkymo defi- 
nicijai. „Pasipuikuoti“ ankstyvu vyriškumu jau neturėjo teisės 
tas, kas tik paprastai rūkė, tą tegalėjo rūkantis kaip nors neįpras- 
tai. Marihuana tapo turbūt labiausiai tarp subkultūros nusižen- 
gėlių pripažintu nepaprastu rūkymu. 

Statusui taikomų draudimų tikslas ir funkcija yra pakirsti 
per ankstyvo vyriškumo galimybes ir laisvumą, kurį suteikia vy- 
riškumas kaip statusas. Nusižengiamumo subkultūros tikslas 
ir funkcija padidinti tokią galimybę ir per ankstyvo vyriškumo 
galimybių skalę. Tad čia regime esminį antagonizmą, tačiau, rei- 
kia pakartoti, ne baudžiamojo įstatymo lygmenyje. Esminis an- 
tagonizmas egzistuoja dažnai ignoruojamoje nepilnamečių tei- 
sės periferijoje. Subkultūros nusižengėliai jautrūs nevienodam 
elgesiui su skirtingo statuso asmenimis ne todėl, kad jie būtų 
vienodo elgesio normų šalininkai; veikiau todėl, kad specifinė 
nepalyginamumo prigimtis skaudžiai kerta per vaidybą, pozas 
bei ambicijas. Uždrausdamas bėgti iš pamokų bei namų įstaty- 
mas uždraudė jiems ir tą sritį, kur jie nevaržomai galėjo pasijusti 
esą „vyrais“. 

Uždrausdamas daugelį nemoralios veiklos formų, tačiau leis- 
damas tas pačias veiklos rūšis suaugusiems, įstatymas aiškiai 
išreiškė savo nuomonę apie tai, kas netgi patiems subkultūros 
nusižengėliams atrodo vienintelė pateisinama aspiracija. Įsta- 
tymas apvilia nusižengiamumo subkultūros siekimus, todėl jis 
susilaukia neišsenkančio priešiškumo bei paniekos. 

Šiame skyriuje jau aptariau valstybės intervencijos teisėtu- 


mą. Minėjau, kad kai kurie gyventojų sluoksniai statuso apribo- 

jimų, ydų bei dorų motyvų įkvėptų „konsensuso“ nusikaltimų, 
nelaiko teisėtais, kokiais paprastai laiko baudžiamosios teisės 
draudimus. Tokia garsiai neišsakyta abolicionistinė pozicija aiš- 
kiai ir įžūliai atsisako pripažinti specifinius įstatymo kompo- 
nentus. Tai nepritarimas materialiame arba substantyviniame 
įstatymo lygmenyje, labiau apribotas baudžiamojo įstatymo pe- 
riferija. Dabar galime grįžti prie subkultūrai būdingesnio nesu- 
tikimo, kuris pasireiškia ne pačiame substantyviniame lygme- 
nyje. Atsigręškime į tai, ką galėtume pavadinti metodologiniu 
įstatymo elementu. 


Nusikaltimas ir deliktas 


Tvarkai palaikyti įstatymas pasitelkia įvairius metodus. Tei- 
ses galima reabilituoti, o blogus poelgius nuslopinti ar išvengti jų 
įvairiais kitais būdais. Visi tie būdai palaiko tvarką ir bendruo- 
menės moralės standartus šiek tiek kitokiais metodais. Galiausiai 
baudžiamosios teisės neutralizavimas apima ir metodologinį ne- 
pritarimą; tai pozicija, kuri leidžia subkultūros nusižengėliams 
nesąmoningai susikurti vulgarią delikto sampratą. 

Jie nesąmoningai patvirtina, kad tam tikromis sąlygomis pri- 
vatūs bei kompensaciniai civilinės teisės metodai garantuoja pir- 
mumą prieš viešas baudžiamosios teisės sankcijas.Taip įrodi- 
nėdami jie paprastai išplečia ir deformuoja įprastą teisės bei 
pasauliečių sampratą apie tai, kokios yra tikrosios baudžiamo- 
sios teisės ir delikto (civilinės teisės nepaisymo) sritys. 

Nėra paprasta išvengiant dviprasmybių atskirti nusikaltimą 
bei civilinės teisės pažeidimą. Dauguma poelgių, kuriems taiko- 
mos nusikaltimo sankcijos, tuo pat metu yra ir deliktai". Tačiau 

"* Esminio delikto ir baudžiamojo įstatymo sutapimo aptarimą žr. 


Clarence Morris, Studies in tie Law of Tort, Brooklyn: Foundation Press, 


1952, 4 skyrius. 

užuot buvęs painiavos šaltiniu, reikšmingas substantyvinis da- 
linis ryšys tarp deliktais ir nusikaltimais esančių poelgių nuro- 
do mums ir šio skirtumo esmę. Skirtumas tarp delikto ir nusikal- 
timo yra ne esminis, bet formalus. Šį skirtumą išreiškia skirtingi 
metodai, kuriais atlyginama už blogį, padarytą visuomenės pri- 
pažintu žalingu poelgiu. Kai terminai deliktas ir nusikaltimas 
priešpriešinami, jie atskiria ne skirtingus poelgius, bet skirtin- 
gus būdus, kuriais atsakoma į poelgius, laikomus blogais ir ža- 
lingais. 

Baudžiamoji byla ir ieškinys, susijęs su deliktu, yra tie pa- 
grindiniai teisės metodai, kuriais vykdomi žalos kompensavimo 
veiksmai“. Kiekviena grupė atitaisomųjų veiksmų akcentuoja jai 
būdingus metodus, nors jų galutinai ir neatriboja. Nors delikto 
atveju atlyginti už žalą yra svarbiausia ieškinio funkcija, retkar- 
čiais jis gali pasikėsinti į tradicines baudžiamosios teisės prero- 
gatyvas ir įgyti bausmės pobūdį. Baudžiamajai teisei būdingų 
bausmės idėjų įsiveržimas į delikto sritį laikomas anomalija ir 
turi „baudžiamosios“ arba „pamokomosios“ žalos pavidalą. To- 
kia žala kartais atlyginama, „kai atsakovo padarytas blogis bu- 
vo ketintas ir tyčinis bei turi šiurkštaus pažeidimo pobūdį, daž- 
nai siejamą su nusikaltimu“*!. Tokias retas išimtis palikus 
nuošalyje, bausmės ar atgrasinimo idėjos nevaidina ypatingo 
vaidmens deliktiniame ieškinyje. 

Esminis atitaisymo metodas delikto ieškinyje yra žalos atly- 
ginimas arba kompensavimas už padarytą žalą. Panaudojami ir 
kiti metodai, tokie kaip teismo draudimas (atsakovui atlikti tam 


tikrus veiksmus), „tačiau tokie draudimai bus taikomi, jeigu sie- 


2 Čia ir toliau aš vadovausiuos parankiais ir glaustais apibendrinan- 
čiais teiginiais apie deliktą, pateiktais William L. Prosser, Handbook on He 
Law of Torts, St. Paul, Minn.: West, 1955, p. 1-8; ir Warren A. Seavey, 
„Principles of Torts“, Harvard Law Review, 1942 rugsėjis, p. 72-98. 


2 Prosser, op. cit., p. 8. 

kiant atlyginti žalą, visų pirma pavyks uždrausti ją sukėlusius 
blogus poelgius“. Taigi deliktas yra pažeidimas, nesusijęs su 
sutartimi (sutarties pažeidimą reguliuoja sutarčių teisė, numa- 
tanti konkrečius susitarimus ir pažadus), kai įstatymu numaty- 
tą atlygį sudaro sumokėjimas už žalą teisėtam ieškovui. 

Baudžiamosios teisės atlyginimo metodas yra iš esmės ki- 
toks. Dažniausiai tai baudžiamosios sankcijos. Kaip jau minė- 
jau, tai baudžiamosios teisės ženklas, nesvarbu, ar sankcija pa- 
skirta atsiskaitymo ar reabilitacijos tikslu, ar bausmė įvykdyta, 
ar atidėta kaip lygtinio nuteisimo atveju, ar atidėta pasigailėjus, 
kaip laikino bausmės sustabdymo atveju, ar per anksti pasieku- 
si kulminaciją kaip lygtinio paleidimo iš įkalinimo vietos atveju. 
Piniginės nuobaudos, kurios, šalia įkalinimo ir mirties, tarytum 
ir išsemia baudžiamųjų sankcijų arsenalą, iš esmės skiriasi nuo 
nuostolių atlyginimo civilinio ieškinio atveju. Baudos yra mo- 
kamos ne ieškovui, o valstybei - ir dėl pakankamą pagrindą tu- 
rinčios bei fundamentalia esančios priežasties. Nusikaltimas 
įvykdomas ne individui, jis įvykdomas visuomenei. Toks teigi- 
nys negali būti laikomas vien fikcija. Jis itin svarbus, kai norime 
suprasti atlyginamąjį baudžiamosios teisės metodą, o per jį ir 
subkultūros nusižengėlio nepritarimą teisės principams“. Skir- 
tumas tarp baudžiamosios ir kitų rūšių teisės remiasi rimtu tei- 
giniu, kad nusikaltimas padaromas visuomenei. 

Svarbiausias baudžiamosios teisės tikslas - tarpininkauti 
tarp kaltinamojo ir aukos, tiesiogine prasme transformuojant šį 


nusikalstamą poelgį taip, kad valstybė, veikdama kaip visuome- 


22 Prosser, op. cit., p. 1-2. 

* Ironiška, kad į subkultūros nusižengėlio polinkį savo poelgius aiš- 
kinti veikiau kaip deliktą, o ne kaip nusikalstamą veiksmą, „pažangiojo“ 
teisingumo šalininkai teatsižvelgia žodžiais. Kaip jie mėgsta kartoti, ne- 


pilnamečių teismas yra civilinis teismas. 

nės atstovas, taptų auka, vadinasi, ieškovu. Tikrosios aukos, in- 
divido, kuris tapo žalą sukėlusio neteisėto poelgio auka, svarba 
tarsi ir sumenkinama. Aukos vaidmuo transformuojamas dar 
smarkiau negu kaltinamojo, kai nuo delikto pereiname prie kri- 
minalinio nusikaltimo. Nagrinėjant baudžiamąją bylą svarbu 
ne tai, kad sužeistai ar kitaip nukentėjusiai aukai turi būti atly- 
ginta; aukos vaidmuo teismo procese yra drastiškai apkarpytas. 
Ji yra „kaltintojas ir valstybės liudytojas“. Auka praranda bet 
kokias prerogatyvas, kurios jai priklauso civilinio ieškinio atve- 
ju, išskyrus tai, kad valstybė remiasi jos liudijimu. Kaip matysi- 
me, subkultūros nusižengėlių požiūris grąžina aukai jos prero- 
gatyvas ir svarbiausią vaidmenį teismo procese. Amerikiečių 
baudžiamoji teisė teismo procese prieš kaltinamąjį nukentėju- 
siajam palieka mažesnį vaidmenį. Tai fundamentalus skirtumas 
tarp baudžiamosios ir civilinės teisės. Civilinį ieškinį „pradeda 
ir tęsia pats nukentėjęs asmuo, o siekiama juo kompensuoti nu- 
kentėjusiajam įstatymo pažeidėjo padarytą žalą. Jei pasiseka, 
jam priteisiama tam tikra pinigų suma, ir nuosprendį vykdyda- 
mas jis gali šią sumą išreikalauti iš atsakovo“. Deliktai pažei- 
džia asmens teises. Baudžiamosios bylos tikslas visai kitoks. 
Baudžiamojo teismo proceso tikslas yra „atstatyti visuomenės 
kaip visumos interesus, nubaudžiant pažeidėją arba pašalinant 
jį iš visuomenės visam arba ribotam laikui; perauklėjant jį arba 
išmokant nekartoti nusižengimo ir atgrasinti kitus nuo įstatymo 
pažeidėjo pamėgdžiojimo“*. 

Nors tuo gana dažnu sutapimu tarp deliktų ir nusikaltimų 
galima pasinaudoti atmetant epifenomenalius (čia - antrinius) bei 


nustatant esminius skirtumus, pats jų sutapties faktas sukuria 


24 Prosser, op. cit., p. 7. 
5 Ibid. 
26 Ibid. 

dviprasmiškumą, kurio išvengti jam taip ir nepavyksta. Atskirti 
deliktą ir nusikaltimą veikiau kaip reakciją į įstatymą, o ne kaip 
substantyvinį poelgį būtų paranku, tačiau sykiu tai reikštų, kad 
mėginame apeiti ir patį klausimą. Iš tikrųjų tai, ką reikėtų suži- 
noti apie šį skirtumą, pirmiausia ir atrodo esąs atsakymas į klau- 
simą: kada įstatymas reaguoja į žalą sukėlusį neteisėtą poelgį 
kaip į deliktą, kada kaip į nusikaltimą? Tai, kad deliktas dažnai 
ir nusikaltimas arba viena ir kita tuo pačiu metu, reiškia, kad 
aiškaus atsakymo nesama. Ar į žalingą poelgį reaguojama kaip 
į deliktą ar nusikaltimą, ar kaip į abu, atrodo, dažnai priklauso 
nuo konkrečios situacijos, o ne nuo bendrų aiškinamųjų princi- 
pų. Taigi atskiriant nusikaltimą nuo delikto nemenkas dvipras- 
miškumo elementas išlieka ir yra neišvengiamas. Būdinga, kad 
maištaujantys nusižengiamumo subkultūros požiūriai atsiran- 
da ir klesti kaip tik juridinių dviprasmybių sferoje. Būdinga ir 
tai, kad subkultūros ir teisės požiūrių skirtumai užgožia pačioje 


teisės sistemoje matomus skirtumus. 


Aukos prerogatyvos 


Interpretuojant neteisėtą poelgį kaip deliktą, o ne kaip nusi- 
kaltimą, svarbiausia yra siaurai sutelkti dėmesį į auką bei jos 
prerogatyvas. Žalingą poelgį paversti privačiu, jo „neviešinti“ 
reiškia nebylų įsitikinimą, kad šis poelgis nusipelno būti verti- 
namas kaip deliktas, o ne kaip nusikaltimas. Rūpindamiesi au- 
ka irjos prerogatyvomis kartais užmirštame ar iš viso atsisako- 
me viešumos elemento, tokiu būdu pridengdami ir nusikalstamą 
paties žalingo poelgio pobūdį. Jeigu mums atrodo, kad blogis 
paliečia tik kaltinamąjį ir auką, mes jau žengę lemtingą žingsnį 


baudžiamosios teisės neutralizavimo linkme. 

Kaip tik toks požiūris persmelkia nusižengiamumo subkul- 
tūrą. Subkultūros koncepcijos prieštarauja automatiškam kai ku- 
rių nusižengimų priskyrimui nusikaltimams. Pasak subkultū- 
ros įsitikinimų, toks priskyrimas retai kada pagrįstas. Kartais 
šios subkultūros atstovai iš esmės ir teisūs, tačiau teisūs dėl ne- 
teisios priežasties. Jų klaida visų pirma slypi įprastame vaikiš- 
kame išsisukinėjime, gal pačiame įprasčiausiame iš visų išsisu- 
kinėjimų. Šis išsisukinėjimas remiasi tuo, jog supainiojami iš 
termino „gali“ (can) irjo neigiamos formos „negali“ (cannot) ky- 
ląs faktinis ir moralinis imperatyvai. Subkultūros požiūris, pa- 
brėžiantis aukos prerogatyvas, visų pirma ir atsiremia į tokį im- 
peratyvų pasitelkimą išsisukinėjant. 

Dažnai baudžiamasis procesas negali būti pradėtas, jeigu au- 
ka nepageidauja pateikti ieškinio, nes daugeliu atvejų nukentė- 
jusiojo kaip liudytojo dalyvavimas yra esminis. Terminas „ne- 
gali“ (cannot) čia akivaizdžiai pavartotas jo faktine imperatyvine 
prasme. Tačiau, kaip žino kiekvienas mokyklos mokytojas, dau- 
gelis vaikų terminu „negali“ (cannot) nusako neigiamąjį morali- 
nį imperatyvą, ir kaip tik taip jį ir supranta. Jie sako negali (can- 
not), užuot sakę jiems neleista, jie neturi teisės (may not). Tad jie 
klaidingai supranta ir bendrą tvirtinimą, jog policija negali pri- 
mygtinai reikalauti iškelti bylos, jeigu ieškovas to nepageidauja. 
Jie būtent taip ir supranta, kad policija neturi teisės; tad taip su- 
stiprinę moralinį imperatyvą jie ir tiki, jog policija neturėtų kiš- 
tis, kad jai derėtų įsikišti tik tuomet, kai auka pageidauja. 

Tokia painiava gana dažna, tačiau jos pasekmės ne visuomet 
tokios lemiamos. Pradinė maišatis, taip pat tie keisti požiūriai, 
iš kurios jie išauga bei kurios dėka gyvuoja, turėtų reikšti, jog 
deliktas, o ne baudžiamasis įstatymas turėtų vyrauti. Iš čia ir 
tendencija baudžiamojoje byloje nukentėjusiajam suteikti tokią 
pačią iniciatyvą kaip civilinėje. Suasmenindamas padarytą blo- 


gį, nusižengėlis atima tą automatinės intervencijos teisę, kurią 

valstybei suteikia baudžiamoji teisė. Tačiau nusižengėlio supra- 
timas apie civilinį ieškinį tuo ir pasibaigia. Subkultūros nusi- 
žengėlis dažniausiai neišmano teisinio skirtumo tarp nusikalti- 
mo ir delikto, tad ir šiuos du žalos atitaisymo metodus jis 
beviltiškai supainioja. Nukentėjusiojo prerogatyva atstatyta, jis 
gali ja pasinaudoti, jei panorės, pradėdamas baudžiamąjį pro- 
cesą vietoj civilinio. Tačiau reikėti jam nereikia. Auka gali ir 
užmiršti apie nusikaltimą, pasigailėti ar atleisti kaltinamajam 
ar pati pasiryžti atsiteisti už skriaudą. Pasak subkultūros nu- 
sižengėlio, auka turėtų apsispręsti, pradėti baudžiamąjį proce- 
są ar ne. 

Tai, kad nusižengėlis svarbiausią vaidmenį pradedant bau- 
džiamąjį procesą priskiria nukentėjusiajam, terodo jo pastangas 
išsisukti nuo įstatymo taikymo smulkių pažeidimų atveju. Kas 
geriau už nukentėjusįjį gali nuspręsti, ar tyčia buvo siekiama 
padaryti žalą, ar čia būta tik nekenksmingo pikto pokšto? Su- 
prantama, niekas nenorės palikti tokio svaraus ir asmeniško 
sprendimo pareigūnams, kurie to konkretaus blogio nėra paty- 
rę, net nėra kaip nors kitaip nusipelnę patikimų bei kompetetin- 
gų asmenų reputacijos. Įsitikinę, jog giliai išgyventa asmeninė 
skriauda yra prielaida baudžiamajam procesui pradėti, subkul- 
tūros nusižengėliai dar kartą parodo, kaip rudimentinės delikto 
sampratos yra įsismelkę į jų mentalitetą. Akcentuojant, kad nuo- 
skauda asmeninė, įstatymo sulaužymas suasmeninamas, nes 
atsižvelgiama į subjektyvius aukos jausmus, o sykiu įvertina- 
mas ir jos patirtos netekties reliatyvumas. Žala gali būti 
reikšminga arba triviali, priklausomai nuo to, kokią nuosavybę 
turėjo auka ar kokiomis ji pasižymėjo savybėmis. Vadinasi, blo- 
gis savaime dar nėra toks žalingas, kad pagrįstai pavadintume 
jį nusikaltimu. Priklausomai nuo subjektyvių aukos savybių bei 
jos pasirengimo atleisti, įstatymo pažeidimas gali atrodyti per- 
nelyg trivialus, kad garantuotų valstybės įsikišimą. Kai valstybė 

įsikiša, kaip ji kartais padaro nepaisydama subkultūros prielai- 
dų, nusižengėlis veikiausiai pajunta neteisingumą, sukeltą ati- 
tikimo stokos. Jis gali pajusti neteisingumą, kadangi valstybės 
pareigūnai neatsižvelgė į pagrindinę nukentėjusiojo teisę - as- 


meniškai sušvelninti ar netgi paneigti nusižengimą. 


Aukos paneigimas 


Dėl savo savybių auka gali būti tokia asmenybė, kuriai blogis 
per daug trivialus, kad ji pradėtų baudžiamąjį procesą, tačiau jo 
asmeninės savybės gali jį taip nužeminti, kad jai ši teisė bus 
užginta. Delikto koncepcijos rudimentų užtempimas ant bau- 
džiamojo įstatymo karkaso tėra tik nusižengiamumo vykdomos 
deformacijos pradžia, o jos kulminacija tampa neutralizacija. 
Kadangi jau blogio, kylančio iš pagrindinio vaidmens priskyri- 
mo aukai, personifikacija įvykdyta, kelias tolesniam sampratų 
„Ištempimui“ atviras. 

Konvencionalios moralės, tiksliau sakant, jos vulgarizuoto 
pavidalo elementų įsiveržimą retkarčiais turbūt aiškiausiai pa- 
rodo aukos teisių paneigimas. Asmenys, iš kurių atimamos au- 
kos prerogatyvos, konvencionaliu požiūriu yra amoralūs bei 
niekinami. Homoseksualai ir kiti seksualiniai iškrypėliai, gir- 
tuokliai, sukčiai, niekinamų mažumų nariai, diskredituotų po- 
litinių grupių nariai, dėl savo pačių „kaltės“, netenka teisės 
pradėti baudžiamąjį procesą. Tą aiškiausiai rodo dažnas ho- 
moseksualų išnaudojimas nusižengėlių subkultūroje.?? Čia ir 
vėl pastebime tą alchemiją, kuri faktinį imperatyvą sutapatina su 
moraliniu, o paskui juo ir pakeičia. Homoseksualai, turį santykių 


7 Albert J. Reiss, „The Social Integration of Oueers and Peers“, Social 


Problems, 1961, ruduo, p. 102-120. 

su nusižengėliais, negali pradėti proceso ar pareikšti ieškinio, 
jei šiems santykiams rutuliojantis jie paverčiami aukomis. Šito 
padaryti jie negali, nepasmerkdami savęs nemenkoms baudžia- 
mosioms sankcijoms. Faktinis imperatyvas palaipsniui paver- 
čiamas moraliniu imperatyvu. Jiems negalima arba nederėtų 
skųstis, kadangi dėl amoralaus elgesio šią teisę yra praradę. Kas 
jie tokie, kad skųstųsi kitais? Nusikaltimo pavertimas deliktu 
leidžia gana keistu būdu užduoti moralinės kompetencijos klau- 
simą. Kadangi delikto atveju nusižengėlis auką laiko konflikto 
iniciatoriumi, nuteisimo procese jis stengiasi jai priskirti kaltę. 
Taigi moralinės kompetencijos klausimas, paprastai skiriamas 
pareigūnams, gali būti užduotas ir aukoms: kas tu toks esi, kad 
mane teistum? 

Kai valstybė pradeda baudžiamąjį procesą be aukos įgalioji- 
mo, taip pat, kai pradeda jį diskredituotos ir todėl paneigtos au- 
kos vardu, ji pažeidžia tradicines nusižengiamumo subkultūros 
prielaidas. Tada ji neapsaugota nuo apkaltinimo neteisingumu, 
kuris metamas jai dėl to, kad neįvykdžiusi atitikimo reikalavimo. 
Priklausomai nuo konkrečios situacijos, valstybės veiksmai gali 
stokoti atitikimo ta prasme, kadjau patį įsikišimą nusižengėliai 
mato kaip nepateisinamą; valstybę jie kaltina ir už tai, kad ji 
neatsižvelgia į lengvinančias aplinkybes, kylančias iš aukos pa- 
sirengimo atleisti arba iš to fakto, kad auka sukompromituota. 

Nusižengiamumo subkultūra persmelkta neteisingumo jaus- 
mo. Šis jausmas remiasi subkultūros požiūriu į oficialiąją siste- 
mą, taip pat neįprastomis papročio bei delikto sampratomis. Ne- 
teisingumo jausmo funkcija - atpalaiduoti įstatymo varžtus ir 
taip atverti kelią tikrajai neutralizacijos sąlygai, nusikalstamos 
paskatos paneigimui. Neutralizacija sudaro galimybę nusižen- 
giamumo traukai pasireikšti. Tai procesas, kuris išlaisvina mus 
iš moralinių įstatymo varžtų. Kaip aš nuolat akcentavau, neu- 


tralizacijos procesas įgyja pačios teisinės sistemos pavidalą ir 

yra su ja susijęs. Nusižengiamumas kaip subkultūra yra netei- 
sėta sistema tiesiogine šio termino prasme. Tai teisinės sistemos 
išvirkščioji pusė. Jos priesakai ir pozos yra vaikiškos reakcijos į 
pareigūnų veiklą ir vaikiški teisės principų iškraipymai. Polin- 
kis nusižengti nėra paprastas įstatymo ignoravimas ar paneigi- 
mas; jis susijęs su įstatymu daugeliu aspektų, susaistytas su juo 
simbiotiniu antagonistiniu ryšiu. Kaip įstatymas tampa atsaku į 
smurtą, taip ir smurtą įkvepianti ideologija tampa reakcija į įsta- 
tymą. Būtent šia prasme nusižengiamą poelgį reikėtų vertinti 
kaip įstatymo pažeidimą, ne kaip paprastą veiksmą. 

Potraukis nusižengti ima veikti neutralizavus baudžiamąjį 
įstatymą ir tuo laikinai likvidavus sąsajas tarp veikiančiojo ir 
teisinės tvarkos. Svarbu atkreipti dėmesį ir į tai, kada gali įvykti 
neutralizacija, kadangi tie momentai kaip tik dar kartą parodo, 
kokia prasme įstatymo pažeidimas yra organizuojantis nusikal- 
timo ir nusižengiamumo principas. Neutralizacija pakeičia pačią 
įstatymą pažeidžiančio elgesio esmę, nusižengiamą veiksmą pavers- 
dama tiesiog veiksmu. Subkultūra šito pasiekia nesilaikydama bau- 
džiamosios teisės pagrindu esančių principų. Baudžiamoji teisė 
paremta ne tiek substantyviniais veiksmais, kuriuos ji laiko ne- 
teisėtais, o veikiau principais, apibūdinančiais jos tikrąją sritį ir 
procedūrą. Tuos principus galima laikyti sąlygomis, kurioms 
esant moraliai pateisinama intervencija, areštas ir sankcija, nu- 
matomi baudžiamojo įstatymo. Tie principai, senoviškai sakant, 
yra socialinis kontraktas. Baudžiamojo įstatymo pagrindai iš- 
ryškėja principuose bei doktrinose, numatančiuose psichinius, 
procedūrinius, konsensuso bei metodologinius elementus. Va- 
dinasi, kurio nors iš šių elementų pagalba kaip tik ir įmanoma 
neutralizuoti baudžiamąjį įstatymą. Ir tą padaryti įmanoma dar 
veikiau ir paprasčiau, kai paties teisinio mechanizmo vyraujan- 
tys priesakai ir praktikos suteikia pasitikėjimo ir paprasta akimi 
neįžvelgiamos paramos maištaujantiems subkultūrinio nusižen- 


giamumo mechanizmams. 

Pasikartojantis moralinio ryšio su įstatymu nutraukimas dėl 
neutralizacijos ir pasireiškiąs trauka nusižengti, dar nebūtinai 
reiškia, kad įvykdomas nusižengiamas poelgis. Laikinai pašalin- 
dama suvaržymus, kurie įprastai kontroliuoja visuomenės narius, 
nusižengiamumo trauka padaro nusižengiamumą įmanomą ar 
leidžiamą, tačiau ji savaime nėra negrįžtamas įsipareigojimas, 
nesukuria ji ir prievartos, kuri stumtų asmenį veikti. Tokio im- 
pulso ieškojimas ir primygtinis reikalavimas pateikti jo apibū- 
dinimą gerokai lėmė tai, kad per anksti atsisakyta visuomenės 
kontrolės teorijų. Cohenas ir Shortas išreiškia bendrą nepasiten- 
kinimą tokiomis teorijomis. Jie tvirtina: „Daugumos mūsų nusi- 
žengiamumo teorijų trūkumas yra tai, kad jos stengiasi aiškinti 
nusižengiamumą parodydamos, neva jo priežastis - efektyvių 
suvaržymų trūkumas“!. Visuomenės kontrolės teorijos yra ne- 
užbaigtos arba klaidingos, pasak tų pačių autorių: „Nusižen- 
giamumo nedera laikyti žmogiškosios prigimties potencija, kuri 
išsprūsta vos kilstelėjus dangtį“*. Kaip atsakyti į tokį prieštara- 
vimą? Akivaizdu, kad moralinis vakuumas, kurį sukuria kultū- 
ros suvaržymų pašalinimas, iki galo nepaaiškina, kodėl nusi- 


žengiama. Trūksta dar to elemento, kuris veiktų kaip postūmis 


' Albert K. Cohen and James F. Short, „Research in Delinguent Subcul- 
tures“, The Journal of Social Issues, Vol. XIV, 1958, p.30. 
? Ibid. 

ar impulsas, kuris realizuotų nusižengimą kaip potenciją. Tą 
elementą, kaip paminėjome pirmame skyriuje, pozityvistinė kri- 
minologija interpretuodavo kaip vienokio ar kitokio pobūdžio 
prievartą ar įsipareigojimą. Aš norėčiau pasiūlyti kitokią to ele- 
mento formuluotę, nuosekliau atitinkančią klasikinės krimino- 
logijos kanonus. Aš sakyčiau, jog tas trūkstamas elementas, su- 


teikiantis postūmį ar impulsą nusižengti, yra valia. 


Postūmis nusižengti 


Jeigu nusižengiamumo potenciją, slypinčią jo traukoje, reali- 
zuoti pakaktų tik naivaus poelgio, kurį kažin kokie toli esą vi- 
suomenės pareigūnai atsitiktinai apibūdino kaip nusižengia- 
mą, nebūtų jokios būtinybės postuluoti tokią nepažįstamą 
sociologijai sampratą kaip valia. Galėtume pasikliauti Žmogaus 
prigimtimi. Cohenas ir Shortas yra teisūs sakydami, kad „nega- 
lime tarti, jog nusižengiamumas yra žmogiškosios prigimties po- 
tencija, kuri išsprūsta vos kilstelėjus dangtį“. Jei nusižengiamu- 
mą laikytume vien veikla, tuomet poelgiai, įprastai suvokiami 
kaip nusižengimai, žmonių apiplėšinėjimas, jų užpuldinėjimas, 
daiktų daužymas ar supjaustymas, būtų suprantami kaip Žmo- 
gaus prigimties dalis, kaip biopsichinėje mūsų prigimtyje sly- 
pinčios potencijos. Tereikia stebėti vaikus, kad suvoktume, jog 
žmonės, kaip ir kiti primatai, natūraliai be gudrybių sugeba at- 
likti tokius veiksmus, kurie paprastai laikomi nusikalstamais. 
Nors toks elgesys ir „neišsprūsta vos kilstelėjus dangtį“, jo ap- 
raiškas matome gana dažnai. Tad jeigu Cohenas ir Shortas nusi- 
žengiamumą supranta kaip veiklą, jų visuomenės kontrolės te- 
orijų kritika praranda nemažai pirminio įtaigumo, kadangi 
naivus elgesys, kuris ir laikomas nusižengiamu, iš tikrųjų yra 


žmogiškosios prigimties potencija. 

Tačiau nusižengiamumas yra tik epifenomenas, šalutinis 
reiškinys. Kaip ne sykį pabrėžiau, nusižengiamumas iš esmės 
yra pažeidimas. Tai taisyklėms nusižengiantis elgesys, dažnai 
nepilnamečių, žinančių, jog jie pažeidžia įstatymą ir suvokiančių 
savo veiksmų pobūdį, tačiau leidžiančių sau šitaip elgtis todėl, 
kad pažeidimo esmę sudarą elementai neutralizuoti. Taigi Cohe- 
nas ir Shortas iš esmės teisūs tvirtindami, kad visuomenės kon- 
trolės teorija yra neužbaigta, jei ji nenurodo, kokio impulso dė- 
ka nusižengiamumas kaip potencija gali būti realizuotas. 

Klasikinėje kriminologijoje nusikaltimo įvykdymo impulsas 
buvo valia. Tokia koncepcija ne be trūkumų, tačiau privalome 
būti tikri, jog atmetame šią teoriją ne dėl tų priežasčių, kurios 
nūnai jau atrodytų atgyvenusios. Pradinis pozityvizmo valios 
atmetimas buvo aiškiai metafizinis - kaip ir ją ginanti klasikinė 
pozicija. Valios samprata atmesta, kadangi, pasak Lombroso, 
Ferri ir kitų, valia, kaip tokia, neegzistuoja. Pasak jų, žmonės 
nepriima sprendimų. Jam pačiam nežinant, it cheminė dalelė, 
žmogus mėtomas iš vienos situacijos į kitą. Šiais laikais valios 
idėjos atsisakytume iš esmės dėl kitokių priežasčių. Mes turbūt 
nedelsdami ir gal šiek tiek globėjiškai pritarsime, kad valia, kaip 
tokia, neegzistuoja. Valia, kaip bet kokia kita sąvoka, tarkime, 
sprendimų priėmimas, yra abstrakcija, kurios pagalba mes vilia- 
mės išsiaiškinti konkrečiai vykstančius reiškinius. Nesvarbu, ar 
valia egzistuoja, mums rūpi tik, ar ši sąvoka ką nors paaiškina. 

Valios samprata nebuvo itin informatyvi, tad praktiniams su- 
metimams ji nėra pasitelkiama. Kodėl ji nebuvo informatyvi ir 
kaip išjos išgauti praktinės naudos? Valios koncepcija ne kažin 
ką tepaaiškindavo visų pirma todėl, kad tradiciškai ji leisdavo 
išvengti paties klausimo. Akivaizdu, kad norime sužinoti, kaip, 
kodėl ar kada valia nukreipia asmenį įvykdyti nusikaltimą? Ma- 
tome, jog sakydami, kad nusikalsti stumia valia, mažai ką tepa- 


aiškiname. Daugiau įžvelgtume, jei pamėgintume suprasti, kas 

slypi už valios nusikalsti idėjos, ir pasidomėti, kokios gi sąlygos 
pažadina valią nusikalsti. Tačiau mėginant nustatyti sąlygas, 
kurios suteikia impulsą nusikalsti, mums nereikia išsemti viso 
nusikaltimo paaiškinimo. Mūsų paieškos yra kur kas siaures- 
nės, kadangi tenorime sužinoti, kas pažadina valią nusikalsti 
tada, kai nepilnamečiai jau nejaučia sąžinės priekaištų, kurie 
palenkia juos paklusti įstatymui. Taigi valios koncepcija nepri- 
valo užsiversti sau visos paaiškinimo naštos, ką ji jau kone pa- 
darė klasikinėje kriminologijoje. Jai pakaktų tik rasti tą elemen- 
tą, kurio trūksta visuomenės kontrolės teorijoje, kad ji parodytų, 
kas lemia tai, kad potencija nusižengti, veikiant nusižengiamu- 
mo traukai, realizuojama. 

Reikėtų paminėti dvi sąlygas, kurios padeda suaktyvinti va- 
lią arba apsisprendimą pažeisti įstatymą. Nė viena iš jų nevei- 
kia už išlaisvinančio nusižengiamumo traukos konteksto. Vie- 
na sąlyga pažadina valią nusikalsti įprastinėmis aplinkybėmis, 
kita atlieka tą pačią funkciją išskirtinėse situacijose. Pirmoji si- 
tuacija gali suteikti impulsą pakartoti ankstesnius pažeidimus, 
antroji pastūmėja naujiems, dar neišmėgintiems žygdarbiams. 
Ir viena, ir kita padeda išsiugdyti tą šaltakraujišką nuostatą, ku- 
rios vaikams prireikia nusižengiant. Pirmąją situaciją galima 


vadinti pasiruošimu, antrąją - neviltimi (desperation). 


Valia ir pasiruošimas 


Valia pakartoti anksčiau įvykdytą įstatymo pažeidimą nepa- 
reikalauja išskirtinių galių. Kai ryšys su įstatymu neutralizuo- 
tas, ojį nutraukęs asmuo patenka nusižengiamumo traukon, tam, 
kad vėl pasireikštų valia nusikalsti, tereikia pasiruošimo. Pasi- 
ruošimu aš vadinu tą žinojimą iš patirties, kad kažką, kas pa- 


prastai laikoma įstatymo pažeidimu, įmanoma padaryti, vadinasi, 

toliau pasitikint vaikišku kalambūriniu samprotavimo metodu 
ir tuo moraliniu pakilimu, kurį suteikia plaukimas pasroviui, 
tai galima padaryti. Toks „Žinojimas“ tampa tikru atradimu, mat 
neatlikę eksperimentų su uždraustu, vaikai dažniausiai nežino, 
kad nusikalstamas elgesys yra įmanomas.? Vaikai dažnai neap- 
sisprendžia, tad jie pateisina ir viena, ir kita. Jei kažko negalima 
daryti, vadinasi, to jis ir negali padaryti, - negali, kol nepaban- 
do. Toks pasiruošimui reikalingas Žinojimas įgyjamas papras- 
čiausiai atliekant žingsnius, iš kurių susideda vienas ar kitas 
įstatymo pažeidimas, tačiau tai tik pasiruošimo dalis. Jei šito 
pakaktų, vaikas sužinotų ir tai, kad toks elgesys netinkamas. 
Taigi pasiruošimui neužtenka vien fakto, kad įstatymo pažeidi- 
mas buvo įvykdytas anksčiau. Nusižengėlis privalo sužinoti, 
kad įvykdyti nusižengimą ne taip jau sunku, tada jo valia stums 
jį nusižengti. Kaip jis tai sužino? 

Ar nusižengimą įmanoma įvykdyti, lemia moralinis ir techni- 
nis elementas. Mums knieti daugiau dėmesio atkreipti į techninį 
elementą, kadangi moraliniu nusižengimo elementu pasirūpina 
neutralizacija ir nedelsiant pasireiškianti nusižengiamumo trau- 
ka. Moralinį palaiminimą nusižengti suteikia neutralizacija, nes 
ji tarsi ir atleidžia nuo pareigos vykdymo. 

Techninis nusižengimo pagrindimas irgi dvejopas. Viena ir 
kita prasmė numatytos jau pačios įstatymo pažeidimo sampra- 
tos. Įstatymo pažeidimas yra veiksmas, atliekamas sulaužant 
taisyklę, o už tai galima tikėtis teisėto atoveiksmio. Pabrėžda- 
mas kuria prasme veiksmą lengviau suprasti kaip įstatymo pa- 
žeidimą, aš ncketinau pasakyti, jog įstatymo pažeidimas neap- 
ima ir esminės (substantive) veiklos. Tai neįmanoma. Įstatymo 


pažeidimas apima veiklą, tačiau ją peržengia. Įstatymo pažeidi- 


3 Panašią marihuanos vartotojų aptartį žr. Howard Becker Outsiders, 
ą Jų ap Į 


New York: Free Press of Glencoe. 1963. 

mas apima veiksmo ir jo sukelto atoveiksmio sąveiką moralės koor- 
dinačių sistemoje. Vadinasi, techninį nusižengimo pagrindą su- 
daro išmoktas gebėjimas įvykdyti veiksmą arba bihevioristinis 
nusižengiamumo elementas, ir veiksmas, kurį nusižengimas iš- 


provokuoja, arba sulaikymo (arešto) komponentas. 


Pasiruošimas ir elgsenos (bihevioristinis) komponentas 


Vargu ar valia pakartoti seną nusikaltimą bus sužadinta, jei 
praeityje jo vykdytojas nuolat patirdavo nesėkmes arba kaip ki- 
taip apvylė kitų asmenų bihevioristinius lūkesčius. Išskyrus 
klounus ir kvailius, mažai kas mėgsta užsiimti veikla, kuri jiems 
nesiseka. Kaip ir užsiimant kitokia veikla, nusižengiama irgi 
gali būti nevykusiai, o tie, kam sekasi ypač prastai, gal daugiau 
šito ir nesiims, - jeigu jie nėra priversti, įpareigoti ar kaip kitaip 
lenkiami prieš savo valią. Kaip įtaigiai tikino Richardas Clo- 
wardas, nesėkmė teisėtoje sistemoje dar nelaiduoja sėkmės ma- 
žiau teisėtoje*. Žinant, kokios reikšmės nusižengėliai teikia iš- 
mėginimui ir bravūrai, negali tikėtis, kad jie pritars nuolat 
nevykusiai atliekamiems nusižengimams. Įtariu, jog bent vieną 
kitą nepilnametį nuo nusižengimų atbaidė, - tai nebūtinai reiš- 
kia, kad atskyrė ir nuo subkultūros - pašaipūs priminimai apie 
tai, jog anąsyk, kai mėgino taip nusižengti, tinkamo įspūdžio 
nepadarė. 

Tačiau tą patyrimą, kurio reikalauja nusižengiamumo sub- 
kultūros elgesys, palyginti nesunku romantizuoti, tad gana grei- 
tai sutirštinami ir sunkumai, kuriuos neva tenka įveikti, kad šiuos 


reikalavimus atitiktum. Vieno kito nusižengiamumo traukon 


* Richard Cloward, „Illegitimate Means, Anomie and Deviant Beha- 


vior,“ American Sociological Review, 1959 balandis, p. 164-176. 

patekusių nepilnamečių valia pakartoti ankstesnius nusižengi- 
mus gali likti pasyvi dėl to, kad jie bijo gėdos bei pažeminimo, 
kuriuos sukeltų jų profesionalumo stoka. Tačiau ar nusižengia- 
mumo subkultūros bihevioristiniai reikalavimai atbaidys ir dau- 
giau nusikalstamumo traukon patekusių berniukų, priklausys 
nuo to, ar šie reikalavimai bus negailestingi bei griežti. Nors ir 
nesame įsitikinę, galime samprotauti, kad subkultūros elgesio 
kriterijai yra pakankamai griežti, kad nuslopintų vieno kito ne- 
įgudusio vaikino troškimą nusikalsti, tačiau ne tokie griežti, kad 
sustabdytų visus nusižengiamumo paviliotus vaikinus. Juk pa- 
galiau nusižengiamumas ir jo nulemtas elgesys nėra profesija, 
daug patirties ar specializacijos čia neišvysime?. Kaip ir jos ger- 
biamas antrininkas - mokyklos sistema - ji toleruoja vidutiny- 
bes, tad ir išbandymai, kurie tenka šios subkultūros nariams, 
tėra vidutiniai. Negana to, pagrindinės kvalifikacijos, kurių rei- 
kalauja nusižengiama veikla (arešto situacija reikalauja kitokių 
įgūdžių), dažnai reikalingos ir kitiems įprastiems berniukų už- 
siėmimams. Bihevioristiniu požiūriu, bet kuris neblogas sporti- 
ninkas galėtų būti puikus nusižengėlis. Atrodo, kad visa, ko rei- 
kia, yra truputis jėgos, vikrumo, greitumo, judrumo ir gudrumo. 
Dauguma berniukų pasižymi tomis savybėmis, kurios reikalin- 
gos, kad pajėgtų nusižengti, arba gali nesunkiai jas išsiugdyti. 
Taigi visi, kas jau patenka į nusižengiamumo trauką, išskyrus 
gal vieną kitą, įsitikina, jog bihevioristine prasme ankstesnius 
pažeidimus įmanoma pakartoti. Jeigu jie pajėgia išsiugdyti to- 
kius rudimentinius įgūdžius, kokių reikalauja kišenvagystė, įsi- 
veržimas, smurtavimas, jie yra pasiruošę dar kartą pažeisti įsta- 


tymą. Jų valia nusižengti pabudusi. 


* Albert Cohen Deliuguent Boys, Glencoe: Free Press, 1955, 2 skyrius. 

Pasiruošimas ir arešto komponentas 


Minimalių bihevioristinių kvalifikacijų stoka vieną kitą vai- 
kiną atbaido, jų valia nusikalsti lieka pasyvi, nepriklausomai 
nuo to, kad neutralizacija nuo moralinių suvaržymų ir išvaduo- 
ja. Kita grupelė, veikiausiai didesnė, nesukaupia valios nusi- 
kalsti todėl, kad jie nepajėgia įveikti arešto, kurio tenka laukti 
pažeidus įstatymą, baimės. Jie nepasiruošę nusikalsti, nors nu- 
sižengiamumo traukon jau yra patekę. Tariant bendražygių žo- 
džiais, jie neapsiplunksnavę, o klasikinės kriminologijos termi- 
nais, atgrasinti. 

Nemažai berniukų neįstengia įveikti to siaubo, kurį kelia 
arešto situacija kaip įstatymo pažeidimo komponentas. Tai ne- 
reiškia, jog, įstatymo pažeidimus nusižengėliai būtinai racio- 
naliai numato ar suplanuoja, sakau tik, kad valia nusikalsti 
yra paskatinama, kai numatomų oficialaus autoriteto atsako- 
mųjų priemonių laukiama ne tokių grėsmingų ir suvaržančių, 
kad jos pakirstų potencialaus pažeidėjo gebėjimą veikti ir su- 
trukdytų jam pasiduoti nusižengiamumo traukai. Jeigu trau- 
kos veikiami vaikinai per daug įbauginti ir nuogąstauja dėl to, 
kas įvyks pakartojant ankstesnį įstatymo pažeidimą, kadangi 
prisimena praeitąsyk patirtą išgąstį, jų valia nusikalsti, aišku, 
slopinama. Taigi svarbu, kad ankstesnė patirtis parengtų po- 
tencialų nusižengėlį įveikti nuogąstavimus, kuriuos tektų iš- 
gyventi pasiryžtant pažeisti įstatymą. Su baime kovojama ne 
vienu būdu. 

Nusižengiamumo subkultūros įsitikinimas technine parei- 
gūnų nekompetencija (žr. ketvirtą skyrių) gerokai susilpnina bai- 
mę dėl galimo arešto. Teisėtvarkos pareigūno techninės galimy- 
bės juos suimti subkultūros nusižengėlių per daug nestebina. 
Jiems daug didesnį įspūdį daro jų pačių potencijos, tad jie įsiti- 
kinę: tikimybė, kad pagaus, nedidelė. Svarbiausias klaidingų 

subkultūros iliuzijų apie savo galimybes šaltinis yra nusižengė- 
lių sugebėjimas išvengti suėmimo ir priversti oficialiąją sistemą 
pasijusti bejėge. Objektyvus suėmimo proceso sudėtingumas ir 
sujuo susiję sunkumai leidžia nusižengėliui subjektyvią nekom- 
petencijos stoką priskirti oficialiems pareigūnams ir toliau klai- 
dingai įsivaizduoti, kad jo paties galimybės nežinia kokios. Tos 
areštavimo procesui būdingos aplinkybės, dėl kurių sugavimas, 
išskyrus sunkiausių nusikaltimų atvejus, beveik neįtikėtinas, 
perkeliamos baudžiamosios dramos protagonistams. Policija 
nekompetetinga, ji nevisagalė. Tokius įsitikinimus pagrin- 
džianti teorija klaidinga, tačiau nepalaužiama. Ji klaidinga, 
nes tą dažną išsisukimo nuo arešto faktą geriausiai paaiškina 
paprastas arešto kaip užduoties sudėtingumas, o ne ypatingi 
subkultūros nusižengėlių įgūdžiai ar potencijos. Tačiau ši jų 
teorija tvirta ir net įtikinama todėl, kad kaip ir daugelis klai- 
dingų teorijų, ji daugiau ar mažiau prisiderina prie stebimų 
faktų. Faktas, kad nusižengę tikrai dažnai išvengia arešto. Ka- 
dangi policijos nekompetetingumo ir nusižengėlių galios te- 
orija tokia patvari, ji ir praverčia. Ji iš esmės ir leidžia atmesti 
būgštavimus dėl arešto, tapdama dalimi to pasiruošimo, kuris 
ir pažadina valią nusikalsti. 

Antras būdas nugalėti baimę nusižengti - ignoruoti efekty- 
vaus įstatymo pažeidimo atoveiksmio pasekmes. Net jei pareigū- 
nui pavyktų areštuoti nepilnametį įstatymo pažeidėją, iš patir- 
ties žinoma, kad sankcijos dažniausiai būna neryžtingos, 
trivialios ar taikomos ne tuoj pat. Nusižengėliui paaiškėja, jog 
įstatymą jis gali pažeisti daugelį kartų beveik nenubaustas. Sub- 
kultūros nusižengėliai Žino, jog yra daug kitokių galimybių - 
kiekviena iš jų iškilmingai paskelbiama galutine - kol virš jų 
galvų pakimba įkalinimo grėsmė. Nesakau, kad švelnesnes sank- 
cijas, tokias kaip namų areštas, paaugliai pasitinka su džiaugs- 


mu; sakau tik, kad sankcijos griežtinamos pamažu. Oficiali 

sistema paprastai pradeda reaguodama į nusižengėlį nesunkio- 
mis bausmėmis ir pamažu pereina prie sunkesnių bausmių. 
Oficiali sistema reaguoja palaipsniui ir todėl, kad ji ištikima 
vaikų gerovės ideologijai, bet daugiausia dėl to, kad atsižvelgia į 
nusižengėlio įvykdytų įstatymo pažeidimų seką bei rimtumą. Nu- 
sižengimų seka pati savaime yra palaipsnio rutuliojimosi proce- 
sas, kai pradedama mažesniais nusižengimais ir pamažu ima- 
masi sunkesnių nusikaltimų.“ Tad ir bausmės didinamos palyginti 
pamažu, baudžiama gana retai, kad atrodytų, jog nauja bausmė 
Žymiai griežtesnė. Taip nesąmoningai subkultūros nusižengėliui 
padedama įveikti nuogąstavimus, susijusius su įstatymo pažei- 
dimu, palaipsniui užgrūdinant jį iškęsti vis sunkesnes bausmės 
formas. Taip jis ir išmoksta įveikti arešto pavojaus keliamus būgš- 


tavimus. Tokiu būdu pažadinama valia nusižengti. 


Valia ir nusivylimas 


Valią ryžtis iš naujo sulaužyti įstatymą suaktyvinti sunku: 
juk nelengva ir leistis į bet kokį naują nuotykį; ypač su didele 
baime bei virpuliu imamasi tų naujų įstatymo pažeidimų, ku- 
riuos lydi objektyvus pavojus. Taigi potraukis nusižengti nepa- 
sieks kulminacijos, išreikštos nauju ar iki šiol nepatirtu įstaty- 
mo pažeidimu, jeigu valia nusižengti nebus įaudrinta. Tokį 


smarkų impulsą gali suteikti nusivylimo jausmas. 


* Įrodymų, paremiančių idėją, kad nusižengimai sunkėja palaipsniui, 
kad nusižengėlis pradeda menkesniais nusižengimais, o paskui percina 
prie vis sunkesnių, randame: Ivan Nye and James Short, „Scaling Delingu- 
ent Behavior“, American Sociological Review, 1957, birželis, p. 326-331; Clif- 
ford R. Shaw, The Natural History of a Delinguent Career; Chicago: Universi- 
ty of Chicago Press, 1931; Clifford Shaw, Henry McKay, and James 
McDonall Brothers in Crime, Chicago: University of Chicago Press, 1938. 

Nusivylimo priežastys įvairios. Viena nevilties ištaka nusi- 
žengėliams ypač reikšminga, kadangi ji neutralizuoja sąsają su 
įstatymu sykiu sukurdama draugijos situaciją. Tad viena neu- 
tralizacijos atmaina - fatalizmo nuotaika - yra itin svarbi dėl tų 
įvairių funkcijų, kurias vienu metu atlieka. Fatalizmo nuotaika 
neutralizuoja ryšį su įstatymu, kadangi ji padaro subkultūros 
sekėjus neatsakingus. Ji arba sutelkia draugijon, arba pati yra 
išprovokuota draugijos situacijos, kadangi ji suintensyvina pri- 
klausomybės nuo bendraamžių jausmą, kurie, kaip nesunku nu- 
matyti, patys apimti panašių nuotaikų; negana, fatalizmo nuo- 
taika sukelia nusivylimo jausmą. 

Kodėl fatalizmo nuotaika sukelia nusivylimo jausmą? Ši nuo- 
taika, prisiminkime, apibūdina patirtį, kai savasis „aš“ suvo- 
kiamas kaip rezultatas. Tokia būsena sukelta „stumdymo“, ku- 
ris priverčia asmenį pajusti, kad jo „aš“ visiškai nekontroliuoja 
nei aplinkybių, nei savo lemties. 

Ne visus asmenis fatalistinė nuotaika trikdo, ji nebūtinai turi 
sukelti ir nusivylimo jausmą. Toks jos poveikis pasireiškia tik 
tam tikromis aplinkybėmis. Tik patekę į šias aplinkybes asme- 
nys, apimti fatalizmo nuotaikos, pasijunta ir nusivylę. Taip su- 
siklosto, jog subkultūros nusižengėlių situacija aprėpia ir tą pa- 
grindinę sąlygą, kuriai esant fatalistiška nuotaika sukelia 
nusivylimą. 

Fatalizmo nuotaika paneigia jausmą, kad esi aktyvus savo 
aplinkos šeimininkas. Nusivilti ji pastūmėja veikiau tuos asme- 
nis, kurie linkę labiau akcentuoti savo pajėgumą kontroliuoti 
aplinką. Ji kaip tik ir išryškina paprotį išaukštinti vyriškumo 
savybes. Vyras visų pirma yra tas, kuris nesileidžia „stumdo- 
mas“. Tad būti „stumdomu“, būti apimtu fatalistiškos nuotai- 
kos subkultūros nusižengėliams reiškia prarasti per anksti, tad 
ir rizikuojant, įgytą vyriškumą. Bet kokiame kontekste, kur vy- 


riškumas sureikšminamas, kur jis garbinamas ir nuolatos iš- 

bandomas ar tikrinamas, fatalizmo nuotaika sukels kažką pa- 
našaus į nusivylimo jausmą. Nusižengiamumo subkultūra kaip 
tik yra toks kontekstas. Įprasti nusižengiamos subkultūros prie- 
sakai, garbstantys vyriškumą, kaip tik padidina tikimybę, jog iš 
fatalizmo nuotaikos kils ir nusivylimas. Apimti fatalizmo nuo- 
taikos subkultūros nusižengėliai patiria nusivylimą. 

Suprantama, jie stengiasi išsivaduoti iš tokios nemalonios, 
tokios nepageidaujamos būsenos, nusivylimo atsikratyti. Kitaip 
sakant, jie siekia grįžti į humanistinę būseną, kai „aš“ patiria- 
mas kaip priežastis, kai Žmogus pats nulemia įvykius. Toks žmo- 
gaus troškimas suprantamas, net pagirtinas, tačiau ar ne ironiš- 
ka, kokiu būdu šito siekiama! Juk nusižengdamas įstatymui jis 
kaip tik ir tikisi grįžti į humanistinę būseną ir susigrąžinti tą 
moralinį saitą, kurį implikuoja tokia būsena ir neatsiejama nuo 
jos atsakomybė. 

Sulaužydamas įstatymą nusižengėlis susivienija su morali- 
ne tvarka! 

Nusižengėlis privalo kažko imtis, kad grįžtų į humanistinę 
būseną, tačiau ne bet ko. Kaip jis nusviedžiamas į fatalizmą, 
taip turi būti vėl sugrąžinamas atgal į humanistinę būseną. Jis 
privalo apstulbinti įrodydamas, kad vis dar gali paveikti įvy- 
kius. Antraip fatalizmo nuotaikos maitinama neviltis užsitęs. 
Čia juk kalbame apie nuotaiką kaip giluminę, ne kokią paviršu- 
tinišką Žmogaus patirtį. Kad apstulbindamas parodytų, jog sa- 
vuoju „aš“ pajėgia užtikrinti įvykių priežastingumą, o be to jis 
neįstengs grįžti į humanistinę būseną, jis privalo pasielgti ypa- 
tingai. Paprastų poelgių nepakaks, kadangi jie nesuteiks to ner- 
vus kutenančio postūmio, kuris vienu metu pagelbės nusimesti 
fatalistišką abejonę savimi ir atkurti humanistinį savęs suvoki- 
mą. Net ir pripratęs prie išmėginimo ir paniekos, subkultūros 


nusižengėlis savo viduje perkrato gausybę poelgių, ieškodamas 


262 DAVID MATZA. NUSIŽENGIAMUMO SROVĖJE 


žygdarbio, kuris iš naujo patvirtintų jo pajėgumą. Daugelis po- 
elgių atmetami, kadangi, kaip pasišaipydami pasakytų jo drau- 
geliai, „Šūdas, juk tą gali bet kas“. Akivaizdu, jog daugelis po- 
elgių, galbūt dauguma, nieko nepakeičia. Šį tą įrodo tik vienas 
kitas poelgis. Iš tų poelgių, kurie gali kažką įrodyti, ryškiausiai 
išsiskiria įstatymo pažeidimai. Įstatymo pažeidimas yra iš tų ne- 
gausių poelgių, kurie nedelsiant ir akivaizdžiai viską pakeičia. 
Įstatymo pažeidimas, kaip ir laukiama, išprovokuoja baudžiamą- 
jį procesą. Tai ir simbolizuoja atgautą asmens pajėgumą. 

Aišku, įstatymo pažeidimas dar neišsemia tų poelgių, kuriais 
dramatišku būdu sugrįžtama į humanistinę būseną. Panašią 
funkciją tikriausiai atliktų bet kokios kitos rūšies išsiskiriantis 
pasirodymas ar pasiekimas. Tačiau tokie dalykai kaip sportas, 
akademinė veikla ar heteroseksualus šaunumas, tegul ir gali vėl 
sustiprinti vyriškumą kaip humanistinės būsenos aspektą, bet 
sykiu gali sustiprinti fatalizmo nuotaiką, kadangi susilaukti ga- 
lima ne tik nugalėtojo laurų, bet ir gėdingos nesėkmės. Nepai- 
sant kitokios rizikos, kurią sukelia įstatymo pažeidimas, jis bent 
jau nepagilina fatalistinės nuotaikos. Nusižengėliams gali pa- 
vykti įvykdyti vagystę ar įsilaužimą ir išsisukti arba gali nepa- 
"vykti, o Žygis pasibaigti areštu; tačiau bet kuriuo atveju jie vis 
viena šį tą nuveikė. Humanistinė būsena susigrąžinama tuo- 
met, kai juos sugauna. Nusižengdami įstatymui jie išprovokavo 
suaugusiųjų, tai yra pareigūnų, atsakomuosius veiksmus, o tai 
nemenkas pasiekimas. Pažeidę įstatymą jie pradėjo baudžiamą- 
jį procesą. Kadangi įstatymo pažeidimas nėra vienintelis būdas 
išsklaidyti neviltį, nebūtinai kiekviena fatalizmo nuotaika jį ir 
sukelia. Subkultūros nusižengėliai gali panaudoti ir panaudoja 
kitus, ne tokius patikrintus metodus, iš kurių ypač populiarus 
yra „nukariauti“ ir engti moteris. Be to, fatalizmo nuotaika gali 


užtrukti gana ilgai, nepriklausomai nuo to, kad ją lydi ir nusivy- 

limas. Tačiau kadangi įstatymo pažeidimas yra tikriausias ir 
tiesiausias kelias greitai sugrįžti į humanizmo būseną, juo daž- 
nai ir pasikliaujama. Įstatymo pažeidimu pasitikima dažniau 
nei kitais metodais dar ir dėl tokio sutapimo: ta pati fatalizmo 
nuotaika, kuri sukelia nusivylimą, sukuria ir draugijos situaci- 
ją. Kaip prisimename, viena iš draugijos funkcijų yra pasiūlyti 
bendrą klaidingų įsitikinimų kontekstą, į kurį patekęs subkultū- 
ros nusižengėlis beveik neabejoja, kad yra ištikimas nusižengia- 
mumo subkultūros priesakams. 

Fatalizmo nuotaika neutralizuoja ryšį su įstatymu, sukuria 
draugijos situaciją ir puoselėja nusivylimo jausmą, kuris savo 
ruožtu suteikia troškimą ar impulsą įvykdyti naują įstatymo pa- 
žeidimą. Nusivylimas nebūtinai reikalauja įvykdyti iki tol ne- 
padarytą įstatymo pažeidimą. Jis tik pažadina valią nusižengti 
ir suteikia impulsą. Kartais pakanka pakartoti ankstesnį nusi- 
žengimą, bet tik tuo atveju, jei jį pakartoti tenka ypač pavojingo- 
mis aplinkybėmis, antraip į tokį žygį tik numos ranka, nes „tai 
gali kiekvienas“. 

Nusivylimas suteikia valios dar kartą pažeisti įstatymą; pa- 
siruošimas - valios pakartoti jau padarytus nusižengimus. Nei 
viena, nei savaime kita nesukelia įstatymo pažeidimo. Valia, 
pasak apibrėžimo, yra tai, kuo galime pasinaudoti, galime ir 
ne. Valia yra galimybė. Valią nusikalsti gali pažadinti pasiruo- 
šimas arba nusivylimas. Tačiau impulsą nusikalsti įmanoma 
nuslopinti, nuo nusikaltimo galima atgrasinti, valią nusikalsti 
gali išsklaidyti gausybė nenumatytų pavojingų aplinkybių. 
Nors galime analizuoti ir konkrečiai nurodyti, kokios sąlygos 
pabudina valią nusikalsti, tikrai tvirtinti, kad nusikaltimas bus 
įvykdytas, negalėsime. Tačiau pravartu pasitelkti valios kaip 
postūmio nusikalsti koncepciją ir taip bandyti paaiškinti pro- 
cesą, kuris nusižengiamumo traukoje slypinčią potenciją pa- 


verčia tikrove. 

